
de învăţătură. 


Cuvânt înainte 

Cele patru articole ale acestui volum au luat naştere în diferite ocazii, însă ele alcătuiesc 
un context obiectiv. 

în primul articol dezvolt teze privitoare la o diviziune a muncii între cercetări filosofice şi 
cercetări empirice, teze ce au fost propuse de exemplul epistemologiei genetice dat de 
Jean Piaget. în cel de-al doilea articol, teoria dezvoltării morale a lui Lawrence Kohlberg 
serveşte ca model pe baza căruia încerc să clarific îmbinarea explicaţiilor cauzale şi a 
postconstrucţiilor ipotetice. Cel de-al treilea articol a fost iniţial pregătit pentru numărul 
omagial dedicat lui Karl-Otto Apel; el ar ajuta la clarificarea fundamentului eticii 
discursului. în final, aş fi recunoscător dacă titlul lucrării ar fi înţeles ca expresie a unei 
bune intenţii de a pune în practică, pornind de la un anumit aspect, diviziunea muncii 
propusă aici. 

Dedicaţia se înţelege de la sine: dintre filosofii în viaţă nimeni nu a influenţat mai durabil 
orientarea gândirii mele precum Karl-Otto Apel. 

Frankfurt am Main, mai 1983 

J.-H. 


I. Filosofia ca locțiitoare şi interpretă* 


Maeştrii gândirii au căzut astăzi în dizgrație. Acest lucru este şi pentru Hegel demult 
valabil. în anii '40, Popper a văzut în Hegel un duşman al societăţii deschise. Acest lucru 
e mereu valabil şi pentru Marx. Noii filosofi s-au dezis în cele din urmă de el, în anii '70, 
ca de un fals profet. Chiar şi Kant are astăzi parte de aceeaşi soartă. Dacă văd bine, el e 
pentru prima oară tratat ca maestru al gândirii, adică ca magician al unei false 
paradigme, de a cărei constrângere intelectuală trebuie să scăpăm. E posibil ca în acest 
caz să predomine numărul acelora pentru care Kant a rămas Kant. O privire asupra 
întregului tablou ne arată că reputaţia lui Kant păleşte - şi creşte, încă o dată, cea a lui 
Nietzsche. 

într-adevăr, Kant a introdus în filosofie un nou mod de întemeiere. El a considerat 
progresul cunoaşterii, dorit de fizica contemporană, ca pe un fapt semnificativ ce trebuie 
să intereseze pe filosofi nu pentru că ar fi ceva ce se întâmplă în lume, ci pentru că e o 
confirmare a posibilităţilor umane de cunoaştere. Fizica lui Newton nu necesită o 
explicaţie empirică în primul rând, ci necesită o explicaţie în sensul unui răspuns 
transcendental la întrebarea: cum e posibilă în genere cunoaşterea experienţei. Kant 
numeşte transcendentală cercetarea orientată către condiţiile a priori ale posibilităţii 
experienţei. Ceea ce îl interesează aici este să demonstreze identitatea dintre condiţiile 
experienţei posibile şi cele ale posibilităţii obiectelor experienţei. Prima sarcină constă 
în analiza conceptelor noastre despre obiecte în genere, concepte pe care noi deja le 
utilizăm în mod intuitiv. Tipul acesta de explicaţie are caracterul unei postconstrucţii 
neempirice a acelor lucruri deja realizate de subiectul cunoscător, lucruri la care nu 
există alternativă: nici o experienţă nu poate fi gândită ca fiind posibilă cu alte 
presupoziţii, întemeierea transcendentală nu are aşadar la bază ideea derivării din 

* Conferinţă despre modalităţile dialectice şi transcendentale de întemeiere, ţinută cu 
ocazia Congresului Organizaţiei Internaţionale Hegel, Sruttgart, iunie 1981. 

principii, cât mai degrabă ideea de a ne convinge de nesubstituibilitatea anumitor 
operaţii, făcute întotdeauna, la modul intuitiv, după reguli. 

Kant a căzut acum în dizgrație, căci a construit o nouă disciplină, teoria cunoaşterii, cu 
ajutorul întemeierilor de tip transcendental. Prin aceasta el a definit din nou, într-o 
manieră pretențioasă, sarcina sau, mai degrabă, menirea filosofiei. Două aspecte sunt, în 
primul rând, cele care m-au făcut să punem sub semnul îndoielii menirea filosofiei. 
îndoiala e în mod nemijlocit legată de fundamentalismul teoriei cunoaşterii. Dacă 
filosofia se crede în stare de o cunoaştere înaintea cunoaşterii, atunci ea pune între ea şi 
ştiinţe un domeniu propriu şi acţionează în virtutea funcţiilor ei de dominatie. 
Pretinzând că explică o dată pentru totdeauna fundamentele ştiinţelor, pretinzând că 
determină o dată pentru totdeauna limitele a ceea ce poate fi experimentat, filosofia 
arată ştiinţelor unde le este de fapt locul. Pare ca şi cum filosofia ar fi supralicitată prin 
acest rol de plasatoare. 

Nu însă destul. Filosofia transcendentală nu se epuizează în teoria cunoaşterii. Critica 
raţiunii pure, prin analiza fundamentelor cunoaşterii, preia şi sarcina unei critici a 
proastei folosiri a capacităţii noastre de cunoaştere adaptată la fenomene. în locul 
conceptului substanţial de rațiune al tradiţiei metafizice, Kant pune conceptul unei 
raţiuni, separate în momentele ei, a cărei unitate are mai curând un caracter formal. 
Kant separă capacitatea raţiunii practice şi a puterii de judecare de cunoaşterea 
teoretică, aşezând pe fiecare din ele pe un fundament propriu. Prin aceasta el acordă 
filosofiei rolul de judecător suprem al culturii în ansamblul ei. Aşa cum va spune mai 
târziu Max Weber, filosofia, delimitând doar după atribute formale sferele valorice 
culturale ale ştiinţei şi tehnicii, dreptului şi moralei, artei şi criticii artei, şi legitimându- 
le pe acestea în interiorul limitelor lor, se comportă ca o instanţă supremă 
judecătorească nu numai în raport cu ştiinţa, ci şi faţă de cultură în întregul ei!. 

Există aşadar o legătură între teoria fundamentalistă a cunoaşterii, care procură 
filosofiei rolul de plasatoare a ştiinţelor, şi sistemului de concepte anistorice, care 
acoperă cultura în întregul ei şi căruia filosofia îi datorează rolul nu mai puţin îndoielnic 
de judecător al ştiinţei, moralei şi artei. Fără asigurarea filosofic-transcendentală a 
fundamentelor cunoaşterii, ar rămâne în aer chiar şi ideea potrivit căreia „filosoful ar 
putea decide asupra questiones juris referitoare la pretenţiile culturii... Dacă renunţăm 
la ideea că filosoful poate cunoaşte ceva despre cunoaştere, ce nimeni altcineva nu e în 
stare să cunoască la fel de bine, atunci aceasta înseamnă 

că noi nu mai credem că vocea sa poate pretinde ca ea şi numai ea să fie ascultată de 
ceilalţi participanţi la discuţie. Ar însemna, aşadar, că noi nu mai credem că există o 
'metodă filosofică', care oferă ex officio filosofilor de profesie posibilitatea de a avea 
opinii interesante, de exemplu, cu privire la respectabilitatea psihanalizei, legitimitatea 
legilor niciodată clare, dizolvarea conflictelor morale, 'fundamentarea' contribuţiilor 
şcolilor de istoriografie sau a criticilor literare şi a altora asemenea"?. 

în impresionanta sa lucrare „Kritik der Philosophie" („Critica filosofiei"), R. Rorty 
dezvoltă argumente metafilosofice ce ne fac să ne îndoim de faptul că filosofia poate 
îndeplini într-adevăr rolul de plasatoare şi judecătoare, rol pe care i 1-a acordat 
maestrul gândirii, Kant. Mă convinge mai puţin consecinţa pe care Rorty o trage de aici: 
afirmaţia potrivit căreia filosofia ar trebuie să se dispenseze, o dată cu abandonarea 
celor două roluri, şi de sarcina de „păzitoare a raţionalităţii”. Filosofia ar trebui, dacă îl 
înţeleg bine pe Rorty, să plătească noua sa modestie cu pretenţia de rațiune, pe care 
gândirea filosofică însăşi a avut-o de când a apărut pe lume. O dată cu dispariţia 
filosofiei, trebuie să se stingă şi convingerea că puterea transcendentă, de care noi 
legăm ideea de adevăr şi de necondiţionat, este o condiţie necesară a formelor umane de 
convieţuire. 

în conceptul kantian de rațiune formală şi diferențiată în sine e gândită o teorie a 
modernităţii. Aceasta se caracterizează, pe de o parte, prin renunţarea la raționalitatea 
substanţială a interpretărilor tradiţionale, metafizice şi religioase ale lumii, iar pe de altă 
parte, prin încrederea în raționalitatea procedurală de la care şi-au împrumutat 
pretenţia de validitate concepţiile noastre justificate, fie în domeniul cunoaşterii 
obiectivatoare, al înţelegerii moral-practice, fie în cel al evaluării estetice. întreb: să 
depindă, oare, acest concept de modernitate, sau un altul asemănător, de cerinţele 
funda-mentaliste de întemeiere ale teoriei cunoaşterii? 

în cele ce urmează, aş vrea să povestesc doar o istorie, în care critica pe care o face 
Rorty la adresa filosofiei îşi găseşte locul cuvenit. Cu siguranţă că pe această cale 
controversele nu se vor aplana, dar se vor elucida în unele din premisele pe care acestea 
le au. Voi începe cu critica lui Hegel la adresa fundamentalismului kantian; ea pune în 
locul modului transcendental de întemeiere un altul, cel dialectic (1). Voi urmări apoi 
critica acestor două moduri de întemeiere; în primul rând, autocritica ce decurge pe o 
linie kantiană şi una hegeliană (2); apoi acea critică mai radicală, îndreptată atât 
împotriva lui Kant, cât și împotriva lui Hegel, aşa cum a fost ea susţinută de pragmatism 
şi filosofia hermeneutică (3). Unii filosofi, şi nu cei mai neim- 

portanţi, răspund acestei situaţii desfiinţând pretenţia de rațiune pe care filosofia a tot 
păstrat-o până acum (4). In raport cu aceasta, aş vrea să apăr în final teza conform 
căreia filosofia, chiar şi arunci când se retrage din rolul problematic de plasatoare şi 
judecătoare, poate menţine - şi ar trebui să menţină - pretenţia sa de rațiune în funcţiile 
mai modeste de locţiitoare şi interpretă (5). 

(1) Modalitatea de întemeiere dialectică se datorează confruntării pe care a avut-o Hegel 
cu modul de întemeiere transcendental. Pentru succinta mea cercetare e suficient să 
amintesc că Hegel e de acord la început cu reproşul făcut lui Kant, cum că acesta a găsit 
pur şi simplu conceptele pure ale raţiunii în tabla formelor judecății şi le-a „adunat 
istoric", fără să le întemeieze. El are datoria de a dovedi că aceste condiţiile apriori ale 
posibilităţii experienţei sunt „necesare". „Fenomenologia" lui Hegel vrea să înlăture 
această deficiență printr-o abordare genetică. El descoperă în reflecţia transcendentală, 
pe care Kant a considerat-o o fantastică răsturnare copemicană, mecanismul unei 
reîntoarceri a conştiinţei, ce operează mereu în istoria genezei spiritului. Subiectul - ce 
devine conştient de el însuşi şi căruia i se distrug una după alta formele conştiinţei - face 
experienţa faptului că ceea ce îl întâmpină la început ca fiinţare-în-sine poate deveni 
conţinut doar în formele pe care el însuşi le-a trecut în prealabil obiectului. Experienţa 
filosofului transcendental se reiterează, în mod firesc, în devenirea-pentru-sine a 
însinelui. Hegel numeşte dialectică reconstrucţia elaborării acestei experienţe repetate, 
din care iau mereu naştere structuri mai complexe - şi nu doar forma conştiinţei pe care 
a investigat-o Kant, ci şi cunoaşterea ajunsă autonomă, tocmai cunoaşterea absolută ce 
i-a permis fenomenologului Hegel să asiste la geneza structurilor conştiinţei, pe care 


Kant le-a găsit pur şi simplu. 

Hegel se expune totuşi unei obiecţii asemănătoare aceleia pe care el a ridicat-o lui Kant. 
Reconstrucţia succesiunii formelor conştiinţei nu este încă nici o dovadă pentru 
necesitatea imanentă prin care, se pretinde, una ia naştere din cealaltă. Hegel trebuie să 
satisfacă acest deziderat prin alte mijloace, şi anume sub forma unei logici; fireşte, el 
întemeiază prin aceasta un absolutism cu care supralicitează aşteptările pe care le-a 
avut Kant de la filosofic „Logica" lui Hegel pune filosofiei sarcina de a conceptualiza într- 
un mod enciclopedic conținuturile răspândite în ştiinţe. Concomitent, Hegel face 
explicită teoria modernităţii, ce era doar intenţionată în conceptul kantian de rațiune, şi 
o dezvoltă într-o critică a rupturilor pe care le are o 

modernitate divizată în sine. Acest lucru împrumută iarăşi filosofiei, în raport cu 
întreaga cultură, un rol de o importanţă atât actuală, cât şi istorică. Hegel, dar încă şi 
mai mult elevii săi, îşi atrag asupra lor acea suspiciune din care s-a format la început 
imaginea de maestru al gândirii’. 

însă critica metafilosofică făcută maeştrilor gândirii, indiferent dacă se îndreaptă 
împotriva absolutismului hegelian sau împotriva fundamen-talismului kantian, este un 
produs târziu. Ea merge pe urmele unei autocritici, pe care urmaşii lui Kant şi Hegel au 
praticat-o demult. Aş vrea să amintesc, pe scurt, două linii ale autocriticii, întrucât 
ambele se completează într-o modalitate, îmi pare mie, productivă. 

(2) Linia criticii aduse transcendentalismului kantian poate fi caracterizată, foarte 
sumar, prin poziţia analitică a lui Strawson, cea construc-tivistă a lui Lorenzen şi cea 
criticistă a lui Popper. Receptarea analitică a iniţiativei kantiane se dispensează de 
pretenţia de întemeiere ultimă. Ea renunţă încă de la început la ţinta pe care Kant a 
sperat s-o atingă prin deducţia conceptelor pure ale raţiunii din unitatea conştiinţei de 
sine, şi se limitează la sesizarea conceptelor şi regulilor, ce trebuie să stea la baza 
oricărei experienţe reprezentabile în enunţuri elementare. Analiza se orientează către 
condiţiile conceptuale, universale şi indispensabile, ale unei experienţe posibile. Fără a 
încerca să ofere o dovadă pentru validitatea obiectivă a acestor presupoziţii şi concepte 
fundamentale, acest tip de analiză păstrează totuşi o pretenţie universalistă. Pentru a o 
putea rezolva, strategia de întemeiere transcendentală îşi schimbă funcţia în sensul unei 
proceduri de testare. Sistemului de concepte reconstruit ipotetic, care ar trebui să stea 
la baza experienţei, nu trebuie să i se ofere, în caz că e valid, nici o alternativă 
inteligibilă. De aceea trebuie ca de fiecare dată când se propune o alternativă, să se 
arate că aceasta revendică întotdeauna elemente din ipoteza pe care o contestă. Un 
asemenea procedeu de argumentare caută să dovedească că premisele şi conceptele 
desemnate ca fiind fundamentale sunt irecuzabile, în versiunea aceasta, filosoful 
transcendental cuminţit preia concomitent rolul scepticului, care încearcă să producă 
contraexemple falsificatoare?; cu alte cuvinte, el se comportă ca un om de ştiinţă care-şi 
testează ipotezele. Poziţia constructivistă încearcă să echilibreze în alt mod deficitul de 
întemeiere reieşit din perspectiva filosofiei transcendentale. Ea recunoaşte din capul 
locului caracterul convenţional al organizării conceptuale fundamentale a propriei 
noastre experienţe, dar se foloseşte însă, ca mijloc, de o critică constructivistă a 
limbajului pentru o critică a cunoaşterii. Apoi sunt 

considerate ca fiind întemeiate convențiile care au fost create într-un mod 
comprehensibil; prin aceasta, fundamentele cunoaşterii sunt mai degrabă puse decât 
scoase la iveală. 

Poziţia criticistă pare să o rupă complet cu transcendentalismul. Renunţarea la 
fundamentele de întemeiere în genere ar putea oferi o soluţie la trilema lui 
Miinchhausen dintre cerc, regresul infinit şi recursul la certitudinile ultimef. Ideea 
întemeierii este înlocuită cu cea a examinării critice. însă şi critica, devenită echivalent 
al întemeierii, este un procedeu de care noi nu ne putem servi într-un mod lipsit de 
presupoziţii. De aceea, o dată cu discuţia despre regulile irecuzabile ale criticii, o 
versiune slabă a modului de întemeiere kantian se reîntoarce în curtea interioară a 
criticismului”. 


Pe linia hegelianismului, loviturile autocriticii decurg într-o anumită privinţă paralel. S- 
ar putea lămuri aceste poziţii dând exemplul criticii materialiste a cunoaşterii făcute de 
tânărul Lukacs, care sustrage naturii pretenţia de întemeiere a dialecticii şi o limitează 
la lumea creată de om; dând exemplul practicismului lui Karl Korsch şi Hans Freyer, ce 
inversează relaţia clasică dintre teorie şi praxis şi leagă reconstrucţia dezvoltării sociale 
de perspectiva interesată a creării unei stări viitoare a societăţii; dând, în cele din urmă, 
exemplul negativismului lui Adorno care vede într-un context cuprinzător al logicii 
dezvoltării doar confirmarea faptului că vraja unei raţiuni instrumentale, deschisă ca 
totalitate socială, nu mai poate fi îndepărtată. 

Nu intru aici în dezbaterea acestor poziţii. Destul de interesant e însă faptul că ambele 
linii ale criticii merg foarte mult în paralel. Fie că autocritica începe cu îndoiala asupra 
deducţiei transcendentale kantiene sau cu îndoiala asupra trecerii hegeliene la 
cunoaşterea absolută, ea se întoarce totuşi, de ambele daţi, împotriva pretenţiei că 
zestrea categorială, respectiv modelul de dezvoltare al formării spiritului omenesc, 
poată fi dovedită ca fiind necesară. Constructivismul, pe de o parte, şi practicismul, pe 
de altă parte, fac aceeaşi întoarcere de la postconstrucţia raţională la praxisul pro- 
ducător, care ar trebui să facă apoi posibilă realizarea teoretică ulterioară a acestui 
praxis. Criticismul şi negativismul se întâlnesc în aceea că resping mijlocele de 
cunoaştere transcendentală şi dialectică, folosindu-se, paradoxal, de ele. Putem încerca 
să înţelegem aceste două tentative radicale ale unei negaţii în sensul că ambele moduri 
de întemeiere nu pot fi abolite fără autocontradicţie. 

Acestei comparații între încercările paralele de a limita pretenţiile de întemeiere 
dialectică şi transcendentală i se pune întrebarea dacă nu 

cumva punctele slabe ale ambelor programe de întemeiere n-au făcut decât să se adune 
laolaltă, întărind rezervele acelor sceptici faţă de întemeiere, sau dacă nu cumva tocmai 
retragerea de ambele părţi a scopurilor demonstrative este o condiţie a faptului că 
strategiile reduse de întemeiere se pot completa una pe alta, în loc să se opună ca până 
acum. Aici, structuralismul genetic al lui Jean Piaget îmi pare că oferă un model 
instructiv chiar şi pentru filosofi - dar şi pentru aceia care vor să rămână aşa cum sunt. 
Piaget înţelege „abstracţia reflexivă" ca mecanism de învăţare, care poate explica pentru 
ontogeneză trecerea de la un stadiu al cogniţiei la cel următor, în care dezvoltarea 
cognitivă merge înspre o înţelegere descentrată a lumii. Abstracţia reflexivă se 
aseamănă reflecţiei transcendentale prin aceea că ea conştientizează, diferenţiază şi 
reconstruieşte în stadiul imediat următor al reflecţiei elementele formale ascunse în 
primă instanţă în conținutul cunoaşterii, ca scheme de acţiune ale subiectului 
cunoscător. Acest mecanism de învăţare are o funcţie asemănătoare puterii - la Hegel - 
acelei negaţii care conservă şi suprimă totodată în mod dialectic configuraţiile 
conştiinţei, de îndată ce acestea ajung în contradicţie cu ele însele€. 

(3) Cele şase poziţii pe care le-am pomenit când am vorbit de succesorii lui Kant şi ai lui 
Hegel rămân neclintite la o pretenţie a raţiunii, chiar dacă întotdeauna prudent dozată - 
acest lucru îi deosebeşte pe Popper şi Lakatos de Feyerabend; pe Adorno şi Horkheimer 
de Foucault. Ei mai spun câte ceva despre condiţiile inevitabilităţii unei pretenţii de 
validitate - ce transcende şi trimite dincolo de toate limitările locale şi temporale - ale 
acelor opinii pe care le considerăm justificate. Această pretenţie a raţiunii este aceea pe 
care o pune în discuţie critica adusă maeştrilor gândirii. Aceasta este însă, în realitate, o 
pledoarie pentru despărţirea de filosofic Pentru a face inteligibilă această cotitură 
radicală trebuie să discut o altă critică, care se întoarce împotriva lui Kant fi Hegel. 
Filosofia pragmatistă şi hermeneutică încep propriu-zis să se îndoiască de pretenţiile de 
întemeiere şi de autoîntemeiere ale gândirii filosofice mai tare decât criticii ce succed lui 
Kant şi Hegel. Ele părăsesc chiar orizontul în care s-a mişcat filosofia conştiinţei 
împreună cu modelul ei de cunoaştere orientat după perceperea şi reprezentarea 
obiectelor. în locul subiectului izolat care se orienta după obiecte şi care, în reflecţie, se 
transforma el însuşi în obiect, a apărut nu numai ideea unei cunoaşteri mijlocite 
lingvistic şi raportată la acţiune, ci şi legătura dintre praxisul cotidian şi comunicarea 
cotidiană, în care sunt cuibărite facultăţile de cunoaştere din capul locului inter- 

subiective şi cooperante, în acelaşi timp. Chiar dacă această legătură se tema-tizează ca 


formă de viaţă sau ca lume a vieţii, ca praxis sau ca interacţiune mijlocită lingvistic, ca 
joc de limbaj sau ca dialog, ca fundal cultural, tradiţie sau ca istorie a influențelor, ceea 
ce este hotărâtor este că toate aceste concepte de common sense dobândesc un statut 
care a fost până acum rezervat conceptelor epistemologice fundamentale, fără ca ele să 
trebuiască, fireşte, să funcţioneze în aceeaşi manieră. Dimensiunile acţiunii şi limbajului 
nu trebuie însă astfel ordonate, încât să stea înaintea cogniţiei. Praxisul cu scop precis şi 
comunicarea lingvistică preiau mai degrabă un alt rol de strategie conceptuală, decât 
acela pe care l-au primit în filosofia conştiinţei. Ele mai au funcţii de întemeiere doar în 
măsura în care, cu ajutorul lor, se respinge ca fiind nejustificată nevoia de cunoaştere a 
fundamentelor. 

Ch. S. Peirce pune sub semnul întrebării posibilitatea unei îndoieli radicale, tot aşa cum 
Dilthey pune la îndoială posibilitatea unei înţelegi neutre. Problemele se impun 
întotdeauna doar în anumite situaţii; ele vin către noi ca ceva obiectiv într-o oarecare 
măsură, fiindcă nu putem dispune după plac de întregul contextelor noastre practice de 
viaţă. Ca la Dilthey. Noi nu înţelegem o expresie simbolică fără o preînţelegere intuitivă 
a contextului său, căci nu putem transforma în mod direct într-o cunoaştere explicită 
cunoaşterea de fundal a culturii noastre, prezentă într-un mod neproblematic. Orice 
rezolvare de probleme şi orice interpretare depind de o reţea de presupoziţii greu de 
cuprins cu privirea; iar această reţea, datorită caracterului ei holistic şi particularist, nu 
poate fi recuperată de o analiză ce vizează universalul. Aceasta este linia argumentaţiei 
pe care sunt supuse criticii chiar şi mitul datului, aşadar deosebirea dintre sensibilitate 
şi intelect, intuiţie şi concept, formă şi conţinut, dar şi deosebirea dintre judecăţile 
analitice şi sintetice, dintre a priori şi a posteriori. Această dispariţie a dualismelor 
kantiene aminteşte încă de metacritica lui Hegel; contex-tualismul şi istorismul ce sunt 
legate de acest lucru blochează însă drumul de întoarcere către Hegel. 

Câştigul înțelegerilor de tip pragmatist şi hermeneutic e clar. Orientarea către 
facultăţile conştiinţei este abandonată în favoarea unei orientări în funcţie de 
obiectivările acţiunii şi limbajului. Fixarea în funcţia de cunoaştere a conştiinţei şi în 
funcţia de reprezentare a limbii, în metaforica vizuală a „oglinzii naturii", sunt 
abandonate în favoarea unui program de opinii justificate, care se extinde, prin 
Wittgenstein şi Austin, asupra întregului domeniu al forţelor ilocuţionare, se extinde 
aşadar asupra a tot ceea ce poate fi spus - şi nu doar asupra conţinuturilor vorbirii care 
stabileşte fapte. „Spune-mi cum el" devine cazul special al lui „a vorbi despre el'?. 

Sunt, oare, aceste interpretări compatibile doar cu o interpretare a pragmatismului şi a 
filosofiei hermeneutice, ce sugerează renunţarea la pretenţia de rațiune a gândirii 
filosofice şi, prin aceasta, despărţirea de filosofia însăşi - sau ele caracterizează o nouă 
paradigmă, care, deşi îndepărtează jocul mentalist de limbaj al filosofiei conştiinţei, nu 
abrogă însă modalităţile de întemeiere, diminuate şi însuşite la modul autocritic, ale 
filosofiei conştiinţei? In absenţa unor argumente concludente şi, înainte de toate, simple, 
eu nu pot răspunde în mod direct la această întrebare; fac încă o dată un excurs printr-o 
expunere narativă. 

(4) Marx vroia să anuleze filosofia, pentru a o realiza - era atât de convins de conţinutul 
de adevăr al filosofiei hegeliene, încât a resimţit ca fiind intolerabilă discrepanta 
tangibilă dintre realitate şi concept, respinsă de Hegel. Cu totul altceva se asociază 
astăzi de gestul despărțirii de filosofie. 

Despărțirea de filosofie se petrece în prezent sub trei forme mai mult sau mai puţin 
surprinzătoare. De dragul simplităţii, aş vrea să le numesc astfel: forma terapeutică, 
forma eroică şi forma salvatoare a despărțirii. 

Wittgenstein ne-a exersat în conceptul unei filosofii întoarse într-un mod terapeutic 
împotriva ei înseşi. Filosofia însăşi este boala pe care ea ar trebui cândva s-o vindece. 
Filosofii au făcut dezordine printre jocurile de limbaj ce funcţionează în viaţa de zi cu zi. 
Astfel, o filosofie care se desfiinţează pe sine însăşi lasă în cele din urmă totul aşa cum 
este; căci ea scoate măsura criticii sale din formele de viaţă practice şi suficiente lor 
înşile, în care se află. Dacă ar trebui să existe un succesor al dispărutei filosofii, atunci 
cercetarea de teren cultural-antropologică este candidatul cu cele mai multe şanse: 
istoria filosofiei i se va înfăţişa cândva ca fiind activitatea cea mai greu de înţeles a aşa- 


numiţilor filosofi - a unei ciudate seminţii, din fericire moarte. (Poate cândva R.Rorty va 
fi celebrat ca un Tucidide al unei astfel de tradiţii de cercetare, care a putut începe abia 
după ce terapia lui Wittgenstein se epuizase.) 

în comparaţie cu despărţirea quietistă a filosofilor cu atitudine terapeutică, năruirea 
istoriei filosofiei şi a istoriei spiritului, aşa cum au înfăptuit-o George Bataille şi 
Heidegger, pare mai degrabă eroică. Chiar şi din această perspectivă, false obişnuite de 
gândire şi de viaţă se concentrează în formele supreme ale reflecţiei filosofice; însă 
rătăcirile metafizicii şi ale gândirii determinante, care trebuie astăzi deconstruite, nu se 
epuizează în erorile mai puţin sofisticate ale categoriilor, în dereglările praxisului 
cotidian; ele au un caracter epocal. Această despărţire dramatică de filosofie nu promite 

pur şi simplu însănătoşirea, ci păstrează ceva din patosul lui Holderlin al unei salvări în 
mijlocul celui mai mare pericol. Valoarea modului devalorizat de gândire filosofic nu 
trebuie însă subestimată, ea trebuie să facă loc unui alt mediu, care face posibil 
revenirea nondiscursivă la imemorialul suveranităţii sau al fiinţei. 

Despărțirea de filosofie are loc, la modul cel mai discret, în forma ei salvatoare, pentru 
care pot fi date ca exemple câteva realizări interpretative importante ale unui 
neoaristotelism fisurat hermeneutic. Fireşte, aceste exemple nu sunt în nici într-un caz 
clare, căci intenţia declarată aici e să fie salvate vechile adevăruri. Despărțirea de 
filosofie se face mai degrabă în secret, şi anume în numele conservării ei, adică: 
debarasată de pretenţiile sistematice. Doctrinele clasicilor nu mai sunt evocate nici cu 
titlul de contribuţie la discutarea problemelor, nici ca bun cultural pregătit sub formă 
istoric-filologică. O asimilare a textelor, texte care ar fi trebuit odată să reprezinte 
cunoştinţe, le tratează pe acestea mai degrabă ca pe izvoare ale iluminării şi ale trezirii 
spirituale. 

în măsura în care filosofia contemporană apare în aceste forme, ea satisface o cerinţă ce 
reieşise din critica adusă maestrului de gândire, Kant, în special la adresa 
fundamentalismului teoriei kantiene a cunoaşterii: cu siguranţă, ea nu mai revendică, în 
raport cu ştiinţele, rolul devenit dubios al uneia care indică locul. Direcţiile 
poststructuraliste, pragmatiste târzii, neois-toriciste tind către o concepţie îngustă, 
obiectivistă a ştiinţei. In raport cu o cunoaştere îndatorată idealurilor de obiectivitate 
ale ştiinţei, ele ar vrea să câştige, înainte de toate, teren pentru sfera unei gândiri ce 
revelează şi trezeşte spiritual, în orice caz nu una care obiectivează, gândire ce 
abandonează orientarea către pretenţiile generale şi criticabile de valabilitate, şi nu mai 
vizează constituirea consensului în sensul de rezultate necontroversate, eliberându-se de 
universul concepţiilor întemeiate, fără să dorească însă să renunţe la autoritatea 
înțelegerilor superioare. Atitudinea pe care filosofia, aflată pe punctul despărțirii, o 
adoptă faţă de ştiinţe se întâlneşte cu diviziunea existenţialistă a muncii, aşa cum a fost 
ea propagată de la Jaspers şi Sartre până la Kolakowski: vizavi de sfera ştiinţei stau 
credinţa filosofică, viaţa, libertatea existenţială, mitul, educaţia ş.a.m.d. Toate aceste 
opoziții au aceeaşi structură, chiar dacă este apreciată o dată mai pozitiv, o dată mai 
negativ - ceea ce Max Weber a numit semnificaţia culturală a ştiinţei. Filosofii de pe 
continent înclină, după cum se ştie, spre dramatizarea pericolelor obiectivismului, în 
timp ce lumea anglo-saxonă întreţine cu raţiunea instrumentală o relaţie mai relaxată. 
Conştiinţă morală şi acţiune comunicativă 

Richard Rorty introduce o variantă interesantă, opunând discursul normal celui anormal. 
Ştiinţele instituite ating normalitatea în fazele progreselor teoretice recunoscute; căci 
atunci se cunosc procedeele prin care pot fi rezolvate probleme şi aplanate chestiunile 
controversate. Rorty numeşte astfel de discursuri discursuri comensurabile - ne putem 
baza pe criteriile ce asigură consensul. Discursurile incomensurabile sau anormale 
există atâta vreme cât orientările fundamentale sunt controversate. Dacă aceste 
dialoguri incomensurabile nu sunt ţinute cu scopul de a trece la normalitate, ci 
abandonează scopul acordului universal, mulţumindu-se cu speranţa „dezacordului 
interesant şi fructuos", adică îndată ce discursurile anormale se mulțumesc cu el însele, 
ele pot obţine calităţile pe care Rorty le desemna prin cuvântul „edifying". Filosofia intră 
şi ea, după ce şi-a abandonat intenţia ei de a rezolva probleme, la capitolul acestor 
dialoguri formative. în versiunea lui Rorty, ea întruneşte simultan toate virtuțile pe care 
le-a obţinut printr-o despărţire de filosofie ce despovărează terapeutic, printr-una ce 


depăşeşte eroic şi printr-una ce trezeşte spiritual într-o manieră hermeneutică: forţa 
discret subversivă a inactivităţii se uneşte apoi cu fantezia elitistă creatoare de limbaj şi 
cu înţelepciunea tradiţiei. Dorinţa de formare se face fireşte pe cheltuiala dorinţei de 
adevăr: „filosofii formatori nu vor putea sfârşi filosofia, ei însă pot împiedica ca ea să 
înceapă să meargă pe calea mai sigură a unei ştiinţei"!0. Această distribuire de roluri se 
poate baza cu siguranţă pe simpatie, în măsura în care eliberează filosofia de pretenţia 
exagerată a poziţiei de judecător suprem în chestiunile ştiinţei şi culturii. Eu nu o găsesc 
totuşi convingătoare, întrucât nici o filosofie ce informează la modul pragmatist şi 
hermeneutic despre limitele ei nu se va putea menţine în dialoguri formatoare dincolo 
de ştiinţe, fără să nimerească iarăşi în vârtejul argumentaţiei, adică al discursului 
întemeietor. 

Faptul că nu poate funcţiona diviziunea existenţialistă a muncii sau, spunem noi, 
diviziunea exclusivă a muncii dintre filosofie şi ştiinţă, o dovedeşte tocmai felul în care 
Rorty o înţelege din perspectiva teoriei discursului. Dacă validitatea concepţiilor nu 
poate fi măsurată în ultimă instanţă decât după acordul dobândit într-un mod 
argumentativ, atunci tot ceea ce ar putea reprezenta pentru noi un motiv de dezbatere 
stă pe un fundament fragil din punctul de vedere al validității sale. Dacă însă, sub paşii 
participanţilor la argumentaţie, terenul acordului motivat raţional este mai puţin instabil 
arunci când e vorba de o dezbatere de idei în fizică decât în morală sau estetică, aşa 
cum o dovedeşte teoria postempirică a ştiinţei, atunci e mai mult o chestiune de grad 
faptul că normalizarea discursurilor nu se oferă ca un criteriu selectiv pentru deosebirea 
dintre ştiinţă şi dialogul filosofic formator. 

(5) Acele tradiţii de cercetare care întruchipează extrem de clar elementul filosofic 
dinăuntrul ştiinţelor au fost întotdeauna supărătoare pentru apărătorii diviziunii 
exclusive a muncii. Marxismul şi psihanaliza trebuie să fie de aceea pseudoştiinţe, care 
se fac vinovate de un amestec hibrid între discursuri normale şi anormale, deoarece ele 
nu se supun diviziunii deja postulate a muncii - acest lucru apare atât la Rorty, cât şi la 
Jaspers. După cunoştinţele mele de istorie a ştiinţelor sociale şi a psihologiei, aceste 
două puncte de vedere sunt însă exemplare; ele caracterizează foarte bine tipul de 
teorie prin care se întemeiază noi tradiţii de cercetare. 

Ceea ce e valabil pentru Freud, e valabil în aceste discipline pentru toţi teoreticienii 
deschizători de drumuri, de exemplu pentru Durkheim, G.H. Mead, Max Weber, Piaget şi 
Chomsky. Toţi aceştia au introdus într-o situaţie specială de cercetare, dacă cuvântul 
are un sens, o idee genuin filosofică ca un principiu exploziv. Funcţia creatoare de 
simptom a refulării, funcţia creatoare de solidaritate a divinului, funcţia creatoare de 
identitate a preluării de roluri, modernizarea ca raţionalizare socială, descentrarea ca 
urmare a abstracţiei reflexive a acţiunilor, achiziţia lingvistică ca activitate creatoare de 
ipoteze - fiecare din aceste expresii-cheie reprezintă o idee filosofică dar, în acelaşi timp, 
şi o poziţie interogativă care, deşi este elabo-rabilă din punct de vedere empiric, e totuşi 
universalistă. De aici se explică de ce tocmai aceste iniţiative teoretice au dat naştere în 
mod constant la contraatacuri empirice. Acestea sunt cicluri ale istoriei ştiinţei, care 
însă nu pledează absolut deloc în favoarea faptului că aceste discipline tind către un 
punct de convergenţă ştiinţific unitar; ele pledează mai degrabă pentru tendinţa 
ştiinţelor umanului de a deveni filosofice, decât pentru tendinţa de victorie a iniţiativelor 
obiectiviste, asemeni neurofiziologiei, copilul minune al filosofiei analitice. 

Evident, asupra acestei chestiuni nu se pot face, în cel mai bun caz, decât presupuneri 
sugestive. în caz că această perspectivă nu induce în eroare, nu e total deplasat să 
întrebăm dacă nu cumva filosofia ar putea schimba, în raport cu unele ştiinţe, rolul de 
plasatoare (Pla.tzanweiser) - de nesusţinut - cu rolul de locţiitoare (Plalzhalter) - 
locţiitoare a teoriilor empirice cu puternice pretenţii universaliste, către care s-au 
avântat mereu minţile creatoare din disciplinele particulare. Acest lucru e valabil înainte 
de toate pentru ştiinţele ce procedează reconstructiv, care se referă la cunoaşterea 
preteoretică a subiecţilor ce judecă, acţionează şi vorbesc într-o manieră competentă, 
dar şi la tradiţionalele sisteme culturale de cunoaştere, pentru a clarifica baza presupus 
universală de raționalitate a experienţei şi judecății, 

acţiunii şi înţelegerii lingvistice. Aici ne-ar putea fi de folos modalităţile de întemeiere 


care nu mai sunt pretenţioase din punct de vedere transcendental şi dialectic; ele sunt 
încă fructuoase pentru ipotezele de reconstrucţie ce sunt apte să fie elaborate pe mai 
departe în contexte empirice. Exemple ale antrenării filosofiei în cooperarea ştiinţifică 
văd peste tot acolo unde filosofii sunt angajaţi la o teorie a raţionalităţii, fără a ridica 
pretenţii fundamental iste sau chiar larg-absolutiste. Ei lucrează mai degrabă cu 
conştiinţa failibilistă că ceea ce se aştepta odată doar de la filosofie, putem spera acum 
să obţinem de la coerenţa fericită a diferitelor fragmente teoretice. 

Din punctul de vedere al propriilor mele interese de cercetare, observ că asemenea 
cooperări apar între teoria ştiinţei şi istoria ştiinţei, între teoria actelor de vorbire şi 
diferite iniţiative ale pragmaticii empirice a limbajului, între teoria argumentării 
informale şi diferite iniţiative de cercetare a argumentărilor naturale, între etica 
cognitivistă şi psihologia dezvoltării conştiinţei morale, între teoria filosofică a acţiunii şi 
cercetarea ontogenezei competenţelor de acţiune. 

Dacă e adevărat că filosofia intră într-o asemenea diviziune a muncii neexclusivă cu 
ştiinţele umanului, atunci se pare că ea de-abia acum îşi pune în joc identitatea. R. 
Spaemann insistă nu fără dreptate pe faptul că „orice filosofie ridică o pretenţie practică 
şi una teoretică de totalitate. A nu ridica o asemenea pretenţie înseamnă a nu face 
filosofie"!?. E indiscutabil că o filosofie care se străduie, chiar dacă aflată într-o diviziune 
a muncii, să clarifice fundamentele raţionale ale cunoaşterii, acţiunii şi vorbirii, 
păstrează întotdeauna un raport tematic cu întregul. Ce s-a întâmplat însă cu teoria 
modernităţii, cu acel acces la întregul culturii pe care Kant şi Hegel îl asiguraseră 
folosindu-se de conceptul de rațiune fie fondator, fie absolutizam? Până la lucrarea lui 
Husserl „Criza ştiinţelor europene", filosofia a derivat din funcţia ei de judecătoare 
supremă şi funcţiile de orientare. Dacă ea însă renunţă la rolul de judecător atât în 
chestiunile culturii, cât şi în cele ale ştiinţei, să nu renunţe ea, oare, şi la raportul cu 
totalitatea pe care ar fi trebuit să se poată baza în calitate de „păzitoare a raţionalităţii"? 
Lucrurile stau însă în privinţa întregului culturii aşa cuiT. stau şi în privinţa ştiinţelor: 
cultura nu are nevoie de nici o întemeiere şi de nici o încadrare. în modernitate, 
începând cu sec. al XVIII-lea, ea şi-a elaborat acele structuri de raționalitate, pe care 
Max Weber şi Emil Lask le-au identificat ca sfere valorice culturale. 

O dată cu ştiinţa modernă, cu dreptul pozitiv şi eticile laice conduse de principii, cu o 
artă devenită autonomă şi cu o critică a artei institu- 

ţionalizată s-au cristalizat, fără contribuţia filosofiei, trei momente ale raţiunii. Chiar şi 
fără instruirea oferită de critica raţiunii, fiii şi fiicele modernităţii învaţă cum să împartă 
tradiţia culturală, sub unul din aceste aspecte ale raţionalităţii, în chestiuni de adevăr, în 
chestiuni de dreptate şi de gust, şi să continue să se formeze. Acest lucru se vede în 
interesantele procese de divizare. Ştiinţele resping încetul cu încetul elementele de 
interpretare totalizatoare a lumii şi abandonează interpretarea naturii şi istoriei în 
întregul lor. Eticile cognitiviste exclud problemele legate de o viaţă bună [des guten 
Lebens] şi se concentrează asupra aspectelor strict deontice, capabile să fie 
generalizate, în aşa fel încât din ideea de bine mai rămâne doar ideea de echitate [das 
Gerechte]. Iar o artă devenită autonomă cere cu insistenţă o reliefare din ce în ce mai 
pură a experienţei estetice fundamentale pe care subiectivitatea descentrată, care a 
abandonat structurile de spaţiu şi timp ale vieţii cotidiene, o face în contact cu sine 
însăşi - subiectivitatea se eliberează aici de convențiile percepţiei de zi cu zi şi ale 
activităţii ce urmăreşte un scop, de imperativele muncii şi ale utilului. 

Aceste impresionante unilateralizări ce poartă semnătura modernităţii nu au nevoie de 
fundamentare şi justificare; ele creează însă probleme ale mijlocirii. Cum poate raţiunea, 
despărțită în momentele sale, să-şi păstreze unitatea în interiorul domeniilor culturale, 
şi cum pot culturile de specialişti, ce s-au retras în formele esoterice superioare, să mai 
aibă vreo legătură cu praxisul comunicativ cotidian? O gândire filosofică ce nu a întors 
spatele raţionalităţii şi care nu s-a dispensat încă de o analiză a condiţiilor necondi- 
ţionatului se vede confruntată cu această dublă necesitate a mijlocirii. 

Problemele legate de mijlocire apar în primul rând în sferele ştiinţei, moralei şi artei. Tot 
aici apar şi contramişcări. Astfel, iniţiativele neobiec-tiviste de cercetare din interiorul 
ştiinţelor umanului valorifică şi punctele de vedere ale criticii morale şi estetice, fără 


însă a primejdui primatul chestiunilor legate de adevăr. Bunăoară, discuţia despre etica 
responsabilităţii şi a convingerii morale [Gesinnungsethik], dar şi puternica atenţie 
acordată motivelor utilitariste dinăuntrul eticilor universaliste pun în joc punctele de 
vedere ale calculării de consecinţe şi ale interpretării nevoii, puncte de vedere ce stau în 
domeniul de valabilitate al cognitivului şi al expresivului. Arta avangardistă este 
caracterizată, în cele din urmă, prin simultaneitatea ciudată a orientărilor realiste şi 
angajate politic şi a continuărilor autentice ale modernităţii clasice, ce făcuseră posibilă 
obstinaţia esteticului; o dată cu arta realistă şi angajată ies din nou în relief, la nivelul 
bogăției de forme pe care le-a eliberat avangarda, momentele cognitivului şi ale moral- 
practicului. 

Pare ca şi cum în aceste contramişcări momentele raţiunii radical diferenţiate ar fi vrut 
să trimită la o unitate ce poate fi obţinută doar dincoace de culturile de specialişti, 
aşadar în viaţa cotidiană şi nu dincolo, în temeiurile şi abisurile filosofiei clasice a 
raţiunii. 

în praxisul comunicativ cotidian trebuie oricum să se amestece interpretări cognitive, 
aşteptări morale, expresii şi evaluări. Procesele de înţelegere din lumea vieţii au nevoie 
de aceea de o tradiţie culturală de mare anvergură, şi nu doar de binecuvântările ştiinţei 
şi tehnicii. Filosofia şi-ar putea actualiza astfel raportul ei cu totalitatea printr-un rol de 
interpretă întoarsă către lumea vieţii. Ea ar putea ajuta cel puţin la punerea din nou în 
mişcare a jocului fixat dintre cognitiv-instrumental cu moral-practicul şi estetic- 
expresivul, asemeni unui dispozitiv foarte fragil care s-a înţepenit!?. Putem cel puţin 
numi problema în faţa căreia se va afla filosofia atunci când va renunţa la rolul de 
judecător, supraveghetor al culturii, în favoarea unuia de interpret mijlocitor. Cum pot, 
oare, sferele ştiinţei, moralei şi artei, încapsulate în culturile de specialişti, să fie 
deschise şi, fără a le ştirbi propria raționalitate, să fie puse în legătură cu tradiţiile 
sărăcite ale lumii vieţii, astfel încât momentele separate ale raţiunii să se regăsească 
într-un nou echilibru în praxisul comunicativ cotidian? 

Critica maeştrilor gândirii ar putea să trezească pentru ultima oară neîncrederea faţă de 
ei şi să întrebe ce i-a îndreptăţit pe filosofi să ţină locul nu numai în interiorul sistemului 
ştiinţei unor strategii teoretice pretenţioase, ci să-şi ofere în plus, în exterior, serviciul 
lor de traducători pentru o mijlocire între lumea cotidiană şi o modernitate culturală, ce 
s-a retras în domeniile ei autonome. Cred că tocmai filosofia pragmatistă şi 
hermeneutică răspunde la această întrebare, acordând autoritate epistemică comunităţii 
acelora care cooperează şi vorbesc unii cu alţii. Acest praxis comunicativ cotidian face 
posibilă o înţelegere orientată în funcţie de pretenţiile de valabilitate - iar acest lucru ca 
singură alternativă la o influențare reciprocă, mai mult sau mai puţin puternică. 
Deoarece pretenţiile de valabilitate pe care noi le legăm în discuţie de convingerile 
noastre ţintesc dincolo de contextul acestuia, deoarece ele trimit dincolo de orizontul 
temporal şi spaţial limitat, orice înţelegere vizată sau reprodusă la modul comunicativ 
trebuie să se sprijine pe un potenţial de temeiuri atacabile, dar totuşi temeiuri. 
Temeiurile sunt făcute dintr-un material special; ele ne forţează să luăm atitudine printr- 
un Da sau Nu. Astfel, în condiţiile acţiunii orientate pe înţelegere apare un factor de 
necondiţionare. Iar acest factor este acela care deosebeşte valabilitatea pe care noi o 
revendicăm pentru concepţiile noastre 

de valabilitate socială a praxisului naturalizat!*. Ceea ce noi considerăm justificat este, 
din perspectiva primei persoane, o chestiune de întemeiere şi nu o funcţie a 
obişnuinţelor de viaţă. De aceea există un interes filosofic „în a vedea în practicile 
noastre sociale de justificare mai mult decât doar pur şi simplu asemenea practici"!?. 
Acelaşi interes există şi în încăpăţânarea cu care filosofia stăruie pe rolul de păzitoare a 
raţionalităţii - un rol care produce, după cunoştinţele mele, mai multă supărare şi care, 
cu siguranţă, nu mai privilegiază în raport cu nimic. 

Note 


' Kant, Critica rațiunii pure, B779. 

2 R. Rorty, Der Spiegel der Natur, Ffm, 1981, p. 424 şi urm. 

3 Rorty parafrazează aprobând o judecată a lui Eduard Zeller: „Hegelianismul a 
prezentat filosofia ca pe o disciplină care a desăvârşit, dar a şi înghiţit celelalte 
discipline, în loc să Je întemeieze. Pe deasupra, el a transformat filosofia în ceva foarte 
popular, important şi interesant, pentru a mai putea fi cu adevărat profesional; el cerea 
de la profesorii de filosofie să întruchipeze spiritul lumii, şi nu doar să lucreze în 
specialitatea lor". (1981, p. 153). 

+ G. Schonrich, Kategorien und transzendentale Argumentation, Ffm. 1981, Kap. IV, 
182; A. Bittner, Art 'Transzendental'm Handbuch philosophischer Grundbegriffe, voi. 5, 
Munchen, 1974, p. 1524. 

5 C. F. Gethmann, R. Hegselmann, Das Problem der Begriindung zwischen 
Dezisionismus und Fundamentalismus, în Z. allgem. W. Theorie VIII, 1974, p. 342 şi 
urm. 

SH. Albert, Traktat tiber kritische Vernunft, Tubingen 1975. 

7 H. Lenk, Philosophische Logikbegrundung und rationaler Kritizismus, în Zeitschrift fur 
philosophische Forschung, 24, 1970, p. 183 şi urm. 

3 Th. Kesserling, Entwicklung und Widerspruch. Ein Vergleich zwischen Piagets 
genetischer Erkenntnistheorie und Hegels Dialektik, Ffm. 1981. 

° Rorty (1981), 402. în original apare astfel: „saying something ... is not always saying 
how things are" („a spune ceva... nu Înseamnă întotdeauna a spune cum stau lucrurile") 
{Philosophy and the Mirror ofNature, Princeton 1979, p. 371). 

10 Rorty (1981), p. 418. 

"R. Spaemann, Der Streit der Philosophen, în H. Liibbe (editor), Wozu Philosophie?, Bln. 
1978, p. 96. 

12 ]. Habermas, Die moderne - ein unvollendetes Projekt, în J. Habermas Kleine politische 
Schriften I-IV, Ffm 1981, p. 444 şi urm. 

13 Conform J. Habermas, Theorie des kommunikativen Handelns, voi. 1, Ffm 1981, p. 
168 şi urm. 

14 Rorty (1981), p. 422. 


II. Ştiinţe sociale reconstructive versus ştiinţe sociale 


comprehensive* 

Observaţii introductive 

Permiteţi-mi să încep cu o observaţie personală. Atunci când, în 1967, am prezentat 
pentru prima oară teza conform căreia ştiinţele sociale nu trebuiau să renunţe la 
dimensiunea hermeneutică a cercetării lor, căci problema înţelegerii putea fi suprimată 
numai cu preţul unor denaturări, m-am confruntat cu două tipuri de obiecţii!. 

Prima consta în insistența asupra faptului că hermeneutica nu este o chestiune de 
metodologie. Hans-Georg Gadamer arată că problema înţelegerii se pune în primă 
instanţă în contexte neştiinţifice, fie în viaţa de zi cu zi, în istorie, artă şi literatură, fie în 
contactul cu tradiţiile. Hermeneutica filosofică ar avea, deci, sarcina de a elucida 
procesele obişnuite de înţelegere, ea nu ar consta în procedeul sau încercarea 
sistematică de a aduna şi analiza date. Gadamer înţelege „metoda" ca pe ceva opus 
„adevărului"; adevărul nu poate fi atins decât printr-un praxis al înţelegerii, inteligent şi 
îndelung exersat. Ca activitate, hermeneutica este în cel mai bun caz o artă, dar 
niciodată o metodă - iar în raport cu ştiinţele, ea este o forţă subversivă ce se sustrage 
oricărui acces sistematic?. Al doilea tip de obiecţii provenea de la susţinătorii curentului 
principal al ştiinţelor sociale, care aduceau o obiecţie complementară. Ei afirmau că 
problema interpretării stă în mistificarea ei. 


* Prelegere ţinută cu prilejul unei conferinţe, organizate de R. Bellah, N. Haan şi P. 
Rabinow, cu tema Morality and the Social Sciences, Berkeley, martie 1980. Traducerea 
din engleză se datorează lui Max Looser. A apărut prima oară în N. Haan, R. N. Bellah, 
P. Rabinow, M. Sullivan (editori), Social Science as Moral Inquiry, New York, 1983, pp. 
251-270. 

Nu există probleme universale de interpretare, ci numai probleme particulare ce pot fi 
rezolvate cu tehnici normale de cercetare. O operaţionalizare atentă a termenilor 
teoretici, adică testele de valabilitate şi încredere ale instrumentelor, ar putea împiedica 
influenţe necontrolate, care altfel, din complexitatea neanalizată şi dificil de utilizat a 
limbii uzuale şi a vieţii cotidiene, ar ajunge să fie cercetate. 

în controversa de la mijlocul anilor '60, hermeneutica a fost fie transformată în mod 
exagerat într-un substitut filosofic al ontologiei heideggeriene, fie trivializată ca 
problemă secundară a dificultăţilor de măsurare. Această constelație s-a schimbat de 
atunci în mod simţitor. Argumentele principale ale hermeneuticii filosofice au fost 
acceptate pe scară largă, nu însă ca doctrină filosofică, ci ca paradigmă de cercetare în 
cadrul ştiinţelor sociale, înainte de toate în cadrul antropologiei, sociologiei şi 
psihologiei sociale. Paul Rabinow şi William Sullivan au numit asta „turnura 
interpretativă"3. în decursul anilor '70, mai multe tendinţe din cadrul dar şi din afara 
lumii academice au avantajat pătrunderea paradigmei de interpretare. Permiteţi-mi să 
vă amintesc câteva dintre ele. 

A existat, în primul rând, dezbaterea dintre Popper şi Kuhn şi ascensiunea unei teorii 
postempiriste a ştiinţei; ele au fost cele care au zguduit autoritatea pozitivismului logic 
şi au distrus prin aceasta viziunea unei ştiinţe nomologice, (mai mult sau mai puţin) 
unificate. O consecinţă a acestui fapt este şi mutarea greutăţii, în cadrul istoriei ştiinţei, 
de pe construcţiile normative pe iniţiativele mai sensibile din punct de vedere 
hermeneutic. 

A devenit vizibil eşecul ştiinţelor sociale convenţionale care nu-şi puteau respecta 
promisiunile teoretice şi practice. Cercetarea sociologică nu era în stare să 
îndeplinească standardele, aşa cum au fost ele stabilite, de exemplu, prin teoria 
cuprinzătoare a lui Parson; teoria economică keynesiană a eşuat pe planul politic al 
măsurilor concrete; în psihologie a eşuat pretenţia universală de explicare a teoriei 
învăţării - ea servise ca exemplu de paradă pentru o ştiinţă exactă a comportamentului. 
Aceasta a deschis drumul către iniţiative alternative ce s-au edificat pe baza 
fenomenologiei, a lui Wittgenstein din perioada lui târzie, a hermeneuticii filosofice, a 
teoriei critice ş.a.m.d. Aceste iniţiative se recomandă pur şi simplu prin aceea că oferă 
alternative la un obiectivism predominant - şi nu atât de mult pe baza superiorității lor 
recunoscute. 

S-au impus apoi două iniţiative oarecum de succes, care au oferit un exemplu pentru un 
tip interpretativ al ştiinţelor sociale: structuralismul din antropologie, din lingvistică şi - 
mai puţin convingător - din sociologie; şi 

structuralismul genetic din psihologia dezvoltării - un model ce pare promiţător pentru 
analiza revoluţiei sociale, a dezvoltării concepţiilor despre lume, a sistemelor morale de 
credinţă şi a sistemelor juridice. 

O altă tendinţă ce merită amintită a fost mişcarea neoconservatoare din mediul filosofic 
ce a atras după sine, printre cercetătorii din ştiinţele sociale, o schimbare a premiselor 
de fundal. Pe de o parte, a existat o anumită reînsufleţire a iniţiativelor biologiste, care 
au fost discreditate timp de mai multe decenii din motive politice (de exemplu, 
sociobiologia şi cercetarea genetică a inteligenţei), pe de altă parte, o reîntoarcere la 
relativism, la istorism, la existenţialism şi la nietzscheanismul de toate tipurile, o 
schimbare completă a stării de spirit ce s-a extins de la disciplinele mai dure, cum ar fi 
teoria ştiinţei şi lingvistica, până la domeniile mai fragile ale cercetării din ştiinţele 
umane, până la critica literară, ideologia arhitecturii ş.a.m.d. Ambele tendinţe sunt 
expresia aceluiaşi simptom, exprimat prin credinţa larg răspândită conform căreia 
cultura omenească prezintă trăsături universale ce se explică mai degrabă prin natura 
omului decât prin infrastructura raţională a cunoaşterii, acţiunii şi limbii omeneşti, adică 
a culturii înseşi. 


Două modalităţi de utilizare a limbajului 


Permiteţi-mi la început să lămuresc ce înţeleg eu prin hermeneutică. Fiecare expresie cu 
sens - fie ea o exprimare (verbală sau nonverbală), un artefact oarecare cum ar fi un 
instrument, o instituţie sau un document oficial - poate fi identificată printr-o atitudine 
bifocală atât ca eveniment ce poate fi observat, cât şi ca o obiectivare a semnificației ce 
poate fi înţeleasă. Putem descrie, explica sau anticipa un zgomot ce corespunde unui 
sunet al unei propoziţii rostite, fără măcar să avem idee despre semnificaţia acestei 
exprimări. Pentru a sesiza (şi formula) semnificaţia ei, trebuie să participăm la câteva 
acţiuni comunicative (reale sau imaginate), în decursul cărora propoziţia rostită să fie 
astfel folosită încât ea să fie înţeleasă de către vorbitorii, ascultătorii şi de către alţi 
membri, întâmplători prezenţi, ai aceleiaşi comunităţi lingvistice. Richard Rorty prezintă 
un caz limită: „Chiar dacă am putea anticipa ce sunete va scoate comunitatea de 
cercetători din anul 4000, n-am fi totuşi în stare să luăm parte la discuţia lor". Opoziția 
dintre „a prezice comportamentul lui lingvistic viitor” şi „a lua parte la discuţia lor" 
trimite la o diferenţă importantă între două modalităţi diferite ale utilizării limbajului. 

Ori spune ce e cazul sau ceea ce nu e cazul, ori spune ceva altuia, astfel încât el înțelege 
ce se spune. Doar al doilea mod de utilizare a limbajului este legat interior sau 
conceptual de condiţiile comunicării. A spune cum stau lucrurile nu depinde în mod 
necesar de felul comunicării, făcute sau cel puţin imaginate; nu e nevoie să se Jăcă 
vreun enunţ, adică să se realizeze un act de vorbire. în loc de aceasta îţi poţi spune ţie 
însuţi „p" sau să gândeşti simplu „că p". Dimpotrivă, a înţelege ce spune cineva cere 
participarea la acţiunea comunicativă. Trebuie să existe o situaţie lingvistică (sau 
trebuie cel puţin imaginată) în care vorbitorul, discutând cu un ascultător despre ceva, 
spune ceea ce el vizează. în cazul utilizării pur cognitive, necomunicative, a limbajului 
este implicată, aşadar, doar o relaţie fundamentală; să o numim relaţia dintre propoziţii 
şi ceva din lume, „despre" care propoziţiile enunţă ceva. Dimpotrivă, dacă limba e 
utilizată în scopul înţelegerii cu cineva (fie chiar şi numai pentru a stabili încheierea 
unei disensiuni), atunci există trei asemenea relaţii: exprimându-şi părerea, vorbitorul 
comunică cu un alt membru al comunităţii sale lingvistice despre ceva din lume. 
Epistemologia se ocupă doar cu această din urmă relaţie dintre limbă şi realitate, în 
timp ce hermeneutica trebuie să se ocupe simultan de întreita relaţie a unei exprimări, 
ce serveşte a) ca expresie a intenţiei unui vorbitor, b) ca expresie pentru producerea 
unei relaţii interpersonale între vorbitor şi ascultător şi c) ca expresie despre ceva din 
lume. Orice încercare de clarificare a unei expresii lingvistice ne oferă o a treia relaţie, 
intralingvistică, anume aceea dintre o exprimare dată şi mulţimea tuturor exprimărilor 
ce ar putea fi făcute în aceeaşi limbă. 

Hermeneutica priveşte limba, aşa-spunând, la lucru, adică în felul în care este de 
participanţi în scopul de a ajunge la o înțelegere comună asupra unui lucru sau la o 
părere comună. Metafora plastică a unui observator care „priveşte" ceva, n-ar trebui 
totuşi să pună în umbră faptul că limba utilizată performativ este inserată în relaţii ce 
sunt mai complicate decât simpla relaţie de tipul „despre" (şi tipului ei asociat de 
intenţii). Atunci când vorbitorul spune ceva în contextul de zi cu zi, el se raportează nu 
doar la ceva din lumea obiectivă (ca totalitate a ceea ce ar putea fi sau nu ar putea fi 
cazul), ci în acelaşi timp şi la ceva din lumea socială (ca totalitate a relaţiilor 
interpersonale, reglate juridic) şi la ceva din lumea proprie, subiectivă a vorbitorului (ca 
totalitate a trăirilor manifestabile, la care el are un acces privilegiat). 

în acest fel se prezintă intentione recta întreita conexiune dintre exprimare şi lume, 
adică din perspectiva vorbitorului şi a ascultătorului. 

Această conexiune poate fi analizată şi intentione oblique, din perspectiva lumii vieţii 
sau pe fundalul practicilor şi premiselor comune, în care orice comunicare particulară e 
discret inserată din capul locului. Privită din această perspectivă, limba îndeplineşte trei 
funcţii: a) aceea a reproducerii culturale sau a prezentualizării tradiţiilor (din această 
perspectivă şi-a dezvoltat Gadamer hermeneutica sa filosofică), b) aceea a integrării 


sociale sau a coordonării planurilor a diferiţi actori în interacţiunea socială (din această 
perspectivă am dezvoltat eu o teorie a acţiunii comunicative), şi c) aceea a socializării 
sau a interpretării culturale a nevoilor (din această perspectivă a elaborat G.H. Mead 
psihologia sa socială). 

Aşadar, în vreme ce utilizarea cognitivă, necomunicativă a limbii pretinde clarificarea 
relaţiei dintre propoziţie şi situaţia de fapt, fie ea în conceptele intenţiilor 
corespunzătoare, ale atitudinilor propoziţionale, ale direcțiilor de adaptare şi ale 
condiţiilor de realizare, utilizarea comunicativă a limbajului ne pune problema felului în 
care această relaţie este legată în mod intim de celelalte două relaţii („a fi expresia a 
ceva" şi „a împărtăşi ceva cu cineva"). Această problemă poate fi elucidată, aşa cum am 
arătat deja în alt loc, prin noţiunile de lumi ontologice şi deontologice, de pretenţii de 
valabilitate, de luări de poziţie prin Da sau Nu, şi prin noţiunea de condiţii ale 
consensului motivat raţional. 

Putem înţelege acum de ce „a spune ceva cuiva" şi „a înţelege ce se spune" se bazează 
pe premise mult mai exigente şi mai complexe decât simplul „a spune (sau a gândi) ce e 
cazul". Cine observă sau crede că „p", sau cine intenţionează ca „p" să se realizeze, 
adoptă o atitudine obiectivatoare faţă de ceva din lumea obiectivă. Dimpotrivă, cine 
participă la procesele de comunicare, spunând ceva şi înțelegând ce se spune - fie 
aceasta o părere ce e redată, o constatare ce e făcută, o promisiune sau o comandă ce e 
dată; fie intenţiile, dorinţele, sentimentele şi dispoziţiile ce sunt exprimate - acela adoptă 
întotdeauna o atitudineperformativă. Această atitudine îngăduie schimbul între persoana 
a treia, sau atitudinea obiectivatoare, persoana a doua, sau atitudinea conformă regulei, 
şi prima persoana, sau atitudinea expresivă. Atitudinea performativă permite o orientare 
reciprocă în funcţie de pretenţiile de valabilitate (adevăr, corectitudinea normativă, 
autenticitate), pe care vorbitorul le ridică aşteptând din partea ascultătorului o luare de 
poziţie prin Da sau Nu. Aceste pretenţii provoacă o evaluare critică, pentru ca 
recunoaşterea intersubiectivă a unei pretenţii să poată servi ca bază pentru un consens 
motivat raţional. în măsura în care vorbitorul şi ascultătorul se înţeleg unul cu altul 
printr-o atitudine 

performativă, ei iau parte simultan la acele funcţii ce îndeplinesc acţiunile lor 
comunicative pentru reproducerea lumii comune a vieţii. 


Interpretarea şi obiectivitatea înţelegerii 

Dacă comparăm acum atitudinea celei de-a treia persoane a acelora care spun pur şi 
simplu cum stau lucrurile (aceasta este printre altele atitudinea oamenilor de ştiinţă), cu 
atitudinea acelora care caută să înţeleagă ceea ce li se spune (aceasta este printre altele 
atitudinea interpreţilor), vom vedea atunci consecinţele metodologice ale unei 
dimensiuni hermeneutice de cercetare. Permiteţi-mi să mă refer la trei dintre cele mai 
importante implicaţii ale procedeului hermeneutic. 

în primul rând, interpreţii renunţă la superioritatea poziţiei privilegiate a observatorului, 
întrucât ei înşişi, cel puţin virtual, sunt implicaţi în negocierile asupra sensului şi 
valabilităţii exprimărilor. Luând parte la acţiunile comunicative, ei acceptă principial 
acelaşi statut cu al acelora pe care vor să-i înţeleagă prin exprimările lor. Ei nu sunt 
imuni la luările de poziţie prin Da sau Nu ale subiecţilor sau ale nespecialiştilor, ci se 
implică într-un proces de critică reciprocă. în cadrul unui proces de înţelegere -virtual 
sau actual -, nu e decis în mod aprioric cine pe cine trebuie să înveţe. 

în al doilea rând, interpreţii, adoptând o atitudine performativă, nu renunţă doar la 
poziţia de superioritate vizavi de domeniul lor de obiecte, ci, în plus, ei se întreabă cum 
pot face faţă dependenţei de context a interpretării lor. Ei nu pot fi siguri din capul 
locului că atât ei înşişi cât şi persoanele testate de ei provin din aceleaşi practici şi 
premise de fundal. Preînţelegerea globală a situaţiei hermeneutice ce-l implică pe 
interpret poate fi testată doar treptat; ea nu poate fi pusă în discuţie ca întreg. 

La fel de dificil ca şi problemele dezangajării interpretului din chestiunile de valabilitate 
şi cele ale decontextualizării semnificaţiilor lor este şi faptul că limbajul cotidian se 
extinde de asemenea asupra exprimărilor nedescriptive şi asupra pretențiilor 
necognitive de valabilitate. în viaţa de zi cu zi suntem mult mai frecvent de acord (sau în 
dezacord) asupra corectitudinii acţiunilor şi normelor, asupra potrivirii evaluărilor şi 


standardelor, asupra autenticităţii sau onestităţii unei mărturisiri, decât asupra 
adevărului propoziţiilor. De aceea, cunoaşterea pe care o folosim atunci când spunem 
ceva cuiva este mult mai cuprinzătoare decât cunoaşterea strict propozițională sau 
raportată la adevăr. Pentru a înţelege ce li se spune, 

interpreţii trebuie să aibă o cunoaştere bazată pe pretenţii mai vaste de valabilitate. O 
interpretare corectă nu este pur şi simplu adevărată, asemeni unei propoziţii ce redă o 
stare de lucruri existente; am putea mai degrabă spune că o interpretare corectă 
nimereşte, se potriveşte sau explică o semnificaţie a interpretandum-ului, pe care 
interpretul trebuie s-o sesizeze. Acestea sunt cele trei consecinţe ce rezultă din faptul că 
„a înţelege ce se spune" cere participare şi nu, simplu, observare. De aceea, nu poate să 
ne surprindă faptul că orice încercare de a întemeia ştiinţa pe interpretare creează 
dificultăţi. O piedică principală este următoare: cum ar putea fi măsurate expresiile 
simbolice la fel de sigur ca şi fenomenele fizice. La mijlocul anilor '60, Aron Cicourel a 
furnizat o bună analiză a conversiei expresiilor simbolice şi dependente de context, a 
căror semnificaţie e evidentă în mod intuitiv, în date „consistente"€. Dificultăţile trebuie 
explicate prin faptul că ceea ce se înţelege printr-o atitudine performativă trebuie tradus 
în ceea ce poate fi stabilit de către persoana a treia. Atitudinea performativă necesară 
interpretării îngăduie, într-adevăr, treceri regulate între atitudinile primei persoane, a 
celei de-a doua şi a celei de a treia persoane; totuşi, pentru scopurile măsurării, 
atitudinea performativă trebuie subordonată unei singure atitudini, anume celei 
obiectivatoare. O altă problemă rezidă în aceea că judecăţile de valoare se furişează în 
discursul ce stabileşte fapte. Aceste dificultăţi apar întrucât cadrul teoretic al analizei 
empirice a comportamentului cotidian trebuie asociat, din punct de vedere conceptual, 
cu sistemul de referinţă al interpretărilor cotidiene ale participantului însuşi. 
Interpretările acestuia trebuie asociate însă cu pretenţiile cognitive şi necognitive de 
valabilitate, în vreme ce principiile teoretice (propoziţiile) trebuie raportate doar la 
adevăr. Charles Taylor şi Alvin Gouldner au argumentat într-o manieră convingătoare 
împotriva posibilităţii unei limbi neutre din punct de vedere valoric, în domeniul 
ştiinţelor sociale comprehensive”. Această poziţie e sprijinită de diferite orientări 
filosofice, de argumentele lui Wittgenstein, Quine, Gadamer - şi, fireşte, Marx. 

Pe scurt, orice ştiinţă ce acceptă obiectivările de semnificaţie ca parte a domeniului ei 
de obiecte trebuie să se preocupe de consecinţele rolului de participantul unui interpret, 
care nu „dă" lucrurilor observate o semnificaţie, ci trebuie să explice semnificaţia „dată" 
a obiectivărilor, ce pot fi înţelese numai din procesele de comunicare. Aceste consecinţă 
ameninţă chiar acea independenţă de context şi acea neutralitate valorică ce par să fie 
necesare pentru obiectivitatea cunoaşterii teoreticet. 

Trebuie să tragem de aici concluzia că poziţia lui Gadamer ar fi trebuit acceptată chiar şi 
în ştiinţele sociale? Să fie, oare, turnura interpretativă 

lovitura de moarte dată statutului ştiinţific al tuturor iniţiativelor neobiec-tiviste? Să nu 
urmăm, oare, recomandarea lui Rorty de a nu echivala ştiinţele sociale doar cu ştiinţele 
spiritului, ci şi cu critica literară, poezia şi religia, ba chiar cu dialogului cult în genere? 
Ar trebui, oare, să admitem că ştiinţele sociale pot contribui în cel mai bun caz la 
cunoaşterea noastră educaţională [Bildungswissen] - presupunând că nu sunt înlocuite 
cu altceva mai serios, cu neuropsihologia sau biochimia de exemplu? La aceste întrebări 
găsesc că sunt trei reacţii principale printre cercetătorii din ştiinţele sociale. Dacă 
menţinem separate pretenţiile de obiectivitate şi capacitatea de explicare, am putea 
atunci deosebi un „obiectivism hermeneutic" de o „hermeneutică radicală" şi de un 
„reconstrucţionism hermeneutic". 

Unii cercetători din ştiinţele sociale bagatelizează consecinţele dramatice ale problemei 
interpretării, întorcându-se la un fel de teorie empatică a înţelegerii. Această teorie se 
bazează în cele din urmă pe supoziţia că ne-am putea transpune în conştiinţa altei 
persoane şi am putea decupla semnificaţiile a ceea ce el exprimă de situaţia 
hermeneutică de plecare a interpretului. în concepţia mea, această soluţie a fost anulată 
de când Gadamer a criticat în mod convingător teoria empatiei pe care o susţinuse 
tânărul Dilthey. 

Alţii n-au ezitat prea mult şi au extins principiile unei hermeneutici radicale la acel 


domeniu - fie prin justificările lui Gadamer sau ale lui Rorty -, care (din punctul lor de 
vedere) a fost revendicat într-un mod nefericit şi eronat ca domeniu propriu-zis al 
ştiinţei sociale. Fie cu un sentiment de neplăcere, fie cu unul mai curând de speranţă, 
cercetătorii din ştiinţele sociale abandonează atât pretenţia de obiectivitate cât şi 
pretenţia de cunoaştere explicativă. O consecinţă a acestui fapt este relativismul de un 
fel sau altul, ceea ce înseamnă că interpretări şi iniţiative diferite reflectă pur şi simplu 
orientări valorice diferite. 

Alţii sunt totuşi pregătiţi, în ceea ce priveşte problema interpretării, să renunţe la 
postulatul convenţional al neutralității valorice; în plus, ei nu vor să adapteze ştiinţele 
sociale la modelul unei ştiinţe strict nomologice, dar sprijină însă dezirabilitatea fi 
posibilitatea iniţiativelor teoretice, ce promit să producă atât o cunoaştere obiectivă, cât 
şi una teoretică. Aceste poziţii nu au nevoie de nici o justificare. 

Presupoziţiile de raționalitate ale interpretării 

Permiteţi-mi mai întâi să amintesc de un argument care, dacă ar fi dezvoltat până la 
capăt, ar putea arăta că interpreţii îşi pierd într-adevăr, prin angajarea inevitabilă în 
procesul de înţelegere, privilegiul observatorului neimplicat sau al persoanei a treia, dar 
că tocmai din acelaşi motiv dispun de mijloacele de a menţine din interior o poziţie de 
imparţialitate negociată. Paradigmatic pentru hermeneutică este interpretarea unui text 
tradiţional. Interpreţii par să înţeleagă la început propoziţiile unui asemenea text; apoi 
ei descoperă într-o manieră destul de neclară faptul că nu înţeleg textul într-un mod 
adecvat; adică nu aşa de bine încât să poată răspunde eventual la întrebările autorului. 
Interpreţii iau acest lucru ca pe un semn al faptului că raportează textul la un alt context 
decât la acela în care a fost propriu-zis inserat. Ei trebuie să-şi revizuiască înţelegerea 
pe care o au. Acest tip de disfuncţionalitate a comunicării marchează situaţia de pornire. 
Ei caută apoi să înţeleagă de ce autorul - având credinţa tacită că există anumite situaţii 
de fapt, că anumite valori şi norme sunt valabile, că anumite trăiri s-ar cuveni atribuite 
anumitor subiecţi - face în textul său anumite afirmaţii, respectă sau încalcă anumite 
convenţii, şi de ce exprimă anumite intenţii, dispoziţii, sentimente şi altele 
asemănătoare. însă doar pe măsură ce interpreţii relevă şi temeiurile ce au făcut ca 
exprimările autorului să apară, din perspectiva sa, ca fiind raţionale, ei înţeleg ce a vrut 
să spună autorul. 

Aşadar, interpreţii înţeleg semnificaţia textului doar în măsura în care înţeleg de ce 
autorul s-a simţit îndreptăţit să prezinte anumite afirmaţii (ca fiind adevărate), să 
recunoască anumite valori şi norme (ca fiind corecte), să exprime (respectiv să le 
atribuie altora) anumite trăiri (ca fiind autentice). Interpreţii trebuie să explice contextul 
pe care autorul trebuie evident să-1 fi presupus ca fiind o cunoaştere comună întregului 
public contemporan, în caz că dificultăţile create acum de text nu au apărut, în orice caz 
nu aşa de insistent, pe vremea redactării sale. Acest procedeu se explică prin raţio- 
nalitatea imanentă, pe care interpreţii se bazează în măsura în care o atribuie unui 
subiect de a cărui capacitate de răspundere nu au nici un motiv deocamdată să se 
îndoiască. Interpreţii nu pot înţelege conţinutul semantic al unui text dacă nu-şi explică 
ei înşişi temeiurile pe care autorul ar fi putut să le prezinte eventual în situaţia iniţială. 
Nu e însă acelaşi lucru dacă temeiurile sunt raţionale sau doar sunt considerate a fi 
raţionale - fie ele temeiuri pentru afirmarea unor fapte, pentru recomandarea unor 
nonue şi valori sau pentru exprimarea dorințelor 

şi sentimentelor. Interpreţii nu pot de aceea să-şi prezinte şi să înţeleagă ei înşişi 
asemenea temeiuri, fără ca, cel puţin implicit, să le judece ca temeiuri, adică fără să ia o 
poziţie, pozitivă sau negativă, faţă de ele. Interpreţii lasă probabil deschise anumite 
pretenţii de valabilitate şi se decid să considere că la anumite întrebări nu s-a răspuns 
aşa cum a răspuns autorul; aceste întrebări sunt lăsate în continuare ca probleme 
deschise. Temeiurile sunt însă înțelese doar pe măsură ce sunt luate în serios - şi 
evaluate - ca temeiuri. Tocmai de aceea interpreţii pot clarifica semnificaţia unei 
expresii obscure numai atunci când explică cum a apărut această obscuritate, adică de 
ce temeiurile pe care autorul le-ar fi putut da în contextul său nu mai sunt şi pentru noi 
imediat clare. 

într-un anumit sens, toate interpretările sunt interpretări raționale. Când e vorba de 


înţelegere - iar aceasta implică tocmai evaluarea temeiurilor -, interpreţii nu pot face 
altceva decât să revendice nişte standarde de raționalitate, aşadar nişte standarde pe 
care le consideră obligatorii pentru toate părţile aflate în joc, inclusiv autorul şi 
contemporanii săi (în măsura în care aceştia ar putea şi ar intra în comunicarea pe care 
interpreţii o reiau). O asemenea referire normală şi implicită la standardul de 
raționalitate presupus universal nu este, desigur, o dovadă pentru raționalitatea 
standardului presupus nici chiar atunci când e într-o oarecare măsură inevitabilă pentru 
interpreţii devotați şi obsedaţi de înţelegere. însă intuiţia fundamentală a oricărui 
vorbitor competent - că pretenţiile sale de adevăr, corectitudine normativă şi 
autenticitate trebuie să fie universale, adică acceptabile pentru toţi în anumite condiţii - 
oferă întotdeauna prilejul de a arunca o scurtă privire asupra analizei formal-pragmatice 
care s-a concentrat pe condiţiile de valabilitate universale şi necesare ale realizărilor şi 
exprimărilor simbolice. Mă gândesc aici la reconstrucţiile raţionale, proprii lui „a şti 
cum" (Know-How) aparţinând subiecţilor capabili de vorbire şi acţiune, despre care se 
crede că sunt în stare să producă exprimări valabile, şi care se cred ei înşişi în stare să 
deosebească, cel puţin intuitiv, între expresii valide şi expresii nevalide. 

Acesta este domeniul disciplinelor precum logica şi metamatematica, teoria cunoaşterii 
şi teoria ştiinţei, al eticii şi al teoriei acţiunii, al esteticii, al teoriei argumentării ş.a.m.d. 
Toate aceste discipline au în comun scopul de a oferi o explicaţie a cunoaşterii 
preştiinţifice şi a dominării intuitive a sistemului de reguli ce stau la baza creării şi 
judecării realizărilor şi exprimărilor simbolice - ar fi vorba de procedeele de obţinere 
corectă a unei concluzii, de argumente bune, anticipări, explicaţii şi descrieri 
convingătoare, acte reuşite de vorbire, acţiuni instrumentale eficiente, evaluări 
adecvate, 

mărturisiri autentice. Câtă vreme reconstrucţiile raţionale explică condiţiile de validitate 
ale exprimărilor, ele pot explica şi alte cazuri, şi pot dobândi prin această autoritate 
indirect legislativă chiar şi o funcţie critică. în măsura în care reconstrucţiile raţionale 
împing diferenţierile dintre pretenţiile particulare de valabilitate dincolo de limitele 
tradiţionale, ele pot chiar stabili noi standarde analitice şi pot juca astfel un rol 
constructiv. lar în măsura în care avem succes analizând condiţiile foarte generale de 
valabilitate, pot apare reconstrucţii raţionale care să aibă pretenţia de a descrie 
universalii şi de a expune prin aceasta o cunoaştere teoretică, capabilă să facă faţă 
concurenţei. Apar la acest nivel argumente transcendentale slabe, ce sunt menite să 
demonstreze caracterul inevitabil, adică imposibilitatea de a respinge premisele 
practicilor relevante*. 

Tocmai aceste trei caracteristici (conţinutul critic, rolul constructiv şi întemeierea 
transcendentală a cunoaşterii teoretice) i-au ispitit uneori pe filosofi să îngreuneze 
anumite reconstrucţii cu sarcina grea a pretențiilor de întemeiere ultimă. E important de 
aceea să vedem că toate reconstrucţiile raţionale, dar şi celelalte tipuri de cunoaştere, 
au doar un statut ipotetic. Ele se pot baza în mod constant tocmai pe o alegere falsă a 
exemplelor; pot pune în umbră şi distorsiona anumite intuiţii corecte, şi pot generaliza 
prea mult anumite cazuri particulare (acesta din urmă e cazul cel mai frecvent întâlnit). 
De aceea ele au nevoie de alte confirmări. Critica legitimă a tuturor pretențiilor 
apriorice şi transcendentale nu ar trebui să descurajeze însă încercările de a testa 
construcţiile raţionale ale competenţelor aşa-zis de bază, şi de a verifica indirect că sunt 
utilizate ca input în teoriile empirice. 

E vorba aici de teoriile pentru explicarea fie a moştenirii ontogenetice a facultăţilor 
cognitive, lingvistice şi socio-morale, fie a survenirii evolu-ţionare şi a întruchipărilor 
instituţionale în istorie ale structurilor inovatoare de conştiinţă; sau despre teoriile 
pentru explicarea devierilor sistematice (de exemplu de la patologiile limbii, de la 
ideologii sau de la programele de cercetare degenerescente). Tipul nonrelativist - 
influenţat în mod decisiv de Lakatos - al ansamblului format de teoria ştiinţei şi istoria 
ştiinţei este în acest sens un exemplu potrivit. 

Exemplul teoriei dezvoltării morale a lui Kohlberg 

Aş vrea să mă refer la exemplul teoriei lui Lawrence Kohlberg pentru a dovedi afirmaţia 
potrivit căreia ştiinţele sociale, deşi au devenit conştiente de dimensiunea lor 


hermeneutică, au putut totuşi rămâne fidele sarcinii lor, şi anume aceea de a oferi o 
cunoaştere teoretică. Trei motive m-au determinat să aleg acest exemplu. 

în primul rând, pretenţia de obiectivitate a teoriei lui Kohlberg pare să fie periclitată de 
faptul că preferă o anumită teorie filosofică a moralei în raport cu altele. în al doilea 
rând, teoria lui Kohlberg este un exemplu pentru o diviziune foarte specifică a muncii 
între reconstrucţiile raţionale ale intuiţiilor morale (filosofia) şi analiza empirică a 
dezvoltărilor moralei (psihologia). Iar în al treilea rând, intenţiile declarate de Kohlberg 
sunt riscante şi provocatoare în acelaşi timp - ele îi provoacă pe toţi aceia care nu vor să 
suprime în ei nici pe cercetătorul din ştiinţele sociale, nici pe filosoful practic. 
Permiteţi-mi să prezint foarte succint următoarele teze, ce au nevoie, evident, de alte 
explicaţii: 

1. Există o paralelă evidentă între teoria lui Piaget despre dezvoltarea cognitivă (în sens 
restrâns) şi teoria lui Kohlberg despre dezvoltarea moralei. Amândouă au ca scop 
explicarea competențelor, care sunt definite ca facultăţi de a rezolva anumite clase de 
probleme empirico-analitice sau moral-practice. Rezolvarea de probleme e măsurată în 
mod obiectiv ori după pretenţiile de adevăr ale enunţurilor descriptive, incluzând pe cele 
ale explicaţiilor şi prezicerilor, ori după corectitudinea enunţurilor normative, incluzând 
şi pe cele ale justificării acţiunilor şi a normelor de acţiune. Competența persoanei 
maturizate de curând e descrisă de ambii autori în cadrul unor reconstrucţii raţionale 
ale gândirii formal-operaţionale şi ale judecării morale postconvenţionale. Kohlberg 
împărtăşeşte cu Piaget un concept construc-tivist al procesului de învăţare. El se 
bazează pe următoarele premise: în primul rând pe aceea că putem analiza cunoaşterea 
în genere ca produs al proceselor de învăţare; apoi pe aceea că învăţarea este un proces 
de rezolvare a problemelor la care subiectul ce învaţă ia parte în mod activ; în cele din 
urmă, pe aceea că procesul de învăţare e dirijat prin chiar ideile celui ce participă în 
mod direct. Procesul de învăţare trebuie înţeles intern ca trecere de la o interpretare X, 
a unei anumite probleme la o interpretare X, a aceleaşi probleme, în aţa fel încât 
subiectul ce învaţă poate explica, în lumina celei de-a doua interpretări, de ce prima este 
falsă!0. 

în aceeaşi direcţie de gândire, Piaget şi Kohlberg stabilesc o ierarhie de nivele distincte 
de învăţare sau „stadii“, în care fiecare nivel particular e definit ca echilibru relativ de 
operaţii, ce devin într-o măsură din ce în ce mai mare complexe, abstracte, generale şi 
reversibile. Ambii autori fac anumite supoziţii despre logica interioară a procesului 
ireversibil de învăţare, despre mecanismele de învăţare (adică despre interiorizarea 
pattern-ului acţiunii instrumentale, sociale şi discursive), despre dezvoltările endogene 
ale organismului (supoziţii mai tari sau mai slabe specifice teoriei maturizării), despre 
cantitatea de stimuli specifice fiecărui nivel şi despre fenomenele deplasării, amânării, 
accelerării ş.a.m.d. legate de aceasta. Kohlberg adaugă şi supoziţiile cu privire la 
interacţiunea dintre dezvoltarea socio-morală şi cea cognitivă. 

2. Referitor la delicatul raport complementar, important în contextul nostru, dintre 
reconstrucţia raţională şi analiza empirică, apare pericolul unei concluzii naturaliste 
greşite. în scrierile sale de mai târziu, în special începând cu Biologie et connaissance", 
Piaget înclină să echivaleze iniţiativa sa cu teoria sistemului. Conceptul de echilibru, ce 
indică o relativă stabilitate a procesului de rezolvare a problemelor şi care e măsurat 
după criteriul intern al gradului reversibilităţii, se leagă de conotaţiile adaptării reuşite 
a unui sistem, ce se menţine prin forţe proprii, la lumea lui înconjurătoare aflată în 
continuă transformare. Fireşte, s-ar putea încerca combinarea modelului structuralist cu 
modelul teoriei sistemului (aşa cum s-a încercat în teoria societăţii cu modelul de 
acţiune şi de lume a vieţii, pe de o parte, cu modelul sistemului, pe de altă parte), însă a 
le combina înseamnă altceva decât a echivala un model cu altul. Fiecare încercare de a 
interpreta exclusiv funcţional superioritatea realizărilor ce se măsoară după validitatea 
încercărilor de rezolvare a problemelor pune în joc realizarea specifică teoriei 
cognitiviste a dezvoltării. Nici n-am avea nevoie de reconstrucţii raţionale, dacă s-ar 
întâmpla ca ceea ce e adevărat şi corect din punct de vedere moral să poată fi analizat în 
mod satisfăcător în cadrul a ceea ce e necesar pentru menţinerea limitelor sistemului. 
Kohlberg evită, într-adevăr, concluzia naturalistă greşită, însă propoziţiile următoare 
sunt formulate într-un mod cel puţin ambiguu: „Teoria noastră psihologică a moralei 


provine în mare măsură de la Piaget, care afirmă că atât logica cât şi morala se dezvoltă 
treptat şi că fiecare stadiu constituie o structură care se găseşte - formal privită - într-un 
echilibru mai bun decât structura stadiului precedent. Ea admite, aşadar, faptul că 
fiecare stadiu nou (logic sau moral) constituie o nouă structură 

care, deşi include într-adevăr elemente ale structurii anterioare, o transformă în aşa fel 
încât are acum un echilibru mai stabil şi mai extins." Apoi Kohlberg adaugă fără 
ambiguitate: „Aceste supoziţii de echilibru din teoriile noastre psihologice stau în 
legătură cu tradiţiile formaliste din etica filosofică, aşa cum s-a înfăţişat ea de la Kant la 
Rawls. Acest izomorfism de teorie psihologică şi normativă ridică pretenţia ca un stadiu 
superior din punct de vedere psihologic a judecății morale, măsurată după criterii 
filosofice, să fie şi din punct de vedere normativ mai adecvată"!?. 

3. în domeniul conştiinţei morale, elaborarea teoriei se loveşte de o dificultate care 
deosebeşte teoria lui Kohlberg de cea a lui Piaget. Ambii înţeleg moştenirea 
competenţelor aşa-zis universale în cadrul modelelor de dezvoltare invariabile din punct 
de vedere intercultural, aceste modele fiind determinate de ceea ce a fost înţeles ca 
logică internă a proceselor corespunzătoare de învăţare. în comparaţie însă cu 
universalismul moral, universalismul cognitiv constituie o poziţie mai uşor de apărat - 
deşi şi acest lucru e destul de controversat; există, în orice caz, o mulţime de evidențe 
care atestă faptul că operaţiunile formale sunt intercultural utilizate uniform în 
explicarea stărilor observabile. Kohlberg are însă obligaţia mai dificilă de a demonstra 
din punct de vedere moral-teoretic că a) o poziţie universalistă şi cognitivistă poate fi în 
genere apărată în faţa unui scepticism sau relativism moral, care este adânc înrădăcinat 
în tradiţiile scepticiste (şi în ideologiile burgheze) şi că b) poate fi dovedită 
superioritatea unei etici formaliste (ce se revendică de la Kant) faţă de teoriile 
utilitariste şi contractualiste. Astăzi există dezbateri moral-teoretice ce constituie 
contextul pentru întemeierea celor două puncte a) şi b). Deşi argumentele de tip Knock- 
down sunt astăzi la îndemână, cred totuşi că Kohlberg ar putea totuşi câştiga dezbaterea 
referitoare la universalismul moral. în ceea ce priveşte al doilea punct (diferenţa dintre 
nivelul şase - morala formalistă - şi nivelul cinci -utilitarismul bazat pe reguli şi morala 
contractuală -) poziţia filosofică a lui Kohlberg nu este prea solidă. 

Dacă dorim să explicăm formalismul etic prin conceptele raționalității procedurale, 
atunci un enunţ de genul următor nu poate fi acceptabil: „O morală pe care s-ar putea 
baza un acord universal face necesar ca o datorie morală să poată fi în mod direct 
derivată dintr-un principiu material al moralei, ce poate defini nonconflictual şi fără 
inconsistenţe deciziile oricărui om." Dimpotrivă, atunci când Kohlberg indică „preluarea 
ideală de roluri" ca „procedeu adecvat" al deciziilor practice, el se lasă condus de 

intuiţiile corecte ale lui Kant, pe care Peirce le-a reinterpretatşi le-a exprimat în sensul 
participării la un „discurs universal". Kohlberg găseşte intuiţia fundamentală, potrivit 
căreia normele valabile ar trebui să aibă parte de un acord universal, şi în teoria lui 
Rawls: „O rezolvare justă a unei dileme morale este o rezolvare acceptabilă pentru toate 
taberele, presupunând că fiecare tabără este considerată liberă şi egală şi că nici una nu 
crede că poate şti ce rol ar ocupa ea în situaţia (problematică)"!:. 

4. Să admitem că apărarea universalismului moral are succes. Chiar şi în această 
situaţie, o dificultate ar persista. Kohlberg adoptă o poziţie deontologică şi afirmă, cu 
bune motive cred eu, că conştiinţa morală postcon-venţională cere o înţelegere a 
autonomiei sferei morale. Prin autonomie se înţelege faptul că forma argumentării 
morale se deosebeşte de toate celelalte forme de argumentare, dacă se raportează la 
constatarea şi explicarea faptelor, la evaluarea operelor de artă, la clarificarea 
expresiilor, la elucidarea motivelor inconştiente sau la orice altceva. în discursurile 
practice e în joc nu adevărul propoziţiilor, adecvarea evaluărilor, forma corespunzătoare 
a construcţiilor sau autenticitatea exprimărilor expresive, ci doar corectitudinea 
acţiunilor şi a normelor de acţiune: „întrebarea e dacă e corect din punct de vedere 
moral?"14 

De aici rezultă însă că reconstrucţiile raţionale pe care se sprijină Kohlberg aparţin unui 
tip de teorie normativă, care se poate numi „nor= mativă" din două motive. O teorie 
morală concepută cognitivist este normativă, mai întâi, în sensul că ea explică condiţiile 


unui anumit tip de pretenţii de valabilitate - în această privinţă, teoriile judecății morale 
nu se deosebesc de reconstrucţiile a ceea ce Piaget a numit gândire formal-operaţională. 
Acea teorie morală, întrucât nu se epuizează în consideraţii metaetice, este „normativă" 
şi în sensul că apelează pentru valabilitatea propriilor sale enunţuri la normele 
corectitudinii normative, şi nu la adevărul propoziţional. în această privinţă, punctul de 
plecare al lui Kohlberg se deosebeşte de cel al lui Piaget. 

Ar trebui să tragem de aici concluzia că o teorie a dezvoltării morale e într-un fel 
intoxicată de statutul normativ al felului special de reconstrucţii care au fost construite 
în ea? Să fie, oare, teoria lui Kohlberg una pseudoempirică, o variantă hibridă care nici 
nu vorbeşte de condiţia unei teorii morale cu un statut total normativ, nici nu poate 
satisface pretenţia unei ştiinţe empirice a căror enunţuri teoretice nu pot fi decât 
adevărate sau false? Cred că răspunsul este „nu". 

5. Poziţia lui Kohlberg referitoare la chestiunea felului în care reconstrucţia filosofică a 
intuiţiilor morale demonstrate e legată de explicarea psihologică a dobândirii cunoaşterii 
intuitive nu este, fireşte, lipsită de ambiguitate. 

Să cercetăm mai întâi teza mai puternică, conform căreia ambele încercări sunt părţi ale 
uneia şi aceleiaşi teorii: „O explicaţie psihologică finalmente adecvată a faptului că un 
copil se dezvoltă de la un nivel la cel imediat următor, şi o explicaţie filosofică 
finalmente adecvată a faptului că un nivel superior este mai adecvat decât unul inferior, 
sunt părţi ale uneia şi aceleaşi teorii, ce se realizează doar în direcţii diferite"!5. Această 
concepţie se bazează pe noţiunea constructivistă de învăţare. Un subiect ce se mişcă de 
la un nivel la altul următor ar trebui să poată explica de ce judecăţile sale sunt mai 
adecvate la nivelul superior decât la nivelul inferior - şi tocmai această linie a 
consideraţiei morale naturale a profanului a fost preluată reflexiv de filosofii morali. 
Această afinitate se bazează pe faptul că atât persoanele testate de psiholog, cât şi cele 
testate de filosoful moral adoptă aceeaşi atitudine performativă a unui participant la 
discursul practic. în ambele cazuri, rezultatul consideraţiei morale - că aici s-ar anula 
pur şi simplu intuiţia morală a profanului sau încercarea de reconstrucţie a specialistului 
-, e evaluat în lumina pretențiilor normative de valabilitate, însă atitudinea psihologului 
este diferită, şi chiar şi tipul de valabilitate după care se orientează străduinţa sa de 
cercetare este una diferită. Cu siguranţă că şi psihologul priveşte exprimările persoanei 
testate din perspectiva felului în care acesta critică judecăţile morale ale nivelului 
tocmai depăşit şi justifică judecăţile nivelului superior; însă, spre deosebire de profan (şi 
de alter ego său reflexiv, de filosofii morali), psihologul descrie şi explică judecăţile lui 
din poziţia celei de-a treia persoane, în aşa fel încât rezultatul consideraţiilor sale poate 
fi măsurat exclusiv după pretenţia adevărului propoziţional. Această importantă 
deosebire se estompează în formulări precum aceasta: „Teoria ştiinţifică despre motivul 
pentru care persoanele se mişcă de la un nivel la altul, superior, despre motivul pentru 
care preferă un nivel superior unuia inferior este, grosolan spus, identică cu o teorie 
morală despre motivul pentru care oamenii ar trebui să prefere un nivel superior unuia 
inferior"!6. 

în realitate, există o complementaritate între teoria filosofică şi teoria psihologică, 
complementaritate pe care Kohlberg o descrie foarte potrivit în felul următor: „în timp 
ce criteriile morale ale adecvării judecăților morale contribuie la determinarea unui 
standard al adecvării sau al dezvoltării 

psihologice, cercetarea empirică are un efect retroactiv asupra acelor criterii, întrucât 
ajută la clarificarea lor. Teoria noastră psihologică despre motivul pentru care indivizii 
trec de la un nivel la celălalt imediat următor se bazează pe o teorie moral-filosofică, 
care arată motivul pentru care un nivel ulterior e mai bun sau mai adecvat decât unul 
anterior. Teoria noastră psihologică afirmă că indivizii preferă nivelul ultim al 
consideraţiei morale pe care îl stăpânesc; o afirmaţie care se sprijină pe cercetare. 
Această afirmaţie a teoriei noastre psihologice derivă dintr-o afirmaţie filosofică, care 
spune că, după anumite criterii morale, un nivel ulterior este „în mod obiectiv" mai bun 
sau mai adecvat. Noi am pune în discuţie această pretenţie filosofică, dacă realităţile 
progresului n-ar fi incompatibile, atunci când e vorba de judecarea chestiunilor morale, 
cu implicaţiile lor psihologice . 


Această teză a complementarităţii sesizează mai bine decât teza identităţii diviziunea 
muncii dintre filosofia morală, pe de o parte, şi teoria dezvoltării morale, pe de altă 
parte. Succesul unei teorii empirice ce nu poate fi decât adevărat sau fals poate servi ca 
asigurare a valabilităţii normative a unei teorii morale utilizată în scopuri empirice: 
„Faptul că noi avem o concepţie despre morală care 'funcţionează' empiric este 
important pentru adecvarea ei filosofică". în acest sens, reconstrucţiile raţionale pot fi 
examinate sau „testate", dacă „test" înseamnă aici încercarea de a verifica dacă 
fragmente diferite de teorie se armonizează într-o manieră complementară în acelaşi 
model. Formularea cea mai clară a lui Kohlberg este aceasta: „Ştiinţa poate, aşadar, 
testa dacă concepţia morală a unui filosof se potriveşte din punct de vedere 
fenomenologic cu faptele psihologice. Ştiinţa nu poate însă să meargă mai departe şi să 
justifice acea concepţie morală ca fiind drept ceea ce ar fi trebuit să fie morala..."18 

6. Relaţia adaptării reciproce arată că cercul hermeneutic se închide abia la nivelul 
metateoretic. Teoria empirică presupune valoarea teoriei normative pe care o utilizează; 
validitatea ei devine însă îndoielnică îndată ce reconstrucţiile filosofice se dovedesc 
nefolositoare în contextul de utilizare al teoriei empirice. Utilizarea unei teorii normative 
are însă şi ea o influenţă asupra dimensiunii hermeneutice de cercetare. Producerea de 
date este într-o mai mare măsură „condusă de teorie" decât interpretările normale. Să 
comparăm următoarele două formulări ale aceluiaşi test: 

(1) „în Europa, o femeie e pe moarte din cauza unei boli foarte grele, un cancer mai 
special. Există un singur medicament pe care medicii au promis că-l procură. Era o 
formă de radium pentru 

care farmacistul cerea de zece ori mai mult decât îl costate pe el fabricarea lui. Soţul 
bolnavei, Heinz, a căutat la toţi oamenii care l-ar fi putut împrumuta cu bani, dar nu a 
reuşit să strângă decât jumătate din suma necesară. I-a povestit farmacistului că soţia sa 
e pe moarte şi 1-a întrebat dacă n-ar putea să-i vândă medicamentul mai ieftin sau dacă 
n-ar putea să-l plătească mai târziu. Răspunsul a fost: 'Nu, eu am descoperit 
medicamentul şi vreau să fac bani de pe urma lui'. Heinz a ajuns la disperare, a intrat cu 
forţa în farmacie şi a furat medicamentul pentru soţia sa. Ar fi trebuit soţul să facă un 
asemenea lucru? De ce?" (2) „Un bărbat împreună cu soţia lui au plecat de curând de la 
munte. Au început să lucreze pământul, dar din cauză că nu a plouat nu au obţinut nici o 
recoltă. Nici unul nu avea suficient de mâncare. Femeia s-a îmbolnăvit şi, în cele din 
urmă, din cauza lipsei de hrană, a ajuns în pragul morţii. în sat exista doar un singur 
magazin cu mâncare, dar proprietarul cerea un preţ foarte mare pentru ea. Bărbatul a 
cerut ceva de mâncare pentru soţia sa şi a spus că va plăti mai târziu. Proprietarul a 
spus însă: 'Nu, nu-ţi dau nimic, dacă nu plăteşti mai întâi.' Bărbatul a mers pe la toată 
lumea din sat şi a cerut de mâncare. însă nimeni nu mai avea pentru moment nimic 
disponibil. Bărbatul a ajuns la disperare, a spart magazinul pentru a fura pentru soţia sa 
ceva de mâncare. Ar fi trebuit el să facă aşa ceva? De ce?'19 

Formularea (1) redă celebra dilemă Heinz a lui Kohlberg: e o bună ilustrare a metodei 
prin care copiii americani sunt incitaţi la judecăţi morale comparabile. Răspunsurile 
date la o astfel de dilemă sunt corelate, după anumite descrieri standard, cu nivelele 
morale. Formularea (2) este o retradu-cere a aceleiaşi dileme din spaţiul chinezesc, 
adică versiunea pe care Kohlberg a utilizat-o testând copiii dintr-un sat taiwanez. Nu-mi 
pot da seama cât de mult este invadată această versiune chineză de reprezentări 
occidentale. Oricât de slabă este traducerea în chineză, ea aruncă totuşi o lumină asupra 
sarcinii hermeneuticii. Dacă - şi doar dacă - teoria este corectă, ar trebui atunci să fim în 
situaţia de a găsi în toate culturile echivalenţe pentru dilema lui Heinz, astfel încât să 
existe răspunsuri taiwaneze care pot fi comparate cu răspunsurile americane, din 
perspectiva dimensiunilor celor mai importante ale teoriei. Rezultă chiar din teorie că 
istorii relevante teoretic pot fi traduse dintr-un context în altul - iar teoria oferă o 
indicație a felului în care acest lucru trebuie făcut. Dacă această sarcină poate fi 
realizată fără greutate şi fără desfigurări, 

atunci tocmai nereuşita aplicaţiei hermeneutice este un semn al faptului că dimensiunile 
postulate sunt impuse din exterior - şi nu reprezintă rezultatul unei reconstrucţii din 
interior. 


Permiteţi-mi să subliniez, în încheiere, faptul că aceste consideraţii metodologice despre 
structura teoriilor psihologiei dezvoltării, în care sunt oarecum implementate 
reconstrucţiile competenţelor pretins universale, se sprijină doar în scopuri ilustrative 
pe teoria lui Kohlberg. Nu sunt atinse acele chestiuni care privesc părţile substanţiale 
ale teoriei: de exemplu dacă descrierea lui Kohlberg a nivelelor postconvenţionale ale 
conştiinţei morale trebuie să fie îmbunătăţită; dacă accesul formalist la etică ignoră 
nepermis aspectele contextuale şi interpersonale; dacă conceptul de logică a dezvoltării, 
concept ce-şi găseşte sprijinul în Piaget, nu este cumva prea puternic; în cele din urmă, 
dacă Kohlberg, admițând relaţia dintre judecată şi acţiunea morală, nu neglijează 
aspectele psihodinamice?. 

III. Etica discursului -note pentru un program de întemeiere 
I. Considerații propedeutice 

1. Despre fenomenologia moralului 

2. Iniţiative obiectiviste şi subiectiviste ale eticii 

II. Principiul fundamental de universalizare al regulii de argumentare. 

3. Pretenţii de valabilitate asertorice şi normative din acţiunea comunicativă. 
4. Principiul moral sau criteriul de universalizare al maximelor de acţiune. 
5. Argumentare versus participare - excurs 

III. Etica discursului şi bazele ei în teoria acţiunii 

6. Este necesară şi posibilă o întemeiere a principiului moral? 

7. Structura şi statutul argumentului transcendental-pragmatic. 

8. Moralitate şi moravuri. 


I. 

A. Maclntyre, în ultima sa carte, dezvoltă ideea potrivit căreia proiectul iluminismului a 
eşuat, şi anume acela de a întemeia o morală secularizată, independentă de premisele 
metafizicii şi ale religiei. El admite ca rezultat irevocabil al iluminismului ceea ce 
Horkheimer a constatat odinioară dintr-o perspectivă critică - anume faptul că rațiunea 
instrumentală, limitată la raționalitatea condusă de intenții, trebuie să lase stabilirea de 
scopuri pe seama oarbelor atitudini şi decizii bazate pe sentiment: „Reason ist 
calculative; it 

can assess truths of fact and mathematical relations but nothing more. In the realm of 
practice it can speak only of means. About ends it must be silent"*!. Pe el îl contrazic 
însă, începând cu Kant, acele etici cognitiviste care se sprijină, într-un sens sau altul, pe 
„capacitatea de adevăr" a chestiunilor practice. 

în această tradiţie kantiană îşi află astăzi locul importante iniţiative teoretice cum ar fi 
acelea ale lui Kurt Baier, Marcus George Singer, John Rawls, Paul Lorenzen, Ernst 
Tugendhat şi Karl-Otto Apel; ei toţi au intenţia de a analiza condiţiile unei evaluări 
imparţiale, bazată însă pe temeiuri, a chestiunilor practice?. încercarea lui Apel nu este 
însă, în raport cu celelalte teorii, realizată până în cele mai mici detalii; consider totuşi 
că etica discursului care poate fi recunoscută în aceste schiţe este iniţiativa cu cele mai 
mari perspective în ziua de astăzi. Aş vrea să conving de această apreciere a situaţiei 
actuale a argumentării, prezentând un program corespunzător de întemeiere. Doar în 
trecere voi dezbate şi alte iniţiative cognitiviste; mă concentrez în primul rând asupra 
elaborării unei formulări comune a chestiunii, formulare care să distingă acele teorii de 
iniţiativele noncoghnitiviste. 

în primul rând (1) aş vrea să scot în evidenţă valabilitatea imperativă [Sollgeltung] a 
normelor şi pretențiilor de valabilitate, pe care noi le ridicăm o dată cu acţiunile 
lingvistice raportate la norme (sau regulative), ca fiind acel fenomen care trebuie să 


poată explica o etică filosofică. Aici se arată (2) că poziţiile filosofice cunoscute, pe de o 
parte, teoriile de tip metafizic ale definiţiei şi eticile valorice intuiţioniste şi, pe de altă 
parte, teoriile noncognitiviste precum emotivismul şi decizionismul, ratează deja 
fenomenele ce necesită explicaţie, întrucât adaptează propoziţiile normative la modelul 
fals al evaluărilor şi propoziţiilor descriptive sau al trăirilor şi imperativelor. Lucruri 
asemănătoare sunt valabile şi pentru un prescriptivism ce se orientează după modelul 
propoziţiilor ce exprimă intenţii”. Aşa cum voi arăta în partea a Ii-a, fenomenele morale 
pot fi revelate de o cercetare formal-pragmatică a acţiunii comunicative, în care actorii 
se orientează după pretenţiile de valabilitate. Trebuie să devină limpede motivul pentru 
care etica discursului, în alt mod decât, de exemplu, teoria cunoaşterii, trebuie să 
accepte fără să stea pe gânduri configuraţia unei teorii speciale de argumentare. în 
partea a Ill-a se pun chestiunile fundamentale ale teoriei morale ca, de pildă, principiul 
fundamental de universalizare care face posibil în chestiunile practice o 

Rațiunea este calculatoare; ea poate stabili doar adevăruri faptice şi relaţii matematice, 
dar nimic mai mult. în domeniul practicului ea poate vorbi doar de mijloace. Despre 
scopuri ea trebuie să tacă (n.t.). 

înţelegere argumentativă ce poate fi întemeiată. Acesta este locul în care Apel 
întemeiază transcendental-pragmatic etica, pornind de la premisele pragmatice ale 
argumentării în general. Vom vedea că “această „derivare" nu poate revendica statutul 
unei întemeieri ultime, dar vom vedea şi motivul pentru care o aşa de puternică 
pretenţie nu ar fi trebuit nici măcar ridicată. Argumentul transcendental-pragmatic în 
forma propusă de Apel este chiar prea slab pentru a înfrânge rezistenţa scepticilor 
consecvenţi la orice formă de morală raţională. Această problemă ne va constrânge în 
cele din urmă să ne întoarcem, cel puţin prin câteva referiri scurte, la critica lui Hegel a 
moralei kantiene, pentru a oferi (împotriva tentativelor neoaristotelice şi neohegeliene 
de ideologizare) un sens natural întâietăţii pe care o au moravurile în faţa moralei. 

(1) Observaţia lui Maclntyre aminteşte de critica raţiunii instrumentale îndreptată 
împotriva unilateralizărilor specifice înţelegerii moderne a lumii, în special împotriva 
tendinței obstinate de a limita la cognitiv-instru-mental domeniile chestiunilor ce nu pot 
fi decise decât apelând la temeiuri. Chestiunile moral-practice de tipul: „Ce trebuie să 
fac?" dispar din dezbaterea raţională, atâta vreme cât nu primesc un răspuns pe latura 
raţionalităţii conduse de intenţii. Această patologie a conştiinţei moderne cere o 
explicaţie în termenii teoriei societăţi?; etica filosofică care nu poate realiza aşa ceva 
trebuie să procedeze terapeutic şi să convoace împotriva schimbărilor prefăcute ale 
fenomenelor morale fundamentale puterile de autovindecare pe care le are reflectia. în 
acest sens, fenomenologia lingvistică a conştiinţei din cadrul moravurilor, pe care a 
realizat-o P. F. Strawson într-un eseu celebru despre „Freedom and Resentment", degajă 
o putere maieutică şi deschide ochii empiriştilor, ce trec drept sceptici morali, în faţa 
propriilor intuiţii morale cotidiene”. 

Strawson porneşte de la o reacţie bazată pe sentiment, pe care tocmai insistența ei o 
face potrivită să demonstreze, chiar şi celor mai încăpăţânaţi, conţinutul real al 
experienţelor morale: de la indignarea cu care reacţionăm la ofense. Această reacţie 
evidentă se întăreşte şi se permanentizează, atunci când ofensa petrecută nu e în nici un 
fel „reparată", într-un resentiment ce arde mocnit. Acest sentiment continuu dezvăluie 
dimensiunea morală a unei umilinţe suferite, deoarece nu reacţionează în mod direct, 
asemeni furiei sau spaimei, la un act de violare, ci la nedreptatea revoltătoare pe care 
un altul ne-a făcut-o. Resentimentul este expresia unei condamnări morale (mai degrabă 
neputincioase). Pornind de la exemplul resentimentului, Strawson face patru observaţii 
importante: 

(a) Pentru acţiunile care prejudiciază integritatea altuia, făptuitorul sau o a treia 
persoană poate prezenta eventual scuze. îndată ce persoana în cauză acceptă scuzele, el 
nu se va mai simţi ofensat sau degradat în chiar acelaşi fel; indignarea sa iniţială nu se 
va mai permanentiza într-un resentiment. Scuzele sunt oarecum reparaţiile pe care noi 
le prezentăm atunci când interacţiunile sunt dereglate. Pentru a identifica acum aceste 
dereglări, Strawson distinge două tipuri de scuze. într-un caz, înfăţişăm împrejurări care 
ar trebui să facă plauzibil faptul că nu e complet normal să resimţi acţiunea ofensatoare 


ca pe o tentativă de a face o nedreptate: „nu a vrut aşa", „nu a putut altfel", „nu a avut 
de ales", „nu a ştiut că..." sunt câteva exemple pentru tipul de scuze ce pun într-o altă 
lumină acţiunea resimţită ca fiind ofensatoare, fără însă a pune sub semnul îndoielii 
răspunderea făptuitorului. Tocmai acesta e cazul atunci când arătăm că e vorba de fapta 
unui copil, a unui nebun sau a unui om beat - că fapta a fost comisă de cineva care nu 
era în toate minţile, care se afla sub un stres foarte puternic, de exemplu sub influenţa 
unei boli foarte grele ş.a.m.d. Acest tip de scuze ne oferă posibilitatea de a vedea într-o 
altă lumină pe actorul însuşi, şi anume astfel încât să nu i se poată atribui, fără 
restricţie, calităţile unei persoane cu răspundere. în acest caz, noi luăm o atitudine 
obiectivatoare ce exclude de la bun început reproşurile morale: „The objective attitude 
may be emotionally toned in many ways, but not in all ways: it may include repulsion or 
fear, it may include pity or even Iove, though not all kinds of Iove. But it cannot include 
the range of reactive feelings and attitudes which belong to involvement or participation 
with others in inter-personal human relationships; it cannot include resentment, 
gratitude, forgiveness, anger, or the sort of Iove which two adults can sometimes be said 
to feel reciprocally, for each other. If your attitude towards someone is wholly objective, 
then though you might fight him, you cannot quarrel him, and though you may talk to 
him, even negotiate with him, you cannot reason with him. You can at most pretend to 
quarrel, or to reason, with him"*”. 

* „Atitudinea obiectivă poate fi nuanţată emoţional în multe feluri, dar nu în toate 
felurile: ea poate include repulsie sau frică, poate include milă sau chiar iubire, însă nu 
orice fel de iubire. Nu poate include sfera atitudinilor şi sentimentelor reactive ce ţin de 
implicarea şi participarea, împreună cu ceilalţi, la relaţii umane interper-sonale; nu 
poate include resentimentul, recunoştinţa, iertarea, mânia sau acel fel de a iubi pe care 
doi adulţi se crede că l-ar simţi reciproc unul pentru celălalt. Dacă atitudinea ta faţă de 
cineva este complet obiectivă atunci, deşi ai putea să te lupti cu el, nu te poţi totuşi 
certa cu el, şi deşi ai putea vorbi cu el, ba chiar negocia, nu-l poţi totuşi convinge. Poţi 
cel mult să te prefaci că te cerţi sau că îl convingi." (n.t.). 

Această idee îl conduce pe Strawson la concluzia că reacţiile personale ale celui ofensat, 
de exemplu resentimentele, sunt posibile doar printr-o atitudine performativă a 
persoanei care ia parte la interacţiune. Atitudinea obiectivatoare a unui neparticipant 
anulează rolurile pe care prima şi a doua persoană le joacă în comunicare şi 
neutralizează sfera fenomenelor morale în general. Atitudinea persoanei a treia duce la 
dispariţia acestei sfere fenomenale. 

(b) Această observaţie este importantă şi din motive metodice: filosoful moral trebuie să 
adopte o perspectivă din care el să poată percepe fenomenele morale ca atare. Strawson 
arată cum sunt amestecate unele cu altele diferite sentimente morale ale relaţiilor 
interne. Reacţiile personale ale persoanei ofensate, am văzut deja, pot fi compensate 
prin scuze. Invers, persoana în cauză poate ierta o nedreptate petrecută. Sentimentelor 
persoanei prejudiciate le corespunde recunoştinţa celui căruia i se face o binefacere, iar 
condamnării faptei nedrepte îi corespunde admiraţia celei bune. Fără de număr sunt 
nuanţările sentimentului nostru de indiferenţă, dispreţ, rea-credinţă, de mulţumire, 
recunoştinţă, încurajare, consolare ş.a.m.d. Un loc central îl ocupă, în mod firesc, 
sentimentele de vinovăţie şi datorie. în acest complex - explicabil prin analiza limbajului 
- al atitudinilor bazate pe sentiment, Strawson e interesat de faptul că toate aceste 
emoţii sunt implicate într-un praxis cotidian la care noi nu avem acces decât printr-o 
atitudine performativă. Abia prin aceasta, reţeaua de sentimente morale capătă un 
anumit caracter inevitabil: angajamentul, pe care l-am preluat ca persoane ce aparţinem 
unei lumi a vieţii, nu îl putem anula după cum vrem. Atitudinea obiectivatoare faţă de 
fenomenele pe care trebuie să le percepem mai întâi din perspectiva participantului este 
secundar în raport cu acesta: „We look with an objective eye on the compulsive behavior 
of the neurotic or the tiresome behavior of a very young child, thinking in terms of 
treatment or training. But we can sometimes look with something like the same eye on 
the behavior of the normal and the mature. We have this resource and can sometimes 
use it: as a refuge, say, from the strains of involvement; or as an aid to policy; or simply 
out of intellectual curiosity. Being human, we cannot, in the normal case, do this to long, 
or altogether"*8. 

* Privim cu un ochi obiectiv comportamentul forţat al unui nevrotic sau comportamentul 


contrariant al unui copil foarte mic, şi gândim în termeni de tratament şi educare. Putem uneori să 
privim cu ceva ce seamănă cu acest ochi comportamentul celui normal şi al celui matur. Avem 
această posibilitate, pe care o putem uneori folosi: ca un refugiu, să spunem, din stresul implicării; 
sau ca un ajutor dat prudenţei, sau pur şi 

Această observaţie aruncă o lumină asupra poziţiei acelor etici concepute dintr-o 
perspectivă de observator şi pe baza rezultatului unei reinterpretări a intuiţiilor morale 
cotidiene. Eticile empiriste nu ar putea, nici chiar în cazul în care ar fi adevărate, să 
atingă un efect explicativ, întrucât ele nu ajung până la intuiţiile cotidiene: „The human 
commitment to participation in ordinary inter-personal relationships is, I think, too 
thoroughgoing and deeply rooted for us to take seriously the thought that a general 
theoretical conviction might so change our world that, in it, there were no longer any 
such things as inter-personal relationships as we normally understand them... A 
sustained objectivity of inter-personal attitude, and the human isolation which that 
would entail, does not seem to be something of which human beings would be capable, 
even if some general truth were a theoretical ground for it"**. Atâta vreme cât filozofia 
morală îşi pune sarcina de a contribui la clarificarea intuiţiilor cotidiene, obţinute pe 
calea socializării, ea trebuie, cel puţin virtual, să se raporteze la atitudinea 
participanţilor la praxisul comunicativ cotidian. 

(c) Abia observaţia a treia conduce la miezul moral al reacţiilor bazate pe sentiment 
analizate până acum. Indignarea şi resentimentul se îndreaptă împotriva unei anumite 
persoane ce ne prejudiciază integritatea; însă revolta nu-şi datorează caracterul moral 
doar faptului că interacţiunea dintre două persoane particulare este dereglată. E vorba, 
mai degrabă, de încălcarea unei aşteptări normative ce stă la bază, aşteptare care e 
valabilă nu numai pentru ego şi alter, ci şi pentru toți cei ce aparțin unei grupe sociale, 
iar în cazul normelor strict morale, e valabilă pentru toţi actorii cu răspundere. Doar aşa 
se explică şi sentimentul de vinovăţie ce însoţeşte reproşul pe care şi-l face făptuitorul. 
Reproşului persoanei ofensate îi pot corespunde scrupulele aceluia care a comis 
nedreptatea, în caz că acesta recunoaşte că 

simplu din curiozitate intelectuală. Fiind oameni, nu putem, în mod normal, să facem aceasta 
pentru mult timp, or pe deplin (n.t.). 

" Obligaţia omului de a participa la relaţii interpersonale obişnuite este, cred eu, prea radicală şi 
prea adânc înrădăcinată ca să luăm în serios ideea că o convingere teoretică generală ar putea 
schimba atât de mult lumea noastră încât în ea nu vor mai fi asemenea lucruri ca relaţiile 
interpersonale, aşa cum le înţelegem în mod normal... O obiectivitate continuă a atitudinii 
interpersonale şi izolarea umană pe care aceasta o implică nu pare să fie ceva de care fiinţa 
umană să fie capabilă, chiar dacă anumite adevăruri generale ar fi un temei teoretic pentru asta 
(n.t.). 

a încălcat în persoana celui atins o aşteptare impersonală, în orice caz suprapersonală, 
existând în egală măsură de ambele părţi. Sentimentele de vinovăţie şi de datorie trimit 
dincolo de particularismul a ceea ce o persoană particulară trăieşte într-o situaţie 
anume. Dacă reacţiile bazate pe sentiment, reacţii ce în anumite situaţii se îndreaptă 
împotriva persoanelor particulare, n-ar fi legate de acel fel impersonal de indignare ce 
se îndreaptă împotriva încălcării aşteptărilor comportamentale generalizate sau 
împotriva normelor, atunci ele s-ar dispensa de caracterul moral. Abia pretenţia de 
valabilitate universală dă unui interes, unei voințe sau unei norme, rangul de autoritate 
morală!. 

(d) De această particularitate a valabilităţii morale se asociază o altă observaţie. Există, 
în mod evident, o legătură internă între, pe de o parte, autoritatea decretelor şi 
normelor aflate în vigoare, a datoriei destinatarilor normei de a face ceea ce s-a decretat 
şi de a nu face ceea s-a interzis şi, pe de altă parte, acea pretenţie impersonală cu care 
se prezintă normele de acţiune şi decretele: că ele sunt îndreptăţite să existe - şi că se 
poate arăta, dacă e necesar, că ele sunt îndreptăţite să existe. Revolta şi reproşul care 
se îndreaptă împotriva violării normelor se pot baza în cele din urmă doar pe un conţinut 
cognitiv. Cine face un astfel de reproş crede că cel vinovat poate eventual să se justifice 
- de exemplu prin aceea că respinge ca fiind nejustificată aşteptarea normativă la care 
apelează cel revoltat. A trebui să faci ceva înseamnă a avea temeiuri să faci ceva. 
Desigur că nu s-ar înţelege natura acestor temeiuri, dacă întrebarea „ce trebuie să fac?" 


este redusă la o chestiune de simplă deşteptăciune şi la anumite aspecte ale 
comportamentului practic. în acest fel se comportă empiristul care reduce întrebarea: 
„ce trebuie să fac?" la întrebările „ce vreau să fac?" şi „cum s-o fac?"". Nici perspectiva 
prosperității sociale nu mai e de folos atunci când utilitaristul reduce întrebarea „ce 
trebuie să facem?" la chestiunile tehnice ale producerii practice a efectelor dezirabile 
din punct de vedere social: „But the social utility of these practices ... is not what is now 
in question. What is in question is the justified sense that to speak in terms of social 
utility alone is, to leave out something vital in our conception of these practices. The 
vital thing can be restored by attending to that complicated web of attitudes and 
feelings which form an essential part of the moral life as we know it, and which are quite 
opposed to objectivity of attitude. Only by attending to this range of attitudes can we 
recover from the facts as we know them a sense of what we mean, i.d. ofall 

we mean, when, speaking the language of morals, we speak of desert, responsibility, 
guilt, condemnation, and justice"*!?. 

Strawson reuneşte în acest loc mai multe din observaţii sale. El insistă asupra faptului 
că noi putem înţelege sensul justificărilor moral-practice ale modalităţilor de acţiune, 
numai atunci când avem în vedere reţeaua de sentimente morale, implicată în praxisul 
comunicativ cotidian, şi când localizăm corect întrebarea „Ce trebuie să fac, ce trebuie 
să facem?": „Inside the general structure or web of human attitudes and feelings of 
which I have been speaking, there is an endless room for modification, redirection, 
criticism, and justification. But questions of justifications are internai to the structure or 
reiate to modifications internai to it. The existence of the general framework of attitudes 
itself is something we are given with the fact of human society. As a whole, it neither 
calls for it, nor permits, an externai 'raţional' justification""'3. 

Fenomenologia moralului întreprinsă de Strawson ajunge, aşadar, la concluzia că lumea 
fenomenelor morale apare doar din atitudinea perfor-mativă a participanţilor la 
interacţiune; că resentimentul, în genere reacţiile personale bazate pe sentiment, trimit 
la criterii suprapersonale de evaluare a normelor şi canoanelor; şi că justificarea moral- 
practică a unui procedeu de acţiune vizează un alt aspect decât pe acela al evaluării 
legăturii dintre scop şi mijloc, evaluare neutră din punctul de vedere al sentimentelor, 
chiar şi atunci când aceasta se lasă călăuzită de perspectivele prosperității sociale. 
Faptul că Strawson analizează sentimente nu e întâmplător. Evident, 

' însă nu utilitatea socială a acestor practici e acum problema. Problema e sensul 
justificat că a vorbi doar în termeni de utilitate socială înseamnă a abandona ceva 
important din concepţia noastră despre asemenea practici. Lucrul important poate fi 
obţinut prin participarea la acea reţea complicată de atitudini şi sentimente, ce 
constituie o parte esenţială a vieţii morale aşa cum o ştim, şi care se cam opune 
atitudinii obiective. Doar participând la această sferă de atitudini putem obţine de la 
faptele aşa cum le ştim un sens a ceea ce noi vizăm, i.e. a tot ceea ce noi vizăm, atunci 
când, utilizând limbajul moralei, vorbim despre dezertare, responsabilitate, vină, 
condamnare şi justiţie (n.t.). 

" înăuntrul structurii generale sau a reţelei de sentimente şi atitudini umane de care am 
vorbit, există un spaţiu nesfârşit deschis modificărilor, redirecţionărilor, criticii şi 
justificării. Problemele pe care le implică justificarea sunt însă interne structurii sau 
legate de modificările din interiorul ei. Existenţa infrastructurii generale de atitudini 
este ceva ce ne este dat o dată cu realitatea societăţii umane. Prin urmare, ea nici nu 
cere, nici nu permite o justificare 'raţională' externă (n.t.). 

sentimentele au pentru justificarea morală a modalităţilor de acţiune cam aceeaşi 
importanţă pe care o au perceptiile în explicarea teoretică a faptelor. 

(2) în cercetarea sa „The Place of Reason in Ethics" 1950 (Locul Raţiunii în Etică) - 
cercetare care este de altfel un exemplu ce arată că în filozofie se pot pune întrebări 
corecte, fără a găsi însă răspunsuri corecte -, Toulmin stabileşte o paralelă între 
sentimente şi percepţii!t. Exprimări ale opiniei, ca de exemplu „acesta este un băț 
îndoit", funcţionează în genere în viaţa de zi cu zi ca agenţi neproblematici ai 
interacțiunii; acelaşi lucru este valabil şi pentru următorul tip de exprimări ale 
sentimentelor: „Dacă aş fi putut face!'", „Trebuia să-l fi ajutat", „S-a purtat cu mine 


josnic", „Ea s-a comportat admirabil" ş.a.m.d. Dacă astfel de exprimări dau de o 
contradicţie, arunci pretenţia de valabilitate care era legată de ele este pusă sub semnul 
întrebării. Celălalt întreabă dacă afirmaţia este adevărată, dacă reproşul sau 
autoreproşul, dacă avertismentul sau recunoaşterea sunt corecte. Vorbitorul trebuie în 
această privinţă să relativizeze pretenţia pe care a ridicat-o în primă instanţă şi să 
insiste doar pe faptul că lui băţul i-a apărut absolut sigur ca fiind îndoit, sau pe faptul că 
a avut senzaţia clară că „el" n-ar fi putut face acest lucru, în timp ce „ea" s-a comportat 
totuşi admirabil ş.a.m.d. în cele din urmă, el poate accepta explicația fizicalistă a 
înşelării sale optice, care a apărut prin introducerea băţului în apă. Explicaţia va elucida 
situaţia problematică: anume că băţul care a fost perceput ca fiind îndoit este de fapt 
drept. într-o modalitate asemănătoare, şi o întemeiere morală va pune într-o altă lumină 
un tip problematic de acţiune, fie scuzând, fie criticând, fie justificând. Un argument 
moral dezvoltat se comportă faţă de acea reţea de atitudini morale bazate pe sentiment 
într-un mod asemănător felului în care se comportă un argument teoretic la fluxul de 
percepții: „In ethics, as in science, incorrigible but conflicting reports of personal 
experience (sensible or emoţional) are replaced by judgements aiming at universality 
and impartiality - about the 'real value', 'the real color', the 'real shape' of an object, 
rather than the shape, color or value one would ascribe to it on the basis of immediate 
experience alone"*15. în timp ce critica teoretică a 

' în etică, ca şi în ştiinţă, relatările incorigibile, dar conflictuale, ale experienţei 
personale (perceptibile sau emoţionale) sunt înlocuite cu judecăţi ce vizează 
universalitatea şi imparţialitatea -judecăți despre 'valoarea reală', 'culoarea reală', 
'forma reală' a unui obiect, decât despre forma, culoarea sau valoarea pe care i le-am 
atribui doar pe baza experienţei imediate (n.t.). 

experienţelor cotidiene înşelătoare serveşte la îndreptarea opiniilor şi aşteptărilor, 
critica morală serveşte la modificarea felului de a acţiona sau la îmbunătăţirea 
judecăților despre el. 

Paralela pe care Toulmin o face între explicarea teoretică a faptelor şi justificarea 
morală a felurilor de a acţiona, între bazele percepţiilor din experienţă, pe de o parte, şi 
ale sentimentelor, pe de altă parte, nu este chiar aşa surprinzătoare. Dacă „a trebui să 
faci ceva" implică „a avea bune temeiuri ca să faci ceva", arunci întrebările ce se referă 
la decizia între acţiunile conduse de norme, sau la alegerea normelor de acţiune înseşi, 
trebuie să fie „capabile de adevăr": „To believe in the objectivity of morals is to believe 
that some moral statements are true'"!$. Fireşte, sensul „adevărului moral" are nevoie de 
o explicaţie. 

Alan R. White enumără 10 temeiuri diferite care pledează în favoarea faptul că 
propoziţiile imperative pot fi adevărate sau false. în mod normal, noi exprimăm la modul 
indicativ propoziţiile imperative şi dăm de înţeles că enunţurile normative pot fi 
criticate, respinse sau întemeiate într-un mod asemănător celor descriptive. Obiecţiei 
naturale, potrivit căreia în argumentările morale e vorba că ceva trebuie făcut, şi nu de 
felul în care stau lucrurile, White îi răspunde indicând „that in moral discussion about 
what to do, what we agree on or argue about, assume, discover or prove, doubt or know 
is not whether to do so and so but that so-and-so is the right, better, or only thing to do. 
And this is something that can be true or false. I can believe that X ought to be done or 
is the best thing to do, but I cannot believe a decision any more that I can believe a 
command or a question. Corning to the decision to do so-and-so is the best or the right 
thing to do. Moral pronouncements may entail answers to the question 'What shall I do?' 
they do not give such answers"**17, 

* A crede în obiectivitatea moralei înseamnă a crede că anumite afirmaţii morale sunt 
adevărate (n.t.). 

** că în discuţia morală despre ce e de făcut, despre ce cădem de acord şi despre ce 
argumentăm, asumăm, descoperim sau dovedim, ne îndoim sau ştim, problema nu e să 
facem aşa şi aşa, ci că acest aşa-şi-aşa este corect, mai bun sau singurul lucru de făcut. 
Iar acest lucru e ceva ce poate fi adevărat sau fals. Pot crede că X trebuie făcut sau că e 
cel mai bun lucru care trebuie de făcut, dar nu mai pot crede o decizie pe care o cred o 
poruncă sau o întrebare. A ajunge la decizia de a face aşa-şi-aşa este cel mai bun sau cel 
mai corect lucru de făcut. Declaraţiile morale pot atrage după sine răspunsuri la 
întrebarea 'Ce voi face?', dar nu ele dau astfel de răspunsuri (n.t.). 

Cu astfel de argumente şi altele asemănătoare se stabileşte cursul în direcţia unei etici 
cognitiviste; în acelaşi timp, teza unei „capacităţi de adevăr" a chestiunilor practice 
sugerează o echivalare a enunţurilor normative cu cele descriptive; iar atunci când noi, 
aşa cum arată expresia „adevăr moral", interpretăm, după modelul imediat tangibil de 
adevăr al propoziţiilor, pretenţiile de valabilitate ce sunt controversate în argumentările 
morale, atunci ne vedem obligaţi, cred, într-un mod înşelător, să înţelegem capacitatea 
de adevăr a chestiunilor practice ca şi cum enunţurile normative ar putea fi „adevărate" 
sau „false" în acelaşi sens ca enunţurile descriptive. Intuiţionismul, de exemplu, se 
bazează pe o echivalare a propoziţiilor normative şi de conţinut cu propoziţiile 
predicative de tipul: „această masă e galbenă" sau „toate lebedele sunt albe". G.E. 
Moore a utilizat cercetări detaliate despre felul în care se comportă unul faţă altul 
predicatele „bun" şi „galben"!f. Pentru predicatele de valoare el dezvoltă teoria 
proprietăţilor nenaturale, care, analoage percepţiei proprietăţilor obiectelor, pot fi 
sesizate printr-o intuiţie ideală sau văzute la obiectele ideale!”. Moore vrea să arate pe 
această cale felul în care adevărul propoziţiilor cu conţinut normativ, ce sunt clare la 
nivel intuitiv, pot fi demonstrate cel puţin în mod indirect. Acest tip de analiză, însă, e 
pus pe o pistă falsă de transformarea predicativă a propoziţiilor tipice imperative. 
Expresii precum „bine" sau „corect" ar trebui comparate cu un predicat superior, 
precum „adevărat", şi nu cu predicate ce redau proprietăţi, precum „galben" sau „alb". 
Propoziția: 

(1) în condiţiile date, trebuie să mintim Poate fi transformată într-o manieră corectă în: 
(1') A minţi în condiţiile date este corect (este bine într-un sens moral). Aici, expresia 
predicatului „este corect" sau „este bine" are însă un alt rol logic decât expresia „este 
galben" din propoziţia: 

(2) Această masă este galbenă. 

Vom vedea asimetria, îndată ce predicatul de valoare „bine" ia sensul de valabilitate al 
„binelui moral". Atunci doar aceste două propoziţii pot fi comparate între ele: 

(3) Este corect (se impune) că 'h' 

(4) Este adevărat (e cazul) că 'p' 

unde 'h' şi 'p' trebuie să stea pentru (1) şi (2) 

Aceste formulări proprii metalimbajului dau expresie pretențiilor de valabilitate ce sunt 
cuprinse implicit în (1) şi (2). Forma propoziţiilor (3) şi (4) ne arată că analiza atribuirii 
sau neatribuirii de predicate nu este calea 

corectă de explicare a pretențiilor de valabilitate exprimate prin „Este corect" şi „Este 
adevărat". Dacă dorim să comparăm pretenţiile de corectitudine cu cele de adevăr, fără 
însă a le echivala unele cu altele, trebuie să explicăm în ce fel 'p' şi 'h' pot fi întemeiați - 
în ce fel putem aducem bune temeiuri pentru şi împotriva valabilităţii lui (1) şi (2). 
Trebuie să arătăm în ce constă specificul justificării canoanelor. Toulmin a văzut acest 
lucru: ,„,'Rightness' is not a property; and when I asked two people which course of 
action was the right one I was not asking them about a property - what I wanted to know 
was whether there was any reason for choosing one course of action rather than 
another... All that two people need (and all that they have) to contradict one another 
about in this case of ethical predicates are the reasons for doing this rather than that or 
the other"*20. 

Toulmin a observat la fel de limpede faptul că răspunsul subiectivist la refuzul 
obiectivismului etic al lui Moore şi al altora este doar reversul aceleiaşi medalii. Ambele 
părţi pornesc de la falsa premisă cum că valabilitatea de adevăr a propoziţiilor 
descriptive, şi doar ea, stabileşte sensul în care pot fi acceptate propoziţii în genere într- 
un mod întemeiat. 

Deoarece încercarea intuiţionistă de a stabili adevărurile morale a trebuit să eşueze, 
căci propoziţiile normative nu pot fi verificate, respectiv falsificate, aşadar nu pot fi 
examinate după aceleaşi reguli ca propoziţiile descriptive, s-a oferit ca alternativă, sub 
premisa deja menţionată, ideea respingerii în bloc a capacităţii de adevăr a chestiunilor 
practice. Evident, subiectivista nu neagă realitatea gramaticală care dovedeşte că ne 
putem tot timpul disputa în lumea vieţii asupra chestiunilor practice, ca şi cum acestea 
ar trebuie săfie decise pe baza unor bune temeiuri?!. Ei însă explică că această încredere 


naivă în putinţa normelor şi canoanelor de a fi întemeiate este o iluzie trezită de 
intuiţiile morale cotidiene. Tocmai de aceea scepticii morali trebuie să preia, în raport 
cu cognitiviştii ce vor, asemeni lui Strawson, să facă pur şi simplu explicită cunoaşterea 
intuitivă a participanţilor cu răspundere la interacţiune, o sarcină cu mult mai 
pretențioasă; ei trebuie să 

* 'Corectitudinea' nu este o proprietate; atunci când întreb doi oameni care curs al acţiunii era 
bun, eu nu-i întreb despre o proprietate - ceea ce am vrut să ştiu a fost dacă exista vreun temei 
pentru a alege mai degrabă pe unul decât pe celălalt... Tot ceea ce au nevoie doi oameni (şi tot 
ceea ce au) pentru a se contrazice într-un caz de predicate etice sunt temeiurile pentru a face asta 
mai degrabă decât cealaltă, sau decât celălalt (n.t). 

explice contraintuitiv ce înseamnă cu adevărat judecăţile noastre morale, în diferenţă cu 
pretenţia lor de valabilitate, şi care sunt acele funcţii care satisfac propriu-zis 
sentimentele corespunzătoare. 

Ca model lingvistic al acestei încercări se oferă tipurile de propoziţie de care noi nu 
legăm în mod evident nici o pretenţie de valabilitate respectată discursiv: propoziţiile 
primei persoane, prin care exprimăm preferinţe subiective, dorinţe şi antipatii, sau 
imperative prin care am dori să determinăm o altă persoană să adopte un anumit 
comportament. Iniţiativa emotivistă şi cea imperativistă ar trebui să facă plauzibil faptul 
că semnificaţia neclară a propoziţiilor normative poate fi explicată în cele din urmă prin 
semnificaţia propoziţiilor ce exprimă o trăire, respectiv o chemare, sau printr-o 
combinaţie a acestora două. Potrivit acestei variante, componentele normative ale 
semnificației din propoziţiile imperative aduc la lumină într-o formă mai încifrată ori 
atitudini subiective, ori tentative sugestive de convingere, ori pe ambele: „,"Ihis is good' 
means roughly the same as 'I approve of this; do as well', trying to capture by this 
equivalence both the function of moral judgment as expressive of the speaker's attitude 
and the function of the moral judgment as designed to influence the hearer's 
attitude"*22. 

Iniţiativa prescriptivistă, pe care o dezvoltă R.M. Hare în „The Language of Morals" 
(Limbajul Moralei)?%, extinde iniţiativa imperativistă în sensul că enunţurile imperative 
sunt analizate pe modelul unei conexiuni între imperative şi evaluări". Componentele 
centrale ale semnificației constau atunci în faptul că vorbitorul recomandă sau prescrie 
ascultătorului, printr-un enunţ normativ, o anumită alegere între mai multe alternative 
de acţiune. întrucât aceste recomandări sau prescripţii se bazează în cele din urmă pe 
principiile pe care vorbitorul le-a adoptat în mod voluntar, enunţurile de valoare nu 
constituie de aceea modelul cu adevărat decisiv pentru analiza de semnificaţie a 
propoziţiilor imperative. Prescriptivismul lui Hare tinde mai degrabă către un 
decizionism etic; baza pentru întemeierea propoziţiilor cu conţinut normativ o formează 
propoziţiile ce exprimă o intenţie, anume acele propoziţii prin care vorbitorul face 
cunoscută alegerea principiilor, face cunoscută în ultimă instanţă alegerea unei forme 
de viaţă. Acestea, în schimb, nu sunt capabile de vreo justificare”. 

* 'Acest lucru e bun' înseamnă, grosolan spus, acelaşi luru ca şi 'Sunt de acord cu acest lucru; ra- 
1!, încercând să capteze prin această echivalență atât funcţia judecății morale ca expresie a 
atitudinii vorbitorului, cât şi funcţia judecății morale de a fi destinată influenţării atitudinii 
ascultătorului (n.t.). 

Deşi teoria decizionistă a lui Hare evaluează mai corect decât teoriile emotiviste şi 
imperativiste în sens restrâns faptul că noi ne disputăm propriu-zis cu temeiuri asupra 
chestiunilor practice, toate aceste iniţiative metaetice tind câtre acelaşi punct de 
scepticism. Ele explică faptul că sensul vocabularului nostru moral constă în realitate în 
a spune ceva, pentru care formele lingvistice mai potrivite ar fi propoziţiile ce exprimă 
stări, imperativele sau propoziţiile ce exprimă intenţii. De nici unul din aceste tipuri de 
propoziţie nu poate fi legată o pretenţie de adevăr sau, în genere, o pretenţie de 
valabilitate menită argumentaţiei. Trebuie, de aceea, ca în presupunerea că ar exista 
ceva de felul „adevărurilor morale" să apară o iluzie insinuată de înţelegerea cotidiană 
intuitivă. Iniţiativele necognitiviste devalorizează dintr-o lovitură lumea intuiţiilor morale 
cotidiene. Conform acestor teorii, despre morală nu se poate vorbi într-o manieră 
ştiinţifică, ci doar empiric, în acest caz, noi adoptăm o atitudine obiectivatoare şi ne 


limităm doar la descrierea acelor funcţiilor care satisfac propoziţiile şi sentimentele ce 
sunt calificate drept morale din perspectiva interioară a participantului. Aceste teorii nu 
vor şi nici nu pot concura cu eticile filosofice; ele netezesc în cel mai bun caz calea 
pentru cercetările empirice, din moment ce pare să fie clar că întrebările practice nu 
sunt capabile de adevăr şi că cercetările etice, în sensul unei teorii normative, sunt 
lipsite de obiect. 

Fireşte, această afirmaţie metaetică nu este chiar atât de necontroversată cum presupun 
scepticii. Perspectiva necognitivistă se bazează înainte de toate pe două argumente: (a) 
pe referinţa empirică cum că disputa în chestiunile morale de principiu nu poate fi în 
mod normal aplanată, şi (b) pe eşuarea tocmai menţionată a încercării de a explica 
valabilitatea de adevăr a propoziţiilor normative, fie în sensul dreptului clasic natural, fie 
în sensul unei etici materiale a valorii (Scheler, Hartmann)”. Prima obiecţie e slăbită, 
dacă poate fi numit un principiu care să permită crearea unei înţelegeri în argumentările 
morale. A doua obiecţie nu mai are loc de îndată ce renunţăm la premisa că propoziţiile 
normative, în măsura în care apar în general împreună cu o pretenţie de valabilitate, ar 
putea fi valabile sau nevalabile doar în sensul adevărului prepoziţional. 

în viaţa de zi cu zi, noi legăm de enunţurile normative pretenţii de valabilitate pe care 
suntem gata să le apărăm în faţa criticii. Explicităm chestiunile practice de tipul: „Ce 
trebuie să fac/facem?", admițând că răspunsurile nu trebuie să fie aleatorii. Ne credem 
în principiu capabili să distingem normele şi canoanelor corecte de cele false. Dacă, pe 
de altă parte, propoziţiile normative nu sunt capabile de adevăr într-un sens restrâns, 

60 

Jiirgen Habermas 

adică nu pot fi, în acelaşi sens ca şi enunţurile descriptive, adevărate sau false, noi 
trebuie atunci să punem în aşa fel sarcina de a explica sensul „adevărului moral" sau - 
dacă această expresie duce deja într-o direcţie falsă - sensul „corectitudinii normative", 
încât să nu ajungem ispitiţi să echivalăm un tip de propoziţie cu altul. Trebuie să pornim 
de la supoziţia mai slabă a unei pretenţii de valabilitate analoagă adevărului şi să ne 
întoarcem la acea formulare a problemei pe care Toulmin a dat-o întrebării 
fundamentale a eticii filosofice: „What kind of argument, of reasoning is it proper for us 
to accept in support of moral decisions?"*77. Toulmin nu insistă prea mult pe analiza 
semantică a expresiilor şi propoziţiilor, ci se concentrează asupra întrebării privitoare la 
modul de întemeiere al propoziţiilor normative, privitoare la forma argumentelor pe care 
le prezentăm pentru sau împotriva normelor şi canoanelor, privitoare la criteriile unor 
„bune temeiuri" care ne motivează prin înţelegere să recunoaştem cerinţele ca îndatoriri 
morale. Prin întrebarea: „What kinds of thing make a conclusion worthy of belief?""?8, el 
face trecerea la nivelul teoriei argumentării. 


II. 


Consideraţiile propedeutice pe care le-am prezentat până acum au servit intenţiei de a 
apăra iniţiativa cognitivistă a eticii de manevrele metaetice ocolitoare ale scepticilor 
valorii şi de a stabili traseul răspunsului la întrebarea: în ce sens şi în ce fel pot fi 
întemeiate canoanele şi normele morale. în partea constructivă a consideraţiilor mele, aş 
vrea să amintesc mai întâi de rolul pretențiilor normative de valabilitate din praxisul 
cotidian, pentru a explica prin ce se distinge pretenţia deontologică, legată de canoane 
şi norme, de pretenţia asertorică de valabilitate, şi pentru a întemeia motivul pentru 
care se recomandă iniţierea unei teoriei morale în forma unei cercetări a argumentărilor 
morale (3). Prezint, apoi, principiul fundamental de universalizare (U) ca pe un principiu 
de trecere, ce face posibil acordul în argumentările morale, adică într-o formulare ce 
exclude utilizarea monologală a acestei reguli de argumentare (4). în dezbaterea 
consideraţiilor lui Tugendhat, vreau 

Ce fel de argument, de raţionament ne e adecvat pentru a accepta susţinerea deciziilor 
morale? (n.t.). *' Ce fel de lucruri fac ca o concluzie să fie demnă de a fi crezută? (n.t.). 

să arăt în cele din urmă că întemeierile morale depind de realizarea reală a 
argumentărilor, nu din cauza motivelor pragmatice pe care le implică echilibrul de 
putere, ci din cauza motivelor interne care fac posibile înțelegerile morale. 

(3) încercarea de a întemeia etica în forma unei logici a argumentării morale are şanse 
să reuşească numai atunci când vom putea identifica o pretenţie specială, legată de 


canoane şi norme, deja la nivelul la care a apărut pentru prima oară dilema morală: în 
orizontul lumii vieţii, în care până şi Strawson a trebuit să caute fenomenele morale 
pentru a convoca împotriva scepticilor evidenţele limbajului cotidian. Dacă pretenţiile de 
valabilitate nu apar deja aici la plural, în contextele acţiunii comunicative, adică înaintea 
oricărei reflecţii, atunci la nivelul argumentării nu e de aşteptat o diferenţiere între 
adevăr şi corectitudine normativă. 

Nu vreau să repet aici analiza acţiunii orientate de înţelegere pe care am făcut-o în alt 
loc?%, însă aş vrea să amintesc o idee fundamentală. Comunicative numesc interacţiunile 
în care participanţii îşi coordonează printr-un acord comun planurile de acţiune; aici, 
acordul obţinut se măsoară după recunoaşterea intersubiectivă a pretențiilor de 
valabilitate. în cazul unui proces explicit de înţelegere, actorii ridică prin acţiunile lor 
lingvistice -înţelegându-se între ei cu privire la ceva - pretenţii de valabilitate, şi anume 
pretenţii de adevăr, de corectitudine şi de autenticitate, în funcţie de acel ceva la care 
se raportează, la ceva din lumea obiectivă (ca totalitate a faptelor existente), la ceva din 
lumea socială comună (ca totalitate a relaţiilor interpersonale, legitim reglementate, ale 
unei grupe sociale) sau la ceva din lumea subiectivă proprie (ca totalitate a trăirilor la 
care ai acces într-un mod privilegiat). în timp ce în acţiunea strategică unul acționează 
empiric asupra celuilalt, ameninţându-l cu sancţiuni sau oferindu-i perspectiva unei 
gratificaţii, în ideea de & produce continuarea dorită a unei interacțiuni, în acţiunea 
comunicativă unul e motivat rațional de celălalt la o acţiune racordată, iar aceasta 
datorită efectului de legătură ilocuţionar al unei oferte date la nivelul actului de vorbire. 
Faptul că un vorbitor poate motiva raţional un ascultător să accepte o asemenea ofertă 
nu se explică prin valabilitatea celor spuse, ci prin garanția cu efect de coordonare, la 
care vorbitorul se obligă, străduindu-se să facă valabilă, în caz că e necesar, pretenţia pe 
care el a validat-o. Dacă ne referim la pretenţiile de adevăr şi corectitudine, atunci 
vorbitorul îşi poate face validă garanţia la modul discursiv, adică prin prezentarea de 
temeiuri, iar dacă ne referim la pretenţiile de autenticitate, el o poate face printr-un 
comportament 

consistent. (Cineva poate face credibil faptul că el chiar crede ceea ce spune numai prin 
consecvenţa acţiunii sale, şi nu prin indicarea unor temeiuri.) îndată ce vorbitorul se 
încrede în garanţia oferită de vorbitor, intră în vigoare acele obligații relevante pentru 
consecințele interacțiunii, obligaţii conţinute în semnificaţia celor spuse. Datoria de a 
face o acţiune priveşte în primul rând - în cazul comenzilor sau indicaţiilor, de exemplu - 
pe destinatar, în cazul promisiunii sau a înştiinţărilor, priveşte pe vorbitor, în cazul 
înțelegerilor şi contractelor ea priveşte simetric pe ambele părţi, iar în cazul 
recomandărilor şi prevenirilor cu conţinut normativ ea priveşte asimetric 

pe ambii. 

Altfel decât în cazul acestor acţiuni lingvistice regulative, din semnificaţia actelor de 
vorbire apar obligaţii doar în măsura în care vorbitorul şi ascultătorul convin să-şi 
sprijine acţiunea pe semnificaţiile situaţiei, ce nu contrazic enunţurile acceptate ca fiind 
adevărate. Din semnificaţia actelor expresive de vorbire decurge nemijlocit datoria de a 
face o acţiune, în aşa fel încât vorbitorul specifică de ce comportamentul său nu e în 
contradicţie, respectiv nu a ajuns în contradicţie. Datorită bazei de valabilitate a 
comunicării ce vizează înţelegerea, un vorbitor poate, prin urmare, garantând 
validitatea unei pretenţii de valabilitate ce poată fi criticată, să determine pe vorbitor să 
accepte o ofertă făcută la nivelul actului de vorbire şi, prin aceasta, să obţină pentru 
continuarea interacțiunii un efect dublu de asigurare 

a racordării. 

Desigur că adevărul propoziţional şi corectitudinea normativă, aşadar ambele pretenţii 
de valabilitate respectate discursiv care ne interesează, satisfac în moduri diferite rolul 
de coordonare al acţiunii. Faptul că ele ocupă o „poziţie" diferită în praxisul comunicativ 
cotidian poate fi dovedit printr-o serie de asimetrii. 

La prima vedere, propoziţiile asertorice utilizate în acţiunile constatatoare de 
vorbire par că se raportează lafapte într-un mod asemănător felului în care se 
raportează propozițiile normative, utilizate în acţiunile lingvistice regulative, la relațiile 
interpersonale, legitim reglementate. Adevărul propoziţiilor semnifică existența 
situaţiilor de fapt într-un mod asemănător felului în care corectitudinea acţiunilor 
semnifică îndeplinirea normelor. La o a doua privire însă, apar între timp deosebiri 


interesante. Acţiunile lingvistice se raportează la norme altfel decât se raportează la 
fapte. Să luăm în considerare cazul normelor morale ce pot fi formulate sub forma 
propoziţiilor imperative universale şi necondiționate: 

(1) Nu trebuie să ucizi. 

(1') E interzis să ucizi pe cineva. 

La normele de acţiune de acest fel noi ne raportăm prin acţiuni lingvistice regulative în 
diverse moduri, dând ordine, încheind contracte, deschizând şedinţe, rostind un 
avertisment, îngăduind ex cepţii, dând sfaturi ş.a.m.d. O normă morală are nevoie însă 
de sens şi valabilitate chiar independent de faptul că e anunţată sau revendicată într-un 
fel sau altul. O normă poate fi formulată cu ajutorul unei propoziţii ca în (1), fără ca 
formularea, de exemplu notarea unei propoziţii, să trebuiască să fie înţeleasă ca o 
acţiune lingvistică, adică ca ceva diferit de expresia impersonală a normei înseşi. 
Propoziţiile de tipul (1') reprezintă canoane la care într-un fel sau altul ne putem raporta 
secundar prin acţiuni lingvistice. în această privinţă ne lipseşte un echivalent pe latura 
faptelor. Nu exisVă propoziţii asertorice ce ar putea obţine, trecând oarecum pe lângă 
actele ele vorbire, o autonomie asemeni normelor. Dacă astfel de propoziţii trebuie să 
aibă în genere vreun sens pragmatic, atunci ele trebuie utilizate într-o acţiune 
lingvistică. Lipseşte posibilitatea de a enunţa sau de a utiliza propoziţii descriptive ca 
(2) Fierul e magnetic 

(2') întâmplarea face că fierul e magnetic, 

în aşa fel încât ele să-şi păstreze forţa lor asertorică asemeni lui (1) şi (1'), aşadar 
independent de rolul ilocuţionar al unui anumit tip de acţiuni lingvistice. 

Asimetria se explică prin faptul că pretenţiile de adevăr există doar în acţiunile 
lingvistice, în timp ce pretenţiile de valabilitate îşi au locul mai întâi în norme şi apoi, 
într-un mod derivat, în acţiunile lingvistice. Dacă acet ;ptăm un mod ontologic de a 
vorbi, atunci putem explica asimetria prin faptul că regulile societăţii, la care ne 
conformăm sau pe care le evităm, nu sunt constituite în afara sferei valabilității, asemeni 
regulilor naturii, faţă de care noi luăm o atitudine obiectivatoare. Realitatea socială la 
care ne rapoi;tăm prin acţiunile lingvistice regulative stă deja din capul locului într-o 
relaţie internă cu pretenţiile normative de valabilitate. Adevărul, însă, nu e conţinut în 
entităţi, ci doar în acţiunile lingvistice constatatoare prin care noi ne raportăm în 
discursul ce stabileşte fapte la entităţi, pentru a reda situaţiile de fapt. 

Pe de o parte, lumea normelor are, aşadar, datorită pretențiilor normative de valabilitate 
ridicate în ea, o ciudată obiectivitate în rapo rt cu acţiunile lingvistice regulative, de 
care însă nu se bucură lumea faptei or în raport cu acţiunile lingvistice constatatoare. 
Vorbim aici de „obiectivitate", 

fireşte, doar în sensul de independenţă a „spiritului obiectiv". Căci, pe de altă parte, 
entităţile şi faptele sunt independente într-un cu totul alt sens decât tot ceea ce punem 
pe seama lumii sociale, printr-o atitudine conformă cu normele. De exemplu, normele 
depind de faptul că relaţiile interpersonale, legitim reglementate, pot fi mereu 
restaurate. Ele ar primi un caracter „utopic" în sensul rău, ba chiar şi-ar pierde sensul, 
dacă nu adăugăm, cel puțin în gând, actorii şi acţiunile ce pot respecta normele, 
respectiv le pot îndeplini. Faţă de aceasta, sunt constrânşi conceptual să admitem că 
situaţiile de fapt există independent şi de faptul că ele pot fi constatate sau nu cu 
ajutorul propoziţiilor adevărate. 

Pretenţiile normative de valabilitate mijlocesc în mod evident o dependenţă reciprocă 
între limbă şi lumea socială, dependenţă care însă nu există în relaţia din tre limbă şi 
lumea obiectivă. Acestei încrucişări între pretenţiile de valabilitate ce îşi au locul în 
norme şi pretenţiile de valabilitate pe care noi le ridicăm prin acţiunile lingvistice 
regulative i se asociază şi un caracter ambiguu al valabilităţii imperative. în timp ce 
între situaţia de fapt existentă şi enunţurile adevărate există o relaţie univocă, 
„existenţa" sau valabilitatea socială a normelor încă nu indică dacă acestea sunt şi 
valabile. Trebuie să distingem între realitatea socială a recunoaşterii intersubiective şi 
caracterul unei norme de a fi demnă să fie recunoscută. Pot exista bune temeiuri pentru 
a considera ca nefiind îndreptăţită pretenţia de valabilitate a unei norme valabile social; 
pe de altă parte, o normă nu trebuie să-şi găsească şi o recunoaştere faptică doar prin 


faptul că pretenţia ei de valabilitate ar putea fi validată într-un mod discursiv. 
Impunerea normelor este dublu codată, întruc ât motivele pentru recunoaşterea 
pretențiilor normative de valabilitate se po t reîntoarce atât la convingeri cât şi la 
sancţiuni, sau la o combinaţie compilicată de înţelegere şi putere. De regulă, 
consimţământul motivat raţional se leagă de o acceptare empirică, anume una obţinută 
prin arme sau bunuri, a unei credinţe în legitimitate, a căror componente nu sunt uşor 
de aiaalizat. Asemenea aliaje sunt interesante, în măsura în care constituie un indiciu al 
faptului că opunere în vigoare pozitivistă a normelor nu este suficientă pentru a asigura 
valabilitatea lor socială de durată. Impunerea durabilă a unei norme depinde şi de 
putinţa de a mobiliza temeiuri într-un context de tradiţie dat, care sunt suficiente pentru 
a face să apară în cercul destiinatarilor, ca fiind cel puţin justificată, pretenţia de 
valabilitate. Aplicată la societăţile moderne, aceasta înseamnă: fără legitimitate, nici o 
loialitate a maselor*!. 

Dacă însă valabilitatea socială a unei norme depinde pe termen lung şi de faptul că 
aceasta este acceptată ca fiind validă în cercul destinatarilor; şi dacă această 
recunoaştere se bazează iarăşi pe aşteptarea, potrivit căreia pretenţia de valabilitate 
corespunzătoare poate fi validată prin temeiuri, există atunci între „existenţa" normelor 
de acţiune, pe de o parte, şi putinţa de întemeiere aşteptată a propoziţiilor imperative 
corespunzătoare, pe de altă parte, o legătură pentru care nu există sub aspect ontic nici 
o paralelă. O relaţie internă există cu siguranţă între existenţa situaţiilor de fapt şi 
adevărul propoziţiilor asertorice corespunzătoare, nu însă între existenţa situaţiilor de 
fapt şi aşteptarea unui anumit cerc de persoane ca aceste propoziţii să poată fi 
întemeiate. Această împrejurare ar putea explica de ce întrebarea privitoare la condiţiile 
valabilităţii judecăților morale sugerează în mod direct trecerea la o logică a 
discursurilor practice, în timp ce întrebarea privitoare la condiţiile judecăților empirice 
cer consideraţii de teoria ştiinţei şi teoria cunoaşterii, ce sunt independente măcar în 
primă instanţă de o logică a discursurilor teoretice. 

(4) Nu pot detalia aici trăsăturile fundamentale ale teoriei argumentării, pe care le-am 
tratat“? de altfel atunci când am vorbit de Toulmin*5. Pentru cele ce urmează voi 
presupune că teoria argumentării trebuie realizată în forma unei „logici informale", 
deoarece o înţelegere asupra chestiunilor teoretice şi moral-practice nu poate fi obținută 
nici deductiv, nici prin evidențe empirice. în măsura în care, pe baza relaţiilor logice de 
consecinţă, argumentele sunt temeinice, ele nu aduc nimic nou; iar în măsura în care au 
conţinut substanţial, ele se bazează pe experienţe şi nevoi, care, în lumina teoriilor 
schimbătoare, pot fi diferit interpretate cu ajutorul sistemelor schimbătoare de 
descriere, neoferind de aceea nici o bază ultimativă. în discursul teoretic, prăpastia 
dintre observaţiile singulare şi ipotezele generale este trecută prin diferitele canoanele 
ale inductiei. în discursul practic e nevoie însă de un principiu de trecere 
corespunzător“. Cercetările asupra logicii argumentării morale conduc toate la 
necesitatea de a introduce un principiu moral care să joace în calitate de regulă de 
argumentare un rol echivalent principiului de inducţie din discursul ştiinţific- 
experimental. 

Interesant e faptul că autori de diferite proveniente filosofice s-au izbit mereu, în 
încercarea de a reda un asemenea principiul moral, de principiile cărora le stă la bază 
aceeaşi idee. Toate eticile cognitiviste pornesc de la acea intuiţie pe care Kant a 
enunţat-o în imperativul categoric. Nu mă interesează aici diferitele formulări pe care le- 
a gândit Kant, ci mă interesează 

ideea de bază ce trebuie să dea seama de caracterul impersonal sau universal al 
canoanelor morale valabile’. Principiul moral e în aşa fel gândit încât el exclude ca 
nefiind valabile normele ce nu ar putea primi consimţământul tuturor acelora vizaţi 
eventual de ele. Principiul de trecere ce ar putea face posibil consensul trebuie aşadar 
să garanteze faptul că doar acele norme care exprimă o voință universală sunt acceptate 
ca fiind valabile: ele trebuie să fie apte, cum formulează mereu Kant, să fie „o lege 
universală". Imperativul categoric poate fi înţeles ca un principiu care cere ca acțiunile 
şi maximele, respectiv interesele vizate în ele (aşadar interesele încorporate în normele 
de acţiune) să se poate universaliza. Kant vrea să elimine ca nefiind valabile toate acele 


norme ce „contrazic" această cerinţă. El „are în vedere acea contradicţie internă, care 
apare în maxima celui ce acţionează atunci când comportamentul său în genere poate 
să-şi atingă scopurile numai prin aceea că el nu este comportamentul universal"56. 
Desigur că cerința de consistenţă care poate fi extrasă din asemenea formulări şi altele 
asemănătoare ale principiului de trecere a condus la neînțelegeri formaliste şi la 
variante selective. 

Principiul fundamental de universalizare nu se epuizează nicidecum în cerința ca 
normele morale să aibă forma propoziţiilor imperative, necondiționate şi universale. 
Forma gramaticală a propoziţiilor normative, ce interzic o referire la, respectiv o 
adresare către anumite grupe şi indivizi, nu este o condiţie suficientă pentru canoanele 
morale valabile, căci am putea împrumuta această formă şi canoanelor evident imorale. 
în altă privinţă, cerința s-ar cuveni să fie şi restrictivă, deoarece poate avea sens şi 
transformarea normele imorale de acţiune, a căror domeniu de valabilitate e specificat 
social şi spaţio-temporal, în obiect al unui discurs practic, şi supunerea lor la testul de 
universalizare (relativ la cercul celor vizaţi). 

Alţi autori nu înţeleg atât de formalist cerința de consistenţă adusă de principiul 
fundamental de universalizare. Ei ar vrea să evite asemenea contradicții ce apar atunci 
când aceleaşi cazuri, diferite şi diferite cazuri, sunt tratate la fel. R.M. Hare oferă 
acestei cerinţe forma unui postulat semantic. Ca şi în cazul atribuirii de predicate 
descriptive („- este roşu"), noi ar trebui să ne comportăm conform regulei şi când e 
vorba de acordarea unor predicate cu conţinut normativ („- e valoros", „- e bun", „-e 
corect"), şi să utilizăm aceeaşi expresie în toate cazurile care se asemănă sub anumite 
aspecte relevante. în ceea ce priveşte judecăţile morale, cerința aceasta de consistenţă 
merge înspre ideea ca fiecare, înainte de a-şi pune la baza judecății sale o anumită 
normă, să poată testa dacă el poate vrea ca aceeaşi normă să fie revendicată şi de 
oricare altul care s-ar găsi într-o situaţie 

comparabilă cu a sa, pentru judecata lui. Fireşte, aceste postulate sau altele 
asemănătoare ar putea fi apte să fie principiu moral doar atunci când ar fi înţelese în 
sensul unei garantări a formării unei judecăţi imparţiale. Semnificaţia imparţialităţii nu 
prea poate fi obţinută de la conceptul de utilizare consistentă a limbajului. 

De acest sens al principiului fundamental de universalizare se apropie K. Baier” şi B. 
Gerts€, atunci când pretind ca normele morale valabile să fie predate mai departe în mod 
universal şi susţinute în mod public; lucruri asemănătoare privesc şi pe M. G. Singer, 
atunci când pretinde că sunt valabile doar acele norme care asigură un tratament 
identic. Pe cât de puţin asigură testul empiric al stabilirii posibilităţilor de contradicţie o 
formare a unei judecăţi impartiale, pe atât de puţin poate o normă să fie deja valabilă ca 
expresie a unui interes comun al tuturor celor pot fi vizaţi, atunci când apare unora 
dintre ei ca fiind acceptabilă cu condiţia unei utilizări nediscriminatorii. Intuiţia care 
apare în ideea capacităţii de universalizare a maximelor vizează însă mai mult: normele 
morale trebuie să merite o recunoaştere din partea tuturor celor vizaţi. Nu e suficient 
însă capersoanele particulare să testeze: 

- dacă ei pot voi punerea în vigoare a unei norme controversate în ceea ce priveşte 
urmările şi consecinţele secundare care ar apare când toţi ar respecta-o; sau 

- dacă fiecare care s-ar afla în situaţia lor ar putea voi punerea în vigoare a unei 
asemenea norme. 

în ambele cazuri are loc o formare a judecății relativ la poziţia şi perspectiva unora 
dintre cei vizaţi şi nu a tuturora. Imparţial e doar punctul de vedere din care sunt 
capabile să fie universalizate tocmai acele norme care, întrucât încorporează într-o 
manieră recognoscibilă interesul comun al celor vizaţi, se bazează, pe un consimţământ 
universal - meritând în măsura aceasta recunoaşterea intersubiectivă. Formarea unei 
judecăţi imparţiale se exprimă într-un principiu care contrânge pe oricare din cercul 
celor vizaţi să adopte, atunci când evaluează interesele, perspectiva tuturor celorlalți. 
Principiul fundamental de universalizare vrea să obţină acel schimb universal de roluri, 
pe care G. H. Mead 1-a descris ca „ideal role-taking" sau „universal discourse"“. 

în acest fel, oricare normă valabilă trebuie să satisfacă condiţia ca 

- urmările şi consecinţele secundare, ce rezultă (cu anticipație) din respectarea lor 
universală pentru satisfacerea intereselor fiecărui individ, să poată fi acceptate de toți 
cei vizaţi (şi preferate repercusiunile în locul posibilităţilor alternative deja cunoscute de 


reglementare)“. 

Nu trebuie însă să confundăm principiul fundamental de universalizare cu un principiu 
în care se enunţă deja ideea fundamentală a unei etici a discursului. Potrivit eticii 
discursului, o normă poate pretinde să aibă valabilitate doar atunci când toţi cei ce pot fi 
vizaţi de ea ajung (respectiv ar ajunge), în calitate de participanți la un discurs practic, 
la un acord asupra faptului că această normă e în vigoare. Acest principiu fundamental 
al eticii discursului (D), la care mă întorc ca o anexă a întemeierii principiului 
fundamental de universalizare (U), presupune deja faptul că alegerea normelor poate fi 
întemeiată. E vorba acum toemai de această premisă. Am prezentat (U) ca pe o regulă 
de argumentare, care face cu putinţă un acord în discursurile practice, atunci când 
chestiunile pot fi reglate în interesul egal al tuturor celor vizaţi. Abia prin întemeierea 
acestui principiu de trecere vom putea face pasul către etica discursului. Ce-i drept, am 
formulat în aşa fel (U) încât să fie exclusă o utilizare monologală a acestui principiu 
fundamental; el reglează doar argumentările dintre diferiţi participanţi, având chiar 
perspectiva unor argumentări ce trebuie făcute în mod real, la care sunt admişi ca 
participanţi toţi cei vizaţi. în această privinţă, principiul nostru fundamental de 
universalizare se deosebeşte de propunerea binecunoscută a lui John Rawls. 

Acesta ar dori ca luarea în considerare imparţială a tuturor intereselor vizate să fie 
asigurată prin aceea că persoana ce judecă moral se transpune într-o stare originară 
fictivă, care exclude deosebirile minore de putere, garantează aceleaşi libertăţi şi lasă 
pe fiecare în ignoranță cu privire la poziţiile pe care l-ar ocupa el însuşi într-o ordine 
socială viitoare, indiferent cum organizată. Asemeni lui Kant, Rawls operaţionalizează 
perspectiva imparţialităţii, în aşa fel încât fiecare persoană particulară să poată face 
singur încercarea de justificare a normelor fundamentale. Acest lucru e valabil şi pentru 
filosofii morali înşişi. în mod consecvent, Rawls înţelege partea materială a cercetării 
sale, de exemplu dezvoltarea principiului exploatării medii, nu ca pe o contribuție a 
participantului la argumentare la formarea unei voințe discursive asupra instituţiilor de 
bază ale unei societăţi capitaliste târzii, ci tocmai ca pe un rezultat al „teoriei dreptăţii", 
în care el, ca expert, e competent. 

Dacă ne amintim de rolul de coordonare a acţiunii al pretențiilor normative de 
valabilitate în praxisului comunicativ cotidian, vom vedea atunci de ce sarcinile ce ar 
trebui soluționate prin argumentările morale nu pot fi rezolvate într-o manieră 
monologală, căci ele cer o străduinţă comună. Participanţii, intrând într-o argumentare 
morală, îşi continuă acţiunea lor 

Conştiinţă morală şi acţiune comunicativă 

69 

comunicativă printr-o atitudine reflexivă, în scopul de a restabili un consens ce a fost 
rupt. Argumentările morale servesc, aşadar, la aplanarea consensuală a conflictelor de 
acţiune. Conflictele din domeniul interacțiunilor conduse de norme se reduc în mod 
direct la un acord normativ dereglat. Acţiunea de restabilire poate consta numai în 
asigurarea recunoaşterii unei pretenţii de valabilitate, la început controversate, iar apoi 
deproblematizate, sau unei alte pretenţii de valabilitate ce o înlocuieşte pe aceasta. 
Acest tip de acord exprimă o voință comună. Dacă însă argumentările morale trebuie să 
de-a naştere unui acord de acest tip, atunci nu e deajuns ca o persoană particulară să 
mediteze dacă ar putea consimţi la o normă. Nu e deajuns nici ca toate persoanele 
particulare, fiecare pe cont propriu, să mediteze la acest lucru, pentru ca apoi să se 
înregistreze voturile. Se impune mai degrabă o argumentare „reală", la care să participe 
în mod cooperant toţi cei vizaţi. Doar un proces intersubiectiv de înţelegere poate 
conduce la un acord de natură reflexivă: doar atunci pot participanţii să ştie că s-au 
convins împreună de ceva. 

Din această perspectivă, şi imperativul categoric are nevoie de o reformulare în sensul 
propus aici: „în loc să prescriu tuturor celorlalţi o maximă care vreau să fie o lege 
generală, eu trebuie să prezint maxima mea tuturor celorlalţi, în scopul unei verificări 
discursive a pretenţiei ei de universalitate. Greutatea se mută de pe ceea ce poate 
fiecare (persoană particulară) să voiască fără contradicţie ca lege universală, pe ceea ce 
pot toţi să recunoască, prin acord, ca normă universală". Această formulare a 
principiului universal de generalizare vizează, de fapt, o realizare prin cooperare a 
argumentării prezente. Pe de o parte, doar o participare actuală a fiecărei persoane 


vizate poate împiedica prin alţii o interpretare a propriilor interese care să fie 
desfigurată din pricina atâtor perspective. în acest sens pragmatic, fiecare reprezintă 
ultima instanţă în judecarea chestiunii care stă propriu-zis în interesul său propriu. Pe 
de altă parte, descrierea prin care fiecare îşi percepe interesele trebuie să rămână 
accesibilă criticii celorlalţi. Nevoile sunt interpretate în lumina valorilor culturale; iar 
întrucât acestea sunt mereu elemente ale unei tradiţii împărtăşite intersubiectiv, 
revizuirea valorilor ce interpretează nevoile nu poate fi o chestiune de care persoana 
particulară să dispună monologal“. 

(5) Excurs. O etică a discursului merge pe ambele premise, că (a) pretenţiile normative 
de valabilitate au un sens cognitiv şi pot fi tratate ca şi pretenţiile de adevăr, şi că (b) 
întemeierea normelor şi canoanelor cere realizarea unui discurs real, care nu este în 
ultimă instanţă posibil într-o 

manieră "in vMogală, ci in forma unei argumentări făcute, în spirit, la modul ipotetic. 
înainte de a urmări disputa dintre cognitiviştii etici şi sceptici, aş vrea să vorbesc de cea 
mai recentă concepţie a lui Ernst Tugendhat, ce stă de-a curmezişul oe acest front. 
Tugendhat insistă, pe de o parte, pe intuiţia pe care am enunţat-o în forma principiului 
fundamental de universalizare: o normă e doar atunci justificată, când este „la fel de 
bună" pentru fiecare din cei vizaţi. Iar dacă acesta e cazul, chiar cei vizaţi tr*biie s-r> 
stabilească printr-un discurs real. Pe de altă parte, Tugendhat respinge premisa (a i şi 
refuză y. 'emisei (b) vreo semnificaţie de natura eticii discursului. Deşi . :ea să ia 
sustragă concluziilor sceptice, Tugendhat crede în premisa sceptică de bază, potrivit 
căreia valabilitatea imperativă a normelor nu poate fi înţeleasă în analogie cu 
valabilitate de adevăr a propoziţiilor. Dacă însă valabilitatea imperativă a normelor are 
un sens volitiv şi nu unul cognitiv, atunci şi discursul practic trebuie să servească la 
altceva decât la clarificarea argumentativă a unei pretenţii controversate de valabilitate. 
Tugendhat înţelege discursul ca pe o măsură care asigura, prin regulile de comunicare, 
faptul că toţi cei vizaţi au aceuaşi şansă de participare la instituirea corectă a unui 
compromis. Necesitatea argumentării reiese din temeiurile ce fac posibilă participarea, 
şi nu cunoaşterea. Pentru început, aş vrea să schiţez felul în care Tugendhat a pus 
problema şi din care el a dezvoltat această teză“. 

Punerea problemei. Tugendhat distinge regulile semantice, care stabilesc semnificaţia 
unei expresii lingvistice, de regulile pragmatice, care determină felul în care vorbitorii şi 
ascultătorii utilizează într-o manieră comunicativă asemenea expresii. Propoziţiile care 
pot utilizate doar comunicativ, ca de exemplu elementele ilocuţionare ale limbii noastre, 
au nevoie de o analiză pragmatică - indiferent dacă apar într-o situaţie verbală actuală 
sau doar „în spirit". Altor propoziţii, se pare, li se pot lua premisele lor pragmatice, fără 
a li se pierde semnificaţia, şi pot fi utilizate într-o manieră monologală; ele servesc în 
mod primar gândirii, şi nu comunicării. De acest fel sunt propoziţiile asertorice şi cele 
intenţionale: semnificaţia lor poate fi explicată exhaustiv cu ajutorul unei analize 
semantice. In acord cu tradiţia care coboară până la Frege, Tugendhat pleacă de la 
ideea că valabilitatea de adevăr a propoziţiilor este un concept semantic. în virtutea 
acestei concepţii, chiar şi întemeierea enunţurilor este o chestiune monologală; de 
exemplu, dacă un predicat poate fi atribuit sau nu unui obiect este o întrebare asupra 
căreia fiecare subiect capabil să judece poate decide singur, cu ajutorul regulilor 
semantice. Acelaşi lucru e valabil şi pentru întemeierea propoziţiilor intenţionale. Pentru 
aceasta nu e nevoie de nici o argumentare realizată 

intersubiectiv, mai ales atunci când ar trebui să facem asemenea argumentări propriu- 
zis prin cooperare, adică în forma unui schimb de argumente între mai mulţi 
participanţi. Dimpotrivă, justificarea normelor (spre deosebire de întemeierea 
propoziţiilor) este o treabă nu doar întâmplător comunicativă, ci esențialmente 
comunicativă. Dacă o normă controversată este la fel de bună pentru fiecare din cei 
vizaţi e o întrebarea la care trebuie să se răspundă, potrivit regulilor pragmatice, în 
forma unui discurs real. O dată cu justificarea normelor, intră aşadar în joc un autentic 
concept pragmatic. 

Pentru analiza pe care o face Tugendhat în continuare este importantă premisa potrivit 
căreia chestiunile ce privesc valabilitatea sunt exclusiv chestiuni semantice. Cu această 


premisă, sensul pragmatic al justificării normelor nu se poate referi la ceva de felul 
„valabilităţii" normelor, în orice caz nu atunci când această expresie e înţeleasă în 
analogie cu adevărul propoziţiilor. Aici trebuie să se ascundă altceva: reprezentarea 
unei imparţialităţi ce se referă mai degrabă la formarea voinţei decât la formarea 
judecății. 

Problematică în această iniţiativă e premisa semanticistă pe care nu pot s-o discut aici 
pe larg. Conceptul semantic de adevăr, în genere teza că disputa cu privire la 
valabilitatea propoziţiilor poate fi decisă doar după reguli semantice/oro interno, rezultă 
dintr-o analiză ce se orientează după propoziţiile predicative ale unei limbi ce stabileşte 
doar obiecte şi evenimente [Ding-Ereignis-Sprache]“5. Acest model se îşi găseşte aici 
locul, întrucât propoziţii elementare precum „Această minge e roşie" reprezintă 
elemente ale comunicării cotidiene, despre adevărul cărora nu se iscă în mod normal 
nici o dispută. Trebuie să căutăm exemple fructuoase din punct de vedere analitic în 
locurile în care izbucnesc controverse substanţiale şi unde pretenţiile de adevăr sunt 
puse sistematic în discuţie. Dacă se are în vedere însă dinamica sporirii cunoaşterii, 
chiar sporirea cunoaşterii teoretice, şi se testează felul în care în comunitatea de 
argumentare a oamenilor de ştiinţă sunt întemeiate propoziţii universale de existenţă, 
propoziţii ireale de condiţionare, propoziţii cu index temporal ş.a.m.d. atunci ideile de 
verificare, derivate din semantica adevărului, îşi pierd plauzibilitatea“. Tocmai contro- 
versele substanţiale sunt cele care nu pot fi decise, pe baza utilizării mono-logale a 
regulilor semantice, prin argumente constrângătoare; Toulmin s-a văzut silit în această 
situaţie să adopte un fundament pragmatic pentru o teorie a argumentării informale. 
Argumentul. Dacă plecăm acum de la premisa semanticistă, se pune atunci întrebarea 
de ce discursurile reale sunt în general obligatorii pentru justificarea normelor. Ce 
putem înţelege din întemeierea normelor, în cazul 

în care sunt interzise toate analogiile cu întemeierea propoziţiilor? Temeiurile, răspunde 
Tugendhat, ce apar în discursul practic, sunt temeiuri pentru sau împotriva intenţiei sau 
a deciziei de a accepta o anumită acţiune. Modelul îl oferă întemeierea unei propoziţii 
intenţionale a primei persoane. Am bune temeiuri să acţionez într-un anume fel, atunci 
când e în interesul meu sau când e bine pentru mine să realizez scopurile 
corespunzătoare. E vorba, în primă instanţă, despre întrebările acţiunilor teleologice 
„Ce vreau să fac?" şi „Ce pot să fac?", şi nu despre întrebarea morală „Ce trebuie să 
fac?". Tugendhat pune în joc punctul de vedere deontologic prin aceea că extinde 
întemeierea intenţiilor proprii la întemeierea intenţiei comune a unei grupe de a face o 
acţiune: „Pe care tip de acţiune vrem să ne fixăm?" sau „Pe care tip de acţiune ne luăm 
obligaţia de a-l adopta?" Aici intervine un element pragmatic. Căci atunci când tipul de 
acţiune ce necesită întemeiere e de natură colectivă, membrii colectivului trebuie să 
ajungă la o rezoluţie comună. Ei trebuie să încerce să se convingă reciproc că e în 
interesul fiecăruia dintre ei ca toţi să acţioneze în acest fel. într-un astfel de proces, unul 
dintre ei va numi celuilalt temeiuri care să arate de ce el poate să vrea ca un tip de 
acţiune să fie transformat în ceva obligatoriu din punct de vedere social. Fiecare 
persoană vizată trebuie să se poate convinge că norma propusă este, în condiţiile date, 
pentru toţi „la fel de bună". Iar tocmai un astfel de proces e numit de noi discurs practic. 
O normă ce intră în vigoare pe o asemenea cale se poate numi „justificată", întrucât prin 
rezoluţia obţinută argumentativ se poate indica faptul că ea merită predicatul de „la fel 
de bună pentru fiecare din cei vizaţi”. 

Dacă înţelegem justificarea normelor în acest sens, atunci şi semnificaţia discursurilor 
practice devine clară, crede Tugendhat. Ele nu pot avea nici un sens cognitiv originar. 
Căci la întrebarea, la care trebuie să răspundem într-un mod raţional, dacă un tip de 
acţiune stă în interesul meu propriu, trebuie să răspundă în cele din urmă fiecare 
persoană particulară în parte: şi propoziţiile ce exprimă o intenţie trebuie să poată fi 
întemeiate monologal după reguli semantice. în calitate de organizare intersubiectivă, 
argumentarea este necesară, deoarece pentru stabilirea unui tip de acţiune trebuie să 
coordonăm intenţiile individuale şi să ajungem la o rezoluţie comună asupra lor. însă 
doar atunci când rezoluţia provine din argumentări, adică apare potrivit regulilor 
pragmatice ale unui discurs, norma asupra căreia s-a produs rezoluţia poate fi 


considerată ca fiind justificată. Trebuie garantat faptul că fiecare persoană vizată a avut 
şansa de a-şi da consimţământul din propriul îndemn. Forma argumentării trebuie să 
împiedice ca unii să sugereze altora 

sau chiar să prescrie ceea ce e bine pentru ei. Ea trebuie să facă cu putinţă nu atât 
imparțialitatea judecății, cât neinfluenţabilitatea sau autonomia/or-mării voinței. în 
această măsură, regulile discursului au un conţinut normativ; ele neutralizează 
dezechilibrele de putere şi se îngrijesc de implementarea cu şanse egale a propriilor 
interese. 

Forma argumentării rezultă aşadar din necesitatea participării şi a echilibrării puterii: 
„This then seems to me to be the reason why moral questions, and in particular 
questions of political morality, must be justified in a discourse among those concerned. 
The reason is not, as Habermas thinks, that the process of moral reasoning is in itself 
essentially commu-nicative, but it is the other way around: one of the rules which result 
form moral reasoning, which as such may be carried through in solitary thinking, 
prescribes that only such legal norms are morally justified that are arrived at in an 
agreement by every body concerned. And we can now see that the irreducibly 
communicative aspect ist not a cognitive but a volitional factor. It is the morally 
obligatory respect for the autonomy of the will of everybody concerned that makes is 
necessary to require an agreement'*. (MS, p.10) 

Această concepţie despre morală ar rămâne însă nesatisfăcătoare, dacă s-ar accepta 
premisa semanticistă pe care se bazează. Ea nu poate da socoteală de acea intuiţie, care 
nu poate fi decât cu greu tăgăduită: ideea imparțialității, pe care o dezvoltă eticile 
cognitiviste sub forma principiilor de generalizare, nu poate fi redusă la ideea unui 
echilibru al puterii. A verifica dacă unui norme i se poate atribui predicatul „la fel de bun 
pentru fiecare", predicat scos în evidenţă de Tugendhat, pretinde evaluarea imparţială a 
intereselor tuturor celor vizaţi. Această cerinţă nu se realizează însă doar prin şansele 
egal distribuite ale implementării propriilor interese. Imparţialitatea formării judecății 
nu poate fi înlocuită de autonomia formării voinţei. Tugendhat 

* Acesta îmi pare mie că e motivul pentru care chestiunile morale şi, în particular, 
chestiunile moralității politice, trebuie justificate într-un discurs a celor implicaţi. 
Motivul nu e, aşa cum crede Habermas, că procesul argumentării morale este în esenţă 
comunicativ, ci altul: una din regulile ce reies din argumentarea morală, care poate fi ca 
atare realizat printr-o gândire solitară, prescrie că doar acele norme sunt justificate din 
punct de vedere moral, la care se ajunge printr-un acord al tuturor persoanelor 
implicate. Putem vedea acuma că aspectul ireductibil comunicativ nu este un factor 
cognitiv, ci unul volitional. Respectul moral obligatoriu pentru autonomia voinţei 
persoanelor implicate este acela care face necesară pretinderea unui acord (n.t.). 

confundă condiţiile pentru obţinerea unui acord motivat raţional cu condiţiile negocierii 
unui compromis corect. într-un caz se presupune că cei vizaţi înțeleg ce e în interesul lor 
comun, al tuturora; în celălalt caz, se pleacă de la faptul că interesele capabile să fie 
generalizate nu sunt deloc în joc. în discursul practic, participanţii încearcă să se 
clarifice asupra unui interes comun, în negocierea unui compromis ei încearcă să 
producă un echilibru între interesele particulare, aflate în contradicţie unele cu altele. Şi 
compromisurile stau sub condiţii limitative, fiindcă e de presupus că un echilibru corect 
poate apare doar prin participarea egal îndreptăţită a tuturor celor vizaţi. însă asemenea 
principii fundamentale ale formării compromisului ar trebui să fie justificate în 
discursurile practice, în aşa fel încât ele să nu se pună iarăşi sub aceeaşi pretenţia de 
echilibru între interesele concurente. 

Pentru adaptarea argumentărilor la procesele de formare a voinţei, Tugendhat trebuie 
să plătească un preţ; el nu poate menţine distincţia dintre autenticitatea şi valabilitatea 
socială a normelor: „To be sure we want the agreement to be a rațional agreement, an 
agreement based on arguments and if possible on moral arguments, and yet what is 
finally decisive is the factual agreement, and we have no right to disregard it by arguing 
that it was not raţional... Here we do have an act which is irreducibly pragmatic, and 
this precisely because it is not an act oireason, but an act of will, an act of collective 
choice. The problem we are confronted with is not a problem of justification but of the 
participation in power, in power of who is to make the decisions about what is permitted 


and what not'*. (MS, 11) 

Această consecinţă nu trebuie armonizată cu intenţia de a apăra nucleul raţional al unui 
acord moral restabilit în mod argumentativ de obiecțiile sceptice. Ele sunt incompatibile 
cu încercarea de a da socoteală de intuiţia fundamentală, potrivit căreia în „Da'-ul şi 
„Nu'"-ul spus normelor şi canoanelor se exprimă altceva decât pura arbitrarietate a 
aceluia care se supune sau se opune unei pretenţii imperative de putere. Asimilarea 

Să fim siguri că vrem ca un acord să fie un acord raţional, un acord bazat pe argumente 
şi, pe cât posibil, pe argumente morale, iar ceea ce e în cele din urmă decisiv este 
acordul factual, neavând nici un drept să-l desconsiderăm, argumentând că nu e 
raţional... Nu avem aici nici un act care să fie ireductibil pragmatică, iar această din 
cauză că nu este un act al rațiunii, ci unul al voinţei, un act a alegerii colective. 
Problema cu care suntem confruntaţi nu e o problemă de justificare, ci una de 
participare la putere, la puterea acelora care trebuie să ia decizii cu privire la ce e 
permis şi ce nu. (n.t.) 

pretențiilor de putere şi de valabilitate distruge temelia încercării făcute de Tugendhat, 
de a distinge normele justificate de cele nejustificate. Tugendhat vrea să păstreze 
condiţiile de valabilitate ale unei analize semantice şi să le separe de regulile 
discursului, ce trebuie analizate pragmatic; prin aceasta, el reduce însă procesul de 
justificare organizat intersubiectiv la un proces de comunicare contingent şi rupt de 
toate relaţiile de valabilitate. 

Dacă se confundă dimensiunea valabilităţii normelor, asupra cărora oponenti şi 
preoponenţi se pot disputa cu temeiuri, cu cea a valabilităţii sociale a normelor puse 
faptic în vigoare, atunci valabilitatea inperativă e deposedată de sensul ei autonom. 
Durkheim a avertizat în impresionantele sale analize să nu se ajungă la concluzia greşită 
de a înţelege caracterul obligatoriu al normelor de acţiune ca pe o pregătire pentru 
puterea ce sancţionează. Durkheim e interesat, de aceea, de cazul originar al 
sacrilegiului, de normele prestatale în genere. O încălcare a normelor e pedepsită, 
deoarece acestea sunt valabile în virtutea autorităţii morale; ele se bucură de valabi- 
litate nu pentru că sunt asociate sancţiunilor ce impun respectul prin forţă”. 

Aici îşi are rădăcinile reinterpretarea empiristă a fenomenelor morale: valabilitatea 
normativă e asimilată în mod fals cu puterea imperativă. Şi Tugendhat urmează această 
strategie conceptuală, atunci când reduce autoritatea normelor justificate la 
generalizarea imperativelor, pe care şi le adresează cei vizaţi sub forma propoziţiilor ce 
exprimă intenţii. De fapt, în valabilitatea imperativă se exprimă autoritatea unei voințe 
generale, împărtăşită de toţi cei vizaţi, voinţă ce a şters orice calitate imperativă şi a 
preluat o calitate morală, deoarece se bazează pe un interes constatabil discursiv, deci 
tangibil cognitiv, un interes general vizibil din perspectiva participantului?. 

Tugendhat răpeşte valabilităţii normei sensul ei cognitiv şi stăruie pe nevoia de 
justificare a normelor. Din aceste intenţii aflate în opoziţie se explică un interesant 
deficit de întemeiere. Tugendhat pleacă de la întrebarea semantică, cum trebuie înţeles 
predicatul „la fel de bun pentru fiecare"; el trebuie de aceea să ofere un temei faptului 
că normele, care merită tocmai acest predicat, se cuvin a fi considerate ca fiind valabile. 
„Dreptatea" înseamnă în primă instanţă doar faptul că cei vizaţi au bune temeiuri de a 
se hotări pentru un tip de acţiune comun; iar oricare imagine a lumii, religioasă sau 
metafizică, e aptă să fie o resursă de „bune temeiuri". De ce ar trebui noi să numim 
„bune" doar acele temeiuri ce se subordonează predicatului „la fel de bun pentru 
fiecare"? Din punct de vedere al strategiei de argumentare, această întrebare are o 
poziţie asemănătoare problemei noastre, amânate în primă instanţă, privitoare la 
motivul pentru care principiul fundamental de universalizare ar trebui acceptat ca 
regulă de argumentare. 

Tugendhat recurge acum la o situaţie cunoscută de noi, în care imaginile religioase şi 
metafizice ale lumii şi-a pierdut puterea lor de convingere şi concurează ca puteri 
subiectivizate de credinţă, nemaigarantând în nici un caz principii de credinţă obligatorii 


la nivelul colectivului. în această situaţie, un punct de vedere neutru în ceea ce priveşte 
conţinutul, asemeni aceluia potrivit căruia fiecare persoană vizată ar avea bune temeiuri 
pentru adoptarea unui tip de acţiune comun, este superior anumitor puncte de vedere ce 
nu sunt neutre în ceea ce priveşte conţinutul, dar sunt dependente de tradiţie: „Where 
the moral conceptions relied on higher beliefs these beliefs also consisted in the belief 
that something being the case is a reason for wanting to submit to the norm. What is 
different now is that we have two levels of such beliefs. There is a lower level of 
premoral beliefs which concerns the question whether the endorsement of a norm is the 
interest of the individual A and whether it is in the interest of an individual B etc. It is 
now only these premoral empirical beliefs that are presupposed, and the moral belief 
that the norm is justified if everybody can agree to it is not presupposed but the result of 
the communicative process of justifying to each other a common course of action on the 
basis of those premoral beliefs"*. (MS, 17) 

Se înţelege acum de ce participanţii la argumentare, de orientări concurente, pot cădea 
de acord cu privire la acţiunile comune, mai ales arunci când se referă la puncte de 
vedere abstracte, ce sunt neutre vizavi de conținuturile controversate. Prin acest 
argument n-am câştigat însă mare lucra. Şi aceasta pentru că, pe de o parte, pot exista 
şi alte puncte de vedere formale, aflate la acelaşi nivel de abstracţie şi care oferă şanse 
echivalente de ajungere la un acord. Tugendhat ar trebui să motiveze de ce pentru noi s- 
ar impune să distingem tocmai acest predicat propus de el. în al doilea rând, preferința 
pentru punctele de vedere superioare, mai formale, e lămurită la început doar în 
legătură cu acele poziţii contingente iniţiale, în care noi recunoaştem, nu 

* Acolo unde concepţiile morale s-au bazat pe credinţe superioare, aceste credinţe au constat din 
credinţa că ceva în cauză este temeiul pentru a vrea să te supui normei. Ceea ce diferă acum este 
faptul că noi dispunem de două nivele de astfel de credinţe. Există un nivel inferior al credințelor 
premoral” preocupat de întrebarea dacă aprobarea unei norme este în interesul persoanei A şi 
dacă este în interesul unei persoane B etc. Numai aceste credinţe premorale empirice sunt cele 
presupuse; credinţa morală că o normă este justificată dacă fiecare e de acord cu ea nu este 
presupusă, ci e rezultatul procesului comunicativ de justificare unul altuia a unei acţiuni comune 
pe baza acelor credinţe premorale (n.t.). 

chiar la întâmplare, situaţia noastră actuală. Dacă ne transpunem într-o altă situaţie, în 
care, să zicem, o religie unică şi-a fi găsit o răspândire universală şi demnă de a fi 
crezută, vedem imediat că e necesar un altfel de argumente pentru a explica de ce 
normele morale ar trebui justificate doar prin recursul la procedeele şi principiile 
generale, şi nu prin apelul la propoziţii omologate dogmatic. Pentru a întemeia 
superioritatea unui mod reflexiv de justificare şi reprezentările post-tradiţionale, 
dezvoltate la acest nivel, ale moralei şi dreptului, e nevoie de teorie normativă. Tocmai 
în acest punct se rupe lanţul argumentaţiei lui Tugendhat. 

Acest deficit de întemeiere poate fi depăşit abia atunci când nu se începe semantic cu 
explicaţia semnificației unui predicat, ci se exprimă printr-o regulă de argumentare 
pentru discursurile practice ceea ce se înţelege prin predicatul „la fel de bun pentru 
fiecare". Se poate atunci încerca să se întemeieze această regulă de argumentatie 
urmând calea unei cercetări a premiselor pragmatice ale argumentării în general. Se va 
dovedi că ideea imparţialităţii este înrădăcinată în structurile argumentării înseşi, 
neavând nevoie să fie introdusă în ea ca un conţinut normativ suplimentar. 


III. 


Primul pas spre întemeierea unei etici a discursului e realizat prin introducerea 
principiului fundamental de universalizare. Putem prezenta conţinutul sistematic al 
consideraţiilor de până acum sub forma unui dialog între avocaţii cognitivismului şi cei 
ai scepticismului. în runda de deschidere problema constă în a deschide ochii 
încăpăţânaţi ai scepticilor cu privire la domeniul fenomenelor morale. în runda a doua e 
pusă în discuţie capacitatea de adevăr a chestiunilor practice. Am văzut că scepticul, 
jucând rolul subiectivistului etic, a putut aduce bune temeiuri împotriva obiectiviştilor 
etici. Cognitivistul a putut, desigur, să-şi salveze poziţia, afirmând încă o pretenţie de 
valabilitate analoagă adevărului pentru enunţurile normative. Runda a treia a fost 
deschisă prin indicaţia realistă a scepticului, potrivit căreia în chestiunile morale 
fundamentale nu se ajunge adesea la un consens nici atunci când e vorba de voinţa 
bună. Vizavi de acest fapt sceptic al unui pluralism al orientărilor valorice ultime, 
cognitivistul trebuie să se străduiască să dovedească existenţa unui principiu de trecere 
ce face posibil consensul. După ce un principiu moral a fost propus, chestiunea relativis- 


mului cultural domină următoarea rundă a argumentaţiei. Scepticul aduce 

obiecţia că în „U" e vorba de o generalizare pripită a intuiţiilor morale caracteristice 
propriei noastre culturi occidentale, în timp ce cognitivistul va răspunde la această 
provocare printr-o întemeiere transcendentală a principiului său moral. în runda a 
cincea, scepticul se declară împotriva unei strategii transcendental-pragmatice de 
întemeiere; cognitivistul îl întâmpină cu o formulare mai precaută a argumentului lui 
Apel. în runda a şasea, scepticul poate mereu evada printr-un refuz al discursului din 
faţa întemeierii pline de perspective a unei etici a discursului. Vom vedea însă felul în 
care el va face manevre într-o situaţie fără ieşire. Tema celei de şaptea şi ultimei discuţii 
este reluarea sceptică a rezervelor faţă de formalismul etic, pe care Hegel le-a avut faţă 
de Kant. Cognitivistul inteligent nu va ezita în această privinţă să vină cu un pas înaintea 
reflecţiei temeinice a oponentului său. 

Sub aspectul exterior al prezentării mele, eu nu urmez chiar cu exactitate traseul ideal 
al celor şapte runde de discuţie tocmai schiţate, împotriva prescurtărilor empirice adânc 
înrădăcinate ale conceptului de raționalitate şi împotriva reinterpretârilor experienţelor 
morale fundamentale, am scos în evidenţă (în prima parte) într-o manieră 
fenomenologică reţeaua de sentimente şi atitudini morale răspândite în praxisul 
cotidian. Am discutat apoi (în partea a doua) tentativele metaetice de explicare ce neagă 
capacitatea de adevăr a chestiunilor practice. Această reflecţie a fost fără obiect, 
întrucât noi am renunţat la falsa identificare a pretențiilor normative şi asertorice de 
valabilitate şi (în a treia parte) am arătat că adevărul propoziţional şi corectitudinea 
normativă preiau în comunicarea cotidiană roluri pragmatice diferite. Scepticul nu s-a 
lăsat convins şi şi-a reînnoit îndoiala, spunând că nici pretenţiile specifice de valabilitate, 
asociate normelor şi canoanelor, nu pot fi întemeiate. Această obiecţie nu este însă 
valabilă, dacă se admite principiul de generalizare (introdus în partea a patra) şi se 
poate demonstra (ca în partea a cincea) că în acest principiu moral e vorba de o regulă 
de argumentare comparabilă cu principiul de inducţie, şi nu de un principiu de 
participare mascat. în acest punct al dialogului, scepticul va cere o întemeiere şi a 
acestui principiu de trecere. împotriva obiecţiei de eroare etnocentristă, vreau să aduc 
(în partea a şasea, care urmează) propunerea lui Apel a unei întemeieri transcendental- 
pragmatice a eticii. Voi modica (în partea a şaptea) argumentul lui Apel, în aşa fel încât 
să pot renunţa fără pericol la pretenţia de „întemeiere ultimă". împotriva obiecţiilor pe 
care scepticul etic le-ar putea aduce aici, principiul fundamental al eticii discursului se 
poate apăra (în partea a opta) prin aceea că arătăm cum sunt cuibărite argumentările 
morale în contextele acţiunii comunicative. Această legătură internă dintre morală şi 
moravuri nu limitează universalitatea pretențiilor morale de valabilitate; ea supune însă 
discursurile practice unor limitări, cărora discursurile teoretice nu li se supun în acelaşi 
fel. 

(6) Nu e nejustificată cerința de întemeiere a principiului moral, dacă ne gândim că prin 
imperativul categoric Kant (ca şi cognitiviştii care îl urmează prin varaţiunilor lor date 
principiului de generalizare) exprimă o intuiţie morală, a cărei subîntindere este 
discutabilă. Fireşte, numai acele norme de acţiune ce întruchipează interesele noastre 
capabile să fie generalizate corespund reprezentărilor noastre de dreptate. însă acest 
„moral point of view" ar putea da expresie reprezentărilor morale specifice culturii 
noastre vestice. Obiecţia pe care o aduce Paul Taylor împotriva propunerii făcute de K. 
Baier poate fi extinsă asupra tuturor formulărilor principiului de generalizare. în ceea ce 
priveşte evidenţele antropologice trebuie să recunoaştem că codul moral pe care îl 
interpretează teoriile morale kantiene nu este decât unul printre altele: „However 
deeply our own conscience and moral outlook may have been shaped by it, we must 
recognize that other societies in the history of the world have been able to function on 
the basis of other codes... To claim that a person who is a member of those societies and 
who knows its moral code, nevertheless does not have true moral convictions is, it seems 
to me, fundamentally correct. But such a claim cannot be justified on the ground of our 
concept of the moral point of view for that is to assume that the moral code of liberal 


western society of the only genuine morality"'*“%. Apare aşadar suspiciunea întemeiată 


cum că pretenţia de universalitate pe care o ridică cognitiviştii etici pentru unul dintre 
principiile morale preferate de ei se datorează unei „concluzii etnocentriste greşite". 
Aceştia nu se pot sustrage cerinţei de întemeierea a scepticilor. 

Kant invocă pentru întemeierea imperativului categoric, în măsura în care nu se bazează 
pur şi simplu pe un „factum al raţiunii", conceptele cu 

* Oricât de adânc a fost modelată de el conştiinţa şi concepţia noastră morală, noi 
trebuie să recunoaştem că alte societăţi din istoria lumii au putut funcţiona pe baza altor 
coduri... A pretinde că o persoană care face parte din acele societăţi şi care-i ştie codul 
moral nu are totuşi convingeri cu adevărat morale este, cred eu, fundamental corect. 
însă o astfel de pretenţie nu poate fi justificată pe temeiul concepţiei noastre despre 
punctul de vedere moral, căci asta înseamnă să afirmi că singura moralitate autentică 
este codul moral al societăţii occidentale liberale (n.t.). 

conţinut normativ de autonomie şi voinţă liberă; prin aceasta el se expune unei obiecţii 
de tip petitio principii. în orice caz, întemeierea imperativului categoric se împleteşte 
atât de mult cu arhitectonica sistemului kantian încât ea n-ar putea fi apărată prea uşor 
sub alte premise. Teoreticienii morali contemporani nu oferă pentru principiul moral nici 
o întemeiere, ci se limitează, aşa cum se poate vedea, de exemplu, la concepţia lui Rawls 
asupra echilibrului reflexiv (reflective equilibrium)5%, la o postconstrucţie a cunoaşterii 
preteoretice. Acest lucru e valabil şi pentru propunerea constructivistă a edificiului 
metodic al unui limbaj pentru argumentările morale; căci introducerea unui principiu 
moral, ce normează limbajul, îşi ia forţa de convingere doar de la explicaţia conceptuală 
a intuiţiilor întâlnite”. 

în acest punct al argumentării nu e nimic dramatic să afirm că aceşti cognitivişti au 
dificultăţi când cer întemeierea valabilităţii universale a principiului fundamental de 
universalizare*?. Scepticul se simte astfel încurajat să-şi transforme îndoiala cu privire la 
posibilitatea de întemeiere a unei morale universaliste într-o afirmare a imposibilității ei. 
După cum se ştie, acest rol 1-a jucat H. Albert cu al său „Traktat iiber kritische 
Vernunft"5 (Tratat despre raţiunea critică), transferând asupra domeniului fiL.osofiei 
practice modelul de examinare critică - dezvoltat de Popper din perspectiva teoriei 
ştiinţei -, care trebuie să ia locul gândirii tradiţionale a întemeierii şi justificării. 
încercarea de întemeiere a principiilor morale universal valabile, afirmă această teză, îi 
încurcă pe cognitivişti în „trilema lui Miinchhausen", de a alege între trei alternative ce 
sunt în aceeaşi măsură de inacceptabile: fie să se resemneze cu un regres la infinit, fie 
să rupă la întâmplare lanţul derivării, fie să procedeze circular. Această trilemă are, 
fireşte, un statut problematic. Ea rezultă numai presupunând un concept semantic de 
întemeiere, care se orientează după relaţia deductivă dintre propoziţii şi se bazează 
numai pe conceptul de deducție logică. Această idee de întemeiere deductivistă este în 
mod evident prea selectivă pentru expunerea relaţiilor pragmatice dintre acţiunile 
lingvistice argumentative: principiile fundamentale de inducţie şi de universalizare sunt 
introduse ca reguli de argumentaţie doar pentru a depăşi prăpastia logică în relaţii 
nedeductive. Nu trebuie să aşteptăm de aceea vreo întemeiere deductivă pentru aceste 
principii de trecere înseşi, aşa cum doar în trilema lui Miinchhausen se acceptă. 

K. O. Apel a privit din acest punct de vedere failibilismul unei metacritici evidente şi a 
slăbit obiecţia trilemei lui Miinchhausen**. Nu e nevoie aici să intru în detalii. în legătură 
cu problematica noastră, lui K. O. Apel îi revine înainte de toate meritul de a fi 
descoperit dimensiunea, 

îngropată între timp, a întemeierii nedeductive a normelor etice fundamentale. Apel 
reînnoieşte modul întemeierii transcendentale prin mijloacele pragmaticii limbajului. în 
acest sens, el utilizează conceptul de contradicţie performativă, care apare atunci când o 
acţiune lingvistică constatatoare 'Cp' se bazează pe premise necontingente, al căror 
conţinut propozitional contrazice enunţul afirmat 'p'. în continuarea unei reflecţii a lui 
Hintikka, Apel ilustrează semnificaţia contradicţiilor performative pentru înţelegerea 
argumentelor clasice ale filosofiei conştiinţei pe exemplul lui „cogito ergo sum". Dacă 


cineva exprimă judecata unui oponent în forma acţiunii lingvistice: „Mă îndoiesc că 
exist", atunci argumentul lui Descartes poate fi reconstruit cu ajutorul unei contradicții 
performative. Pentru enunţul: 

(1) Eu nu exist (aici şi acum) 

vorbitorul ridică o pretenţie de adevăr; concomitent, întrucât o exprimă, el pune 
inevitabil la bază o premisă de existenţă, al cărei conţinut propozitional poate fi 
exprimat prin enunţul: 

(2) Eu exist (aici şi acum) 

(în care caz, în ambele propoziţii, pronumele personal se referă la aceeaşi persoană)”. 
într-o modalitate asemănătoare, Apel prezintă contradicţia performativă prin obiecţia 
„failibilistului consecvent", care, în rolul unui sceptic etic, neagă posibilitatea întemeierii 
principiilor morale, prin prezentarea trilemei amintite mai sus. Apel caracterizează 
stadiul actual al discuţiei prin teza celui care face propunerea şi care afirmă 
valabilitatea universală a principiului fundamental de universalizare, printr-o obiecţie a 
oponentului, care se bazează pe trilema lui Miinchhausen (t) şi care din (t) trage 
concluzia că încercările de întemeiere sunt lipsite de sens pentru valabilitatea universală 
a principiilor: Acesta ar fi principiul fundamental al failibilismului (f). Oponentul creează 
o contradicţie performativă numai atunci când cel care face propunerea îi poate 
demonstra că el, angajându-se într-o astfel de argumentare, trebuie să pună câteva 
premise inevitabile în fiecare joc de argumentare destinat examinării critice, premise al 
căror conţinut propozitional contrazice principiul fundamental (f). Propriu-zis, acesta e 
cazul atunci când oponentul, aducându-și obiecţia, presupune inevitabil valabilitatea cel 
puţin a acelor reguli logice ce nu pot fi înlocuite, dacă argumentul prezentat trebuie 
înţeles ca unul de respingere. Chiar şi criticistul a acceptat deja ca fiind valabile, atunci 
când ia parte la o argumentare, un număr minimal de reguli irecuzabile. Iar această 
constatare este incompatibilă cu (f). 

Această dezbatere despre „logica minimală" purtată în câmpul critic-raţionalist e de 
interes pentru Apel în măsura în care slăbeşte afirmaţia de imposibilitate a scepticului. 
Ea însă nu-l despovărează pe cognitivistul etic de sarcina demonstraţiei. Această 
controversă a îndreptat însă atenţia asupra faptului că regula contradicţiei performative 
ce trebuie evitată poate fi aplicată nu numai la argumentele şi acţiunile lingvistice 
particulare, ci şi la vorbirea argumentativă în întregul ei. Prin această „argumentare în 
genere", Apel dobândeşte un punct de referinţă care este la fel de fundamental pentru 
analiza regulilor irecuzabile precum este „eu gândesc", respectiv „conştiinţa în genere", 
pentru filosofia reflecţiei. Pe cât de puţin poate acela interesat de o teorie a cunoaşterii 
să meargă în spatele propriilor sale acte de cunoaştere (rămânând într-o oarecare 
măsură prins în autoraportarea subiectului cunoscător), pe atât de puţin poate acela ce 
dezvoltă o teorie a argumentării morale să meargă în spatele situaţiei determinate de 
propria sa participare la argumentări (de exemplu cu scepticul care urmăreşte ca o 
umbră fiecare din păşii săi). Pentru el situaţia argumentării este „de nedepăşit" în 
acelaşi sens în care este cunoaşterea pentru filosoful transcendental. Teoreticianul 
argumentării este conştient de autoraportarea argumentării sale în acelaşi fel în care e 
conştient şi teoreticianul cunoaşterii de autoraportarea cunoaşterii sale. Această idee 
implică în acelaşi timp îndepărtarea de străduinţa lipsită de perspective a unei 
întemeieri deductive a principiilor „ultime" şi o reorientare către explicarea premiselor 
„inevitabile", adică universale şi necesare. Teoreticienii morali preiau experimental rolul 
scepticului, pentru a verifica dacă respingerea unui principiu moral propus prin 
premisele inevitabile ale argumentării morale în genere nimereşte într-o contradicţie 
performativă. Pe această cale indirectă, el poate demonstra scepticului că acesta, 
implicându-se în genere într-o anumită .argumentare în scopul contrazicerii 
cognitivismului etic, pune într-un mod inevitabil premise în argumentare, premise al 
căror conţinut propoziţional contrazice obiecţia lui. Apel stilizează această formă a 
respingerii performative a scepticului într-un mod de întemeiere, pe care îl descrie în 
felul următor: „Ceva pe care nu-l pot nega fără a comite o autocontradicţie actuală şi, în 
acelaşi timp, nu-l pot întemeia deductiv fără un petitio principii formal-logic, aparţine 


acelor premise transcendental-pragmatice ale argumentării, pe care trebuie întotdeauna 
să le fi recunoscut deja, în caz că jocul de limbaj al argumentării trebuie să-şi păstreze 
sensuf'!. 

întemeierea cerută a principiului moral propus ar putea avea o astfel de formă, încât 
orice argumentare, indiferent de contextele în care e realizată, 

să se bazeze pe premise pragmatice, din al căror conţinut propoziţional poate fi derivat 
principiul fundamental de universalizare „U". 

(7) După ce m-am asigurat de posibilitatea unei întemeieri transcendental-pragmatice a 
principiului moral, aş dori acum să prezint argumentul însuşi. Aş vrea în primul rând să 
indic câteva condiţii pe care trebuie să le satisfacă argumentele transcendental- 
pragmatice, pentru a evalua cu ajutorul acestor criterii cele mai cunoscute propuneri, 
anume cele ale lui R. S. Peters şi K. O. Apel (a). Aş dori apoi să formulez în aşa fel 
argumentul transcen-dental-pragmatic încât el să reziste obiecţiilor binecunoscute (b). 
Vreau să arăt, în cele din urmă, că această întemeiere a eticii discursului nu poate avea 
statutul de întemeiere ultimă, dar şi motivul pentru care ea nici nu are nevoie să 
revendice un astfel de statut (c). 

(a) Cu referire |&- Collingwood, s-a naturalizat în Anglia un tip de analiză, care 
corespunde destul de exact procedeului desemnat de Apel ca transcendental-pragmatic. 
A. J. Watt o numeşte „analysis of the presuppo-sitions of a mode of discourse" (analiză a 
presupoziţiilor unui tip de discurs) şi îi descrie structura în felul următor: „The strategy 
of this form of argument is to accept the sceptical conclusion that these principles are 
not open to any proof, being presuppositions of reasoning rather than conclusions from 
it, but to go on to argue that commitment to them is rationally inescapable, because they 
must, logically, be assumed if one is to engage in a mode of thought essential to any 
raţional human life. The claim is not exactly that the principles are true, but that their 
adoption is not a result of mere social convention on free personal decision: that a 
mistake is involved in repudiating them while continuing to use the form of thought and 
discourse in question"*8. Influenţa lui Collingwood se manifestă în faptul că analiza 

* Strategia acestei forme a argumentării constă în a accepta concluzia sceptică conform căreia 
aceste principii nu sunt deschise oricărei demonstraţii, fiind mai degrabă presupoziţii ale 
raţionamentului decât concluzii ale acestuia, dar trebuie mers mai departe şi argumentat că 
angajamentul faţă de ele este inevitabil din punct de vedere raţional, întrucât ele trebuie logic 
acceptate dacă cineva se angajează într-un mod de gândire ce e esenţial oricărei vieţi umane 
raţionale. Pretenţia nu constă chiar în a afirma că principiile sunt adevărate, cât în a afirma că 
adoptarea lor nu este rezultatul unei convenţii pur şi simplu sociale despre libera decizie 
personală: că e o greşeală să le respingi, continuând să foloseşti totuşi forma de gândire şi de 
discurs în cauză (n.t). 

de presupoziţii e utilizată în modul în care sunt puse şi tratate anumite întrebări: „A 
presuppositional justification would show, that one was committed to certain principles 
by raising and considering a certain range of questions". (idem, p. 41) Aceste 
argumente au ca scop dovedirea caracterului inevitabil al premiselor anumitor 
discursuri; principiile morale fundamentale trebuie obţinute din conţinutul propoziţional 
al unor astfel de premise. Importanţa acestor argumente va fi cu atât mai mare cu cât 
mai general este tipul de discursuri pentru care pot fi demonstrate premisele cu 
conţinut normativ. Strict vorbind, argumentele trebuie numite „transcen= dentale" abia 
când se orientează către discursuri sau competenţe corespunzătoare, ce sunt atât de 
generale, încât nu pot fi înlocuite prin echivalenți funcționali; ele trebuie să fie astfel 
constituite încât să poată fi înlocuite doar prin discursuri, respectiv competenţe, de 
aceeaşi natură. E important, de aceea, să specificăm cu exactitate domeniul de obiecte 
la care ar trebui aplicat procedeul de analiză al presupoziţiilor. 

Pe de altă parte, delimitarea domeniului de obiecte nu trebuie să prejudicieze deja 
conţinutul normativ al premiselor sale; altminteri ne facem vinovaţi de un petitio 
principii care putea fi evitat. R. S. Peters vrea să îndeplinească ambele condiţii. El se 
limitează la discursurile practice, adică la acele procese de înţelegere care servesc la 
oferirea unui răspuns la întrebările practice de tipul: „Ce trebuie să fac/să facem?". Prin 
aceasta, Peters vrea să aleagă o ordine autosubstitutivă de discursuri şi să evite, în 
acelaşi timp, deciziile normative preliminare din delimitarea discursurilor practice: „It is 


always possible to produce ad hominem arguments pointing out what any individual 
must actually presuppose in saying what he actually says. But these are bound to be 
very contingent, depending upon private idiosyncrasies, and would obviously be of little 
use in developing a general ethical theory. Of far more importance are arguments 
pointing to what any individual must presuppose in so far as he uses a public form of 
discourse in seriously discussing with others or with himself what he ought to do. In a 
similar way one might inquire into the presuppositions of using scientific discourse. 
These arguments would be concerned not with prying into individual idiosyncrasies but 
with probing public presuppositions"**5%. Doar astfel de premise publice 

'O justificare presupoziţională ar dovedi că cineva s-a angajat la anumite principii punând şi luând 
în considerare un anumit domeniu de întrebări (n.t.). " întotdeauna e posibil să produci un 
argument ad hominem, arătând ceea ce fiecare individ trebuie de fapt să presupună spunând ceea 
ce de fapt spune. însă acestea 

sunt comparabile cu acele condiţii transcendentale cu care-şi începuse Kant analiza; 
doar pentru ele e valabil caracterul inevitabil al premiselor discursurilor nesubstituibile 
şi, în acest sens, universale*”. 

Peters încearcă acum să derive din premisele discursurilor practice anumite norme 
fundamentale, la început, un principiu de corectitudine („all people's claim should be 
equally considered"), apoi principii mai concrete, cum ar fi acela al libertăţii de opinie. 
Peters aduce, fireşte, numai argumente ad hoc, în loc să identifice pe rând premisele 
relevante din discursurile practice şi să supună conţinutul lor unei analize sistematice. 
Nu consider în nici un caz că analizele lui Peters sunt lipsite de valoare; datorită formei 
în care le prezintă, el se expune însă la două obiecţii. 

Prima obiecție variază reproşul de petitio principii; el conduce la faptul că Peters câştigă 
din premisele discursului doar acele conţinuturi normative pe care le-a introdus mai 
înainte în definiţia implicită a ceea ce ar dori să se ştie înţeles prin discurs practic. 
Această obiecţie ar putea fi ridicată, de exemplu, împotriva derivării semantice a 
principiului tratamentului egal“. 

Apel încearcă să preîntâmpine această obiecţie prin aceea că nu limitează analiza de 
presupoziţii la argumentările morale, ci le aplică la condiţiile de posibilitate ale vorbirii 
argumentative în general. El vrea să arate că orice subiect capabil de acţiune şi limbaj, 
îndată ce intră într-o argumentare oarecare pentru a verifica critic o pretenţie ipotetică 
de valabilitate, trebuie să implice premise cu conţinut normativ. Prin această strategie 
de argumentare el îl ajunge din urmă şi pe sceptic, care se încăpăţânează să trateze 
metateoretic întrebările moral-teoretice şi refuză în mod consecvent să fie atras într-o 
argumentare morală. Apel ar dori să facă conştient acestui sceptic faptul că el deja a 
utilizat, prin prima sa obiecţie şi prin prima sa apărare, jocul argumentării şi, prin 
aceasta, premisele prin care s-a încurcat în contradicții performative. Şi Peters s-a 
folosit ocazional de această 

sunt obligate să fie foarte contingente, depinzând de idiosincraziile private, fiind, evident, de 
foarte mic folos pentru dezvoltarea unei teorii etice generale. O importanţă mult mai mare o au 
argumentele care arată ceea ce fiecare individ trebuie să presupună, în măsura în care utilizează o 
formă publică de discurs, discutând serios cu alţii sau chiar cu el însuşi despre ceea ce se cuvine 
să facă. în mod asemănător, cineva ar putea cerceta presupoziţiile utilizării discursului ştiinţific. 
Aceste argumente n-ar fi preocupate să-şi bage nasul în idiosincraziile individuale, ci să verifice 
presupoziţiile publice (n.t.). 

versiune mai radicală, de exemplu cu ocazia întemeierii principiului libertăţii de opinie: 
„The argument need not to be based simply on the manifest interest of anyone who 
seriously asks the question "What ought I to do?'. For the principie of liberty, at least in 
the sphere of opinion, is also surely a (general presupposition of this form of) discourse 
into which any raţional being is initiated when he laboriously learns to reason. In 
matters where reason is paramount it is argument rather than force or inner 
illumination that is decisive. The conditions of argument include letting any raţional 
being contribute to a public discussion"*62. 

Faţă de aceste argumente, se impune o a doua obiecție, la care nu e uşor de răspuns. E 
limpede că libertatea de opinie, în sensul unei apărări de atacuri externe a procesului de 
formare a opiniei, aparţine premiselor pragmatice inevitabile ale oricărei argumentări; 


prin aceasta, scepticul poate fi făcut să înţeleagă că trebuie deja să fi recunoscut, ca 
participant la argumentare, un „principiu corespunzător al libertăţii de opinie". Acest 
argument nu merge atât de departe încât să-l convingă şi în calitate de actor. Valabili- 
tatea unei norme de acţiune, de exemplu aceea a dreptului fundamental, sancţionat 
statal, la libera exprimare a opiniei, nu poate fi întemeiată în acest fel. Nu se înţelege 
deloc de la sine faptul că regulile ce sunt inevitabile înăuntrul discursurilor pot 
revendica valabilitate şi pentru reglementarea acţiunii dinafară argumentărilor. Chiar şi 
atunci când participanţii la argumentare ar fi trebuit să fie constrânşi să facă 
presupoziţii cu conţinut normativ (de exemplu, să se considere reciproc subiecţi cu 
răspundere, să se trateze ca parteneri egal îndreptăţiţi să se supună unul pe altul 
testului de autenticitate şi să se comporte unul cu altul cooperant63), ei nu s-ar putea 
totuşi sustrage acestei constrângeri transcendental-pragmatice, de îndată ce ies din 
cercul argumentării. Acea constrângere nu se transferă în mod direct de la discurs la 
acţiune. In orice caz, forţa - ce reglementează acţiunea - a conţinutului normativ, 
dezvăluit prin premisele pragmatice ale argumentării, ar necesita o întemeiere 
specială“. 

* Argumentul nu trebuie întemeiat pur şi simplu pe interesul vădit al oricăruia care pune 
în mod serios întrebarea „Ce trebuie să fac?" Căci principiul libertăţii, cel puţin în sfera 
opiniei, este cu siguranţă (o presupoziţie generală a acestei forme de) discurs, în care e 
iniţiată orice fiinţă raţională, atunci când învaţă cu trudă să raţioneze, în chestiunile în 
care raţiunea este superioară, decisiv e argumentul şi nu forţa sau iluminarea interioară. 
Condiţiile argumentului implică lăsarea oricărei fiinţei raţionale să contribuie la discuţia 
publică (n.t.). 

Un asemenea transfer nu poate fi demonstrat, aşa cum încearcă Peters şi Apel, scoțând 
în mod direct normele etice fundamentale din premisele argumentării. Normele 
fundamentale ale dreptului şi ale moralei nu intră în general în competenţa teoriei 
morale; ele trebuie considerate drept conţinuturi ce au nevoie de întemeiere în 
discursurile practice. întrucât circumstanţele istorice se modifică, fiecare epocă îşi 
aruncă lumina sa proprie asupra reprezentărilor moral-practice fundamentale. Ce-i 
drept, în asemenea discursuri noi facem întotdeauna uz de regulile de argumentare cu 
conţinut normativ; acestea sunt cele ce pot fi deduse transcendental-pragmatic. 

(b) Trebuie să ne întoarcem, aşadar, la problema întemeierii principiului fundamental de 
universalizare. Rolul pe care îl poate prelua aici argumentul transcendental-pragmatic 
poate fi descris acum prin faptul că trebuie demonstrat cu ajutorul lui felul în care 
premisele argumentării implică în general principiul fundamental de generalizare, ce 
funcţionează ca regulă de argumentare. Această cerinţă e satisfăcută, atunci când se 
arată că 

- oricare persoană care se adaptează premiselor comunicării, universale şi necesare ale 
vorbirii argumentative şi care ştie ce înseamnă să justifici o normă de acţiune trebuie 
implicit să presupună valabilitatea principiului fundamental de universalizare (fie în 
forma dată mai sus, fie într-una echivalentă). 

Se recomandă (din punctul de vedere al canonului aristotelic) să se distingă trei nivele 
ale premiselor argumentării: premise la nivelul logic al produselor, la nivelul dialectic al 
procedurilor şi la nivelul retoric al proceselor*5. Argumentările sunt menite în primul 
rând să producă argumente bine întemeiate şi convingătoare pe baza calităţilor 
intrinseci, prin care să poată fi ţinute sau respinse pretenţii de valabilitate. La acest 
nivel există, de exemplu, regulile unei logici minimale, ce a fost discutată în şcoala lui 
Popper, sau acele cerinţe de consistenţă pe care le-a indicat, printre alţii, Hare. De 
dragul simplităţii, voi menţiona catalogul de premise ale argumentării pe care 1-a 
prezentat R. Alexy%. Pentru nivelul logic-semantic, următoarele reguli“ pot fi luate ca 
exemple: 

(1.1) Nici un vorbitor nu trebuie să se contrazică 

(1.2) Orice vorbitor care utilizează predicatul F pentru un obiect a trebuie să fie 
pregătit să utilizeze pe F şi pentru oricare alt obiect ce se aseamănă cu a în toate 
privinţele relevante. 

(1.3) Vorbitori diferiţi nu trebuie să folosească o aceeaşi expresie cu semnificaţii diferite. 
Jurgen Habermas 

La acest nivel sunt presupuse reguli logice şi semantice ce nu au nici un conţinut etic. 
Pentru argumentul transcendental-pragmatic căutat, ele nu oferă nici un punct de 
sprijin potrivit. 

Argumentările apar apoi, din perspective procedurale, ca procese de înţelegere care 
sunt astfel reglementate, încât oponenții şi preopinenţii să poată verifica printr-o 
atitudine ipotetică, despovărată de presiunea acţiunii şi a experienţei, pretenţiile de 
valabilitate devenite problematice. La acest nivel se află premise pragmatice ale unei 
forme speciale de interacţiune, anume tot ce este* necesar pentru o căutare cooperantă 
şi concurenţială a adevărului: de exemplu, recunoaşterea răspunderii şi a onestităţii 
tuturor participanţilor. Tot de aceasta ţin şi regulile universale de competenţă şi 
relevanţă pentru distribuirea greutăților de argumentare, pentru ordinea temelor şi a 
contribuţiilor ş.a.m.d$8. Ca “xemple numesc din catalogul de reguli al lui Alexy: 

(2.1) Fiecare vorbitor trebuie să afirme doar ceea ce el însuşi crede. 

(2.2) Cine abordează un enunţ sau o normă, care nu este obiect al discuţiei, trebuie să 
aducă pentru aceasta un ternei” 

Unele din aceste reguli au în mod evident un conţinut etic. La acest nivel sunt 
valorificate presupoziţiile pe care discursul le împarte, în genere, cu acţiunea orientată 
pe înţelegere, de exemplu, raporturile recunoaşterii reciproce. 

Ar însemna însă să facem al doilea pas înaintea primului, dacă recurgem în mod direct la 
bazele argumentării din teoria acţiunii. Fireşte, premisele unei concurenţe fără rezerve 
pentru argumente mai bune sunt relevante pentru scopul nostru, în măsura în care ele 
sunt incompatibile cu eticile tradiţionale care trebuie să sustragă oricărei critici un 
nucleu dogmatizat de convingeri de bază. 

Dintre aspectele procesului, vojbirea argumentativă se prezintă în cele din urmă ca 
proces de comunicare ce trebuie să satisfacă condiţii greu de crezut în privinţa scopului 
unui acord motivat raţional. în vorbirea argumentativă se arată structuri ale unei situaţii 
lingvistică, imunizate la represiune şi inegalitate: ea se prezintă ca o formă de 
comunicare, apropiată suficient de condiţiile ideale. Din acest motiv am încercat atunci 
să descriu presupoziţiile de argumentare ca determinări ale unei situaţii lingvistice 
ideale; iar contribuţia de faţă îşi merită denumirea de „schiţă“, înainte de toate pentru 
că revizuirea, elaborarea şi precizarea scadentă a analiz ei mele de atunci nu poate fi 
făcută în acest loc. Ca şi înainte, îmi pare corectă intenţia de a reconstrui acele condiţii 
universale de simetrie, pe care orice 

vorbitor competent trebuie să le presupună ca fiind îndeplinite într-un mod mulţumitor, 
în măsura în care el intenţionează în genere să intre într-o argumentare. Pe calea unei 
cercetări sistematice a contradicţiilor perfor-mative poate fi demonstrată presupoziţia a 
ceva de felul unei „comunităţi neîngrădite de comunicare" - această idee o dezvoltă Apel 
în continuarea lui Peirce şi Mead. Participanţii la argumentare nu pot evita presupoziţia 
că structura comunicării lor, pe baza unor trăsături ce trebuie descrise formal, exclude 
orice constrângere - în afară de aceea a argumentului mai bun -, ce acţionează din 
exterior asupra procesului de înţelegere sau care izvorăşte chiar din el, şi, prin aceasta, 
neutralizează toate motivele, în afară de acela al căutării cooperante a adevărului. Alexy 
a propus pentru acest nivel, în continuarea analizei mele, următoarele reguli de 
discurs”: 

(3.1) Fiecare subiect capabil de acţiune şi limbaj trebuie să ia parte la discursuri. 

(3.2) a. Fiecare trebuie să problematizeze orice afirmaţie. 

b. Fiecare trebuie să introducă orice afirmaţie în discurs. 

c. Fiecare trebuie să-şi exprime poziţiile, dorinţele şi nevoile.” 

(3.3) Nici un vorbitor nu trebuie împiedicat, printr-o constrângere dinăuntru sau 
dinafară discursului, să-şi utilizeze drepturile stabilite în (3 1) şi (3.2). 

Câteva explicaţii. Regula (3.1) determină cercul de participanţi potenţiali în sensul unei 
includeri fără excepţie a tuturor subiecţilor ce dispun de facultatea de a lua parte la 
argumentări. Regula (3.2) asigură tuturor participanţilor şanse egale de a aduce 
contribuţii la argumentare şi de a valorifica argumentele proprii. Regula (3.3) cere 
condiţii de comunicare, printre care pot fi percepute atât dreptul la accesul universal la 
discurs, cât şi dreptul la participarea cu şanse egale la discurs, fără o represiune atât de 
subtilă şi voalată (şi de aceea uniformă). 

Dacă însă nu e vorba de o distingere prin definiţie a formei ideale de comunicare, ce ar 
prejudicia în fapt tot ceea ce urmează, trebuie atunci arătat că, în ceea ce priveşte 


regulile discursului, nu e vorba pur şi simplu de convenţii, ci de presupoziţii inevitabile. 
Presupoziţiile însele pot fi identificate în aşa fel încât să prezentăm celui care neagă 
reconstrucţiile oferite ipotetic, în primă instanţă felul în care se încurcă el în contradicții 
performative. Aici trebuie să apelăm la preînţelegerea intuitivă cu care subiectul capabil 
de acţiune şi limbaj intră în argumentări. în acest loc pot arăta doar prin exemple cum 
ar putea fi făcută o astfel de analiză. 

Propoziția următoare 

L-am convins pe H prin bune temeiuri că p 

poate fi înţeleasă ca relatare a încheierii unui discurs în care vorbitorul 1-a determinat 
cu temeiuri pe ascultător să accepte pretenţia de adevăr legată de afirmaţia 'p', adică să 
considere 'p' ca fiind adevărat. Ţine în genere de semnificaţia expresiei „a convinge" 
faptul că un subiect ajunge la o opinie prin temeiuri. De aceea propoziţia 

(1)* L-am convins pe H prin minciună că p este paradoxală; ea poate fi îndreptată în 
sensul 

(2) L-am înduplecat în cele din urmă pe H, printr-o minciună, să creadă (l-am făcut să 
creadă) că p 

Dacă nu suntem satisfăcuţi de referirea lexicală la semnificaţia lui „a convinge", ci vrem 
să explicăm de ce (1)* este un paradox semantic care se poate dizolva prin (2), putem 
pleca de la relaţia internă care există între cele două expresii „a convinge pe cineva de 
ceva" şi „a ajunge la un acord întemeiat cu privire la ceva". Convingerile se bazează în 
cele din urmă pe un consens realizat discursiv. Atunci (1)* înseamnă că H trebuia să-şi fi 
format convingerea în condiţiile în care convingerile nu se pot forma. Acestea contrazic 
tocmai premisele pragmatice ale argumentării în genere, în acest caz regula (2.1). 
Faptul că această presupoziţie se potriveşte nu doar când şi când, ci în mod inevitabil 
oricărei argumentări, poate fi arătat prin aceea că prezentăm unui preopinent, care se 
obligă să apere adevărul propoziției (1)*, felul în care el se încurcă aici într-o 
contradicţieperformativă. întrucât preopinentul aduce unui temei oarecare pentru 
adevărul propoziției (1)* şi intră prin aceasta într-o argumentare, el a acceptat printre 
altele premisa că n-ar putea niciodată cu ajutorul unei minciuni să convingă de ceva un 
oponent, ci ar putea în orice caz să-l înduplece să considere ceva ca fiind adevărat. 
Atunci conţinutul afirmației ce trebuie întemeiată contrazice însă una din premisele, 
printre care trebuie considerată ca întemeiere şi exprimarea preopinentului. 

într-un mod asemănător ar trebui să poată fi demonstrate contradicţiile performative din 
exprimările unui preopinent care ar dori să întemeieze următoarea propoziţie: 

(3)* După ce i-am exclus pe A, B, C... din discuţie (respectiv i-am 

redus la tăcere, respectiv le-am impus interpretarea noastră) am 

putut noi să ne convingem în cele din urmă că N are dreptate 

unde despre A, B, C ... e valabil faptul că ei (a) aparţin cercului acelora care 

ar fi vizați de punerea în vigoare a normei N şi (b) nu se deosebesc în nici o 

Conştiinţă morală şi actiune comunicativă 

91 

privinţă relevantă de ceilalţi participanţi. Preopinentul, la orice încercare de a întemeia 
(3)*, ar trebui să ajungă în contradicţie cu presupoziţiile de argumentare ridicate în (3.1) 
şi (3.3). 

Forma regulei în care Alexy prezintă aceste presupoziţii creează, desigur, impresia 
greşită cum că toate discursurile ar trebui să satisfacă aceste reguli. Fireşte, în multe 
situaţii nu acesta e cazul, în toate cazurile noi trebuind să ne mulţumim cu doar cu 
aproximări. înţelegerea greşită ar putea depinde în primul rând de ambiguitatea 
cuvântului „regulă". Regulile discursului în sensul lui Alexy nu sunt pentru discursuri în 
acelaşi sens constitutive cum sunt, de exemplu, regulile de şah pentru jocul de şah 
purtat propriu-zis. în timp ce regulile de şah determină un praxis faptic de joc, regulile 
discursului sunt doar o formă de prezentare a premiselor pragmatice ale unui admirabil 
praxis de vorbire, premise puse discret şi conştiente la modul intuitiv. Dacă vrem să 
comparăm în mod serios argumentarea cu praxisul jocului de şah, atunci ca echivalenţe 
ale regulilor jocului de şah se oferă mai curând acele reguli după care sunt create şi 
schimbate argumente particulare. Dacă trebuie creat un praxis de argumentare liber de 


erori, atunci regulile trebuie realmente respectate. Dimpotrivă, regulile de discurs (3.1) 
până la (3.3) spun doar că participanţii la argumentare trebuie să presupună o 
îndeplinire, aproximativă şi suficientă a scopului argumentării, a condiţiilor numite, 
indiferent dacă şi în ce măsură această presupunere are sau nu în cazul dat un caracter 
contrafactual. 

Discursurile însă se supun limitărilor de spaţiu şi timp şi au loc în contexte sociale; 
participanţii la argumentare nu sunt caractere inteligibile, şi sunt puşi în mişcare şi de 
alte motive decât de acela unic acceptat al căutării cooperante a adevărului; temele şi 
contribuţiile trebuie ordonate, trebuie reglementate începutul, sfârşitul şi reluarea 
discuţiilor, trebuie asigurate relevantele, evaluate competențele; e nevoie de măsuri 
instituţionale pentru a neutraliza limitările empirice inevitabile şi influenţele interne şi 
externe evitabile, astfel încât condiţiile idealizate, mereu deja presupuse de participanţii 
la argumentare, să poată fi îndeplinite cel puţin printr-o aproximare mulţumitoare. 
Aceste banale necesităţi ale instituționalizării discursurilor nu contrazic deloc 
conţinutul, în parte contrafacţual, al premiselor de discurs. Tentativele de 
instituţionalizare respectă mai degrabă reprezentările normative finaliste, pe care noi le 
extragem fără să vrem din preînţelegerea intuitivă a argumentării în general. Această 
afirmaţie poate fi empiric verificată pe baza acelor legitimări, imunizări, regulamente 
interioare, cu ajutorul cărora au fost instituţionalizate discursurile teoretice 

din sfera discursurilor ştiinţifice, practice, bunăoară în activitatea parlamentară”. Dacă 
cineva vrea să evite fallacy ofimisplacedconcreteness, atunci el trebuie să distingă cu 
grijă regulile de discurs de convențiile care servesc la instituţionalizarea discursurilor, 
aşadar la valorificarea în condiţii empirice a conţinutului ideal al premiselor 
argumentării. 

Dacă noi, după aceste neîntrerupte explicaţii şi cu rezerva unor analize mai exacte, 
acceptăm regulile expuse provizoriu de Alexy, dispunem atunci, în legătură cu un 
concept slab, adică neprejudiciant, de justificare a normelor, de premise suficient de 
puternice pentru deducerea lui „U". 

Dacă toţi cei care intră în argumentări trebuie să pună printre altele premise al căror 
conţinut poate fi prezentat sub forma regulilor de discurs (3.1) până la (3.3); şi dacă ştim 
ce înseamnă să discuţi ipotetic dacă normele de acţiune trebuie puse în vigoare, atunci 
întotdeauna când cineva face încercarea serioasă de a susţine discursiv pretenţiile 
normative de valabilitate admite intuitiv condiţiile procedurale ce echivalează cu o 
recunoaştere implicită a lui „U". Din regulile tocmai numite de discurs reiese că o normă 
controversată poate găsi un consimţământ printre participanţii la un discurs practic, 
doar atunci când „U" e valabilă, adică 

- atunci când consecinţele şi influenţele secundare, ce rezultă cu anticipație dintr-o 
respectare generală a normei controversate pentru satisfacerea intereselor oricărei 
persoane particulare, pot fi acceptate nestânjenit de toţi. 

Dacă am arătat cum poate fi întemeiat principiul fundamental de universalizare pe calea 
unei derivări transcendental-pragmatice din premisele argumentării, atunci chiar etica 
discursului poate fi adusă la principiul fundamental „D", 

- potrivit căruia valabilitatea ce găseşte consimţământul tuturor celor vizaţi ca 
participanţi al unui discurs practic (sau ar putea găsi) trebuie să revendice numai 
normele”. 

întemeierea schiţată a eticii discursului evită confuziile din utilizarea expresiei 
„Principiu moral". Singurul principiu moral este principiul fundamental de generalizare, 
considerat drept regulă de argumentare, care aparţine logicii discursului practic. „U" 
trebuie distins cu grijă de 

- orice norme fundamentale sau de principii de conţinut, ce trebuie să constituie doar 
obiectul argumentărilor morale; 

- conţinutul normativ al premiselor argumentării, ce pot fi explicate printr-o formă a 
regulei (ca în 3.1 - 3.3) 

- „D", de principiul fundamental al eticii discursului care enunţă ideea de bază a unei 
teorii morale, şi care nu aparţine însă logicii argumentării. 


Conştiinţță morală şi acţiune comunicativă 


93 

Tentativele anterioare de întemeiere ale unei etici a discursului suferă de faptul că 
regulile de argumentare se scurtcircuitează cu conținuturile şi premisele argumentării - 
şi sunt confundate cu „principiile morale" ca principii fundamentale ale eticii 
discursului. „D" este afirmaţia-ţintă pe care filosoful încearcă s-o întemeieze în calitatea 
sa de teoretician al moralei. Programul de întemeiere schiţat afirmă - aşa cum ar fi acum 
cazul să spunem - că drumul cu cele mai mari perspective este întemeierea 
transcendental-pragmatică a unei norme de argumentare cu conţinut normativ. Cu 
siguranţă că ea e selectivă, însă formală; ea nu e incompatibilă cu toate principiile 
morale şi juridice de conţinut, însă ca regulă de argumentare nu prejudiciază deloc 
reglementările de conţinut. Toate conținuturile, chiar şi atunci când ating norme de 
acţiune atât de fundamentale, trebuie făcute dependente de discursurile reale (sau 
plănuite ca o alternativă, realizate în maniera unui avocat). Teoreticianul moralei poate 
lua parte aici ca persoană vizată, eventual ca expert, însă nu poate purta acest discurs 
sub propria sa conducere. O teorie morală ce se întinde în domenii de conţinut, cum ar fi 
de exemplu teoria lui Rawls a dreptăţii, trebuie înţeleasă ca o contribuţie la un discurs 
purtat între cetăţeni. 

(c) Kambartel a caracterizat întemeierea transcendental-pragmatică a eticii discursului 
ca un demers în care „preopinentul încearcă să-l conducă pe oponent - care întreabă 
privitor la întemeierea unui principiu al raţiunii, conceput argumentativ - la ideea că el, 
tocmai prin intenţia întrebării sale, bine înţeleasă, s-a aşezat deja pe terenul acestui 
principiu". Se pune acum întrebarea ce statut poate revendica acest tip de întemeiere. 
O parte respinge ideea de a vorbi în genere de întemeiere, întrucât (cum evidenţiază G. 
F. Gethmann) recunoaşterea a ceva presupus spre deosebire de recunoaşterea a ceva 
întemeiat e întotdeauna ipotetică, adică dependentă de o stabilire de scopuri acceptată 
în prealabil. în raport cu aceasta, pragmaticul transcendental indică faptul că obligaţia 
de a recunoaşte ca fiind valabil conţinutul propoziţional al presupoziţiile inevitabile este 
cu atât mai puţin ipotetic cu cât mai generale sunt discursurile şi competențele 
corespunzătoare, la care se aplică analiza presupoziţiilor. Cu „scopul" unei argumentări 
în genere nu putem proceda la fel de arbitrar cum procedăm cu scopurile contingente 
ale acţiunii; acest scop e atât de strâns împletit cu forma de viaţă inter-subiectivă a 
subiecţilor capabili de acţiune şi limbaj, încât noi nu-1 putem de bună voie nici stabili, 
nici evita. Cealaltă parte încearcă iarăşi pragmatica transcendentală cu pretenţia unei 
întemeieri ultime, întrucât aceasta (aşa cum sublinează, de exemplu, W. Kuhlmann) ar 
trebui să facă posibil un 

fundament al unei cunoaşterii neînşelătoare, fundament absolut sigur, sustras 
failibilismului oricărei cunoaşteri a experienţei: „Doar ceea ce nu poate fi negat cu sens - 
iară autocontradicţie -, întrucât trebuie presupus într-o argumentare cu sens, şi ceea ce 
din aceleaşi motive nu poate fi întemeiat cu sens - fărăpetitio principii - prin derivare, 
doar acesta este un fundament sigur, de nezdruncinat. Noi, în calitate de argumentatori, 
am recunoscut întotdeauna în mod necesar regulile şi enunţurile ce aparţin acestor 
presupoziţii şi nu suntem în stare să trecem dubitativi dincoace de ele, fie pentru a le 
contesta valabilitatea, fie pentru a aduce temeiuri pentru valabilitatea lor”. Trebuie spus 
aici că tipul de argumente pe care H. Lenk îl caracterizează ca petitio tollendi se 
potriveşte doar pentru a demonstra irecuzabilitatea anumitor condiţii şi reguli; cu 
ajutorul lor i se poate arăta unui oponent doar că el revendică performativ ceva ce 
trebuie anulat. 

Dovada contradicţiilor performative se potriveşte identificării de reguli, fără de care 
jocul argumentării nu funcţionează: dacă vrem în general să argumentăm, nu există 
pentru ele echivalenţe. Prin aceasta se demonstrează lipsa de alternativă a praxisului 
argumentării la aceste reguli, fără ca această lipsă să fie ea însăşi întemeiată. Fireşte - 
participanţii trebuie să fi recunoscut deja aceste reguli ca un factum al raţiunii doar prin 
simplul fapt că recurg la argumentare. însă o deducție transcendentală în sensul lui 
Kant nu poate fi realizată cu asemenea mijloace argumentative. Pentru cercetarea 
transcendental-pragmatică a premiselor argumentării întreprinsă de Apel e valabil 
acelaşi lucru ca şi pentru cercetarea transcendental-se-mantică a presupoziţiilor 
judecăților de experienţă întreprinse de Strawson: „Sistemul conceptual care stă la baza 
experienţei noastre îşi datorează necesitatea lipsei de alternativă. Acest fapt se 


demonstrează prin faptul că orice tentativă de a dezvolta un sistem conceptual alternativ 
eşuează, căci revendică elementele structurale ale sistemului concurent, ce trebuie eli- 
minat. .. Câtă vreme metoda lui Strawson se orientează în acest mod după raporturile de 
implicare conceptual-imanente, nu poate exista nici o posibilitate de a justifica a 
priori'un sistem conceptual, deoarece trebuie să rămână principial deschisă problema 
dacă subiecţii cunoscători nu-şi vor schimba vreodată schimbă felul lor de a gândi 
lumea""$. împotriva unei supralicitări a acestei forme slabe de analiză transcendentală, 
Schonrich se întoarce provocator prin observaţia: „Acceptarea, obţinută prin viclenie de 
la sceptic, a anumitor relaţii de implicaţie conceptuală nu mai poate folosi, în consecinţă, 
ca valabilitate cvasi-empirică"”?. 

Faptul că Apel insistă, totuşi, obstinat pe pretenţia de întemeiere ultimă a pragmaticii 
transcendentale se explică, cred, printr-o reîntoarcere inconsecventă la figurile de 
gândire pe care el însuşi le-a devalorizat printr-o schimbare energică de paradigmă de la 
filosofia conştiinţei la filosofia limbajului. într-un interesant eseu despre aprioricul 
comunităţii de comunicare, el aminteşte nu întâmplător de Fichte, care dorea să dizolve 
încetul cu încetul factumul raţiunii „în simpla sa facticitate" printr-o „clară reînţelegere 
şi coînţelegere [Mit- und Nachvollzug]"”5. Deşi Apel vorbeşte despre „restul de 
dogmatism [Restdogmatismus] metafizic" al lui Fichte, el bazează, dacă înţeleg bine, 
pretenţia de întemeiere ultimă a pragmaticii transcendentale tocmai pe acea identificare 
dintre adevărul enunţurilor şi sentimentul de certitudine, care poate fi făcută numai în 
reînţelegerea reflexivă a unei acţiuni [Leistung] făcute în prealabil la modul intuitiv, 
adică doar satisfăcând condiţiile filosofiei conştiinţei. îndată ce ne mişcăm la nivelul 
analitic al pragmaticii limbajului, această identificare ne este refuzată. Acest lucru 
devine clar dacă separăm în maniera tocmai schiţată paşii întemeierii şi îi facem 
separat, întemeierea expusă programatic a eticii discursului cere: 

1. comunicarea unui principiu de generalizare care să funcţioneze ca regulă de 
argumentare; 

2. identificarea premiselor pragmatice inevitabile şi cu conţinut normativ ale 
argumentării în genere; 

3. expunerea explicită a acestui conţinut normativ, de exemplu în forma regulilor de 
discurs; şi 

4. demonstraţia faptul că între (3) şi (1) există, în legătură cu ideea de justificare a 
normelor, o relaţie de implicaţie materială; 

Pasul analizei (2), pentru care căutarea contradicţiilor performative oferă firul 
conducător, se bazează pe un procedeu maieutic ce serveşte (2a) scepticului care 
obiectează atrăgând atenţia asupra premiselor ştiute 

intuitiv; (2b) la oferirea unei forme explicite acestei cunoaşteri preteoretice, astfel 

încât scepticul să-şi poată recunoaşte în această descriere intuiţiile 

sale; şi (2c) la verificarea afirmației făcute de preopinent referitoare la lipsa de 
alternativă a premiselor explicitate din contraexemple. 

Paşii analizei (b) şi (c) conţin elemente ipotetice inconfundabile. Descrierea prin care 
trebuie transformat un „a şti cum" într-un „a şti că" este o postconstrucţie ipotetică care 
redă intuiţiile mai mult sau mai puţin corect; ea are nevoie de aceea de o confirmare 
maieutică. Iar afirmaţia potrivit 

căreia la o premisă dată nu există alternativă, căci aparţine mai degrabă stratului de 
premise inevitabile, adică necesare şi universale, are statutul unei supoziţii; ea trebuie 
verificată, asemenea ipotezei unei legi, pe cazuri. Desigur, cunoaşterea intuitivă a unei 
reguli pe care subiecţii capabili de acţiune şi limbaj trebuie s-o utilizeze pentru a putea 
lua parte în general la argumentări nu este într-un anumit fel failibilă - probabil însă că 
failibilă este reconstrucţia noastră a acestei cunoaşteri preteoretice şi pretenţia de 
universalitate pe care i-o asociem. Certitudinea cu care practicăm cunoaşterea regulii 
nu se transmite şi asupra adevărului propunerilor de reconstrucţie a presupoziţiilor 
ipotetic universale; pe acestea nu le putem pune în discuţie în nici un alt fel decât în 
felul în care, de exemplu, un logician sau un lingvist îşi pune în discuţie descrierile sale 


teoretice. 

Fireşte, nu e nici o pagubă dacă luăm întemeierii transcendental-pragmatice caracterul 
unei întemeieri ultime. Etica discursului se adaptează mai degrabă cercului acelor 
ştiinţe reconstructive ce au de-a face cu bazele raţionale ale cunoaşterii, vorbirii şi 
acţiunii. Dacă nu mai năzuim la fundamentalismul filosofiei transcendentale tradiţionale, 
câştigăm atunci pentru etica discursului noi posibilităţi de verificare. Ea poate fi folosită, 
în concurenţă cu alte etici, la descrierea reprezentărilor despre morală şi drept, aflate 
empiric, şi poate fi inserată în teoriile dezvoltării conştiinţei morale şi juridice, atât la 
nivelul dezvoltării socioculturale cât şi la cel al ontogenezei, şi făcută accesibilă în acest 
fel unei verificări indirecte. 

Nu e nevoie să ne fixăm pe pretenţia de întemeiere ultimă a eticii nici atunci când avem 
în vedere relevanţa ei prezumtivă pentru lumea vieţii. Intuiţiile morale cotidiene nu 
necesită o explicare din partea filosofului. în acest caz îmi pare foarte potrivită, ca 
excepţie, o înţelegere de sine terapeutică a filosofiei, aşa cum a fost inaugurată de 
Wittgenstein. Etica filosofică are o funcţie clarificatoare mai cu seamă în raport cu 
harababura pe care ea însăşi a creat-o în conştiinţa persoanelor instruite - aşadar, doar 
în măsura în care scepticismul valoric şi pozitivismul dreptului s-au fixat ca ideologii de 
profesie şi au intrat, trecând dincolo de sistemul conceptual, în conştiinţa cotidiană. 
Ambele au neutralizat prin false interpretări intuiţiile dobândite natural din procesul de 
socializare; în împrejurări extreme ele pot contribui la dezarmarea din punct de vedere 
moral a straturilor de academicieni cuprinşi de scepticism faţă de cultură (Bildung)”?. 
(8) Disputa dintre cognitivişti şi sceptici nu este, desigur, încă definitiv aplanată. Acesta 
nu pare mulţumit de abandonarea pretențiilor de întemeiere 

ultimă şi de perspectiva unor confirmări indirecte a teoriei discursului. El poate, în 
primul rând, să se îndoiască de rezistenţa derivării transcendental-pragmatice a 
principiului moral (a). Iar atunci când el însuşi ar trebui să recunoască că etica poate fi 
întemeiată pe această cale, el nu şi-ar risipi încă toată muniţia. în al doilea rând, 
scepticul poate să se înroleze în frontul (reînviat din motive politice) acelor 
neoaristotelici şi neohegelieni care arată că prin etica discursului nu s-a câştigat pentru 
mult pentru chestiunea propriu-zisă a eticii filosofice, întrucât ea oferă în cel mai bun 
caz un formalism gol, chiar dezastruos prin consecinţele practice (b). Aş vrea să vorbesc 
despre aceste două „ultime" obiecţii ale scepticului, doar în măsura în care acest lucru 
este necesar pentru a elucida bazele de teoria acţiunii ale eticii discursului. Datorită 
cuibăririi moralității în moravuri, şi etica discursului e supusă unor limitări -fireşte, nu 
acelora ce ar putea devaloriza funcţia ei critică şi l-ar putea întări pe sceptic în rolul său 
de oponent al explicaţiilor [Gegenaufklărer]. 

(a) Situaţia în care strategia de întemeiere transcendental-pragmatică se face 
dependentă de obiecțiile unui sceptic nu constituie doar un avantaj. Asemenea 
argumente au efect doar la un oponent care face pe plac preopinentului său şi se implică 
în genere într-o argumentare. Un sceptic care prevede că va cădea prins în contradicții 
performative, va respinge de la bun început jocul înşelării - şi va refuza orice 
argumentare. Scepticul consecvent pune capăt argumentelor pragmaticului 
transcendental. El se poate raporta la propria sa cultură asemeni unui etnolog ce asistă 
dând din cap a negare la argumente filosofice ca la un ritual de neînțeles al unei seminţii 
ciudate de oameni. Această privire practicată de Nietzsche a fost din nou reabilitată de 
Foucault. Situaţia discuţiei se schimbă dintr-o dată: cognitivistul, dacă îşi continuă 
consideraţiile, va mai putea vorbi despre sceptic, dar nu va mai putea vorbi cu el. în mod 
normal el capitulează, recunoscând că nu s-a găsit leacul împotriva scepticului care 
abandonează; el va spune că starea de pregătire pentru argumentare, în genere starea 
de pregătire pentru a da socoteală de acţiunea proprie trebuie de fapt presupusă, în caz 
că tema cu care se confruntă teoria morală nu ar fi lipsită de sens. Ar rămâne un rest 
decizional care nu poate fi îndepărtat într-o manieră argumentativă - factorul volitiv ar 
intra astfel, în acest loc, în drepturile sale. 

îmi pare însă că teoreticianul moralei ar trebui să fie în continuare neliniştit. Un sceptic 
care i-ar putea anula tema prin comportamentul său clar, n-ar avea fireşte ultimul 
cuvânt, însă ar rămâne din punct de vedere performativ justificat - mut şi sugestiv, el şi- 
ar afirma poziţia. 

în acest moment al discuţiei (dacă mai este încă vorba de aşa ceva) ne ajută să ştim că 
scepticul îşi anulează prin comportamentul său nici mai mult, nici mai puţin, calitatea de 
membru al comunităţii acelora care argumentează. Prin refuzul argumentării el nu 
poate, de exemplu, nici măcar indirect, să nege faptul că împărtăşeşte o formă de viaţă 
socio-culturală, că a crescut în contextele acţiunii comunicative şi că aici îşi reproduce 
viaţa, într-un cuvânt, el poate nega moralitatea, nu însă şi moravurile relaţiilor de viaţă 
în care se menţine, aşa-zicând, în timpul zilei. Altminteri, el ar trebui să evadeze ba prin 
sinucidere, ba printr-o serioasă alienare mentală; cu alte cuvinte, el nu se poate sustrage 
praxisului Comunicativ cotidian în care e obligat să ia în mod continuu o poziţie prin Da 
sau Nu; de vreme ce rămâne în viaţă, acest lucru e o robinsonadă, în care scepticul ar 
putea dovedi abandonarea acţiunii comunicative într-o manieră mută şi sugestivă, nici 
măcar imaginabilă ca fictivă situaţie experimentală. 

Aşa cum am văzut, subiecţii ce acţionează comunicativ trebuie, de vreme ce se înţeleg 
asupra a ceva din lume, să se orienteze către pretenţii de valabilitate, chiar către 
pretenţii de valabilitate normative şi asertorice. Nu există de aceea nici o formă de viaţă 
socio-culturală care să nu fie menită, cel puţin implicit, unei continuări prin mijloace 
argumentative a acţiunii comunicative - oricât de rudimentare ar fi formele acestei 
argumentări şi oricât de puţin instituţionalizate ar fi procesele de înţelegere discursive. 
Argumentările, de îndată ce le considerăm interacțiuni reglementate într-un mod 
special, pot fi recunoscute ca fiind forma reflexivă a acţiunii orientate pe înţelegere. Ele 
împrumută acele premise pragmatice, pe care noi le descoperim la nivelul procedural, 
de la presupoziţiile acţiunii orientate pe înţelegere. Reciprocităţile pe care le poartă 
recunoaşterea reciprocă a subiecţilor cu răspundere sunt deja inserate în acea acţiune 
în care sunt înrădăcinate argumentările. De aceea, refuzul argumentării practicat de 
scepticul radical se dovedeşte a fi o demonstraţie goală. Chiar şi cel care abandonează 
în mod consecvent argumentarea nu poate abandona praxisul comunicativ cotidian; el 
rămâne prins în presupoziţiile sale - iar acestea sunt, cel puţin parţial, identice cu 
premisele argumentării în genere. 

Ar trebui, evident, să vedem în detaliu ce conţinuturi normative poate promova o analiză 
de presupoziţii a acţiunii orientate pe înţelegere. Un exemplu îl oferă A. Gewirth care a 
încercat să deducă norme etice fundamentale din structurile şi premisele pragmatice 
universale ale acţiunii orientate către un scop“. El aplică analiza de presupoziţii la 
conceptul de capacitate, aceea de a acţiona spontan şi orientat către un scop, pentru a 
arăta că 

oricare subiect ce acţionează raţional trebuie să-şi privească ca bunuri spaţiul de joc al 
acţiunilor sale şi resursele pentru realizarea în genere a scopurilor. Interesant e faptul 
că noţiunea de acţiune teleologică nu e suficientă pentru a întemeia conceptul unui ,„ 
drept" la asemenea „bunuri necesare" în acelaşi mod transcendental-pragmatic ca şi 
aceste bunuri înseşit!. Dimpotrivă, dacă optăm pentru conceptul de acţiune 
comunicativă ca bază, putem obţine pe aceeaşi cale metodică un concept de raționalitate 
ce ar trebui să fie suficient de puternic pentru a extinde deducţia transcendental- 
pragmatică a principiului moral până în baza de valabilitate a acţiunii orientate pe 
înţelegere“. Nu trebuie însă să mai insist asupra acestui lucru. 

Dacă înlocuim conceptul acţiunii orientate către un scop cu acela mai cuprinzător de 
acţiune orientată pe înţelegere şi îl punem la baza unei analize transcendental- 
pragmatice, atunci îl chemăm încă o dată în arenă pe sceptic cu întrebarea, dacă 
această evidenţiere a unui concept al acţiunii sociale, concept cu conţinut normativ, nu 
prejudiciază cumva scopul moral-teoretic al întregii cercetări8. Dacă pornim de la faptul 
că tipurile de acţiune orientată pe înţelegere şi pe succes constituie o disjuncţie, atunci 
tocmai opţiunea pentru trecerea de la acţiunea comunicativă la cea strategică îi oferă 
scepticului o nouă şansă. El ar putea atunci să se încăpăţâneze nu numai să nu mai 
argumenteze, dar nici măcar să nu mai acţioneze comunicativ - punând capăt a doua 
oară unei analize de presupoziţii ce revine de la discurs la acţiune. 

Pentru a preîntâmpina acest lucru, trebuie să se poate arăta că [mereu] contextele 
acţiunii comunicative constituie .o organizare autosubstitutivă. Vreau să renunţ aici la 
argumente procedurale şi să mă mulţumesc cu o referinţă empirică care ne va convinge 
de semnificaţia centrală pe care o are acţiunea comunicativă. Posibilitatea de a alege 


între acţiunea comunicativă şi cea strategică este abstractă, fiindcă ea există doar din 
perspectiva întâmplătoare a actorului individual. Din perspectiva lumii vieţii căruia îi 
aparţine actorul, aceste posibilităţi de acţiune nu-i stau la libera sa dispoziţie. 
Structurile simbolice ale fiecărei lumi a vieţii se reproduc în formele tradiţiile culturale, 
ale integrării sociale şi ale socializării - iar aceste procese, pot avea loc singure, aşa cum 
am arătat în alt loc®, peste mediul acţiunii orientate pe înţelegere. Nu există echivalent 
la acest mediu pentru realizarea acelor funcțiuni. De aceea, şi indivizii particulari, ce nu- 
şi pot dobândi şi afirma altfel identitatea decât trecând dincolo de aproprierea tradiţiei, 
dincolo de apartenenţa la o grupă socială şi dincolo de participarea la interacțiuni 
socializatoare, au doar abstract, adică de la caz la caz, posibilitatea de a 

alege între acţiunea comunicativă şi cea strategică. Ei nu pot opta pentru abandonarea 
pe termen lung a contextelor acţiunii orientate pe înţelegere. Acest lucru ar însemna 
retragerea în izolarea monadică a acţiunii strategice - sau în schizofrenie şi sinucidere. 
Pe termen lung, acest lucru este autodistructiv. 

(b) Dacă scepticul ar fi urmat argumentarea, ce a fost dusă mai departe fără a mai fi el 
întrebat, şi ar fi văzut că abandonarea demonstrativă a argumentării şi a acţiunii 
orientate pe înţelegere îl duce într-o fundătură, probabil că ar fi fost în cele din urmă 
gata să admită întemeierea propusă a principiului moral şi să accepte principiul 
fundamental al eticii discursului. Desigur, el ar face aşa ceva doar pentru a epuiza 
posibilităţile de argumentare ce îi mai rămân: el pune la îndoială sensul unei asemenea 
etici formaliste însăşi. înrădăcinarea praxisului argumentării în contextele acţiunii 
comunicative ale lumii vieţii i-a amintit oricum de critica făcută de Hegel lui Kant; 
scepticul o va valorifica acum împotriva cognitivistului. 

într-o formulare a lui A. Wellmer, această obiecţie spune că „prin ideea unui 'discurs 
neautoritar' am câştigat doar aparent un criteriu obiectiv cu care să putem 'măsura' 
raționalitatea practică a indivizilor sau a societăţilor. într-adevăr, ar fi o iluzie să crezi că 
ne-am putea emancipa de facticitatea situaţiei noastre istorice, încărcate oarecum 
normativ, prin normele şi criteriile de raționalitate livrate o dată cu ea, pentru a înţelege 
istoria în întregul ei şi poziţia noastră în ea, aşa-zicând „de pe margine". O încercare în 
acest sens ar putea sfârşi doar într-o arbitrarietate teoretică şi într-o teroare practică8. 
Nu e nevoie să repet argumentele pe care Wellmar le-a dezvoltat în genialul său tratat; 
vrea doar să enumăr cel puţin aspectele sub care obiecţia formalismului merită o 
tratare. 

i) Principiul fundamental al eticii discursului se referă la o procedură, anume 
respectarea discursivă a pretențiilor de valabilitate normativă; în această măsură, etica 
discursului poate fi caracterizată pe bună dreptate ca fiind formală. Ea nu oferă 
orientări de conţinut, ci un procedeu: discursul practic. Acesta nu este însă un procedeu 
pentru producerea normelor justificate, ci unul pentru testarea valabilităţii normelor 
propuse şi admise ipotetic. Discursurile practice trebuie să poată să-şi dea conținuturile. 
Fără orizontul lumii vieţii a unei grupe sociale anume şi fără conflictele de acţiune dintr- 
o situaţie anume, în care participanţii au considerat ca fiind menirea lor reglementarea 
consensuală a unei chestiuni sociale controversate, ar fi lipsit de sens să vrei să porţi un 
discurs practic. Situaţia de pornire a unui acord normativ dereglat, la care se raportează 
în calitate de cauză discursurile 

practice, determină obiectele şi problemele care „stau la rând" aşteptând să fie 
negociate. Prin urmare, această procedură este formală nu în sensul abstracţiei de 
conţinuturi. în deschiderea sa, discursul se bazează tocmai pe faptul că în el sunt „date" 
conținuturile contingente. Aceste conţinuturi sunt astfel prelucrate în discurs, încât 
importante puncte de vedere particulare ies în cele din urmă din discuţie, întrucât sunt 
incapabile de consens; nu această selectivitate este, oare, aceea care face ca procedeul 
să fie inadecvat pentru rezolvarea chestiunilor practice? 

ii) Dacă definim chestiunile practice ca şi chestiuni ale „unei vieţi bune", ce are în 
vedere întregul unei forme de viaţă particulare sau întregul unei istorii individuale, 
atunci formalismul etic este într-adevăr radical: principiul fundamental de universalizare 
funcţionează ca un cuţit care face o tăietură, despărţind „binele" de „ceea ce e drept", 
despărţind enunţurile evaluative de cele strict normative. Valorile culturale duc cu sine, 


într-adevăr, o pretenţie de valabilitate intersubiectivă, dar sunt atât de strâns împletite 
cu totalitatea unei anumite forme de viaţă, încât nu pot revendica de la bun început 
valabilitate normativă în sensul stric - în orice caz, ele caută ca şi candidate să se 
întruchipeze în normele ce ar pune în mişcare un interes general. 

Participanţii pot apoi să se distanţeze de normele şi de sistemele de norme ce se 
evidenţiază din totalitatea contextului social de viaţă, atât cât e necesar pentru a lua o 
atitudine ipotetică faţă de ele. Indivizii socializaţi nu pot să se comporte ipotetic faţă de 
forma lor de viaţă sau faţă de istoria propriei lor vieţi, în care li s-a format identitatea. 
Din toate acestea rezultă precizarea domeniului de aplicare al unei etici deontologice: ea 
se întinde doar până la chestiunile practice ce pot fi dezbătute raţional, şi anume având 
perspectiva unui consens. Ea nu are de-a face cu preferința de valori, ci cu valabilitatea 
imperativă a normelor de acţiune. 

iii) Continuă însă să persiste îndoiala hermeneutică: dacă nu cumva la baza procedeului 
de întemeiere a normelor stă o idee exagerată, chiar periculoasă prin consecinţele 
practice. Lucrurile stau cu prificipiul fundamental al eticii discursului aşa cum stau şi cu 
alte principii: el nu poate reglementa problemele legate de propria aplicare. Aplicarea 
regulilor necesită o inteligenţă practică ce stă înaintea raţiunii practice, interpretată de 
etica discursului, şi care nu este subordonată în nici un caz regulilor de discurs. 
Principiul fundamental al eticii discursului poate atunci deveni activ doar utilizând o 
facultate care îl leagă de pacturile locale ale situaţiei hermeneutice de pornire şi îl 
readuce la provincialitatea unui anumit orizont istoric. 


102 

Jiirgen Habermas 

Acest lucru nu trebuie negat dacă privim problemele aplicării din perspectiva celei de-a 
treia persoane. Această înţelegere reflexivă a her-meneutului nu devalorizează totuşi 
pretenţia principiului discursului, ce transcende toate pacturile locale: participantul la 
argumentare nu se poate sustrage acesteia, atâta timp cât ia în serios printr-o atitudine 
performativă sensul valabilităţii imperative a normelor şi nu obiectivează normele ca 
fapte sociale, ca ceva ce apare pur şi simplu în lume. Forţa transcendentă a unei 
pretenţii de valabilitate frontal înțelese este eficientă chiar şi empiric, şi nu poate fi 
depăşită printr-o înţelegere reflexivă a hermeneutului. Istoria drepturilor fundamentale 
din statele moderne constituţionale oferă o bogăţie de exemple în favoarea faptului că 
aplicările principiilor, odată recunoscute, nu fluctuează de la situaţie la situaţie, ci i-au 
un curs orientat. Conţinutul universal al acestor norme conştientizează celui vizat, în 
oglinda diferitelor situaţii de interes, parţialitatea şi selectivitatea aplicărilor. Aplicările 
pot falsifica sensul normei înseşi; chiar şi în dimensiunea aplicaţiei inteligente putem 
opera mai mult sau mai puţin părtinitor (befangen). în ea sunt posibile procese de 
învățare". 

iv) în fapt, discursurile practice sunt supuse limitărilor, care trebuie reamintite în raport 
cu o înţelegere de sine fundamentalistă. Aceste limitări au fost elaborate în toată 
claritatea de Wellmer într-un manunscris încă nepublicat despre „Reason and the Limits 
of Raţional Discourse" (Rațiunea şi limitele discursului raţional). 

în primul rând, discursurile practice în care trebuie să apară şi adecvarea interpretării 
nevoilor păstrează, pe de o parte, o relaţie internă cu critica estetică, iar, pe de altă 
parte, o relaţie internă cu critica terapeutică; nici una din cele două forme de 
argumentare nu stă sub premisa discursurilor stricte, potrivit căreia ar trebui în mod 
principial să poată fi întotdeauna atins un acord motivat raţional - unde „principial" 
constituie o rezervă idealizantă: dacă argumentarea ar putea fi făcută destul de deschis 
şi continuată suficient de mult. Dacă însă diferitele forme de argumentare constituie în 
cele din urmă un sistem şi nu pot fi izolate una de alta, atunci o asociere cu formele mai 
puţin riguroase de argumentare împovărează pretenţia mai riguroasă a discursului 
practic (chiar şi teoretic şi explicativ) cu o sarcină ce izvorăşte din situarea istorico- 
socială a raţiunii. 

în al doilea rând, discursurile practice nu pot fi despovărate de presiunea conflictelor 
sociale în aceeaşi măsură ca şi cele teoretice şi explicative. Ele sunt mai puţin 
„despovărate de acţiune", întrucât o dată cu normele controversate este afectat 
echilibrul raporturilor intersubiective de 

recunoaştere. Disputa asupra normelor rămâne înrădăcinată, chiar şi atunci când e 
condusă prin mijloace discursive, în „lupta pentru recunoaştere". 

In al treilea rând, discursurile practice se asemănă, ca toate argumentările, insulelor 
amenințate de revărsare din marea unui praxis în care nu domină în nici un caz modelul 
de aplanare consensuală a conflictelor de acţiune. Mijlocul înţelegerii este mereu 
suprimat prin instrumentele puterii. Astfel, o acţiune orientată după principii etice intră 
în contact cu imperativele ce rezultă din constrângerile strategice. Problema unei etici a 
responsabilităţii ce ia în considerare dimensiunea temporală este în fond banală, 
deoarece din etica discursului însăşi pot fi extrase puncte de vedere ale eticii res- 
ponsabilităţii pentru o evaluare orientată spre viitor a consecinţelor secundare ale 
acţiunii colective. Pe de altă parte, din această problemă rezultă chestiuni de etică 
politică ce are de-a face cu aporiile unui praxis orientat pe scopurile emancipării, 
trebuind să preia acele teme ce şi-au avut odată locul în teoria marxistă a revoluţiei. 

în acest tip de limitări, cărora li se supun întotdeauna discursurile practice, se valorifică 
puterea istoriei în raport cu interesele şi pretenţiile transcendente ale raţiunii. Scepticul 
e înclinat, fireşte, să dramatizeze aceste îngrădiri. Miezul problemei constă însă în faptul 
că judecăţile morale ce renunţă la chestiunile decontextualizate ale răspunsurilor 
demotivate caută să obţină o egalizare. Trebuie să înţelegem numai abstracţiile, cărora 
moralele universaliste le datorează superioritatea lor faţă de toate moralele 
convenţionale; în acest fel, vechea problemă a raportului dintre moralitate şi moravuri 
apare ca fiind banală. 

Pentru participantul la discurs care verifică ipotezele, dispare actualitatea contextului 
său de experienţă din lumea vieţii; lui, normativitatea instituţiilor existente îi apare la fel 
de dereglată ca şi obiectivitatea lucrurilor sau a evenimentelor. în discurs, noi percepem 
lumea trăită a praxisului comunicativ cotidian, aşa-zicând, dintr-o retrospectivă 
artificială; căci în lumina pretențiilor de valabilitate admise ipotetic, lumea relaţiilor 
reglementate instituţional e moralizată într-un mod asemănător felului în care e 
teoretizată lumea situaţiilor de fapt existente - ceea ce până acum fusese considerat 
neîndoielnic ca fapt sau normă poate fi valabil sau poate să nu fie valabil. Arta modernă 
a iniţiat, de altfel, în împărăţia subiectivităţii, o mişcare de problematizare comparabilă; 
lumea trăirilor e estetizată, adică e eliberată de rutinelepercepției cotidiene şi de 
convențiile acţiunii cotidiene. Trebuie, de aceea, să înţelegem relaţia dintre moralitate şi 
moravuri ca parte a unei relaţii mai complexe. 

Max Weber a văzut raționalismul occidental caracterizat, printre altele, de faptul că în 
Europa se constituie o cultură a specialiştilor ce prelucrează tradiţia culturală printr-o 
atitudine reflexivă, izolând una de alta componentele cognitive, estetic-expresive şi 
moral-practice într-un sens mai restrâns. Ei se specializează pe chestiuni de adevăr, de 
gust şi pe chestiuni legate de dreptate. Prin aceste diferențieri interne ale aşa-numitelor 
„sfere valorice", ale producţiei ştiinţifice, ale artei şi criticii, ale dreptului şi ale moralei, 
la nivel cultural se sfărâmă elementele ce înăuntrul lumii vieţii formează un sindrom 
greu de demontat. O dată cu aceste sferi valorice se nasc mai întâi perspective reflexive 
din care lumea vieţii apare ca „praxis" - cu care ar trebui mijlocită teoria -, ca „viaţă" - 
cu care arta ar vrea să se împace potrivit cerinţelor suprarealiste -, ori tocmai ca 
„moravuri"-, cu care trebuie să intre în relaţie moralitatea. 

Din perspectiva unui participant la argumentările morale, acolo unde sunt strâns 
împletite de-la-sine-înţelesurile culturale de provenienţă morală, cognitivă şi expresivă, 
lumea distanţată a vieţii se prezintă ca sferă a moravurilor. Acolo, obligaţiile sunt în aşa 
fel legate de obişnuinţele concrete ale vieţii, încât îşi pot primi evidenţa de la 
certitudinile de fundal. Chestiunile legate de dreptate se pun doar înăuntrul orizontului 
chestiunilor legate de o viaţă bună, şi Ja care deja s-a dat un răspuns. Sub privirea 
neiertător moralizatoare a participantului la discurs această totalitate şi-a pierdut 
valabilitatea ei firească, şi s-a pierdut forţa normativă a facticului - instituţiile cunoscute 
se pot transforma în tot atâtea cazuri de dreptate problematică. înaintea acestei priviri, 
stocul tradiţional de norme e dezintegrat, şi anume în —eea ce se poate justifica din 
principii şi în ceea ce mai e valabil doar factic. Fuziunea proprie lumii vieţii între 
validitate şi valabilitate socială a dispărut. Concomitent, praxisul cotidian s-a sfărâmat în 
norme şi valori, aşadar în componenta practicului ce poate fi supusă cerinţelor 


justificării strict morale, şi într-o altă componentă, incapabilă de moralizare, ce cuprinde 
orientările valorice deosebite, integrate în modalităţile individuale şi colective de viaţă. 
Desigur, valorile culturale pot de asemenea transcende cursurile factice ale acţiunii; ele 
se condensează în sindromuri istorice şi personal-istorice ale orientărilor valorice, în 
lumina cărora subiecţii pot deosebi „viaţa bună" de reproducerea „vieţii lor goale". însă 
ideile despre „viaţa bună" nu sunt reprezentări ce ni se năzăresc sub forma unui 
abstract imperativ; ele modelează identitatea grupurilor şi indivizilor în aşa fel încât 
constituie o componentă integrată a personalităţii sau a culturii respective. în acest fel, 
elaborarea unui punct de vedere moral merge mână în mână cu o diferenţiere 

înăuntrul practicului: chestiunile morale, ce pot fi distinse în mod fundamental raţional 
sub aspectul capacităţii de generalizare a intereselor sau sub aspectul dreptății, se 
disting acum de chestiunile evaluative ce se prezintă sub aspectul cel mai general în 
calitate de chestiuni legate de o viață bună (sau de realizarea de sine) şi care sunt 
accesibile unei dezbateri raţionale doar înăuntrul orizontului neproblematic al unei 
forme de viaţă istoric concrete sau al unei conduite de viaţă individuale. 

Dacă avem în vedere aceste abstracții ale moralității, atunci ambele lucruri devin clare: 
câştigul de raționalitate, pe care îl aduce izolarea chestiunilor legate de dreptate, şi 
problemele unei mijlociri între moralitate şi moravuri, ce rezultă de aici. în orizontul 
unei lumi a vieţii, judecăţile practice îşi iau atât concreteţea cât şi forţa de motivare a 
unei acţiuni de la o legătură interioară cu ideile indiscutabil valabile ale unei vieţi bune, 
cu moravurile instituţionalizate în general. Nici o problematizare nu poate ajunge, aici, 
atât de adânc, încât să piardă privilegiile moravurilor existente. Tocmai acest lucru se 
petrece prin acele abstracții pe care le pretinde punctul de vedere moral. De aceea 
vorbeşte Kohlberg despre trecerea la stadiul postconvenţțional al conştiinţei morale. în 
acest stadiu, judecata morală se desprinde de pacturile locale şi de coloratura istorică 
ale unei forme de viaţă particulare; ea nu se mai putea baza mult timp pe valabilitatea 
acestui context al lumii vieţii. Iar răspunsurile morale reprimesc doar forţa, ce 
motivează raţional, a punctelor de vedere. Prin evidenţele indiscutabile ale unui 
background al lumii vieţii, ele pierd forţa de punere în mişcare a motivelor active 
empiric. Orice morală universalistă trebuie să compensese această pierdere de moravuri 
concrete, pe care le acceptă de dragul avantajului cognitiv, pentru a deveni eficientă în 
practică. Moralele universaliste depind de formele de viaţă ce sunt atât de 
„raţionalizate" încât fac cu putinţă aplicarea inteligentă a punctelor de vedere morale 
generale, promovând motivări pentru transpunerea în acţiune a punctelor de vedere. 
Formele de viaţă, însă, ce „corespund" în acest sens moralelor universaliste, satisfac 
condiţiile necesare pentru ca abstracţiile decontextualizării şi demotivării să poate fi 
iarăşi anulate. 

6 Prin aceasta, îmi revizuiesc afirmaţiile, cf. J. Habermas, N. Luhmann Theorie der 
Gesellschaft oder Sozialtechnologie, Ffm 1971, p. 136 şi urm, asemenea lui Apel 1973, p. 
424 şi urm. 

5 B, R. Burleson, „On the Foundation of Rationality", Journ. Am. Forensic Ass 16, 1979, 
p. 112 şi urm. 

5 R, Alexy, „Eine Theorie des praktischen Diskurses", în W. Oelmuller (edit), 
Normenbegrundung, Normendurchsetzung, Paderborn 1978. 

57 Alexy, în Oelmuller 1978, p. 37 - numerotare modificată. 

68 în măsura în care acestea sunt de o natură specială şi nu pot fi obţinute în mod 
general din sensul unei competiţii pentru argumente mai bune, e vorba de măsuri 
instituționale aflate la un alt nivel. 

© Habermas, în Fahrenbach 1973, p. 211 şi urm. 

70 Alexy, în Oelmuller 1978, p. 40 şi urm. 

71 Această premisă nu este în mod vădit relevantă pentru discursurile teoretice, 
singurele în care pot fi verificate pretenţiile asertorice de valabilitate; ea aparţine totuşi 
premiselor pragmatice ale argumentării în genere. 

72 Cf. ]. Habermas, „Die Utopie des guten Herrschers", în Kleine Politische Schriften 1- 
IV, Ffm. 1981, p. 318 şi urm. 

73 O formulare întrucâtva diferită a aceluiaşi principiu fundamental se găseşte la F. 
Kambartel, „Moralisches Argumentieren", în Praktische Philosophie und konstruktive 
Wissenschaftstheorie" Ffm 1974, p. 55 şi urm. Kambartel numeşte ca fiind întemeiate 
acele norme pentru care poate fi obţinut printr-un „dialog raţional" consimţământul 
tuturor celor vizaţi. întemeierea depinde de un „dialog raţional (sau de proiectul unui 
asemenea dialog), care duce întru consimţământul tuturor participanţilor, la faptul că se 
poate ajunge printr-o situaţie comunicativă nedistorsionată, simulată, la un acord al 
tuturor celor vizaţi cu privire la orientarea pusă în discuţie." (68). 

7 F, Kambartel, „Wie ist praktische Philosophie konstruktiv moglich?" în Kambartel 
1974, p. 11. 

"SKuhlmannl981,p. 57. 

78 G. Schonrich, Kategorien und Transzendentale Argumentation, Ffm 1981, p. 196. 

77 Schonrich, p. 200. 

78 Apel 1973, voi. 2, p. 419: „Mersul nostru e aproape întotdeauna acela că a) facem 
ceva, fiind conduşi neîndoielnic de o lege a raţiunii activă nemijlocit în noi. - Ceea ce 
suntem propriu-zis în acest caz, pe propriile noastre culmi supreme, şi acel ceva în care 
ne deschidem este totuşi facticitatea. Apoi că b) legea ce ne-a condus mecanic tocmai în 
această realizare o putem descoperi şi cerceta noi înşine; aşadar, ceea ce a fost înţeles 
înainte în mod nemijlocit putem scruta şi înţelege în mod mijlocit pornind de la 
principiul şi temeiul felului său de a fi, îl putem scruta aşadar în geneza determinării 
sale. Vom urca în acest fel de la membrii factici la cei genetici; ceea ce e genetic poate fi 
iarăşi factic într-o anumită privinţă, fiind de aceea obligaţi să urcăm din nou la ceea ce 
în relaţie cu facticitatea este genetic, până când ajungem la geneza absolută, la geneza 
doctrinei ştiinţei." (J. G. Fichte, Werke (Medicus), Leipzig 1910, voi. IV, p. 206). 

79 Altfel stau lucrurile cu relevanţa politică a unei etici a discursului, în măsura în care 
priveşte bazele moral-practice ale sistemului juridic, în genere îndepărtarea politică a 
îngrădirilor domeniului privat al moralei. în această privinţă, anume pentru instruirea 
unui praxis emancipator, etica discursului poate căpăta o semnificaţie orientată pe 
acţiune. Fireşte, acest lucru nu ca etică, aşadar direct prescriptiv, ci doar pe calea 
indirectă ce trece dincolo de o teorie critică socială, folosită în scopul interpretării 
diferite a situaţiei, în care ea se inserează - de exemplu în scopul diferenţierii între 
interesele speciale şi cele capabile să fie universalizate. 

8 A.Gewirth, Reason and Morality, Chicago 1978. 

8&1 A. Maclntyre 1981, p. 64 arată acest lucru: „Gewirth argumentează că orice persoană 
care susţine că premisele pentru exersarea organului său raţional sunt în mod necesar 
bunuri este obligată din punct de vedere logic să susţină de asemenea 

că el are un drept asupra acestor bunuri. însă e destul de clar că introducerea acestui 


concept de drept necesită o justificare, întrucât el este, până la acest punct, destul de 
nou în argumentarea lui Gewirth, dar şi din cauza caracterului său special. E clar, în 
primul rând, că pretenţia că am dreptul de a face ceva sau de a avea ceva este una 
destul de diferită de aceea că am nevoie sau vreau sau doresc să profit de ce /a. Din 
prima - dacă este singura consideraţie relevantă - rezultă că ceilalţi nu trebuie să 
intervină în încercările mele de a avea sau de a face ceva, indiferent dacă este spre 
binele meu sau nu. Din a doua nu rezultă aşa ceva. Şi nu are importanţă despre ce fel de 
bunuri sau profituri e vorba." 

5 Habermas 1981, voi. I, cap. I şi III. Cf St.K. White, „On the Normative Structure of 
Action", The Review of Politics, 44, Aprilie 1982, p. 282 şi urm. 

5 De altfel, Peters a răspândit în alte contexte o asemenea strategie de analiză: „A 
spune că oamenii... trebuie să se bazeze mai mult pe raţiunea lor, că ar trebui să fie 
preocupaţi mai mult de justificarea la prima mână, înseamnă a pretinde că ei n-ar face 
sistematic faţă slujbei la care tocmai s-au angajat. Nu e vorba de a comite o anume 
versiune a erorii naturaliste, întemeind o aspirație la un tip de viaţă pe trăsăturile vieţii 
umane care o face incontestabil umană. Acest lucru ar însemna să repetăm erorile 
doctrinei vechilor greci despre funcţie. Trebuie spus mai degrabă că viaţa umană 
depune deja mărturie pentru aspiraţiile raţiunii. Fără o acceptare a acestor aspirații din 
partea oamenilor, viaţa lor ar fi de neînțeles. Dar chiar dându-şi acceptul pentru astfel 
de aspirații, ei procedează într-un mod inadecvat pentru satisfacerea lor. Preocuparea 
pentru adevăr e înscrisă în viaţa umană." R. S. Peters, Education and the education 
ofteachers, London 1977, p. 104. 

31 Foarte pătrunzător formulează această întrebare Th. A. McCarthy în W.Oelmiiller 
(ed), TranszendentalphilosophischeNormenbegriindungen, 1979, p. 134 şi urm. 

55 Habermas 1981, voi. 2, p. 212 şi urm. 

5 A. Wellmer, Praktische Philosophie und Theorie der Gesellschaft, Konstanz 1979, p. 40 
şi urm. 

5 Mă refer aici la concept ce „învăţare normativă", dezvoltat de Tugendhat, prezentat în 
G. Frankenberg, U. Rodel, Von Volkssouverănităt zum Minderheitenschutz, Ffm 1981. 
IV. Conştiinţa morală şi acţiune comunicativă* 

O teorie a eticii din perspectiva discursului, teorie pentru care deja am oferit un 
program de întemeiere!, nu este o chestiune lipsită de pretenţii; ea susţine teze 
universaliste, aşadar teze foarte puternice, dar revendică pentru ele un statut relativ 
slab. întemeierea constă în esenţă din două momente. E introdus, în primul rând, un 
principiu fundamental de universalizare (U) ca regulă de argumentare pentru 
discursurile practice; această regulă e întemeiată, apoi, pornind de la conţinutul 
premiselor pragmatice ale argumentării în genere, prin asociere cu o explicaţie a 
sensului pretențiilor de valabilitate normativă. Principiul fundamental de universalizare 
poate fi înţeles - după exemplul acelui reflective eguilibrum al lui Rawls - ca o 
reconstrucţie a acelor intuiţii cotidiene aflate la baza evaluării imparţiale a conflictelor 
morale de acţiune. Al doilea moment, prin care s-ar demonstra valabilitatea universală a 
lui U, valabilitate ce depăşeşte perspectiva unei culturi anume, se bazează pe dovada 
transcendental-pragmatică a premiselor de argumentare universale şi necesare. Sensul 
aprioric al unei deducţii transcendentale în înţelesul criticii kantiene a raţiunii nu mai 
poate fi însă atribuită acestor argumente. Ele stabilesc pur şi simplu faptul că nu există 
alternative ce pot fi cunoscute la tipul „nostru" de argumentări. în această măsură, etica 
discursului se sprijină, de asemenea, ca şi alte ştiinţe reconstructive?, pe postconstrucţii 
ipotetice, pentru care trebuie să căutăm confirmări credibile - evident, mai întâi la 
nivelul la care concurează cu alte teorii morale. Dincolo de acest lucru, o asemenea 
teorie este însă deschisă la, ba chiar dependentă de o confirmare indirectă prin alte 
teorii consonante. 

* Mulţumesc lui Max Miller şi Gertrud Nunner-Winkler pentru comentariile lor critice. 

Teoria dezvoltării conştiinţei morale elaborată de L. Kohlberg şi colaboratorii săi poate fi 
interpretată ca fiind o astfel de confirmare:. Potrivit acestei teorii, dezvoltarea facultăţii 
de judecată morală se produce după un model invariant din copilărie, trecând prin 
perioada tinereţii, până la vârsta maturității: punctul de referinţă normativ al căii de 
dezvoltare analizate empiric îl constituie o morală condusă de principii: etica discursului 


poate să se recunoască aici în trăsăturile ei esenţiale. în acest caz, consonanta dintre 
teoria normativă şi cea psihologică constă, privită din perspectiva eticii, în următoarele. 
împotriva eticilor universaliste se invocă în general faptul că alte culturi dispun de alte 
concepţii despre morală. împotriva îndoielii relativiste de acest tip, teoria dezvoltării 
morale a lui Kohlberg oferă posibilitatea (a) de a reduce diversitatea empirică a 
concepţiilor existente despre morală la o variaţie a conținuturilor în raport cu formele 
universale ale judecății morale şi (b) de a explica diferenţele structurale existente chiar 
şi în acest caz ca, diferenţe de nivel în cadrul dezvoltării facultăţii de judecată morală. 
Fireşte, consonanţa rezultatelor pare să-şi piardă valoarea din cauza relaţiilor interne ce 
există între cele două teorii. Teoria lui Kohlberg a dezvoltării morale utilizează deja 
rezultatele eticii filosofice pentru descrierea structurilor cognitive, aflate la baza 
judecăților morale conduse de principii. întrucât psihologul transformă o teorie 
nofmativă, cum e de exemplu aceea a lui Rawls, într-o componentă esenţială a unei teorii 
empirice, el concomitent o supune pe aceasta unei verificări indirecte. Proba empirică a 
supoziţiilor psihologiei dezvoltării se transferă asupra tuturor componentelor teoriei, din 
care sunt deduse ipotezele confirmate. Dintre teoriile morale concurente, îi vom da 
întâietate aceleia care rezistă mai bine unui astfel de test. Din cauza caracterului 
circular ale unei astfel de verificări, nu consider că avem motive serioase să reflectăm 
aici. 

Desigur, o confirmare empirică a unei teorii Te, ce presupune valabilitatea supoziţiilor de 
bază ale unei teorii normative T», nu poate fi considerată ca fiind o confirmare 
independentă pentru Tn. însă postulatele de independenţă s-au dovedit în mai multe 
privinţe ca fiind prea puternice. Prin urmare, datele aduse spre verificarea teoriei Te nu 
pot fi descrise independent de limbajul acestei teorii. La fel de puţin pot fi apreciate 
teoriile concurente Tei, Tez independent de paradigmele din care izvorăsc conceptele lor 
fundamentale. La nivel metateoretic, respectiv intrateoretic, domneşte însă principiul de 
coerenţă: e ca în punerea laolaltă a unui joc de puzzle - 

114 

Jiirgen Habermas 

trebuie să vedem care elemente se potrivesc unul cu altul. Ştiinţele re-constructive, care 
ajung la sesizarea competenţelor universale, sparg într-adevăr acel cerc hermeneutic în 
care rămân captive ştiinţele spiritului şi chiar ştiinţele sociale bazate pe înţelegerea 
sensului; însă chiar şi pentru un structuralism care, asemenea teoriilor dezvoltării 
morale de după Piaget, urmăresc ambiţioase formulări universaliste ale problemei, 
cercul hermeneutic se închide la nivel metateoretic; aici căutarea „evidenţelor inde- 
pendente" se dovedeşte a fi lipsită de sens; important e dacă descrierile adunate în 
lumina mai multor reflectoare teoretice pot fi compilate într-o hartă mai mult sau mai 
puţin de încredere. 

Această diviziune a muncii reglementată din perspectivele coerenţei, diviziune între 
etica filosofică şi o psihologie a dezvoltării, dependentă de postconstructiile raţionale ale 
cunoaşterii preteoretice proprii subiecţilor capabili să judece competent, cere atât de la 
ştiinţă, cât şi de la filozofie, o altă înţelegere de sine?. Ea este nu doar incompatibilă cu 
pretenţia de exclusivitate pe care a ridicat-o odată programul de ştiinţă unitară pentru 
forma standard a ştiinţelor nomologice ale experienţei, ci şi tot atât de inadecvată 
fundamentalismului unei filosofii transcendentale aflate în căutarea întemeierii ultime. 
îndată ce argumentele transcendentale sunt decuplate de jocul de limbaj specific 
filosofiei reflecţiei şi reformulate în sensul lui Strawson, recursul la capacitatea de 
sinteză a conştiinţei de sine îşi pierde evidenţa, demonstraţia avută în vedere de 
deducţiile transcendentale îşi pierde sensul, ba chiar şi acea ierarhie îşi pierde 
îndreptăţirea, ierarhie care ar fi trebuit să existe între cunoaşterea a priori a 
fundamentelor şi cunoaşterea a posteriori a fenomenelor. Sesizarea reflexivă a ceea ce 
Kant constatase prin imaginea capacităţilor constitutive ale subiectului sau, aşa cum am 
spune astăzi, reconstrucţia presupoziţiilor universale şi necesare, prin care subiecţii 
capabili de acţiune şi limbaj se înţeleg unii cu alţii referitor la ceva din lume - această 
străduinţă de cunoaştere a filosofului nu este mai puţin failibilă decât tot ce e supus şi - 
for the time being - rezistă procesului purificator şi istovitor de discuţie ştiinţifică€. 
Fireşte, înţelegerea de sine nefundamentalistă nu uşurează filosofia doar de sarcinile 
prin care a fost supralicitată; ea nu doar îi ia filosofiei ceva, ci de asemenea îi dă şansa 
unei anumite naturaleţi şi a unei noi încrederi în sine prin contactul cooperant cu 
ştiinţele ce procedează reconstructiv. Are loc aici o aşezare a relaţiei de dependenţă 


reciprocă”. Astfel, filosofia morală, pentru a ne reîntoarce la cazul nostru, nu este doar 
dependentă de confirmările indirecte din partea unei psihologii a dezvoltării conştiinţei 

morale; aceasta, la rândul ei, e concepută pe directive filosofice dinainte date8. Acest 
lucru aş vrea să-l demonstrez într-o manieră ilustrativă pe exemplul lui Kohlberg. 

/. Supoziţiile filosofice fundamentale ale teoriei lui Kohlberg 

Situat în tradiţia pragmatismului american, Lawrence Kohlberg are conştiinţa limpede a 
fundamentelor filosofice ale teoriei sale?. De la apariţia lucrării lui Rawls „Theorie der 
Gerechtigkeit" (Teoria dreptăţii), Kohlberg utilizează această etică, care începe cu Kant 
şi cu dreptul natural, înainte de toate pentru a-şi preciza concepţiile sale despre „natura 
judecății morale", inspirate în primul rând de Mead: „These analyses point to the feature 
of a 'moral point of view', suggesting truly moral reasoning involves features such as 
impartiality, universalizibility, reversibility and prescriptivity"*!. Trei puncte de vedere 
sunt, înainte de toate, cele printre care Kohlberg introduce premisele împrumutate de la 
filozofie: (a) cognitivismul, (b) universalismul şi (c) formalismul. 

în cele ce urmează (1), aş dori să lămuresc de ce etica discursului e în cel mai înalt grad 
adecvată să explice 'the moral point of view' din punctele de vedere de la (a) până la (c). 
Aş vrea apoi să arăt (2) în ce măsură acelaşi concept de „învăţare constructivă" cu care 
operează Piaget şi Kohlberg este indispensabil pentru etica discursului; ea se 
recomandă pentru descrierea structurilor cognitive ce reies din procesele de învăţare. în 
final, etica discursului (3), în măsura în care trimite la o teorie a acţiunii comunicative, 
ar putea completa teoria lui Kohlberg. Vom folosi această legătură internă cu scopul 
dobândirii de perspective credibile pentru o reconstrucţie verticală a nivelelor de 
dezvoltare ale judecății morale. 

(1) Cele trei aspecte prin care încearcă Kohlberg să clarifice conceptul moralului sunt 
luate în considerare de toate eticile cognitiviste, dezvoltate pe linia tradiţiei kantiene. 
Poziţia susţinută de Apel şi de mine oferă însă avantajul că supoziţiile cognitiviste, 
universaliste şi formaliste fundamentale pot fi deduse din principiul moral întemeiat prin 
etica discursului. Am propus pentru acest principiu următoarea formulare: 

* Aceste analize indică trăsăturile unui 'punct de vedere moral', sugerând că 
raţionamentul cu adevărat moral are trăsături ca, de exemplu, imparţialitatea, univer- 
sabilitatea, reversibilitatea şi prescriptivitatea. 

(U) Orice normă valabilă trebuie să satisfacă condiţia ca urmările şi consecinţele 
secundare, ce rezultă anticipativ din respectarea ei universală pentru satisfacerea 
intereselor fiecărei persoane individuale, pot fi acceptate fără constrângere de toți cei 
vizati. 

(a) Cognitivismul. întrucât principiul fundamental de universalizare ca regulă de 
argumentare face cu putință un consens cu privire la maximele capabile de generalizare, 
prin întemeierea lui 'U' se arată concomitent faptul că la întrebările moral-practice se 
poate răspunde cu ajutorul temeiurilor. Judecăţile morale au un conţinut cognitiv; ele nu 
exprimă doar atitudini afective contingente, preferințe sau decizii ale vorbitorului sau 
actorului". Etica discursului se opune scepticismului etic, explicând felul în care pot fi 
întemeiate judecăţile morale. Orice teorie a dezvoltării facultății de judecată morală 
trebuie să presupună faptul că există deja această posibilitate de a distinge între 
judecăţi corecte şi false. 

(b) Universalismul. Din 'U' rezultă în mod direct faptul că orice persoană care participă 
în genere la argumentări, poate ajunge în principiu la aceleaşi judecăţi despre 
acceptabilitatea normelor de acţiune. Prin întemeierea lui 'U', etica discursului neagă 
supoziţia de bază a relativismului etic, potrivit căruia valabilitatea judecăților morale se 
măsoară numai după standardul valoric sau de raționalitate al acelei culturi sau forme 
de viaţă din care face parte subiectul ce judecă. Dacă judecăţile morale n-ar trebuit să 
ridice o pretenţie de valabilitate universală, o teorie a dezvoltării morale ce vrea să 
demonstreze căile universale de dezvoltare ar fi din capul locului condamnată la eşec. 
(c) Formalismul. 'U' funcţionează în sensul unei reguli ce elimină toate orientările 


valorice concrete, întreţesute în întregul unei forme de viaţă particulare sau în istoria 
individuală, ca fiind conţinuturi incapabile să fie universalizate, păstrând din chestiunile 
evaluative ale unei „vieţi bune" doar pe cele strict normative legate de dreptate, în 
calitate de chestiuni decidabile argumentativ. Prin întemeierea lui 'U', etica discursului 
se îndreaptă împotriva supoziţiilor de bază ale eticilor materiale, care se orientează 
către problemele fericirii şi marchează din punct de vedere ontologic un anumit tip de 
viaţă conformă moravurilor. Elaborând sfera valabilităţii imperative a normelor de 
acţiune, etica discursului delimitează domeniul a ceea ce e moral valabil de acela al 
conținuturilor valorice culturale. Doar din acest punct de vedere strict deontologic al 
dreptăţii sau corectitudinii normative pot fi selecţionate din mulţimea de chestiuni 
practice acelea pasibile de o decizie raţională. Dilemele morale ale lui Kohlberg sunt 
create după acestea. 

Prin acest lucru însă, conţinutul eticii discursului nu este epuizat. în timp ce principiul 
fundamental de universalizare oferă o regulă de argumentare, ideea de bază a teoriei 
moralei - pe care Kohlberg o împrumută, împreună cu conceptul de „ideal role 
taking", de la teoria comunicării a lui George Herbert Mead! - este exprimată în 
principiul fundamental al eticii discursului (D), conform căruia 

orice normă validă ar primi consimţământul tuturor acelora vizaţi, dacă aceştia ar 
putea lua parte la un discurs practic. 

Etica discursului nu oferă orientări de conţinut, ci o procedură cu multe premise, ce 
garantează imparţialitatea formării judecății. Discursul practic nu este un procedeu 
prin care se produc norme justificate, ci unul de verificare a valadităţii normelor 
admise! ipotetic. Abia prin acest procedu-ralism, se distinge etica discursului de alte 
etici cognitiviste, universaliste şi formaliste, ba chiar şi de teoria lui Rawls a dreptăţii. 
'D' face conştient faptul că 'U' exprimă pur şi simplu conţinutul normativ al unui 
procedeu de formare discursivă a voinţei, trebuind de aceea să fie cu grijă deosebit 
de conținuturile argumentării. Toate conținuturile, chiar şi atunci când privesc norme 
de acţiune atât de fundamentale, trebuie făcute dependente de discursurile reale 
(purtate în maniera unui avocat şi făcute ca alternativă). Principiul fundamental al 
eticii discursului interzice scoaterea în evidenţă, în numele unei autorităţi filosofice, a 
unor anumite conţinuturi normative (de exemplu, anumite principii ale dreptăţii 
distributive) şi fixarea lor o dată pentru totdeauna din punct de vedere moral- 
teoretic. îndată ce o teorie normativă, ca teoria lui Rawls a dreptăţii, se extinde în 
domenii de conţinut, ea este doar o contribuţie, probabil competentă, la un discurs 
practic, însă nu aparţine întemeierii filosofice a acelui „moral point of view", ce carac- 
terizează discursurile practice în genere. 

Determinarea procedurală a moralului conţine deja supoziţiile fundamentale tocmai 
dezbătute ale cognitivismului, universalismului şi formalismului, şi permite o separare 
suficient de radicală a structurilor cognitive de conținuturile judecăților morale. De la 
procedeul discursiv putem afla chiar operaţiile pe care le revendică Kohlberg pentru 
judecăţile morale la nivelul postconvenţional: reversibilitatea deplină a punctelor de 
vedere, din care îşi aduc argumentele participanţii; universalitatea în sensul unei 
includeri a tuturor celor vizaţi; în cele din urmă, reciprocitatea recunoaşterii egale, 
prin toţi ceilalţi, a pretențiilor oricărui participant. 

(2) Prin 'U' şi 'D' etica discursului marchează trăsături ale judecăților morale valabile, ce 
pot servi ca punct de referinţă normativ pentru descrierea căii de dezvoltare a 
capacităţii de judecată morală. Kohlberg distinge în primă instanţă şase stadii ale 
judecății morale, ce pot fi înţelese în dimensiunile reversibilităţii, universalităţii şi 
reciprocităţii ca aproximare treptată a structurilor evaluării imparţiale sau corecte ale 
conflictelor de acţiune relevante din punct de vedere moral; 

Tab. 1 Stadiile moralei la Kohlberg"* 

Nivelul A. Nivelul preconvenţional 


Stadiul I. Stadiul pedepsei şi al supunerii Conţinut 
Literal, drept este să te supui regulilor şi autorităţii, să eviţi pedeapsa şi să nu 


pricinuieşti vreo vătămare corporală. 

1. Ceea ce e drepte să eviţi încălcarea regulilor, să te supui de dragul supunerii şi să 
eviţi pricinuirea vreunui prejudiciu fizic oamenilor şi proprietăţii. 

2. Motivele pentru înfăptuirea a ceea ce e drept sunt evitarea pedepsei şi puterea 
superioară a autorităţilor. 

Stadiul II. Stadiul scopului şi schimbului instrumental individual 

1. Ceea ce e drepte să respecţi regulile atunci când acest lucru este în interesul 
imediat al cuiva. Drept este să acţionezi în sensul satisfacerii intereselor şi nevoilor 
proprii, şi să-i laşi pe ceilalţi să facă la fel. Drept este aşadar ceea ce e just; este un 
schimb egal, o afacere, o înţelegere. 

2. Motivul pentru înfăptuirea a ceea ce e drept este satisfacerea propriilor nevoi şi 
interese, într-o lume în care trebuie să recunoaştem că şi ceilalţi au interesele lor. 

' în textul original, acest tabel apare în limba engleză. Din cauza însă a dimensiunii sale, 
şi dorind să preîntâmpinăm dificultatea aceluia nefamiliarizat cu limba engleză de a citi 
acest pasaj, am preferat, împotriva obiceiului de până acum, să traducem direct textul 
din engleză. Opţiunea aceasta ne-am sprijinit-o pe faptul că în textul englez nu apar 
cuvinte „unice" sub un anumit aspect, care să necesite ocurenţa lor originală, cu alte 
cuvinte nu apar termeni pe care Habermas să-i utilizeze în aşa fel încât traducerea lor în 
altă limbă să fie defectuoasă şi, deci, ireverenţioasă la adresa gândirii sale. Acelaşi lucru 
e valabil şi pentru toate tabelele ce urmează (n.t.). 

Nivelul B. Nivelul convenţional 

Stadiul III. Stadiul aşteptărilor, al relaţiilor şi al conformităţii reciproc interpersonale 
Conţinut 

Drept este să joci un rol bun (drăguţ), să te preocupi de ceilalţi oameni şi de 
sentimentele lor, să fii loial şi de încredere cu partenerii, să fii motivat să respecţi 
regulile şi aşteptările. 

1. Ceea ce e drept e să trăieşti conform aşteptărilor celorlalţi apropiaţi ţie, sau conform 
aşteptărilor pe care le au oamenii în genere de la oameni în rolul de fiu, soră, prieteni 
ş.a.m.d. „A fi bun" este un lucru important şi înseamnă a avea bune motive, înseamnă a- 
ţi manifesta preocuparea pentru alţii. „A fi bun" mai înseamnă a avea relaţii mutuale, a 
păstra încrederea, loialitatea, respectul şi recunoştinţa. 

2. Motivele pentru a face ceea ce e drept sunt nevoia de a fi bun în proprii tăi ochi şi ai 
altora, a te îngriji de alţii, deoarece, dacă cineva se pune în locul altei persoane, el ar 
dori un comportament bun de la sine. 

Stadiul IV. Stadiul sistemului social şi al păstrării conştiinţei Ceea ce e drept e să-ţi faci 
datoria în societate, să respecţi ordinea socială şi să menţii bunăstarea societăţii sau a 
grupului. 

1. Ceea ce e drepte să îndeplineşti obligaţiile actuale la care ai consimţit. Legile 
trebuie respectate, excepţie făcând cazurile când ele intră în conflict cu alte obligaţii şi 
drepturi stabilite social. E drept, aşadar, să-ţi aduci contribuţia la societate, la grup sau 
instituţie. 

2. Motivele pentru înfăptuirea a ceea ce e drept sunt păstrarea mersului instituţiei în 
întregul ei, respectul de sine sau conştiinţa îndeplinirii obligaţiilor specifice, sau 
consecinţele: „Dar dacă toţi au făcut-o?" 

Nivel C. Nivelul postconvenţional şi bazat pe principii 


Deciziile morale sunt generate de drepturi, valori ori principii ce sunt (sau pot fi) 
agreate de toţi indivizii ce compun sau creează o societate destinată să aibă un praxis 
just şi avantajos. 

Stadiul IV. Stadiul drepturilor prioritare şi al utilității sau al contractului social. 
Conţinut 

Ceea ce e drept e să respecţi drepturile fundamentale şi contractele legale ale societăţii, 
chiar şi atunci când ele intră în conflict cu legile şi regulile concrete ale grupului. 

1. Ceea ce e drept e să fii conştient de faptul că oamenii susţin o diversitate de opinii 
şi de valori, şi că cele mai multe valori şi reguli sunt relative la grupul respectiv. 


Aceste reguli „relative" însă trebuie în mod normal respectate, în interesul 
imparţialităţii şi datorită faptului că sunt contractul social. Unele valori şi drepturi 
nerelative, cum ar fi viaţa, libertatea, trebuie respectate în orice societate, indiferent de 
opinia majoritară. 

2. Motivele pentru înfăptuirea a ceea ce e drept sunt, în general, faptul că ne simţim 
obligaţi să ne supunem legii, din cauză că am făcut un contract social de creare şi 
respectare a legilor, pentru binele tuturora şi pentru protejarea propriilor noastre 
drepturi şi a drepturilor celorlalţi. Familia, prietenia, încrederea şi obligaţiile de muncă 
sunt aşadar obligaţii sau contracte care au obţinut şi au păstrat respect pentru 
drepturile celorlalţi. Suntem preocupaţi ca legile şi datoriile să se bazeze pe o calculare 
raţională a utilității generale: „cel mai mare bine pentru cel mai mare număr". 

Stadiul VI. Stadiul principiilor etice universale. Conţinut 

Acest stadiu presupune îndrumarea prin principiile etice universale pe care toţi 
oamenii trebuie să le urmeze. 

1. în ceea ce priveşte ceea ce e drept, stadiul VI e condus de principiile etice 
universale. Legile particulare şi înțelegerile sociale sunt de obicei valabile din cauză că 
ele se bazează pe asemenea principii. Atunci când legile încalcă aceste principii, noi 
acţionăm în conformitate cu acest principiu. Principiile sunt principii universale ale 
justiţiei: egalitatea drepturilor omului şi respectul pentru demnitatea fiinţelor umane 
ca indivizi. Ele nu sunt pur şi simplu valori ce sunt reorganizate, ci principii folosite de 
asemenea pentru generarea deciziilor particulare. 

2. Motivul pentru înfăptuirea a ceea ce e drept e că noi, ca persoane raţionale, 

am văzut valabilitatea principiilor şi ne-am obligat faţă de ele. 

Kohlberg înţelege trecerea de la un stadiu la celălalt imediat superior ca învățare. 
Dezvoltarea morală înseamnă faptul că un adolescent reconstruieşte şi diferenţiază 
structurile cognitive deja disponibile în aşa fel încât să poată rezolva mai bine ca 
înainte aceleaşi tipuri de probleme, anume aplanarea consensuală a conflictelor de 
acţiune relevante moral. Adolescentul îşi înţelege propria sa dezvoltare morală ca 
proces de învăţare. în stadiul superior el trebuie să poată explica în ce măsură au fost 
false judecăţile morale pe care înainte le considerase ca fiind corecte. în concordanţă 
cu 

Piaget, Kohlberg interpretează acest proces de învăţare ca fiind un rezultat constructiv 
al celui care învaţă. Structurile cognitive ce stau la baza facultăţii de judecare morală nu 
trebuie explicate nici prin influenţele mediului, nici prin programe şi procese de 
maturizare înnăscute, ci ca rezultat al unei reorganizări creatoare a unui inventar 
cognitiv existent, supralicitat prin probleme ce revin în mod obstinat. 

Etica discursului se potriveşte acestui concept constructivist de învățare, în măsura în 
care înţelege formarea discursivă a voinţei (aşa cum e argumentarea în general) ca 
formă de reflecţie a acţiunii comunicative şi pretinde pentru trecerea de la acţiune la 
discurs o schimbare de atitudine, pe care copilul prins şi crescut în praxisul comunicativ 
cotidian nu o poate avea în mod simplu şi natural din capul locului. 

în argumentare, pretenţiile de valabilitate după care se orientează neîndoielnic cei ce 
acţionează în praxisul comunicativ cotidian devin propriu-zis teme de discuţie, fiind, 
astfel, problematizate. Participanţii la argumentare adoptă o atitudine ipotetică în raport 
cu pretenţiile de valabilitate controversate. De aceea, în discursul practic ei lasă 
deschisă pentru moment problema validității unei norme controversate - abia în 
competiţia dintre oponent şi preopinent trebuie să se dovedească că ea merită să fie 
recunoscută sau nu. Schimbarea de atitudine petrecută la trecerea de la acţiunea 
comunicativă la discurs este aceeaşi atât în cazul tratării chestiunilor legate de dreptate 
cât şi în aceea a chestiunilor de adevăr. Ceea ce, până în acest moment, era văzut ca 
„fapt" în contactul cu lucrurile şi evenimentele, trebuie văzut acum ca ceva ce poate să 
existe sau nu. Şi aşa cum faptele se transformă în „situaţii de fapt" care au loc sau nu, 
tot astfel normele trăite social se transformă în posibilităţi de reglementare ce pot fi 
acceptate ca fiind valabile sau respinse ca fiind nevalabile. 

Dacă ne imaginăm acum, printr-un experiment ideal de gândire, faza adolescenţei 
concentrată într-un moment critic unic, în care tânărul, oarecum pentru prima oară şi 
inexorabil, scrutând totul, adoptă o atitudine ipotetică faţă de contextele normative ale 


lumii vieţii sale, atunci se arată natura problemei pe care trebuie fiecare s-o ducă până 
la capăt, atunci când trece de la nivelul convenţional la cel postconvenţional al judecății 
morale. Dintr-o dată, lumea socială a relaţiilor interpersonale reglementate legitim, viaţă 
trăită într-un mod naiv şi recunoscută fără probleme, este dezrădăcinată, este 
deposedată de valabilitatea ei naturală. Dacă tânărul nu vrea şi nici nu mai poate să se 
mai reîntoarcă la tradiţionalism şi la identitatea neîndoielnică a lumii provenienţei sale, 
el trebuie atunci să reconstruiască conceptual 

structurile normativului, dezintegrate în faţa privirii ce dezvăluie ipotetic, sub pedeapsa 
unei complete lipse de orientare. Acestea trebuie iarăşi asamblate din ruinele 
devalorizatelor tradiţii, considerate doar convenţionale şi ca necesitând explicaţii, în aşa 
fel încât noul edificiu să reziste în faţa privirii critice a celui lucid şi matur, care nu mai 
poate de acum încolo decât să distingă între norme valide şi valabile social, între norme 
recunoscute în mod factic şi norme demne să fie recunoscute. Principiile sunt la început 
acelea în conformitate cu care e gândit noul edificiu şi sunt create norme valide. în cele 
din urmă, nu mai rămâne decât o procedură pentru alegerea raţional motivată între 
principiile cunoscute ca având nevoie de o justificare. Măsurată după acţiunea morală 
cotidiană, schimbarea de atitudine pe care trebuie s-o promoveze etica discursului 
pentru procedura evidenţiată de ea, tocmai pentru trecerea la argumentare, apare ca 
fiind ceva nefiresc - ea reprezintă o rupere de naivitatea pretențiilor de valabilitate 
ridicate fără probleme, de a căror recunoaştere intersubiectivă depinde praxisul 
comunicativ cotidian. Acest caracter nefiresc e ca un ecou al acelei catastrofe din 
dezvoltare, care a însemnat, chiar şi din punct de vedere istoric, devalorizarea lumii 
tradiţionale - şi a dat naştere la efortul de reconstrucţie la un nivel superior. în această 
măsură în trecerea (devenită pentru omul adult rutină) de la acţiunea condusă pe 
principii la discursul ce verifică norme este inserat ceea ce Kohlberg a considerat ca 
proces de învăţare constructiv pentru toate stadiile. 

(3) Teoria lui Kohlberg nu cere doar clarificarea - schiţată în (1) - a punctului de 
referință normativ al dezvoltării morale şi explicarea conceptului de învăţare tratat în 
(2), ci şi analiza modelului de stadiu. Acest model, împrumutat din nou de la Piaget, 
pentru stadiile de dezvoltare ale unei competenţe, aici ale facultăţii de judecată morală, 
e descris de Kohlberg cu ajutorul a trei ipoteze puternice: 

1. Stadiile judecății morale formează o succesiune invariantă, ireversibilă şi 
consecutivă de structuri discrete. Prin această supoziţie, este exclus ca: 

- subiecţi diferiţi să atingă acelaşi scop pe căi de dezvoltare diferite; 

- un subiect să regreseze de la un stadiu superior la unul inferior; şi ca 

- un subiect să sară în decursul dezvoltării sale peste un stadiu. 

2. Stadiile dezvoltării morale formează o ierarhie în sensul că structurile cognitive 
ale unui stadiu superior „suprimă şi conservă totodată" pe acelea ale stadiilor inferioare, 
adică le înlocuiesc, dar le şi păstrează într-o formă reorganizată şi diferențiată. 

3. Fiecare stadiu al judecății morale poate fi caracterizat ca o totalitate structurată. Prin 
această supoziţie, se exclude faptul ca un subiect să trebuiască să evalueze la un 
moment dat diferite conţinuturi morale la diferite nivele. Nu sunt excluse însă așa-zisele 
fenomene de decalaj, ce relevă o ancorare succesivă a noilor structuri dobândite. 
Nucleul modelului îl constituie, în mod evident, ipoteza a doua. Am putea slăbi şi chiar 
modifica celelalte două ipoteze, însă modelul stadiilor de dezvoltare depinde în mod 
esenţial de ideea unei căi de dezvoltare, ce poate fi descrisă printr-o serie de structuri 
ordonată ierarhic. Kohlberg şi Piaget mai utilizează pentru conceptul de ordine ierarhică 
şi pe acela de „logică a dezvoltării". Această expresie trădează mai întâi o încurcătură în 
raport cu faptul că, într-adevăr, deşi structurile cognitive admise ale stadiilor ce decurg 
unul după altul stau unele cu altele în relaţii interne, ce pot fi cunoscute intuitiv, ele se 
sustrag totuşi unei analize realizate exclusiv prin concepte logico-semantice. Kohlberg 
îşi justifică logica dezvoltării celor şase stadii ale judecății morale prin asocierea lor cu 
perspectivele sociale corespunzătoare: 

Tabelul 2. „Perspectivele sociale" a lui Kohlberg'* 

Stadiul 

1 Acest stadiu adoptă un punct de vedere egocentric. O persoană aflată în acest 


stadiu nu consideră sau nu recunoaşte interesele celorlalţi ca fiind diferite de cele ale 
actorului, şi nu asociază două puncte de vedere. Acţiunile sunt judecate mai degrabă 
pornind de la consecinţele fizice, decât în termenii intereselor psihologice ale celorlalţi. 
Perspectiva autorităţii este confundată cu cea proprie. 

2 Acest stadiu adoptă o perspectivă individualistă concretă. O persoană aflată în 
acest stadiu separă propriile interese şi puncte de vedere de cele ale autorităţii şi ale 
celorlalţi. El ori ea îşi dă seama că fiecare trebuie să-şi urmărească interese individuale 
şi că acestea intră în conflict, aşa încât ideea de drept e relativă (într-un sens 
individualist concret). Persoana integrează sau relaţionează interesele individuale 
conflictuale cu cele ale celorlalţi prin schimbul instrumental de servicii, prin nevoia 
instrumentală de altul şi de bunăvoința lui, ori prin corectitudinea de a da fiecărei 
persoane aceeaşi la fel de mult. 

3 Acest stadiu adoptă o perspectivă a individului în relaţie cu alţi indivizi. O 
persoană în acest stadiu îşi dă seama de sentimentele, înțelegerile şi aşteptările pe care 
le împărtăşeşte cu alţii şi care capătă prioritate în raport cu interesele individuale. 
Persoana asociază două puncte de vedere prin „regula de aur concretă", punându-se pe 
sine în locul celuilalt. El ori ea nu ia în considerare perspectiva unui „sistem" 
generalizat. 

4 Acest stadiu diferenţiază punctul de vedere social de motivele sau înţelegerea 
interpersonală. O persoană în acest stadiu adoptă punctul de vedere al sistemul ce 
defineşte rolurile şi regulile. El ori ea consideră relaţiile individuale în funcţie de locul 
ocupat în sistem. 

5 Acest stadiu adoptă o perspectivă premergătoare societăţii - aceea a individului 
raţional conştient de valorile şi drepturile anterioare contractelor şi atribuţiilor sociale. 
Persoana integrează perspectivele prin mecanismele formale ale înțelegerilor, 
contractului, imparţialităţii obiective, şi prin proces. El ori ea ia în considerare punctul 
de vedere moral şi punctul de vedere legal, recunosc că sunt în conflict şi găsesc că e 
dificil să le integreze. 

6 Acest stadiu adoptă perspectiva unui punct de vedere moral din care derivă 
aranjamentele sociale sau pe care se bazează. Perspectiva este aceea a unui individ 
raţional care recunoaşte natura moralității sau premisa morală fundamentală a 
respectului pentru alte persoane ca scopuri în sine, nu ca mijloace. 

Kohlberg descrie perspectivele socio-morale în aşa fel încât legătura lor cu stadiile 
judecății morale se înţelege intuitiv. Această plauzabilitate e câştigată, fireşte, prin 
faptul că descrierea amestecă deja condiţiile social-cognitive ale judecății morale cu 
structurile acestor judecăţi. în plus, condiţiile social-cognitive nu sunt din punct de 
vedere analitic atât de precis formulate, încât să putem vedea fără dificultate de ce 
succesiunea dată exprimă o ierarhie în sensul logicii dezvoltării. Am putea probabil 
elimina aceste rezerve, dacă înlocuim perspectivele socio-morale ale lui Kohlberg cu 
stadiile preluării de perspective!5, cercetate între timp de R. Selman. Vom vedea că 
acest pas este într-adevăr de ajutor, dar nu şi suficient pentru justificarea stadiilor 
morale. 

Mai trebuie arătat, la început, faptul că descrierile pe care le oferă Kohlberg în tabelul 1 
îndeplinesc condiţiile modelului de stadii propriu logicii dezvoltării. Aceasta este o 
sarcină ce trebuie rezolvată prin analiza conceptelor. 

După părerea mea, cercetările empirice vor fi duse mai departe abia când va exista o 
propunere de soluţionare, interesantă şi suficient de precisă, în forma unei ipoteze de 
reconstrucţii. Aş vrea să examinez acum dacă iniţiativa eticii discursului poate contribui 
cu ceva la rezolvarea acestei probleme. 

Etica discursului se serveşte de argumente transcendentale ce demonstrează 
irecuzabilitatea anumitor condiţii. Cu ajutorul lor putem arăta unui oponent faptul că el 
revendică la modul performativ ceva ce trebuie anulat, şi comite prin aceasta o 
contradicţie performativă!€. In cazul întemeierii lui 'U' e vorba în mod special de 
identificarea unor premise pragmatice, fără de care jocul argumentării nu funcţionează. 


Fiecare persoană care ia parte la un praxis al argumentării trebuie să fi admis deja 
aceste condiţii cu conţinut normativ - la ele nu există alternativă. Participanţii sunt 
obligaţi, prin doar simplu fapt că recurg la argumentare, să recunoască această stare de 
fapt. Dovada trascendental-pragmatică serveşte aşadar la conştientizarea sferei de 
condiţii în care noi deja ne găsim dintotdeauna, fără a avea posibilitatea de ne eschiva 
apelând la alternative; lipsa de alternative înseamnă că acele condiţii sunt factic 
inevitabile pentru noi. 

Această stare de fapt a raţiunii nu poate fi întemeiată deductiv, însă poate fi explicată, la 
un pas ulterior, prin faptul că înţelegem vorbirea argumentativă ca pe un derivat 
special, unul deosebit, al acţiunii orientate pe înţelegere. Doar când ne reîntoarcem la 
nivelul teoriei acţiunii şi concepem discursul ca o continuare prin alte mijloace a acţiunii 
comunicative, înţelegem ce e propriu-zis cu etica discursului: în premisele de 
comunicare ale argumentării putem găsi conţinutul lui 'U', iar aceasta nu numai pentru 
că argumentările constituie o formă reflectată a acţiunii comunicative, dar şi pentru că 
în structurile acţiunii orientate pe înţelegere sunt presupuse întotdeauna acele 
reciprocităţi şi raporturi de recunoaştere în jurul cărora se învârt toate ideile morale - 
atât în viaţa de zi cu zi, cât şi în eticile filosofice. Această chestiune are, într-adevăr, o 
conotaţie naturalistă, ca şi invocarea kantienă a „stării de fapt a raţiunii"; ea nu se 
datorează în nici un caz unei erori naturaliste. Căci Kant se bazează, ca şi eticienii 
discursului, pe un tip de argumente, prin care atrage atenţia printr-o atitudine reflexivă - 
şi nu doar printr-o atitudine empirică a observatorului obiectivator- asupra caracterului 
inevitabil al acelor premise universale, pe care stă deja dintotdeauna praxisul nostru 
comunicativ cotidian, şi pe care noi nu putem să-l „alegem", aşa cum putem alege 
marca maşinii sau postulatele valorice. 

Modul transcendental de întemeiere corespunde intercalării discursului practic în 
contextele acţiunii comunicative; în această măsură etica 

discursului trimite la o teorie a acţiunii comunicative, fiind ea însăşi dependentă de 
aceasta. De aici trebuie să aşteptăm o contribuţie la reconstrucţia pe verticală a stadiilor 
conştiinţei morale; căci ea se raportează la structuri ale interacțiunii mijlocite verbal şi 
conduse de norme, în care este îmbinat ceea ce psihologia separă analitic pe 
considerentul preluării de perspective, pe acela al judecății morale şi pe acela al 
acţiunii. 

Kohlberg pune pe seama perspectivelor socio-morale povara întemeierii logicii 
dezvoltării. Aceste perspective sociale trebuie să releve facultăţi ale cogniţiei sociale; 
stadiile din tabelul al doilea nu se acoperă însă cu stadiile lui Selman ale preluării de 
perspective. Se recomandă separarea a două dimensiuni, ce fuzionează în descrierea lui 
Kohlberg; structura perspectivelor şi acele ideii de dreptate ce sunt „scoase" din 
inventarul cognitivului social respectiv. Aceste puncte de vedere normative nu trebuie 
„obţinute prin tertipuri", întrucât în conceptele de bază ale „lumii sociale" şi ale 
„interacțiunii conduse de norme" există deja dimensiunea morală. 

Chiar Kohlberg porneşte în reconstrucţia sa, în mod evident, de la conceptele unei 
structuri convenţionale a rolurilor. Copilul o învaţă în acest stadiu III într-o formă 
particulară, pentru a o generaliza apoi în stadiul al patrulea. Axa în jurul căreia se învârt 
oarecum perspectivele sociale o constituie „lumea socială" ca totalitate a interacțiunilor, 
care sunt legitim valabile într-o grupă socială, întrucât sunt reglementate instituţional. 
Pe primele două stadii, tânărul nu dispune încă de aceste concepte, în timp ce el ajunge 
pe ultimele două stadii la un punct de vedere, prin care lasă în urma sa societatea 
concretă, şi prin care poate verifica validitatea normelor existente. O dată cu această 
trecere, conceptele fundamentale prin care se constituise lumea socială pentru tânăr se 
transformă în mod nemijlocit în concepte morale fundamentale. Aş vrea să urmăresc 
aceste relaţii ale cogniţiei şi moralei cu ajutorul teoriei acţiunii comunicative. încercarea 
de a clarifica în acest context perspectivele sociale ale lui Kohlberg promite anumite 
avantaje. 

Conceptul de acţiune orientată pe înţelegere implică conceptele de „lume socială" şi 
„interacţiune condusă de norme", concepte ce au nevoie să fie explicate. Perspectiva 
socio-morală, pe care tânărul o formează în stadiile 3 şi 4 şi pe care el învaţă să o 
utilizeze reflexiv în stadiile 6 şi 7, poate fi inserată într-un sistem de perspective ale 
lumii; ce stau la baza acţiunii comunicative în asociere cu un sistem de perspective ale 


vorbitorului. Legătura dintre conceptele despre lume şi pretențiile de valabilitate 
deschide posibilitatea de a lega atitudinea reflexivă faţă de „lumea socială" 

Conştiinţță morală şi acţiune comunicativă 

127 

(la Kohlberg: „perspectiva premergătoare societății") de atitudinea ipotetică a unui 
participant la argumentare, ce tematizează pretenții corespunzătoare de valabilitate 
normativă; poate fi explicat prin aceasta de ce „moral point of view", conceput în 
termeni de etica discursului, izvorăşte din faptul că structura convențională a rolurilor 
devine reflexivă. 

Această inițiativă a teoriei acțiunii sugerează ideea că desfăşurarea perspectivelor socio- 
morale ar trebui înțeleasă în raport cu descentrarea înțelegerii lumii. în plus, ea 
concentrează atenţia pe structurile interacțiunii înseşi, în orizontul cărora tânărul învaţă 
constructiv conceptele de bază ale cognitivului social. Conceptul de acțiune 
comunicativă e apt să fie punctul de referință pentru o reconstrucție a stadiilor 
interacțiunii. Aceste stadii de interacțiune pot fi descrise cu ajutorul structurilor 
perspectivelor, implementate în diverse tipuri de acţiune. Atâta vreme cât aceste 
perspective, integrate şi întruchipate în interacțiuni, se adaptează firesc ordinii logicii 
dezvoltării, stadiile judecății morale pot fi în cele din urmă întemeiate, în aşa fel încât să 
explicăm stadiile morale ale lui Kohlberg prin stadiile interacțiunii, trecând p te 
perspectivele sociale. Pasul următor are în vedere acest scop. 

Voi aminti, pentru început, câteva rezultate ale teoriei acţiunii comunicative, pentru a 
arăta în cel fel conceptul de lume socială constituie o parte componentă a înţelegerii 
descentrate a lumii, aflată la baza acţiunii orientate pe înţelegere (II). Cercetările lui 
Flavell şi ale lui Selman asupra preluării de perspective trebuie să servească ca punct de 
plecare al analizei a două stadii de interacţiune; aici, voi urmări transformarea tipurilor 
preconvenţionale de acţiune pe ambele linii ale acţiunii strategice şi ale acţiunii 
reglementate de norme (III). Vreau apoi să explic apelând la analiza conceptelor: felul în 
care introducerea atitudinii ipotetice în acţiunea comunicativă face cu putinţă forma 
pretențioasă de comunicare a discursului; cum rezultă punctul de vedere moral din 
faptul că „lumea socială" devine reflexivă; şi cum pot fi în cele din urmă explicate 
stadiile judecății morale, W trecând peste perspectivele sociale, prin stadiile de 
interacţiune (IV). Această întemeiere a stadiilor moralei, specifică logicii dezvoltării, 
trebuie confirmată prin cercetări empirice ulterioare; pentru moment, aş vrea să utilizez 
aceste consideraţii pentru a explica unele anomalii şi probleme nerezolvate cu care se 
confruntă acum teoria lui Kohlberg (V). 

//. Despre structura perspectivelor acţiunii orientate pe înţelegere 


Voi numi (1) câteva aspecte conceptuale ale acţiunii orientate pe înţelegere şi voi schiţa 
(2) felul în care aceste concepte ale lumii sociale şi ale acţiunii reglate de norme 
izvorăsc din descentrarea înţelegerii lumii. 

(1) Am explicat în detaliu în alt loc conceptul acţiunii comunicative!”; aş vrea aici să 
amintesc de punctele de vedere importante, din care am iniţiat această cercetare 
formal-pragmatică. 

(a) Orientarea pe înțelegere versus orientarea pe succes. Interacțiunile sociale sunt mai 
mult sau mai puţin cooperante şi stabile, mai mult sau mai puţin conflictuale sau 
instabile. întrebarea din teoria societăţii, cum e posibilă ordinea socială, corespunde 
întrebării din teoria acţiunii, cum îşi pot coordona planurile (cel puţin doi) participanţi la 
interacţiune, astfel încât celălalt [Alter] să-şi poată „lega" acţiunile sale de acţiunile ego- 
ului într-o manieră nonconflictuală, evitând riscul unei suprimări a interacțiunii. în 
măsura în care actorii sunt orientaţi exclusiv pe succes, adică se orientează în funcţie de 
consecinţele acţiunii lor, ei încearcă să-şi atingă scopurile de acţiune prin aceea că 
influenţează din exterior, prin arme sau bunuri, amenințând sau ispitind, definiţia 
conjuncturală, respectiv deciziile sau motivele oponentului lor. Coordonarea acţiunilor 
subiecţilor, care i-au în acest fel un contact strategic unul cu altul, depinde de felul în 
care se îmbină calculele egocentrice ce au în vedere beneficiul. Gradul de cooperare şi 
stabilitate rezultă atunci din contextele în care sunt prezente interesele participanţilor. 


în raport cu aceasta, eu vorbesc despre acţiune comunicativă, arunci când actorii admit 
să-şi coordoneze intern planurile lor de acţiune şi îşi urmăresc scopurile doar cu condiţia 
unui acord asupra situaţiei şi a consecinţelor aşteptate, fie acesta unul deja existent sau 
unul ce trebuie negociat. în ambele cazuri, structura teleologică a acţiunii este deja pre- 
supusă, în măsura în care actorilor le este acordată facultatea de a acţiona în raport cu 
un scop şi interesul pentru realizarea planurilor lor de acţiune. Modelul de acțiune 
strategică poate însă să se mulţumească cu descrierea structurilor acţiunii orientate în 
mod nemijlocit pe succes, în timp ce modelul acțiunii orientate pe înțelegere trebuie să 
specifice condiţiile acordului obţinut în mod comunicativ, în care celălalt îşi poate lega 
acţiunile sale de cele ale ego-ului'?. 

(b) înțelegerea ca mecanism de coordonare a acţiunii. Conceptul acţiunii comunicative e 
în aşa fel gândit, încât momentele înţelegerii, ce asociază planurile de acţiune a diferiţi 
participanţi şi adaptează acţiunile ce urmăresc un scop la un context de interacţiune, nu 
pot fi reduse la o acţiune teleologică!*. Procesele de înţelegere urmăresc obţinerea unui 
acord ce depinde de consimţământul motivat raţional dat cu privire la conţinutul unei 
exprimări. Acordul nu poate impresiona cealaltă parte, el nu poate fi impus oponentului 
prin manipulare: Ceea ce în mod vădit e produs prin influenţă externă nu poate fi 
considerat ca fiind un acord. Acesta se bazează întotdeauna pe convingeri comune. 
Producerea convingerilor poate fi analizată pe modelul luării de poziţie faţă de o ofertă 
dată printr-un act de vorbire. Actul de vorbire al unuia are succes doar dacă celălalt 
acceptă oferta conținută în el, căci el ia o poziţie afirmativă, chiar dacă mereu într-o 
manieră implicită, faţă de o pretenţie de valabilitate care poate fi în principiu 
criticabilă%. 

(c) Situaţia acţiunii şi situaţia lingvistică. Dacă înţelegem în genere acţiunea ca fiind 
capacitatea de a avea control asupra situaţiilor, atunci conceptul de acţiune 
comunicativă scoate din noţiunea de control asupra situaţiei, pe lângă aspectul 
teleologic al realizării unui plan de acţiune, şi aspectul comunicativ al interpretării în 
comun a situaţiei, în genere producerea unui consens. O situaţie reprezintă un fragment 
dintr-o lume a vieţii, fragment delimitat în raport cu o temă. Tema apare în legătură cu 
interesele şi scopurile de acţiune ale participantului; ea circumscrie domeniul de 
relevanţă al obiectelor capabile să fie tematizate. Planurile de acțiune individuale 
accentuează tema şi determină nevoia de înțelegere actuală, ce trebuie satisfăcută prin 
travaliul de interpretare. Sub acest aspect, situaţia acţiunii este concomitent o situaţie 
lingvistică, în care cei ce acţionează adoptă alternativ rolurile deţinute în comunicare de 
vorbitori, expeditori şi de cei prezenţi. Acestor roluri le corespund perspectivele 
participantului avute de prima şi a doua persoană, cât şi perspectiva observatorului a 
celei de-a treia persoane, din care poate fi observată şi, prin aceasta, obiectualizată 
relaţia eu-tu ca o legătură intersubiectivă. Acest sistem de perspective ale vorbitorului e 
încrucişat cu un sistem de perspective ale lumii (vezi (9)). 

(d) Fundalul lumii vieții. Acţiunea comunicativă poate fi înţeleasă ca un proces circular, 
în care actorul este în acelaşi timp atât inițiatorul ce controlează situaţiile prin acţiuni 
responsabile, cât şi produsul tradiţiilor în care stă, al grupelor solidare de care aparţine, 
şi al proceselor de socializare în care creşte. 

în timp ce fragmentul relevant al lumii vieţii i se impune celui ce acţionează - aşa zicând, 
de la început - ca problemă pe care trebuie s-o rezolve într-o regie proprie, el e purtat a 
tergo de o lume a vieţii, care nu pregăteşte pentru procesele de înţelegere doar 
contextul, ci şi resursele. Lumea comună a vieţii pune la dispoziţie un stoc de evidențe 
culturale, din care participanţii la comunicare îşi extrag, în eforturile lor de tălmăcire, 
modelul de interpretare asupra căruia au ajuns la consens. 

Aceste supoziţii de fundal deţinute cultural sunt doar o componentă a lumii vieţii; chiar 
şi solidarităţile grupurilor unificate prin valori şi competențele indivizilor socializaţi 
servesc, în alt fel decât tradiţiile culturale, ca resurse ale acţiunii orientate pe 
înţelegere?!. 

(e) Procesul de înțelegere între lume şi lume a vieţii. Lumea vieții constituie aşadar 
contextul pveînţeles intuitiv al situaţiei de acţiune; în acelaşi timp, ea oferă resurse 
pentru procesele de interpretare, prin care participanţii la comunicare caută să satisfacă 


nevoia de înţelegere izvorâtă din situaţia de acţiune respectivă. Cei ce acţionează 
comunicativ trebuie însă să se înțeleagă cu privire la ceva din lume, atunci când vor să- 
şi realizeze prin consens planurile lor de acţiune pe baza unei situaţii de acţiune definite 
în comun. Ei presupun aici un concept de lume (ca totalitate a situaţiilor de fapt 
existente) ca acel sistem de referinţă, cu ajutorul căruia pot decide despre ce e vorba 
sau despre ce nu e vorba. înfăţişarea faptelor nu este, totuşi, decât una din mai multele 
funcțiuni ale înţelegerii lingvistice. Acţiunile lingvistice nu servesc doar înfăţişării (sau 
presupunerii) de stări şi evenimente, în care vorbitorul se raportează la ceva din lumea 
obiectivă. Ele servesc în acelaşi timp şi la producerea (sau înnoirea) relaţiilor 
interpersonale, în care vorbitorul se raportează la ceva din lumea socială a 
interacțiunilor reglementate legitim, precum manifestările trăirilor, adică 
autoreprezentării, în care vorbitorul se raportează la ceva din lumea subiectivă la care el 
are acces în mod privilegiat. Participanţii la comunicare pun la baza străduinţelor lor de 
înţelegere un sistem de referinţă format din exact trei lumi. în acest fel, un acord din 
lumea comunicativă cotidiană se poate baza, în acelaşi timp, pe o cunoaştere 
propozițională împărtăşită intersubiectiv, pe o concordanţă normativă şi pe o încredere 
reciprocă. 

(£) Relațiile lumii şi pretenţiile de valabilitate. Faptul că participanţii la comunicare 
ajung la un acord se măsoară după luările de poziţie prin Da sau Nu prin care 
destinatarul acceptă sau respinge pretenţiile de valabilitate ridicate de vorbitor. în 
atitudinea orientată pe înţelegere vorbitorul, prin fiecare exprimare inteligibilă, pretinde 

- că enunţul făcut este adevărat (respectiv că sunt atinse premisele existenţei unui 
conţinut propoziţional amintit); 

- că acţiunea lingvistică este corectă în raport cu un context normativ existent (respectiv 
că este legitim contextul normativ pe care îl umplu); şi 

- că intenţia vorbitorului care a fost arătată este înţeleasă aşa cum a fost exprimată. 
Cine respinge o ofertă inteligibilă dată printr-un act de vorbire contestă validitatea 
exprimării prin cel puţin unul din aceste trei aspecte: al adevărului, corectitudinii şi 
autenticității. El arată prin acest „Nu" faptul că exprimarea nu satisface cel puţin una 
din funcţiile ei (de prezentare a situaţiilor de fapt, de asigurare a relaţiilor 
interpersonale sau de manifestare a trăirilor), întrucât ori nu e în armonie cu lumea 
situaţiilor de fapt existente, ori cu lumea noastră a relaţiilor interpersonale reglementate 
legitim, ori cu lumea particulară a trăirilor subiective. în comunicarea normală 
cotidiană, aceste aspecte nu sunt diferenţiate în mod clar; în cazul disensiunii şi al 
problematizării obstinate, vorbitorii competenţi pot diferenţia între relații particulare ale 
lumii, pot tematizz pretenţii de valabilitate particulare şi pot lua atitudine faţă de ceva 
întâlnit, indiferent dacă e obiectiv, normativ sau subiectiv. 

(g) Perspectivele lumii. Dacă explicăm acum structurile acţiunii orientate pe înţelegere 
din punctele de vedere exprimate în (a) până la (c), putem cunoaşte opțiunile de care 
dispune un vorbitor competent, ca urmare a acestei analize. El are de ales în mod 
principial între un mod cognitiv, interactiv şi expresiv de utilizare a limbajului, şi între 
clasele corespunzătoare ale acțiunii lingvistice constative, regulative şi reprezentative, 
pentru a se concentra asupra unui aspect al pretenţiei universale de valabilitate, fie 
asupra chestiunilor de adevăr, asupra celor legate de dreptate sau de gust, respectiv 
asupra chestiunilor legate de expresia personală. El are de ales între trei atitudini 
fundamentale şi între perspectivele corespunzătoare ale lumii. Dincolo de acest lucru, 
înţelegerea descentrată a lumii îi permite să adopte faţă de natura exterioară nu doar o 
atitudine obiectivatoare, ci şi una conformă cu normele, respectiv una expresivă; faţă de 
societate nu doar o atitudine conformă cu normele, ci şi una obiectivatoare, respectiv 
una expresivă; şi faţă de natura interioară nu doar o atitudine expresivă, ci şi una 
obiectivatoare, respectiv una conformă cu normele. 

(2) O înțelegere descentrată a lumii presupune, prin urmare, o diferenţiere a relaţiilor 
lumii, a pretențiilor de valabilitate şi a atitudinilor fundamentale. Acest proces se 
originează într-o diferențiere între lumea 

vieții şi lume. în orice proces de comunicare făcut conştient se repetă întrucâtva 
această diferenţieze, asimilată anevoios în ontogeneza facultăţii de vorbire şi acţiune. De 


fundalul difuz, prezent doar în mod intuitiv şi absolut cert al lumii vieţii, se desprind 
sferele aceluia asupra căruia poate fi atins un acord failibil. Cu cât merge mai departe 
această diferenţiere, cu atât mai clar se pot desparte cele două: pe de o parte, orizontul 
de-la-sine-înţelesurilor neîndoielnice, împărtăşite intersubiectiv şi netematizate, pe care 
îl păstrează în spate participanţii la comunicare; iar pe de altă parte, ceea ce ei au în 
faţă ca şi conţinut al comunicării lor, constituit intramundan - obiecte pe care le pot 
percepe şi manipula, norme obligatorii, pe care le pot respecta sau încălca, trăiri 
accesibile în mod privilegiat, pe care le pot manifesta. Pe măsură ce participanţii la 
comunicare îl înţeleg pe acela asupra căruia se înţeleg, ca pe ceva din lume, separat de 
fundalul lumii vieţii, ca ceva ieşit din această lume a vieţii, ceea ce e cunoscut în mod 
explicit se separă de certitudinile rămase implicite, conținuturile comunicative iau 
caracterul unei cunoaşteri legate de un potenţial de temeiuri, care pretinde validitate şi 
care poate fi criticat, adică contestat cu temeiuri”?. 

în contextul nostru e important să distingem perspectivele lumii de perspectivele pe 
care le au vorbitorii. Pe de o parte, participanţii la comunicare trebuie să aibă 
competenţa de a adopta, în caz de nevoie, o atitudine obiectivatoare faţă de situaţiile de 
fapt existente, una conformă cu regulile faţă de relaţiile interpersonale legitim 
reglementate şi una expresivă faţă de propriile trăiri (şi să varieze încă o dată aceste trei 
atitudini faţă de fiecare din cele trei lumi). Pe de altă parte, pentru a se putea înțelege 
cu privire la ceva din lumea obiectivă, socială şi subiectivă, ei trebuie să poată adopta şi 
atitudinile legate de rolurile de comunicare ale primei, ale celei de-a doua şi ale celei de- 
a treia persoane. 

înţelegerea descentrată a lumii este caracterizată printr-o structură complexă a 
perspectivelor ce le integrează pe amândouă: atât perspectivele întemeiate în sistemul 
de referinţă formal al celor trei lumi şi legate de atitudinile faţă de lume, cât şi 
perspectivele gândite în situaţia lingvistică însăşi şi legate de rolurile de comunicare. 
Noţiunile gramaticale corelative ale acestor perspective ale lumii şi ale vorbitorului 
sunt, pe de o parte, cele trei moduri fundamentale de utilizare a limbajului şi, pe de altă 
parte, sistemul pronumelor personale. 

Decisiv pentru problema noastră este însă faptul că o dată cu dezvoltarea acestor 
structuri a perspectivelor obţinem şi cheia pentru întemeierea stadiilor morale la care 
năzuim prin mijloacele logicii dezvoltării. 

înainte de a începe în paragrafele următoare cercetări similare, aş vrea să indic ideile de 
bază de care mă las condus în cele ce urmează. 

Sunt convins că ontogeneza perspectivelor vorbitorului şi ale lumii, ontogeneza ce a dus 
la o înţelegere descentrată a lumii, poate fi lămurită numai în legătură cu dezvoltarea 
structurilor de interacţiune corespunzătoare. Dacă pornim, ca şi Piaget, de la acţiune, 
adică de la dezbaterea activă a unui subiect cu lumea sa înconjurătoare, subiect ce 
învaţă constructiv, atunci apare ideea că sistemul de perspective se dezvoltă din două 
rădăcini: pe de o parte, din perspectiva observatorului pe care copilul o obţine prin 
contactul de percepţie şi manipulare cu lumea sa fizică înconjurătoare, cât şi, pe de altă 
parte, din perspectivele de tipul eu-tu de relaţie reciprocă, pe care copilul le practică 
prin contactul mijlocit simbolic cu persoanele de referinţă (în cadrul interacțiunii 
socializatoare). Perspectiva observatorului se consolidează mai târziu în atitudinea 
obiectivatoare faţă de natura exterioară (respectiv faţă de lumea situaţiilor de fapt 
existente), în timp ce perspectivele de tipul eu-tu se aşază definitiv în acele atitudini ale 
primei şi celei de-a doua persoane, legate de rolurile de comunicare ale vorbitorului şi 
ascultătorului. Ele îşi datorează această stabilitate unei transformări şi diferențieri a 
perspectivelor originare: perspectiva observatorului se inserează în sistemul de 
perspective ale lumii; iar perspectivele de tipul eu-tu se întregesc într-un sistem de 
perspective ale vorbitorului. Dezvoltarea structurilor de interacţiune poate servi aici ca 
fir conducător în reconstrucţia acestor procese. 

în al doilea rând, voi urmări ipoteza conform căreia întregirea siste- W mului de 
perspective ale vorbitorului se petrece în două mari momente de dezvoltare. Stadiul 
preconvenţional a interacțiunii poate fi înţeles, pe considerente structurale, ca 
implementare în tipuri de acţiune a perspectivelor de tipul eu-tu exersate peste rolurile 
de vorbitor şi ascultător. Introducerea perspectivei observatorului în domeniul 
interacțiunii şi asocierea perspectivei observatorului la perspectivele de tipul eu-tu fac 


posibilă transpunerea la un nou nivel a coordonării acţiunii. Sistem complet de 
perspective ale vorbitorului reiese din ambele transformări: rolurile de comunicare ale 
primei, ale celei de-a doua şi ale celei de-a treia persoane se îmbină abia după trecerea 
la stadiul convenţional al interacțiunii. 

Sistemul de perspective ale lumii se completează în alt mod. Pentru a reconstrui acest 
proces, putem să ne legăm de observaţia că în stadiul convenţional al interacțiunii apar 
două noi tipuri de acţiune: acţiunea strategică şi interacţiunea condusă de norme. 
Atunci când copilul, o dată cu integrarea perspectivei observatorului în domeniul 
interacțiunii, învaţă să 

perceapă interacţiunile - şi participarea la ele - ca procese din lumea obiectivă, pe linia 
comportamentul bazat pe interes din timpul conflictului poate apare un tip de acţiune 
orientat doar pe succes. Prin exersarea acţiunii strategice apar însă, concomitent, 
alternative ale acţiunii nonstrategice. îndată ce percepția interacțiunilor sociale se 
diferenţiază în acest sens, tânărul nu se poate sustrage imperativului de a reorganiza la 
nivelul convenţional şi tipurile acţiunii nonstrategice, râmase oarecum în urmă. în 
această situaţie, o lume socială a interacțiunilor conduse de norme şi capabile să fie 
tematizate se desparte de fundalul lumii vieţii. 

Aş vrea de aceea, în al treilea rând, să urmăresc ipoteza potrivit căreia introducerea 
perspectivei observatorului domeniul de interacţiune iniţiază de asemenea constituirea 
unei lumi sociale - şi evaluarea acţiunilor în funcţie de respectarea şi încălcarea 
normelor recunoscute social. O lume socială constă pentru cei ce iau parte la ea din 
chiar normele care stabilesc ce interacțiuni aparţin totalităţii de relaţii interpersonale 
autorizate; toţi actorii pentru care e valabil un asemenea set de norme aparţin aceleiaşi 
lumi sociale. De conceptul de lume socială este legată şi atitudinea conformă cu 
normele, adică perspectiva din care un vorbitor se raportează la normele recunoscute”. 
Conceptele fundamentale social-cognitive ale lumii sociale şi interacţiunea condusă de 
norme se formează aşadar în cadrul unei înţelegeri descentrate a lumii, ce se datorează 
diferenţierii în perspective ale vorbitorului şi perspective ale lumii. Aceste premise 
foarte complicate ale perspectivelor sociale ale lui Kohlberg ar trebui să ne ofere în cele 
din urmă firul conducător, pentru a reduce stadiile judecății morale la stadiile de 
interacţiune. 

în cele ce urmează nu e vorba decât de a face plauzibile tocmai premisele acum 
dezvoltate ale ontogenezei perspectivelor vorbitorului şi ale lumii; ne bazăm pentru 
aceasta pe cercetări empirice existente. O asemenea reconstrucţie ipotetică poate să 
conducă, în cel mai bun caz, cercetările ulterioare. Fireşte, ipotezele noastre pretind o 
diferenţiere nu tocmai uşor de operaţionalizat între (a) rolurile de comunicare şi 
perspectivele vorbitorului, (b) implementarea acestor perspective ale vorbitorului în 
diverse tipuri de interacţiune şi (c) structura perspectivelor unei înţelegeri a lumii, ce 
permite alegerea între atitudinile fundamentale faţă de lumea obiectivă, socială şi 
subiectivă. Sunt conştient de dificultatea ce rezultă din faptul că trebuie să adaug din 
exterior punctele de vedere analitice (a) până la (c) la materialul găsit în cercetările de 
până acum. 

IIl. Integrarea perspectivelor participantului 

şi ale observatorului şi transformarea tipurilor 

preconvenţionale de acţiune 

Pentru început, voi interpreta stadiile preluării de perspective ale lui Selman sub 
aspectul în care se edifică pas cu pas un sistem de perspective ale vorbitorului complet 
reversibile (1). în continuare, voi descrie patru tipuri diferite de interacțiuni în care se 
materializează perspectivele de tipul eu-tu, pentru a arăta apoi, cu ajutorul transformării 
în acţiune strategică a comportamentului bazat pe interes din timpul conflictului, ce 
înseamnă introducerea perspectivei observatorului în domeniul interacțiunii (2). în final, 
voi reconstrui transformarea în acţiune reglată de norme a acţiunii bazate pe interes şi a 
comportamentului bazat pe interes din timpul cooperării, pentru a demonstra faptul că 
doar pe această linie se poate elabora structura perspectivelor unei acţiuni orientate pe 
înţelegere (3). 


(1) în expunerea sa, Selman caracterizează cele trei stadii ale preluării de perspective cu 
ajutorul noţiunilor de persoane şi relație”. 


Tabelul 3. Perspectivele acțiunii ale lui Selman 


Nivelul 1: Preluarea diferențiată şi subiectivă a perspectivei, (aprox. de 5 la 9 ani) 
Noţiunea de persoane: diferențiată. La nivelul 1, progresul conceptual cheie îl constituie 
diferenţierea clară între caracteristicile fizice şi psihologice ale persoanelor. Ca rezultat, 
sunt diferenţiate actele intenţionale şi neintenţionale, fiind produsă conştiinţa faptului 
că fiecare persoană are o unică viaţă psihologică, subiectivă şi ascunsă. Exprimările 
gândului, părerii sau ale sentimentului sunt văzute totuşi ca fiind unitare, şi nu 
amestecate. 

Noţiunea de relații: subiectivă. Perspectivele subiective asupra sinelui şi a celorlalţi sunt 
diferenţiate în mod clar şi recunoscute ca fiind în mod potenţial diferite. Totuşi, 
exprimarea subiectivă a altuia este încă gândită ca fiind recognoscibilă prin simpla 
observare fizică. Asocierea perspectivelor e gândită în termeni unilaterali, 
unidirecţionali, în termenii unei perspective asupra unui actor şi a impactului asupra 
acestuia. De exemplu, în această simplă concepţie unilaterală a asocierii de perspective 
şi a cauzalităţii interpersonale, un cadou face pe cineva fericit. Acolo unde există vreo 
înţelegere a reciprocităţii bilaterale, acest lucru este limitat la aspectul 

material - copilul lovit loveşte înapoi. Indivizii sunt văzuţi ca răspunzând la o acţiune 
printr-o acţiune similară. 

Nivelul 2: Preluarea autoreflexivă/a celei de-a doua persoane şi reciprocă a perspectivei 
(aprox. între 7 şi 12 ani) 

Noţiunile de persoane: autoreflexivă/persoana a doua. Progresele conceptuale cheie de 
la nivelul 2 sunt abilitatea crescută a copilului de a păşi mental în afara lui şi de a prelua 
o perspectivă autoreflexivă, a celei de-a doua persoane, asupra lui însuşi şi a gândurilor 
şi acţiunilor sale și asupra cunoaşterii faptului că şi ceilalţi pot la fel de bine să le facă. 
Exprimările gândurilor şi sentimentelor persoanei sunt văzute ca fiind potenţial diverse, 
de exemplu, curios, speriat şi fericit, dar formând grupuri de aspecte reciproc izolate şi 
secvențiale, de exemplu, foarte curios şi fericit, dar puţin speriat. Atât şinele cât şi 
ceilalţi sunt înţeleşi ca fiind capabili să facă lucruri (acţiuni deschise) pe care e posibil să 
le nu dorească să le facă (să le intenţioneze). Persoanele sunt înţelese ca având o 
orientare dublă, dispusă social: manifestarea vizibilă, probabil pentru spectacol, şi 
realitatea ascunsă mai adevărată. 

Noţiunile de relaţii: reciproce. Diferenţele dintre perspective sunt văzute în mod 
relativist din cauza recunoaşterii - de nivel 2-a unicităţii setului ordonat de valori şi 
scopuri a fiecărei persoane. O nouă reciprocitate bilaterală este semnul noţiunilor de 
nivel 2 despre relaţii. E o reciprocitate de gânduri şi sentimente, şi nu doar de acţiuni. 
Copilul se pune în locul altcuiva şi îşi dă seama că celălalt va face la fel. în termeni 
mecanici-logici stricţi, copilul vede acum posibilitatea regresului infinit al preluării de 
perspective (Ştiu că ştie că ştiu că ştie... etc.) Copilul îşi mai dă seama că distincţia între 
manifestarea exterioară şi realitatea interioară înseamnă că persoanele pot înşela pe 
ceilalţi în privinţa stării lor interioare, ce pune limite exacte în preluarea perspectivei 
interioare a altuia. în esenţă, reciprocitatea bilaterală a acestui nivel are ca rezultat 
practic destinderea, în care ambele părţi sunt satisfăcute, dar într-o izolare relativă: doi 
indivizi se văd pe ei înşişi dar şi pe celalalt, nu însă şi sistemul relaţional dintre ei. 
Nivelul 3: preluarea de perspectivă mutuală şi specifică celei de-a treia 

persoane (aprox. între 10 şi 15 ani) 

Noţiunile de persoane: a treia persoană. Persoanele sunt văzute de tânărul adolescent 
aflat la nivelul 3 ca sisteme de atitudini şi valori destul de consistente pe termen lung, 
aflându-se în opoziţie cu stările de la nivelul 2, 

ce se pot schimba la întâmplare. Progresul conceptual critic este faţă de abilitatea de a 
prelua cu adevărat perspectiva celei de-a treia persoane, de a păşi afară nu numai din 


perspectiva sa proprie imediată, dar şi afară din sine ca sistem al totalităţii. Sunt 
produse noţiuni despre ceea ce am putea numi „un eu observant", aşa cum adolescenţii 
se văd simultan ca fiind atât actori cât şi obiecte, acţionând şi reflectând simultan la 
efectele acţiunii asupra lor înşişi, reflectând la sine în interacţiune cu sine. 

Noţiunile de relaţii: mutuale. Perspectiva celei de-a treia persoane permite mai mult 
decât simpla preluare a perspectivei altuia asupra sinelui; adevărata perspectivă a celei 
de-a treia persoane asupra relaţiilor caracteristice la nivelul 3 include şi coordonează 
simultan perspectivele sinelui şi ale celorlalţi, iar astfel sistemul, sau situaţia, şi toate 
părţile sunt văzute din perspectiva celei de-a treia persoane sau dintr-o altă perspectivă 
generalizată. în timp ce la nivelul 2, regresul infinit era într-adevăr evident, implicaţiile 
lui nu erau aşa. La nivelul 3, limitările şi inutilitatea încercărilor de a înţelege 
interacţiunile pe baza modelului regresului infinit devin evidente; perspectiva celei de-a 
treia persoane de la acest nivel permite adolescentului păşirea abstractă în afara 
interacțiunii interpersonale, coordonarea simultană şi mutuală şi luarea în considerare a 
perspectivelor proprii şi ale celorlalţi (şi a interacțiunilor lor). Subiecţii ce gândesc la 
acest nivel văd necesitatea de a coordona perspective reciproce şi cred că satisfacția 
socială, înţelegerea sau deciziile trebuie să fie reciproce şi coordonate în aşa fel încât să 
fie autentice şi efective. Relaţiile sunt privite ca fiind sisteme actuale în care gândurile şi 
experienţele sunt mutual împărtăşite?. 

Pentru grupa de vârstă cuprinsă între 5 şi 9 ani”, procesul de asimilare a limbajului este 
terminat. Preluarea incompletă de perspective, caracteristică primului stadiu, stă deja 
pe un soclu stabil de intersubiectivitate, mijlocită lingvistic. Dacă plecăm, ca şi G.H. 
Mead, de la faptul că persoana tânără dobândeşte înţelegerea semnificaţiilor identice, 
adică convențiile valabile intersubiectiv asupra semnificaţiilor, prin aceea că el preia în 
mod repetat, în contextul de interacţiune, perspectivele şi atitudinile unei persoane de 
referinţă, atunci dezvoltarea cercetată de Selman a perspectivelor acțiunii se adaugă 
unei istorii deja terminate a preluării de perspective în domeniul perspectivelor 
lingvistice. Copilul ce poate vorbi a învăţat deja felul în care se adresează, cu intenţie 
comunicativă, unui ascultător şi felul în care, invers, se înţelege ca destinatar al unei 
asemenea exprimări. O relaţie reciprocă de tipul eu-tu apare între vorbitor şi ascultător, 
de îndată ce copilul poate distinge rostirea şi acţiunea. El distinge apoi înţelegerea cu un 
ascultător, aşadar 

acţiunile lingvistice şi echivalentele lor, de acţiunile influenţării unui obiect fizic sau 
social. Astfel, situaţia de plecare cu care au început reflecţiile noastre e caracterizată 
prin aceea că relaţia reciprocă dintre vorbitor şi ascultător se stabileşte la nivelul 
comunicării, nu însă şi la nivelul acțiunii. Copilul înţelege ceea ce celălalt (Alter) vizează 
prin enunţuri, cereri, anunţuri şi dorinţe, şi ştie cum înțelege el exprimările eului. 
Această reciprocitate dintre perspectivele vorbitorului şi ale ascultătorului, ce se 
raportează la ceea ce e spus, nu înseamnă încă o reciprocitate a orientărilor de acţiune, 
ea nu se extinde în mod automat asupra structurii aşteptării unuia ce acţionează, asupra 
perspectivelor din care actorii îşi proiectează şi urmăresc planurile lor de acţiune. 
Coordonarea planurile de acţiune cere o încrucişare a perspectivelor acţiunii, trecând 
peste reciprocitatea perspectivelor vorbitorului. Din acest punct de vedere, stadiile lui 
Selman pot fi interpretate în felul următor”. 

Pentru primul stadiu, Selman postulează faptul că el, copilul, distinge într-adevăr între 
perspectivele acţiunii şi ale interpretării, specifice diverşilor participanţi la interacţiune, 
însă este incapabil încă, atunci când evaluează acţiunile altora, să-şi păstreze propriul 
punct de vedere şi, în acelaşi timp, să se transpună în situaţia celuilalt. De aceea nici nu 
poate să-şi evalueze acţiunile sale proprii din punctul de vedere al celuilalt?. Copilul 
începe să diferenţieze între lumea exterioară şi lumea interioară la care are un acces 
privilegiat; lipsesc însă noţiunile social-cognitive fundamentale pentru lumea 
normativului, pe care Kohlberg le stabileşte pentru stadiul convenţional al 
perspectivelor sociale. în acest stadiu, copilul utilizează corect propoziţiile ce exprimă 
un enunţ, o cerere, o dorinţă sau o intenţie. El nu asociază, totuşi, nici un sens clar de 
propoziţii normative; imperativele nu sunt deosebite în funcţie de ocurenţa faptului că 
vorbitorul asociază de ele o pretenţie de putere subiectivă sau o pretenţie de valabilitate 
normativă, adică impersonală”. 

Primul pas înspre coordonarea planurilor de acţiune ale diferiților participanţi la 


interacţiune pe baza unei definiţii comune a situaţiei constă, aşadar, în a extinde relația 
reciprocă dintre vorbitor şi ascultător la relaţia dintre actori, ce interpretează din 
diferite perspective situația de acţiune comună, în lumina propriilor lor planuri. Nu e 
nici o întâmplare faptul că Selman desemnează acest stadiul al preluării de perspective 
prin perspectiva „celei de-a doua persoane". O dată cu trecerea Ja al doilea stadiu, 
tânărul învaţă să lege de ambele părţi orientările de acţiune ale vorbitorului şi ale 
ascultătorului. El poate să se transpună în perspectiva acţiunii celuilalt şi ştie că şi 
celălalt se poate transpune în perspectiva acţiunii sale, adică a 

eului său; eul şi celălalt pot adopta faţă de orientarea proprie de acţiune atitudinea 
celuilalt. Pentru coordonarea acţiunii eficiente devin rolurile de comunicare ale primei şi 
ale celei de-a doua persoane. Structura perspectivelor din atitudinea performativă a 
unui vorbitor nu mai este determinantă doar pentru înţelegere ci şi pentru interacţiunea 
însăşi. Prin aceasta se implementează în acţiune perspectivele de tipul eu-tu ale 
vorbitorului şi ascultătorului, într-un mod eficient sub aspectul coordonării. 

Această structură a perspectivelor se modifică din nou, o dată cu trecerea la cel de-al 
treilea stadiu, prin aceea că perspectiva observatorului e introdusă în domeniul 
interacțiunii. Fireşte, copiii utilizează de multă vreme în mod corect pronumele 
persoanei a treia, în măsura în care se înţeleg cu privire la alte persoane, cu privire la 
exprimările lor, la relaţiile lor de proprietate ş.a.m.d. Ei pot adopta chiar o atitudine 
obiectivatoare faţă de evenimentele şi lucrurile ce pot fi percepute şi manipulate. 
Tinerele persoane învaţă însă să se reîntoarcă dintr-o asemenea perspectivă de 
observator la relaţia interpersonală, pe care o acceptă printr-o atitudine performativă cu 
un alt participant la interacţiune. Pe aceasta ei o asociază atitudinii neutre a unei 
persoane prezente neimplicate, care urmăreşte procesul de comunicare din rolul de 
spectator. Cu această premisă, reciprocitatea orientărilor acţiunii - produse în stadiul 
precedent - poate fi obiectualizată şi conştientizată în legătura ei sistematică. 
Completarea sistemului de perspective ale acţiunii înseamnă în acelaşi timp actualizarea 
sistemului complet de perspective ale vorbitorului - gândite în gramatica pronumelui 
personal -, sistem ce face cu putinţă un nou nivel de organizare a dialogului“. Această 
nouă structură constă în aceea că încrucişarea reciprocă a orientărilor de acţiune ale 
primei persoane şi ale celei de-a doua poate fi înţeleasă ca atare din perspectiva unei a 
treia persoane. îndată ce interacţiunea e restructurată în acest sens, participanţii pot nu 
doar să-șipreia perspectivele acţiunii în mod reciproc, ci pot schimba perspectivele 
participantului pe perspectivele observatorului, transformân-du-le unele în altele. în 
acest al treilea stadiu, al preluării de perspective, e ridicat edificiul „lumii sociale", 
pregătit în stadiul al doilea. înainte de a arăta acest lucru, trebuie să arăt mai întâi 
tipurile de interacţiune, ce se transformă în acţiune strategică, respectiv în acţiune 
condusă de norme, la trecerea de la stadiul al doilea la cel de-1 treilea. 

(2) Selman şi-a elaborat iniţial teoria pe baza interviurilor clinice, ce au urmat 
prezentării a două filme. în centrul unuia din aceste două filme stătea Holy, o 
domnişoară de 8 ani; dilema la care a ajuns reflecta conflictul 

dintre o promisiune, pe care tatăl ei a smuls-o de la ea, şi relaţia ei cu prietena sa, pe 
care trebuia s-o ajute”. Istoria este astfel gândită încât în acest conflict ambele sisteme 
de acţiune, de care copilul aparţine, se ciocnesc unul cu altul: familia şi grupul 
prietenilor. J. Youniss a comparat pe considerente structurale relaţiile sociale ce există, 
pe de o parte, între adulţi şi copii, şi între cei de aceeaşi vârstă, pe de altă parte“. El le 
caracterizează cu ajutorul a diferite forme de reciprocitate. Forma nesimetrică a 
reciprocităţii, anume o complementaritate între aşteptări comportamentale diferite, se 
pune mai degrabă în condiţiile existenţei unui grad diferit de autoritate, aşadar în 
familie, în timp ce în condiţiile unor relaţii egalitare de prietenie există mai degrabă o 
simetrie între aşteptări comportamentale de acelaşi fel. Pentru coordonarea acţiunii, 
complementaritatea bazată pe autoritate are drept consecinţă faptul că unul controlează 
contribuţia la interacţiune a celuilalt; dimpotrivă, o reciprocitate bazată pe interes face 
ca cei ce participă să-şi controleze reciproc contribuţiile pe care le aduc în interacţiune. 
Evident, relaţii sociale complementare, bazate pe autoritate, şi cele simetrice, bazate pe 
interes, determină două tipuri diferite de interacţiune, ce pot întruchipa aceeaşi 


structură a perspectivelor, anume acea reciprocitate a perspectivelor acţiunii ce 
caracterizează stadiul al doilea de preluare de perspective al lui Selman. în ambele 
tipuri de acţiune sunt implementate perspectivele de tipul eu-tu pe care le preiau 
vorbitorul şi ascultătorul unul în raport cu altul. După Selman, copilul dispune în acest 
stadiu de noţiuni analoage structural de aşteptare comportamentală, de autoritate, de 
motiv al acţiunii şi de capacitate de acţiune. Această dotare social-cognitivă îngăduie o 
diferenţiere între lumea exterioară şi interiorul unei persoane, atribuirea de intenţii şi 
orientări în funcţie de nevoi şi deosebirea între acţiuni intenţionate şi acţiuni 
neintenţionate. Copiii dobândesc prin aceasta şi capacitatea de a conduce interacțiuni, 
trecând eventual peste manevra de diversiune. 

în relaţiile cooperante, participanţii renunţă la mijlocul diversiunii, în relaţiile bazate pe 
autoritate, partea dependentă nu poate recurge la diversiune, nici în caz de conflict... 
Opţiunea unei influenţări a comportamentului celuilalt există doar cu condiţia ca eul să 
interpreteze (a) relaţia socială ca fiind simetrică şi (b) situaţia acţiunii din punctul de 
vedere al nevoilor conflictuale. Acest comportament concurential reclamă influențarea 
reciprocă a eului şi a celuilalt. Acest tip de concurenţă poate fi întâlnit, fireşte, şi în 
cadrul instituţional al familiei, aşadar cu condiţia existenţei unui grad diferit de 
autoritate obiectivă între generaţii; atunci însă, copilul se comportă faţă de cei ce 
aparţin generaţiei mai mari ca şi cum între ei ar exista o relaţie 

simetrică. Se recomandă, de aceea, distingerea tipurilor preconvenţionale de acţiune nu 
în funcţie de sistemele de acţiune, ci în funcţie de considerentele formelor de 
reciprocitate: 

Tabelul 4. Tipurile preconvenţionale de acţiune 


e Orientarea  |Cooperare  |Conflict 
acţiune Forma 

reciprocităţii 

NANA AN 


Complementaritate bazată |1 2 
pe autoritate 
Simetrie bazată pe interes 


în cazurile 2 şi 4, conflictele sunt rezolvate prin diferite strategii. în cazul unei 
dependențe pe care copilul a sesizat-o, el va încerca să rezolve conflictul dintre propriile 
nevoi şi obligaţiile faţă de celălalt prin evitarea sancţiunilor cu care a fost ameninţat; el 
îşi va orienta acţiunea în funcţie de consideraţiile ce se aseamănă în structura lor cu 
primul stadiu moral al lui Kohlberg (Tab. 1). Dimpotrivă, în cazul unei distribuiri egale a 
puterii, copilul poate încerca să facă uz de posibilităţile de inducere în eroare ce există 
în relaţiile simetrice. J. H. Flavell a simulat acest caz cu ajutorul experimentului cu 
moneda“. 

Cercetarea psihologică a preluării de perspective a început mai întâi cu acest caz 
special, adică cu unul din cele patru tipuri de interacțiuni. După cum se ştie, Flavell a 
ales pentru experimentul său următorul aranjament: sub două ceşti răsturnate era 
ascunsă o sumă de bani (un bănuţ, respectiv, doi bănuţi), indicată în mod vizibil pe 
fundul întors în sus al ceştii. Subiecţilor li se arată că între etichetă şi suma de bani 
ascunsă sub ceaşcă există o relaţie ce poate fi schimbată după plac. Sarcina constă în a 
împărţi pe ascuns sumele de bani în aşa fel încât o persoană chemată să aleagă ceaşca 
cu suma mai mare de bani să se înşele şi să rămână cu mână goală. Experimentul este 
astfel gândit, încât subiecţii acceptă cadrul comportamentului competiţional elementar 
şi încearcă să influențeze în mod 

indirect deciziile celuilalt. în acest cadru, participanţii pleacă de la faptul că (a) fiecare 
îşi urmează doar propriile lui interese - financiare sau altele; că (b) ambii cunosc 
interesele celuilalt; că (c) o înţelegere directă este exclusă; că (d) diversiunile sunt 
necesare, în orice caz admisibile pentru amândoi şi că (e) nu apar în sfera jocului 
pretenţiile de valabilitate normativă, ce ar putea fi legate de regulile de joc. Sensul 
jocului e clar: celălalt va încerca să aibă un câştig maxim, iar eul trebuie să împiedice să 
se întâmple aşa ceva. Dacă subiecţii dispun de structura perspectivelor, pe care Selman 
le asociază cu stadiul al doilea, ei vor alege strategia B a lui Flavell. Copilul presupune 
că celălalt se lasă condus de aspectul financiar şi va căuta doi bănuţi sub ceaşca cu 
eticheta „un bănuţ" spunându-şi: celălalt pleacă de la ideea că vreau să-l induc în eroare 
şi că, prin urmare, nu voi pune doi bănuţi sub ceaşca cu eticheta „doi bănuţi". 

Acesta este un exemplu creat experimental pentru comportamentul competiţional în 
care se materializează perspectivele reciproce de tipul eu-tu (cazul 4, tab. 4). Pe linia 
acestui tip de acţiune se poate urmări tran«formarea stadiului preconvenţional de 
interacţiune. îndată ce subiecţii dispun de o structură de perspective, asociată de 
Selman stadiului al treilea, ei vor alege strategia C a lui Flavell. Ei vor învârti în 
continuare spirala reflecţiei şi vor ţine seama de faptul că celălalt vede şi el strategia B a 
eului (şi reciprocitatea perspectivelor acţiunii ce îi stă la bază). Copilul ajunge să 
înţeleagă acest lucru, de îndată ce poate obiectualiza, din perspectiva unui observator, 
relaţiile reciproce dintre eu şi celălalt, şi le poate privi ca un sistem. în mod principial, el 
atunci e chiar în situaţia de a cunoaşte structura acestui joc de două persoane: 
presupunând că ambii participanţi se comportă r-aţional, probabilitatea de câştig şi 
pierdere e egal împărţită, aşa încât eul poate lua atât o decizie cât şi pe cealaltă. 
Strategia C caracterizează, aşadar, o acţiune ce e posibilă în stadiul convenţional al 
interacțiunii abia atunci când, aşa cum am propus, pentru acest stadiu e necesară 
structura complexă a perspectivelor specifică stadiului al treilea al lui Selman:*. Din 
acest punct de vedere, transformarea comportamentului preconvenţional competiţional 
în acţiune strategică poate fi caracterizată prin coordonarea perspectivelor 
observatorului şi ale participantului. 

Conceptul de subiect ce acţionează se modifică, în măsura în care eul se găseşte de 
acum înainte în situaţia de a atribui celuilalt un model atitudinalşi preferenţial stabil în 
timp. Celălalt, care părea că se orientează până acum inteligent în funcţie de interesele 
şi nevoile sale schimbătoare, e 

perceput acum ca un subiect ce respectă în mqd intuitiv regulile alegerii raţionale. 
Dincolo de aceasta, nu e nevoie de nici o modificare structurală a dotării social- 
cognitive. în toate celelalte privinţe, inventarul preconvenţional e suficient chiar şi 
pentru cei ce acţionează strategic; pentru ei e de ajuns să deducă aşteptările 
comportamentale din intenţiile atribuite, să înţeleagă motivele prin noţiunile unei 
orientări în funcţie de răsplată şi pedeapsă, şi să interpreteze autoritatea ca o facultate 
de a pune sancţiuni pozitive sau negative, respectiv de a ameninţa cu ele. (Tab. 5) 

Spre deosebire de comportamentul competiţional elementar (cazul 4, Tab. 4), celelalte 
trei tipuri preconvenţionale de acţiune (cazurile 1-3, Tab. 4) nu pot fi transpuse prin 
aceleaşi mijloace simple în stadiul convenţional al interacțiunii. 

(3) Până acum am urmărit felul în care se diferenţiază tipul strategic de acţiune pe linia 
comportamentului competiţional. Potrivit ipotezei preferate de mine, trecerea în stadiul 
convenţional al interacțiunii are loc prin faptul că perspectiva observatorului se schimbă 
împreună cu perspectivele de tipul eu-tu într-un sistem de perspective de acţiune, 
transformabile una în alta. în acelaşi timp, sistemul de perspective ale vorbitorului se 
întregeşte; prin aceasta, organizarea dialogului atinge un nou nivel. Nu e cazul să ne 
mai intereseze dezvoltarea facultăţilor comunicative. Aş vrea, mai degrabă, să cercetez 
felul în care se modifică celelalte tipuri preconvenţionale de acţiune (cazurile 1-3 din 
Tab. 4) la trecerea în stadiul convenţional al interacțiunii. 

Mă limitez iarăşi la trăsăturile structurale şi las deschisă problema felului în care poate 
fi explicată dinamica restructurării perspectivelor de acţiune. Aş vrea să separ în mod 
analitic calea de dezvoltare a acţiunii reglementate de norme şi a celei strategice. 
Punctul de plecare problematic ar fi caracterizat de faptul că: 

-puterea, ce controlează acţiunea, a autorităţii persoanelor de referinţă sau aceea a 


orientării directe în funcţie de propriile nevoi nu mai e suficientă, pentru a satisface 
nevoia de coordonare acumulată; 

- comportamentul competiţional este transpus deja în acţiune strategică şi, prin urmare, 
separat de orientarea directă în funcţie de propriile nevoi; 

- apare o polarizare între atitudinile orientate pe succes şi pe înţelegere, ce determină şi 
normalizează în acelaşi timp, cu şi fără posibilităţile de inducere în eroare, alegerea 
între tipuri de acţiune. 

în această situaţie, se exercită o presiune asupra modurilor precon-venţionale de 
coordonare a acţiunii din domeniile comportamentale ce nu se bazează pe concurenţă. 
Dotarea social-cognitivă trebuie astfel restructurată încât să poată fi introdus un 
mecanism de coordonare a acţiunii - nu nonstrategic, ci orientat pe înţelegere, 
dependent de ambele părţi - atât de relaţia de autoritate cu persoanele de referinţă 
concrete, cât şi de relaţia directă cu propriile interese. Stadiul acestei acţiuni 
convenţionale, dar nonstrategice, necesită noţiuni social-cognitive fundamentale 
centrate pe conceptul de arbitrar (Willkiir) suprapersonal. Conceptul de aşteptare 
comportamentală împlinită prin autoritatea suprapersonală (adică de rol social) 
nivelează diferenţa dintre imperativele străine şi intenţiile proprii, modificând în egală 
măsură atât conceptul de autoritate cât şi pe acela de interes. 

Selman (1980) şi Damon” au descris, fiind în linii mari de acord unul cu altul, 
dezvoltarea din timpul copilăriei a conceptelor de prietenie, de persoane, grup şi 
autoritate. Aşa cum arată observaţiile etologilor asupra interacțiunilor timpurii dintre 
mamă şi copil, aceste noţiuni fundamentale au o istorie extrem de complexă a dezvoltării 
lor, ce ajunge până la primele luni de viaţă“. Evident, facultăţile social-cognitive, ce se 
diferenţiază treptat în copilărie din acest depozit de relaţii intersubiective şi legături 
sociale extrem de timpurii, se epuizează doar selectiv în domeniul comportamentului 
competiţional; căci comportamentul competiţional preconvenţional poate fi transformat 
în acţiune strategică, fără ca introducerea perspectivei observatorului în domeniul de 
interacţiune să cuprindă în totalitate zestrea social-cognitivă. O restructurare globală, 
urmărită de Selman în patru dimensiuni“, este însă necesară pentru trecerea la acţiunea 
reglementată de norme. Acest lucru ar putea fi legat de faptul că reorganizarea pe 
această linie de dezvoltare începe cu acele trei tipuri preconvenţionale de acţiune, de- 
pendente de consens, ce exclud înşelarea admisă în comportamentul concurential. Un 
acces empiric la formele preliminare ale acţiunii reglementate de norme îl oferă 
cercetările referitoare la rezolvarea cooperantă a problemelor distributive şi a 
conflictelor de acţiune din grupurilepeer de vârste diferite*. Facultatea de a rezolva 
într-o manieră consensuală problemele interpersonale cu cei de aceeaşi vârstă creşte 
constant cu vârsta şi maturitatea cognitivă. Această facultate este un bun indicator al 
mecanismelor de coordonare a acţiunii, ce sunt disponibile pe diferite stadii de 
dezvoltare. 

'peer-group = (noţiune din psihologie şi sociologie) grupă de tineri de aproximativ aceeaşi vârstă, 
ai căror membri se ajută unii pe alţii în vederea părăsirii casei părinteşti (n.t.) 

Tab. 5: Trecerea la stadiul convenţional de interacţiune (1): de la comportamentul 
competiţional preconvenţional la acțiunea strategică 


Dotarea social- Structura Structura Noţiunea de Noţiunea de 
cognitivă perspectivelor aşteptării autoritate motivaţie 
Tipuri de acţiune” comportamental 


e 


Comportamentul Legătura reciprocă a |Modelul Capriciul Orientarea 
competiţional perspectivelor particular de persoanelor de |în funcţie de 
preconvenţional acţiunii (Selman: comportament; |referinţă, răsplată/ 


stadiul 2 Flavell: Atribuirea de 
strategia B) intenții latente 


sancționat din |pedeapsa 
exterior 


Acțiunea strategică |Coordonarea 
perspectivelor 
observatorului şi ale 
participantului 
(Selman: stadiul 3 


Flavell: strategia C) 

Mă voi limita în cele ce urmează la conceptele de autoritate su-prapersonală şi de normă 
a acţiunii, fiindcă ele sunt constitutive conceptului de lume socială ca totalitate a 
relaţiilor interpersonale, legitim reglementate, în timp ce din perspectiva copilului, 
relaţiile de autoritate şi prietenie, de exemplu, se prezintă pe nivelul preconvenţional ca 
relaţii de schimb (de exemplu, schimbă supunerea pe conducere şi siguranţă, pretenţia 
pe răsplată, o faptă pe altă faptă sau pe vreo dovadă de încredere), noţiunea de schimb 
nu-şi mai găseşte locul în stadiul convenţional al relaţiilor reorganizate*. Reprezentările 
de legătură socială, autoritate, loialitate se desprind de persoanele de referinţă şi 
contextele speciale, transformându-se în noţiuni normative ale obligaţiei morale, ale 
legitimităţii regulilor, ale valabilităţii imperative al dispoziţiilor autorizate ş.a.m.d. 

Un asemenea pas e pregătit încă din al doilea stadiu de interacţiune, adică pe baza 
perspectivelor de acţiune reciproc încrucişate, dacă tânăra persoană (A) învaţă în 
interacţiune cu o anumită persoană de referinţă (B) modelul comportamental 
particular“. Pentru reconstrucţia acestei treceri am făcut o propunere în alt loc, ce 
serveşte, fireşte, doar analizei conceptuale“. 

Deoarece pentru copil în spatele aşteptărilor comportamentale particulare ale părinţilor 
se află mai întâi doar autoritatea unui Celălalt impunător, puternic colorat afectiv, 
sarcina unei treceri la trecerea convenţională a interacțiunii trebuie văzută în aceea că 
arbitrarul imperativ al unei persoane superioare e transformat în autoritatea unui 
arbitrar suprapersonal, separat de această persoană anume. După cum se ştie, atât 
Freud cât şi Mead au presupus că modelele comportamentale particulare se separă de 
intenţiile şi actele de vorbire contextuale ale persoanei particulare şi capătă configuraţia 
exterioară a normelor societale, pe măsură ce interiorizează sancţiunile asociate lor prin 
preluarea de atitudine, adică sunt preluate în personalitatea tânărului şi emancipate, 
prin aceasta, de puterea sancţionatoare a persoanei concrete de referinţă. Sensul 
imperativ al „aşteptării" se schimbă la modul că A şi B îşi subordonează voinţa lor 
individuală unui arbitrar combinat şi pus pe seama aşteptării comportamentale 
generalizate social. Pe această cale ia naştere pentru A imperativul superior al unui 
model generalizat pentru toţi membrii unui grup social, pe care amândoi, A şi B, şi-l 
revendică, atunci când exprimă imperativul 'q' sau dorinţa V. 

în timp ce Freud elucidează aspectul psihodinamic al acestui proces, Mead se 
interesează de condiţiile social-cognitive ale interiorizării. El explică de ce modele 
comportamentale particulare pot fi generalizate abia când A a învăţat să adopte o 


atitudine obiectivatoare faţă de propria acţiune 

Conştiinţă morală şi acţiune comunicativă 

147 

şi a separat sistemul de perspective de acţiune, încrucişat între A şi B, de contextele 
speciale, în care se întâlnesc aceste două persoane. Doar dacă A adoptă simultan în 
interacţiune cu B atitudinea pe care ar adopta-o faţă de cei doi un membru al grupului 
lor social, ca neparticipant, A poate să devină conştient de interșanjabilitatea poziţiilor 
adoptate de A şi B. A poate recunoaşte, de asemenea, că ceea ce lui i-a apărut ca model 
comportamental concret, apărut în relaţia dintre acest copil şi aceşti părinţi, pentru B 
existase mereu dintr-o înţelegere intuitivă a normelor, ce reglementează în genere 
relaţiile dintre copii şi părinţi. Prin interiorizarea aşteptărilor concrete, A elaborează 
conceptul de model comportamental social generalizat, anume pentru toți membrii 
grupului, a cărui locuri nu sunt rezervate eului şi celuilalt, ci pot fi în mod principial 
ocupate de toţi membrii grupului lor social. 

Această generalizare socială a modelului comportamental afectează, de asemenea, 
sensul imperativ asociat lui. De acum înainte, A înţelege interacţiunile în care A, B, C, 
D... exprimă, respectiv respectă, imperative sau dorinţe, ca împlinire a voinţei colective 
a grupului, căruia A şi B îşi subordonează voinţa. în spatele rolului social stă autoritatea 
unui imperativ universalizat într-o manieră specifică grupului, puterea unită a unui grup 
concret, ce pretinde loialitate şi faţă de care se manifestă loialitate. Prin aceasta se 
modifică şi formele de reciprocitate existente în relaţiile sociale. De vreme ce 
participanţii îşi joacă rolurile lor sociale cu conştiinţa faptului că ei sunt autorizați în 
calitate de membri ai unui grup social să aştepte unul de la altul anumite acţiunii în 
anumite situaţii, fiind în acelaşi timp obligați să împlinească aşteptările 
comportamentale autorizate ale celorlalţi, ei se bazează pe o anumită formă de 
reciprocitate, deşi conținutul rolurilor sunt distribuite, ca şi până acum, în mod 
complementar la diferiţi destinatari. 

Puterea sancţionatoare din spatele rolurilor sociale, proprie grupului social, îşi pierde, 
desigur, caracterul de imperativ aflat într-un stadiu superior abia în măsura în care 
tânăra persoană mai interiorizează încă o dată forţa instituţiilor - ce îl întâmpină la 
început doar în mod faptic - şi o ancorează în şinele său ca sistem al controalelor 
interioare de comportament. Abia când A priveşte sancţiunile grupului ca pe nişte 
sancţiuni ale lui proprii, puse de el însuşi împotriva lui însuşi, el trebuie săpresupună 
consimţământul la o normă, a cărei încălcare o pedepseşte în acest fel. în alt fel decât 
imperativele, instituţiile posedă o valabilitate ce se originează în recunoaşterea 
intersubiectivă, în consimţământul celor vizaţi. Luările de poziţie afirmative, ce poartă 
acest consens, au la început un statut ambiguu. Pe de o parte, ele nu mai înseamnă pur 
şi simplu un „Da", cu care un ascultător răspunde la un 

Tab. 6. Trecerea la stadiul convenţional de interacţiune (2): De la comportamentul 
cooperant preconvenţional la acţiunea reglementată de norme. 

A 


00 


Noţiunile ^N. |Structura Structura Noţiunea de Noţiunea de 
social-cognitive ^-- perspectivelor aşteptării autoritate motivaţie 
“fundamentale comportamenta 
Tipuri de acţiuni i le 


Interacţiune bazată pe |Asocierea Modelul Autoritatea Loialitatea faţă 
autoritate reciprocă a comportamenta |persoanelor de |de persoane; 
perspectivelor |l particular referinţă; orientarea în 
Cooperare bazată pe  |de acţiune arbitrarul funcţie de 
interes (Stadiul 2 al lui sancţionat în  |răsplată/ 
Selman) mod exterior  |pedeapsă 


Rolurile de acţiune Coordonarea Modelul Autoritatea Obligaţie 
perspectivelor comportamentu |interiorizată a |versus 
observatorului şi || generalizat arbitrarului înclinaţie 
ale social: rolul supraindi- 
participantului vidual = 
(Stadiul 3 al lui loialitate 


Interacţiune condusă Selman) Roluri Autoritatea 
de norme generalizate interiorizată a 
social: sistemul |voinţei 
de norme colective 
impersonale = 
legitimitate 


fa 

imperativ 'q'. Acest „Da" ar fi echivalent cu o propoziţie ce exprimă o intenţie, ce se 
referă la acţiunea cerută ha), şi ar reprezenta expresia unei simple arbitrarietăţi, libere 
din punct de vedere normativ. Pe de altă parte, acele luări de poziţie nu ar fi încă de 
felul acelui „Da" rostit în faţa unei pretenţii criticabile de valabilitate. Altminteri, ar 
trebui să admitem că valabilitatea factică a normelor de acţiune s-ar baza de la început 
şi pretutindeni pe un acord motivat raţional al tuturor celor vizaţi - împotriva acestui 
lucru pledează în mod evident caracterul represiv, ce se exprimă în faptul că cele mai 
multe norme devin active sub forma controlului social. Controlul social al normelor 
valabile în grup nu se bazează însă doar pe represiune. 

Această înţelegere tradiționalistă aflată mereu în conflict pe două fronturi se întemeiază 
deja pe ideea legitimităţii normelor de acţiune. în acest orizont ideatic, rolurile sociale 
ataşate la început grupurilor primare sunt universalizate până la a fi componente ale 
unui sistem de norme. Prin aceasta se constituie o lume a relaţiilor interpersonale 
legitim reglementate, iar conceptul de acţiune a rolurilor se transformă în acela de 
interacţiune condusă de norme. Referitor la valabilitatea legitimă a normelor, obligaţiile 
se separă de înclinații, iar acţiunea responsabilă de abaterile întâmplătoare sau 
nedorite. Schema următoare oferă o imagine de ansamblu asupra modificărilor 
corespunzătoare ale zestrei social-cognitive, despre care nu e necesar, însă, să intru în 
amănunte. 

IV. Despre problema întemeierii stadiilor morale din perspectiva logicii 
dezvoltării 


După ce am dezvoltat, pe firul conducător al cercetărilor asupra preluării de 
perspective, o propunere de reconstrucţie a două stadii de interacţiune, aş vrea să mă 
întorc la întrebarea noastră iniţială, dacă perspectivele sociale ale lui Kohlberg pot fi în 
aşa fel raportate la stadiile de interacţiune, încât o întemeiere a stadiilor morale să 
devină convingătoare din perspectiva logicii dezvoltării. Vreau să examinez, mai întâi, 
felul în care se prezintă ontogeneza înţelegerii descentrate a lumii, ancorată structural 
în acţiunea orientată pe înţelegere, în lumina consideraţiilor de până acum. E necesar 
aici să introducem discursurile ca pe un al treilea stadiu al interacțiunii (1). Referitor la 
lumea socială, introducerea atitudinii ipotetice în domeniul de interacţiune şi trecerea 
de la acţiunea comunicativă la discurs reprezintă o moralizare a normelor existente. 
Această devalorizare a instituţiilor aflate în mod firesc în vigoare 

impune o transformare a zestrei social-cognitive a stadiului convenţional în noţiuni 
fundamentale nemijlocit morale (2). în final, voi aduna punctele de vedere ale logicii 
dezvoltării în care perspectivele sociale se corelează cu diferite stadii de interacţiune şi 
unde formele corespunzătoare de conştiinţă morală pot fi justificate ca stadii (3). 

(1) Stadiul preconvenţional de acţiune poate fi caracterizat, împreună cu Selman, prin 
reciprocitatea perspectivelor de acţiune ale participanţilor. Pe aceasta am interpretat-o 


ca pe un rezultat al implementării perspectivelor vorbitorului în tipuri de acţiune - şi 
anume ale perspectivelor de tipul eu-tu pe care copilul le căpătase înainte prin rolurile 
de comunicare ale vorbitorului şi ascultătorului. Stadiul convenţional de interacţiune 
poate fi atunci caracterizat printr-un sistem de perspective de acţiune, ce apare prin 
coordonarea perspectivelor observatorului cu cele ale participantului stadiului anterior. 
Această introducere a perspectivei observatorului în domeniul de interacţiune face cu 
putinţă (a) o întregire a sistemului de perspective ale vorbitorului, prin care rolurile de 
comunicare ale primei şi ale celei de-a doua persoane sunt legate de cele ale celei de-a 
treia persoane (acest lucru acţionează la nivelul organizării dialogului). Noua structură a 
perspectivelor este o condiţie necesară (b) pentru transformarea comportamentului 
condus de interes din timpul conflictului în acţiune strategică şi (c) pentru edificiul 
acelor noţiuni social-cognitive fundamentale, ce structurează acţiunea reglată de norme. 
O dată cu edificiul lumii sociale a relaţiilor interpersonale reglementate legitim se 
constituie (d) o atitudine conformă normelor şi o perspectivă corespunzătoare, ce 
completează perspectivele lumii şi atitudinile fundamentale legate de lumea interioară şi 
exterioară. Acest sistem de perspective ale lumii îşi găseşte corelatul său lingvistic în 
cele trei moduri fundamentale de utilizare a limbajului, pe care vorbitorul competent le 
poate distinge şi asocia în mod sistematic printr-o atitudine performativă. Prin (a)-(d) 
sunt satisfăcute în cele din urmă premisele structurale ale acţiunii comunicative, în care 
(e) se coordonează planurile de acţiune ale participanţilor la interacţiune prin 
mecanismul înţelegerii lingvistice. Acţiunea reglată de norme reprezintă doar un tip, din 
mai multe tipuri autentice ale acţiunii orientate pe înţelegere. 

în contextul tipurilor de acţiune analizate până acum, forma diferențiată a acţiunii 
comunicative prezintă, desigur, un interes doar în măsura în care forma 
corespunzătoare de reflecţie, anume discursul, reprezintă stadiul al treilea de 
interacţiune, chiar dacă într-un mod specific 

exonerată de acţiune. Argumentările servesc la tematizarea şi verificarea pretențiilor de 
valabilitate ridicate la început în mod implicit în acţiunea comunicativă şi susţinute într- 
un mod naiv. Participarea la argumentări se distinge printr-o atitudine ipotetică; din 
această perspectivă, lucrurile şi evenimentele se transformă în situaţii de fapt, ce pot la 
fel de bine să existe sau să nu existe; la fel, normele existente, adică recunoscute faptic 
sau valabile social, se transformă în unele ce pot fi valabile, adică demne să fie 
recunoscute, sau, la fel de bine, în unele ce nu pot fi valabile. Ceea ce e în discuţie e 
adevărul enunţurilor asertorice sau corectitudinea normelor (respectiv, enunţurile 
normative corespunzătoare). 

Complexitatea structurii perspectivelor creşte chiar şi în acest al treilea stadiu de 
interacţiune. în stadiul convenţional s-au îmbinat perspectivele reciproce ale 
observatorului şi ale participantului, adică două elemente care, deşi s-au constituit deja 
în stadiul preconvenţional, nu au fost totuşi coordonate. într-un mod asemănător sunt 
acum îmbinate în stadiul al treilea acele două sisteme ale perspectivelor vorbitorului şi 
lumii care, deşi în stadiul al doilea se completează singure, nu au fost încă coordonate 
una cu alta. Pe de o parte, sistemul perspectivelor lumii, destrămate oarecum ipotetic, 
este constitutiv pentru acele pretenţii de valabilitate ce alcătuiesc tema propriu-zisă din 
argumentări. Pe de altă parte, sistemul perspectivelor pe deplin reversibile ale 
vorbitorului este constitutiv pentru cadrul în care participanţii la argumentare pot 
ajunge la un acord motivat raţional. Ambele sisteme trebuie să fie în discurs raportate 
unul la altul. Putem explica această structură din ce în ce mai complexă a perspectivelor 
şi cu ajutorul următoarei reflecţii intuitive. în stadiul convenţional, actul caracteristic 
consta în faptul că actorii se puteau înţelege în realizarea unei acţiuni, pornind de la 
relaţia reciprocă cu celălalt, ca participanți, dar în acelaşi timp, prin părăsirea acţiunii, 
ei se puteau observa pe ei înşişi ca obiect, anume ca element component al unui context 
de interacţiune. Perspectivele au trebuit să se încrucişeze în cadrul interpersonal al 
interacțiunii: perspectiva observatorului a fost specificată şi legată de rolul de 
comunicare al persoanei a treia, adică al unei persoane prezente, dar neimplicate. într- 
un mod asemănător, pentru acordul obţinut în mod discursiv e valabil faptul că actorii, 
prin actul consimţământului, se bazează pe reversibilitatea deplină a relaţiilor lor cu toţi 
ceilalţi participanţi la argumentare, atribuindu-şi în același timp luarea lor de poziţie, 
independent de consensul factic produs, doar forţei de convingere a celui mai bun 


argument. Perspectivele se încrucişează şi aici în cadrul interpersonal al unei 
comunicări, puţin probabilă în premisele ei: perspectivele lumii, 

destrămate prin reflecţie, se asociază cu rolurile jucate de oponent şi preopinent, ce 
critică şi apără pretenţii de valabilitate. 

Stadiul superior corespunzător nu se distinge, desigur, doar prin coordonarea 
perspectivelor până acum separate, ci şi prin integrarea tipurilor de interacțiune ce au 
fost până acum separate. Aşa apare, după cum am văzut, în tipul de acţiune al rolurilor, 
o reunire a două forme de reciprocitate, ce s-au elaborat în primul stadiu de interacţiune 
în tipuri diferite de acţiune. Nu în conceptul matur al valabilităţii imperative, ci deja în 
conceptul imperativului aflat într-un stadiu superior, nelegat de persoane particulare, în 
care se exprimă autoritatea intersubiectivă a unei voințe comune, s-au sintetizat relaţii 
complementare şi simetrice - acest lucru cu preţul polarizării între acţiunea reglată de 
norme, pe de o parte, şi acţiunea strategică, pe de altă parte. Tocmai această sciziune 
este depăşită într-o anumită privinţă în stadiul al treilea de interacţiune. în argumentare, 
atitudinea orientată pe succes este atrasă de către competitori într-o formă de 
comunicare, ce continuă cu alte mijloace acţiunea orientată pe înţelegere. în 
argumentare, oponenții şi preopinenţii duc o competiție prin argumente, pentru a se 
convinge unul pe altul, adică pentru a ajunge la un consens. Această structură dialectică 
de roluri pune la dispoziţie forme eristice pentru căutarea cooperantă a adevărului. în 
scopul producerii consensului, ea se poate folosi de conflictul dintre competitorii 
orientaţi pe succes, atâta vreme cât argumentele nu funcţionează ca instrumente ale 
influenţării reciproce - în discurs, constrângerea celui mai bun argument se exercită 
asupra convingerilor doar într-un mod „neconstrângător", adică intern, pe calea 
schimbărilor de atitudine motivate raţional. 

(2) O dată cu trecerea în stadiul postconvenţional al interacțiunii, adultul se sustrage 
naivităţii praxisului cotidian. El părăseşte lumea socială naturală în care a intrat o dată 
cu trecerea în stadiul convenţional al interacțiunii. Pentru participantul la discurs, 
actualitatea contextului de experienţă păleşte, aşa cum păleşte şi normativitatea 
rânduielilor existente ca şi, nu mai puţin, obiectivitatea lucrurilor şi a evenimentelor. 
Pornind de la acest nivel metacomunicativ, se deschid retrospective asupra lumii trăite: 
în lumina pretențiilor de valabilitate ipotetice, lumea situaţiilor de fapt existente e 
tematizată, iar lumea relaţiilor legitim reglementate e moralizată. îndată ce societatea e 
moralizată, aşadar acea contextură de relaţii integrată normativ, pe care odată tânăra 
persoană a trebui să şi-o aproprieze mai întâi constructiv, forţa normativă a facticului 
slăbeşte - din punctul de vedere izolat al 

valabilităţii deontologice, instituţiile, deposedate de caracterul lor natural, se pot 
transforma în tot atâtea cazuri ale dreptăţii problematice. Această problematizare 
stopează oarecum acţiunea. Ea sistează realizarea acţiunii comunicative, rupe legăturile 
dintre lumea socială şi contextul ei de lume a vieţii şi zdruncină acele certitudini ce vin 
intuitiv din lumea vieţii înspre lumea socială. în acelaşi timp, interacţiunile apar într-o 
altă lumină. îndată ce acestea sunt supuse unei evaluări din perspective pur morale, ele 
se emancipează, pe de o parte, de pacturile locale, dar pierd, pe de altă parte, coloratura 
istorică plină de forţă a unei forme de viaţă particulare. Interacțiunile ce survin sub 
pretenţia acţiunilor autonome şi conduse de principii devin, într-un mod straniu, 
abstracte. 

Pe măsura ce lumea socială se desprinde de contextul unei forme de viaţă respectate 
factic, prezentă însă în maniera certitudinilor de fundal, şi e ţinută la distanţă de 
participanţii la discurs dispuşi ipotetic, sistemele de norme care au ajuns să nu mai fie 
convingătoare au nevoie, fireşte, de un alt fundament. Acest nou fundament trebuie 
obţinut de la reorganizarea noţiunilor social-cognitive fundamentale, disponibile în 
stadiul anterior de interacţiune. Structura perspectivelor proprie unei înţelegeri complet 
descentrate a lumii, structură ce dă prima naştere acestei problemei, oferă şi mijlocele 
de rezolvare a ei. Normele de acţiune sunt gândite ca fiind re-glementabile; ele sunt 
subordonate principiilor, adică normelor aflate într-un stadiu superior. Noţiunea de 
legitimitate a normelor de acţiune e dezmembrată în cele două componente, ale 
recunoaşterii factice şi ale capacităţii de a fi recunoscută; valabilitatea socială a 


normelor existente nu se mai acoperă cu validitatea normelor justificate. Acestor 
diferențieri în conceptele de normă şi de valabilitate imperativă le corespunde o 
diferenţiere în noţiunea de obligaţie; acum însă, respectul faţă de lege nu se mai 
consideră ca fiind în sine un motiv în sfera moravurilor. Heteronomiei, adică 
dependenţei de normele existente, i se opune cerința ca cel ce acţionează să ia ca temei 
determinant al acţiunii sale, în locul valabilităţii sociale a unei norme, mai degrabă 
validitatea ei. 

O dată cu această noţiune de autonomie se mută şi conceptul facultăţii de a acţiona 
responsabil. Responsabilitatea devine cazul special al capacităţii de răspundere; aceasta 
semnifică orientarea acţiunii în funcţie de un acord motivat raţional, reprezentat ca fiind 
universal - acţionează moral cine acţionează înțelegând. 

Gândindu-ne la conceptul de capacitate de răspundere ce se formează în stadiul 
postconvenţional de interacţiune, devine limpede faptul că acţiunea 

morală reprezintă acel caz al acţiunii reglate de norme, în care cel ce acţionează se 
orientează în funcţie de pretenţiile de valabilitate verificate reflexiv. Acţiunea morală stă 
sub pretenţia ca aplanarea conflictelor de acţiune să se bazeze doar pe judecăţi 
întemeiate - ea e o acţiune condusă de înţelegeri morale. 

Această noţiune precisă de moralitate poate să se constituie abia în stadiul 
postconvenţional. Chiar şi pe stadiile anterioare, intuiţia a ceea ce e moral e legată de 
ideea unei rezolvări consensuale a conflictelor de acţiune. Participanţii pornesc de la 
reprezentări, să zicem, ale unei vieţi bune şi drepte, ce permit ordonarea tranzitivă a 
nevoilor conflictuale. Abia decuplarea lumii sociale de fluxul de-la-sine-înţelesurilor 
culturale face ca problema unei întemeieri autonome a moralei să fie inevitabilă: 
punctele de vedere ce trebuie să facă cu putinţă un consens sunt acum ele însele 
controversate. Independent de comunităţile contingente ale provenienţei sociale, ale 
apartenenţei politice, ale moştenirii culturale, ale formei de viaţă transmise ş.a.m.d. 
subiecţii de acţiune competenţi se pot doar atunci raporta la un point ofview moral, la 
un punct de vedere sustras controversei, atunci când chiar şi în cazul orientărilor 
valorice divergente singurul lucru pe care pot să îl facă e să le accepte. Ei trebuie, de 
aceea, să obţină acest punct de referinţă moral din structurile în care se găsesc deja 
dintotdeauna toţi participanţii la interacţiune, în măsura în care acţionează în genere 
comunicativ. Premisele pragmatice universale ale argumentării în genere conţin, aşa 
cum demonstrează etica discursului, un punct de vedere de acest fel. 

Trecerea la judecata morală condusă de principii este doar un prim pas - ce necesită 
încă completări - prin care adultul se eliberează de lumea tradiţională a normelor 
existente. Principiile ce sunt puse la baza evaluării normelor (de exemplu, principiile 
dreptăţii distributive) apar la plural şi au nevoie ele însele să fie întemeiate. The moral 
point ofview nu poate fi găsit într-un principiu „prim" sau într-o întemeiere „ultimă", 
aşadar în afara cercului însuşi al argumentării. Doar procedeul discursiv al susţinerii 
pretențiilor de valabilitate normativă păstrează forţa justificatoare; argumentarea îşi 
datorează în cele din urmă această forţă înrădăcinării ei în acţiunea comunicativă. Acest 
căutat „punct de vedere moral" de dinaintea tuturor controverselor izvorăşte dintr-o 
reciprocitate fundamentală, încorporată în acţiunea orientată pe înţelegere. Aceasta 
apare, aşa cum am văzut, în formele complementarităţii bazate pe autoritate şi ale 
simetriei bazate pe interes; apoi, în reciprocitatea aşteptărilor comportamentale 
înlănţuite în rolurile sociale, în norme, cât şi în reciprocitatea dintre drepturi şi obligaţii; 
apare, 

în cele din urmă, în schimbul de roluri ideal al vorbirii discursive, care trebuie să 
garanteze faptul că drepturile la accesul universal şi la participarea cu şanse egale pot fi 
percepute firesc şi egal. în acest stadiul III de interacţiune, o formă idealizată de 
reciprocitate se transformă într-o determinare a căutării cooperante a adevărului, 
caracteristică unei comunităţi comuni-caţionale în principiu nelimitate. în această 
măsură, morala întemeiată de etica discursului se bazează pe un model inerent, aşa- 
zicând de la bun început, încercării de înţelegere lingvistică. 

(3) După ce am căpătat o vedere de ansamblu asupra zestrei social-cognitive şi a 
structurii perspectivelor specifice celor trei stadii de interacţiune, aş vrea să mă reîntorc 


la perspectivele socio-morale, din care Kohlberg derivă în mod direct stadiile judecății 
morale. Kohlberg determină cu ajutorul perspectivelor sociale acele puncte de vedere, 
din care poate fi creată o organizare tranzitivă a intereselor controversate şi poate fi 
produsă o aplanare consensuală a conflictelor. Aceste puncte de vedere rezultă, aşa cum 
se arată acum, dintr-o combinaţie a structurii disponibile a perspectivelor cu o idee 
corespunzătoare de viaţă bună şi dreaptă. Aşa cum se vede din cele două diviziuni din 
dreapta ale tabelului următor, aceste prime două componente se înţeleg de la sine; doar 
celelalte componente au nevoie de explicaţii. 
Nu se înţelege, la prima vedere, felul în care componenta normativă a perspectivelor 
sociale, anume ideea de dreptate, reiese din zestrea social-cognitivă a stadiului 
corespunzător al interacțiunii. 
Trebuie să luăm în primul rând în considerare situaţia analizată de Durkheim, în care 
contextura de relaţii integrate normativ a societăţii are din capul locului un caracter 
moral. Fenomenul moral fundamental este forţa de obligativitate a normelor, împotriva 
căreia se pot ridica subiecţii ce acţionează. De aceea, toate noţiunile fundamentale ce 
sunt constitutive acţiunii reglate de norme au deja o dimensiune morală, care este pur şi 
simplu actualizată şi epuizată atunci când se judecă conflictele şi încălcarea normelor. O 
dată cu edificiul unei lumi sociale şi o dată cu trecerea la interacţiunea condusă de 
norme, toate relaţii sociale primesc un caracter propriu în mod implicit sferei 
moravurilor. Regulile de aur şi supunerea în faţa legilor sunt imperative etice, ce judecă 
pur şi simplu ceea ce e deja gândit în rolurile sociale şi în norme, înainte ca vreun 
conflict moral să izbucnească: complementaritatea aşteptărilor comportamentale şi 
simetria drepturilor şi obligaţiilor. 
Dincolo de toate acestea, trebuie să luăm în considerare faptul că un punct de vedere - 
ce asigură consensul - al unei conformităţi faţă de 
156 
Jiirgen Habermas 
Tab.7. Stadiile de interacțiune, 

ev, Structura  |Structura Noţiunea de 
Structurile ^\ perspective |aşteptării autoritate 
cognitive lor comportame 
Tipuri de ntale 
acţiunii. 
preconvenţional: |Asocierea  |Modelul Autoritatea 
Interacțiunea reciprocă a |comportame |persoanelor 
bazată pe perspective |ntal de referinţă; 
autoritate lor de particular arbitrarul 
Cooperare acţiune sancţionat în 
bazată pe interes mod exterior 


convenţional: Coordonare | Modelul Autoritatea 
Acţiune rolurilor |a comportame  |interiorizată 
Interacţiune perspective |ntal a 
condusă de lor generalizat  |arbitrarului 
norme observator |social; rolul |supraindivid 
ului şi ale  |social ual 
participant Loialitatea 
ului Rolurile Autoritatea 
generalizate |interiorizată 
sociale: a voinţei 
sistemul de  |colective 
norme impersonale; 


legitimitatea 


postconvenţional |Integrarea |Regula de Valabilitate 
: Discursul perspective |verificare a  |ideală 
lor normelor; versus 
vorbitorului | Principiul valabilitate 
şi ale lumii socială 
Regula de 


verificare a 
principiilor: 
procedeul de 
întemeiere a 
normelor 

perspectivele sociale şi stadiile morale 


motivaţie j 
Perspective |ldeea de morale 
dreptate 


Loialitate faţă de |Perspective |Complement |1 
persoane; egocentrice |aritatea 
orientarea în poruncii şi a 
funcţie de ascultării 
răsplată/ 


pedeapsă Simetria 
compensaţiil 


or 


Obligaţie versus |Perspective |Conformitate 
înclinație le a , cuțoluril.e 
grupurilor |, 


Conformitate 
a cu sistemul 
de norme 
existent 


Autonomie Perspective |Orientarea 

versus le către 

Hetenomie principiilor |principiile 
(prior to dreptăţii 
society) 
Perspective |Orientarea 
le către 
procedural |procedeul de 
e (ideal- întemeiere a 
role-taking) |normelor 

aşteptările rolurilor şi faţă de norme poate apare firesc din inventarul social-cognitiv, 
doar pentru că lumea socială, în stadiul convenţional, este încă inclusă în contextul lumii 
vieţii şi reconectată la certitudinile ei. Moralitatea nu s-a desprins încă de moravurile 
unei particulare forme de viaţă trăită neproblematic, nu s-a emancipat încă ca 


moralitate. Obligaţiile sunt în aşa fel implicate în obişnuinţele concrete de viaţă, încât 
ele pot deveni evidente pornind de la certitudinile de fundal. Chestiunile legate de 
dreptate se pun mereu în sfera chestiunilor - care au primit deja dintotdeauna un 
răspuns - referitoare la o viaţă bună. Chiar şi eticile religioase sau etico-filosofice, care 
tematizează acest context al lumii moravurilor, înţeleg şi justifică moralul nu din sine 
însuşi, ci pornind de la orizontul unei totalităţi gândite cosmologic sau în termenii 
istoriei mântuirii. 

Am văzut cum se dizolvă acest sindrom o dată cu introducerea atitudinii ipotetice. Sub 
privirea reflexivă a unui participant la discurs, lumea socială se descompune în convenţii 
ce necesită justificări; existenţa factică a normelor tradiţionale se împarte în fapte 
sociale, pe de o parte, şi în norme, pe de altă parte - acestea nu mai pot fi redescoperite 
prin evidenţele lumii vieţii, trebuind de aceea să fie justificate în lumina principiilor. Din 
moralizarea inevitabilă a unei lumi sociale devenite îndoielnice, apare astfel orientarea 
către principiile dreptății, în cele din urmă către procedeul discursului întemeietor de 
norme. Acestea sunt ideile de dreptate ce înlocuiesc, în stadiul postconvenţional, 
conformitatea faţă de roluri şi norme. 

în stadiul preconvenţional nu putem vorbi în acelaşi sens de ideile de dreptate în care 
vorbim pe stadiile următoare de interacţiune. Aici nu s-a constituit încă nici o lume 
socială în sensul arătat. Noţiunilor social-cognitive de care copilul dispune le lipseşte o 
dimensiune clar delimitată a valabilităţii deontologice. Copilul trebuie să extragă 
punctele de vedere ce posedă o forţă social constrângătoare dintr-un inventar ce 
interpretează perspectivele de acţiune reciproc încrucişate în sensul relaţiilor de 
autoritate sau al influenţărilor exterioare. Loialităţile şi ideile de angajament, aflate în 
stadiul preconvenţional, se bazează de aceea ori pe complementaritatea poruncii şi 
ascultării, ori pe simetria compensaţiilor. Aceste două forme de reciprocitate constituie 
miezul naturalist, prezent în chiar structura acţiunii, al ideilor de dreptate. Acestea însă 
sunt concepute ca idei de dreptate mai întâi în stadiul convenţional. Şi abia în stadiul 
postconvenţional, iese, ca să zic aşa, afară adevărul lumii de ideii preconvenţionale: 
faptul că doar ideea de dreptate poate fi scoasă din forma idealizată a unei reciprocităţi 
presupuse în discurs. 

Aceste referinţe trebuie deocamdată să fie suficiente pentru a ne convinge de faptul că 
între stadiile morale şi perspectivele sociale există, pe de o parte, stadiile de 
interacţiune şi, pe de altă parte, relaţii structurale, ce justifică asocierile făcute în 
tabelul 7. Aceste asocieri pot duce povara unei întemeieri a logicii discursului doar 
arunci când se poate demonstra chiar pentru stadiile de interacţiune ceea ce eu am 
anticipat până acum tacit prin termenul de „stadii": că tocmai ierarhizarea propusă a 
tipurilor de acţiune dă expresie unei legături specifice logicii dezvoltării. Am vrut să fac 
clar caracterul teoretic prin intermediul introducerii stadiilor de interacţiune, în special 
prin reconstrucţia trecerilor de la un stadiu la altul. S-a putut vedea, în primul rând, 
faptul că din elementele perspectivelor de tipul eu-tu şi ale perspectivelor observatorului 
pot fi construite structuri ale perspectivelor din ce în ce mai complexe, ce vizează 
înţelegerea descentrată a lumii, specifică subiecţilor ce acţionează orientaţi fiind pe 
înţelegere. Din punctul de vedere al unei descentrări continue a înțelegerii lumii, stadiile 
de interacţiune exprimă o dezvoltare direcţionată şi cumulativă. în al doilea rând, cu 
ajutorul anumitor acţiuni de coordonare, am distins una de alta stadiile de interacţiune. 
în stadiul preconvenţional, perspectivele de acţiune ale diverşilor participanţi pot fi 
raportate reciproc una la alta. în stadiul convenţional, acestor perspective ale 
participanţilor li se asociază o perspectivă a observatorului. în cele din urmă, aceste 
sisteme de perspective ale lumii şi ale vorbitorului, sisteme formate pe această bază, se 
integrează una cu alta. Aceste momente decisive pledează în favoarea faptului că 
structurile perspectivelor, ce urmează una după alta, alcătuiesc totalități discrete. Am 
văzut, în al treilea rând, că în acţiunea reglată de norme opoziţia dintre 
complementaritatea bazată pe autoritate şi simetria bazată pe interes, opoziţie 
dezvoltată în tipurile preconvenţionale de acţiune, este depăşită tot aşa cum e depăşită 
în jocul argumentării opoziţia dintre orientarea pe succes şi orientarea pe consens, 
apărută în relaţia dintre acţiunea strategică şi cea reglată de norme. Această situaţie 
pare să confirme faptul că, în stadiul superior, structurile cognitive ale stadiului inferior 
sunt înlocuite, dar şi păstrate într-o formă reorganizată. Această relaţie greu de finalizat 


a suprimării şi conserl>ării totodată " [Aufheben] a structurilor depăşite ar trebui, 
fireşte, demonstrată în detaliu pe cazul modificării zestrei social-cognitive. 

Cu toate acestea, putem s;tabili anumite curente înăuntrul unor dimensiuni particulare. 
Din structurile aşteptării comportamentale, de exemplu, se pot obţine structuri mai 
complexe prin autoaplicare şi generalizare: aşteptarea universalizată a aşteptărilor 
comportamentale 

reciproc asociate oferă norme; autoaplicarea generalizată a normelor oferă principiile, 
prin care alte norme pot fi etalonate. într-o modalitate asemănătoare apar noţiunile mai 
complexe de valabilitate a normei şi de autonomie din noţiunile mai simple ale 
arbitrarului imperativ şi ale loialității personale, respectiv ale orientării pe 
plăcere/neplăcere. Componenta centrală de semnificaţie a noţiunii elementare 
respective e în aşa fel decontextualizată şi întărită, încât din perspectiva noţională a 
conceptului aflat în stadiul superior, conceptul depăşit se stilizează într-un 
contracpncept. De exemplu, exersarea autorităţii persoanei de referinţa se transformă, 
în stadiul imediat următor, în simplu arbitrariu, ce contrastează cu exprimarea legitimă 
a voinţei; loialităţile personale sau orientările pe plăcere/neplăcere se trans-formă în 
simple înclinații, ce contrastează cu obligaţiile. în mod cores= punzător, legitimitatea 
normelor de acţiune e concepută în stadiul imediat următor ca o valabilitate simplu 
socială, încă factică, opusă valabilităţii ideale, în timp ce acţiunea din obligaţii concrete 
e considerată ca fiind ceva heteronom, căruia i se opune autonomia. 

O devalorizare şi dihotomizare asemănătoare se petrece la trecerea de la conceptul 
pedepsei impuse din exterior la conceptul de ruşine şi vină, sau la trecerea de la 
conceptul identităţii naturale la identitatea rolurilor şi a eului“5. Aceste referinţe au un 
caracter programatic. Era nevoie de o noţiune bine precizată de logică a dezvoltări i, 
pentru a putea face în mod serios o astfel de analiză şi pentru a putea arăt.a felul în care 
zestrea social-cognitivă a stadiilor elementare se supune operaţiilor reconstructive ale 
autoaplicării (reflexivităţii), universalizării şi abs tracţiunii idealizante. 

Dacă ne uităm înapoi la mersul consideraţiilor de până acum, vom vedea că apar la 
lumină unele avantaje ale interpretării ce se oferă atunci când punem dezvoltarea 
moralei în cadrul unei teorii a acţiunii comunicative - avantaje atât pentru precizarea 
legăturilor dintre judecata morală şi cogniţia socială, cât şi pentru întemeierea stadiilor 
morale din perspectiva logicii dezvoltării. 

S-a arătat, în primul rând, gama tipurilor de interacţiune în care sunt încorporate 
aceleaşi structuri ale perspectivelor. O înţelegere a lumii complet descentrată se 
dezvoltă doar pe linia domeniilor comportamentale care nu sunt determinate de 
concurenţă. Ea. devine reflexivă la trecerea de la acţiunea convenţională la vorbirea 
discursivă. Continuarea acţiunii comunicative cu mijloace argumentaţive caracterizează 
un stadiu de interacţiune, ce oferă ocazia de a depăşi stadiile preluării de perspective 
cercetate de Selman. Integrarea perspectivelor lumii şi ale vorbitorului, integrare 
petrecută în 

argumentare, constituie punctul de contact dintre cogniţia socială şi morala 
postconvenţională. 

Aceste clarificări au fost benefice când am încercat să întemeiem stadiile morale din 
perspectiva logicii dezvoltării. Perspectivele sociale ale lui Kohlberg, ce trebuie să 
poarte povara acestei demonstraţii, pot, după cum am văzut, să fie asociate unor stadii 
de interacţiune, ordonate în mod ierarhic după structurile perspectivelor şi după 
noţiunile fundamentale. 

Aici va deveni clar, înainte de toate, modul în care ideile de dreptate se bazează pe 
formele de reciprocitate ale stadiilor de interacţiune corespunzătoare. O dată cu 
trecerea de la acţiunea reglată de norme la discursul practic, noţiunile fundamentale ale 
unei morale condusă pe principii izvorăsc în mod direct din reorganizarea - necesară din 
punctul de vedere al logicii dezvoltării - al zestrei social-cognitive disponibile. Prin acest 
pas, lumea socială e moralizată, formele reciprocităţii-, elaborate întotdeauna în mod 
abstract şi inserate în interacţiunile sociale, constituind nucleul oarecum naturalist al 
conştiinţei morale. 

Dacă bunele rezultatele ale interpretării valorizate aici sunt interesante şi din punctul de 


vedere al strategiei de cercetare, acest lucru trebuie să se dovedească la un alt nivel. 
Pentru început, aş vrea să mă folosesc de reconstrucţiile propuse aici, doar pentru a 
clarifica unele dificultăţi cu care s-a luptat teoria lui Kohlberg în ultimii an“. 

V. Anomalii şi probleme -o contribuţie la construcția teoriei 

Discuţia iniţiativei lui Kohlberg se concentrează astăzi, înainte de toate, pe patru 
probleme. Deoarece până acum nu s-a reuşit să se demonstreze experimental stadiul al 
şaselea al judecății morale, ipotetic introdus, se pune întrebarea dacă, şi eventual, în ce 
sens poate fi vorba la nivelul postconvenţional în genere de stadii naturale. Mai mult, 
cazurile de regresie, ce apar în postadolescenţă, adică în al treilea deceniu de viaţă, fac 
să apară îndoiala dacă punctul de referinţă normativ al dezvoltării morale este ales 
corect, adică: dacă facultatea de judecată şi acţiune a adultului matur din punct de 
vedere moral poate fi determinată în mod adecvat în lumina teoriilor cognitiviste şi 
formaliste. Rămâne apoi deschisă, ca şi înainte, problema felului în care grupele de 
relativişti şi de sceptici morali pot fi inserate în modelul acestor stadii. Rămâne deschisă 
în final întrebarea 

referitoare la felul în care teoria structuralistă poate fi legată de cunoştinţele de 
psihologia eului, în aşa fel încât şi aspectelor psihodinamice ale formării judecății să li se 
dea respectul cuvenit. Natura acestor probleme poate fi mai bine înţeleasă dacă aflăm: 
ce grade de libertate dobândeşte tânăra persoană o dată cu trecerea de la acţiunea 
reglată de norme la discurs şi o dată cu distanţarea de o lume socială inserată natural 
(1); ce probleme ale mijlocirii apar între moralitate şi moravuri, de îndată ce lumea 
socială e moralizată şi izolată de fluxul certitudinilor lumii vieţii (2); ce cale de ieşire 
caută tânăra persoană, atunci când rămâne distanţată de lumea tradiţională devalorizată 
a normelor, fără a face pasul următor de reorganizare a întregii zestre social-cognitive 
de pe stadiul convenţional (3); şi ce discrepanțe trebuie să apară între acţiunile şi 
judecăţile morale, atunci când eşuează separarea atitudinilor orientate pe succes şi pe 
înţelegere (4). 

(1) Kohlberg şi-a revizuit în mod repetat în ultimele decenii schema lui de analiză şi 
evaluare. Dacă cea mai recentă metodă de analiză şi evaluare, ce are la bază Standard 
Form Scoring Manual”, reprezintă sau nu o îmbunătăţire sub toate aspectele e o 
întrebare pe care n-aş aproba-o prea uşor; teoriile dezvoltate în tradiţia lui Piaget 
pretind pentru decodarea răspunsurilor o interpretare hermeneutică pregătită teoretic, 
care nu poate fi operaţionalizatâ în aşa fel încât să funcţioneze absolut sigur, adică cu 
scopul neutralizării unei preînţelegeri extrem de complexe. Oricum ar fi, analiza şi 
evaluarea recentă a materialului de interviu l-au constrâns pe Kohlberg să abandoneze 
stadiul al şaselea introdus la început, deoarece pentru el nu se mai găsesc evidențe în 
cercetările pe secţiuni (în USA, Israel şi Turcia). Astăzi, el ezită să dea un răspuns clar la 
întrebarea dacă în ceea ce priveşte stadiul al şaselea e vorba de o revizuire naturală, 
identificabilă psihologic, sau de o „construcţie filosofică". Revizuirea, desigur, ar trebui 
să atingă, în caz că n-ar fi întemeiată doar prin problemele de măsurare, şi statutul 
stadiului al cincilea. îndată ce renunţăm însă la încercarea de a diferenţia încă şi alte 
stadii la nivelul postconvenţional, se impune întrebarea dacă judecăţile morale conduse 
de principii reprezintă în acelaşi sens un stadiu moral ca şi judecăţile clasificate ca 
preconvenţionale şi convenţionale. 

în lumina eticii discursului, am făcut deja în mod tacit o altă interpretare a ultimelor 
două stadii morale şi am deosebit între orientarea către principii universale, pe de o 
parte, şi orientarea către procedeul de întemeiere a principiilor posibile, pe de altă parte 
(Tab. 7) Natura principiilor, indiferent dacă sunt atribuite eticilor dreptului natural, a 
celor utilitariste 

sau kantiene, nu mai întemeiază nici o diferenţă între stadii. Conform acestei propuneri, 
o diferenţiere relevantă apare doar între două stadii de reflecţie. în stadiul al cincilea, 
principiile sunt considerate ca fiind ceva ultim care nu mai are nevoie de vreo 
întemeiere, în timp ce în stadiul al şaselea aceste principii nu doar că sunt implementate 
flexibil, dar sunt relativizate în mod explicit în procedurile de justificare. Această 
diferenţă a stadiilor de reflecţie trebuie scoasă în valoare în cadrul unei anumite teorii 
normative. Trebuie arătat faptul că o persoană care se bazează pe forţa legitimatoare a 


procedeului de întemeiere, şi nu doar pe evidenţa principiilor universale, poate 
răspunde mai bine la obiecțiile sceptice - fiind în stare, în această măsură, să judece mai 
consecvent. Pe de altă parte, există etici filosofice ce contestă acest proceduralism şi 
insistă pe faptul că un procedeu de întemeiere morală nu are un alt statut şi nici nu 
poate face mai mult decât principiul universal din sfera moravurilor. Câtă vreme această 
dispută dintre filosofi nu va fi aplanată, supoziţiile de bază ale eticii discursului ar trebui 
apărate chiar acolo unde concurează cu alte concepţii filosofice, şi n-ar trebui înţelese 
naturalist, ca enunţuri despre stadiile naturale ale conştiinţei morale. în orice caz, din 
etica discursului nu se pot scoate nici un fel de temeiuri pentru o interpretare 
(reificatoare?) care să revendice pentru stadiile de reflecţie statutul stadiilor de 
dezvoltare naturale, reprezentate intrapsihic. 

Dacă însă lipsesc evidenţele empirice pentru admiterea mai multor stadii 
postconvenţionale, atunci chiar şi descrierea pe care Kohlberg o dă stadiului al cincilea 
devine problematică. Persistă cel puţin suspiciunea că ideile contractului social şi ale 
celui mai mare beneficiu al numărului cel mai mare sunt legate de anumite tradiţii 
specifice, răspândite în primul rând în ţările anglo-saxone, şi reprezintă o anumită formă 
de conţinut, specifică unei culturi, a judecății morale conduse de principii. 

în continuarea unei reflecţii a lui John C. Gibbs, Thomas A. McCarthy atrage în plus 
atenţia asupra faptului că raportul psihologilor informaţi moral-teoretic cu subiecţii lor 
se modifică într-o modalitate relevantă din punct de vedere metodic, de îndată ce aceştia 
ating nivelul postconvenţional şi adoptă o atitudine ipotetică faţă de lumea lor socială: 
„The suggestion I should like to advance is that Kohlberg's account places the higher- 
stage moral subject, at least in point of competence, at the same reflective or discursive 
level as the moral psychologist. The subject's thought is now marked by the 
decentration, differentiation and reflexivity which are the conditions of entrance into the 
moral theorist's sphere of argumentation. Thus the asymmetry between the pre- 
reflective and the reflective, between theories- 

in-action and explications, which underlies the model of reconstruction begins to break 
down. The subject is now in position to argue with the theorist about questions of 
morality"**”. 

în acelaşi context, McCarthy face o paralelă între dezvoltarea socio-morală şi cea 
cognitivă: „Piaget views the underlying functioning of intelligence as unknown to the 
individual at lower stages of cognition. At superior levels, however, the subject may 
reflect on previously tacit thought operations and the implicit cognitive achievements of 
earlier stages, that is, that he or she may engage in epistemological reflection. And this 
places the subject, at least in point of competence, at the same discursive level as the 
cognitive psychologist. Here, too, asymmetry between the subject's prereflective know- 
how and the investigator 's reflective know-that begins to break down. The subject is 
now in a position to argue with the theorist about the structure and conditions of 
knowledge""45. La nivelul operaţiilor formale, adultul şi-a însuşit reflexiv cunoaşterea 
intuitivă, cu ajutorul căreia a făcut faţă cu succes sarcinilor sale. Prin aceasta, el a 
dobândit facultatea de a continua procesele de învăţare constructive prin intermediul re- 
construcţiei. Toate ştiinţele reconstructive cad în principiu şi ele în sfera competenţei 
sale. 

Pentru metodologia acestor ştiinţe reiese de aici consecinţa potrivit căreia psihologul 
care vrea să verifice supoziţiile sale cu privire la stadiul 

* Sugestia pe care aş vrea s-o înaintez e aceea că Kohlberg pune pe acelaşi nivel reflexiv şi 
discursiv ca şi psihologul moral pe subiectul aflat într-un stadiu moral superior, cel puţin în ceea 
ce priveşte competenţa. Gândirea subiectul este acum caracterizată de descentrare, diferenţiere şi 
reflexivitate, toate acestea fiind condiţiile ce trebuie întrunite pentru intrarea în sfera de 
argumentare a teoreticianului moral. Astfel, asimetria dintre prereflexiv şi reflexiv, între explicaţii 
şi teorii-în-acţiune, asimetrie ce stă la baza modelului de reconstrucţie, începe să dispară. 
Subiectul e acum în stare să se dispute cu teoreticianul asupra chestiunilor legate de moralitate 
(n.t.). " Piaget consideră că funcţia propriu-zisă a inteligenţei este necunoscută individului aflat în 
stadiile inferioare ale cogniţiei. Pe nivelurile superioare însă, subiectul poate reflecta asupra 
operaţiilor de gândire până acum tacite şi asupra realizărilor cognitive implicite ale stadiilor 
anterioare, adică se poate angaja într-o reflecţie epistemologică. Acest lucru plasează subiectul, 
cel puţin în ceea ce priveşte competenţa, la acelaşi nivel discursiv ca şi psihologul cognitiv. Şi aici 
asimetria dintre pre-reflexivul „a şti cum" specific subiectului şi reflexivul „a şti că" specific exami- 


natorului începe să dispară. Subiectul e acum în stare să se dispute cu teoreticianul asupra 
structurii şi condiţiilor cunoaşterii (n.t.). 

formal-operaţional e dependent de subiecţii pe care trebuie să-i trateze în principiu ca 
parteneri egali în problema acestei reconstrucţii ştiinţifice. Teoria însăşi îl învaţă faptul 
că în acest stadiu dispare asimetria ce existase, în stadiile anterioare, între realizările 
prereflexive şi încercarea de sesizare reflexivă a lor. Câtă vreme psihologul ce 
procedează reconstructiv se vede el însuşi aşezat în orizontul deschis al unui proces de 
cercetare ale cărui rezultate nu pot fi anticipate, el trebuie să le conceadă aceeaşi 
poziţie şi subiecţilor aflaţi în stadiile superioare de competenţă. 

Acelaşi lucru e valabil şi pentru acele persoane chestionate, care răspund la dilema 
morală prin atitudinea unui participant de discurs ce judecă postconvenţional. Atâta 
vreme cât ei împărtăşesc, în principiu, perspectivele psihologului moral care pune 
întrebări, judecăţile lor morale nu au doar caracterul unor exprimări generate naiv cu 
ajutorul unei înţelegeri intuitive a regulii. Subiecţii postconvenţionali sunt prinşi atât de 
mult în problema filosofiei morale, adică în reconstrucţia intuiţiilor cotidiene morale de 
bază, încât judecăţile lor morale nu mai reflectă doar o cunoaştere preteoretică, adică 
nu o mai aduce la expresie într-un mod prereflexiv, ci o explică ca pe o cunoaştere într-o 
oarecare măsură teoretică. Judecăţile morale conduse de principii nu sunt posibile fără 
primii paşi ai reconstrucției intuiţiilor morale de bază, având de aceea in nuce sensul 
judecăților moral-teoretice. îndată ce gândirea postconvenţională părăseşte lumea 
tradiţională a normelor, ea se mişcă în aceeaşi arenă în care are loc disputa 
teoreticienilor morali; această dispută este pusă în mişcare de experienţele istorice şi 
este decisă -for the time being - prin argumente filosofice, şi nu pe calea de dezvoltare 
care a fost identificată din punct de vedere psihologic. 

(2) Nu e uşor de descâlcit cel de-al doilea set de probleme, care a declanşat în ultimii ani 
o discuţie substanţială. Ea a fost iniţiată de contribuţiile lui N. Haan“ şi C. Gilligan%. 
Prilejul direct 1-a oferit îndoiala, dacă nu cumva, în anumite cazuri critice, clasificarea 
judecăților morale după schema lui Kohlberg duce prea departe de înţelegerea intuitivă 
a unui evaluator receptiv la morală. Aici e vorba, pe de o parte, de femei ale căror 
exprimări trebuie asociate stadiului 3, deşi ele singure trebuie să presupună o mai mare 
maturitate morală; pe de altă parte, de subiecţi ce au fost categorisiţi ca sceptici morali 
relativişti (după stadiul 4Vi, vezi mai jos), deşi exprimările lor apar ca fiind mai mature 
decât judecăţile postcon-venţionale curente. Gilligan şi Murphy amintesc de faptul că, 
dacă ne-am lua după criteriile lui Kohlberg, atunci în medie mai mult de jumătate din 

populaţia Statelor Unite ar rămâne în urma nivelului postconvenţional al conştiinţei 
morale. Ei indică, înainte de toate, faptul că majoritatea unui eşantion de 26 de subiecţi, 
ce au fost clasificați la început, în conformitate cu procedeul revizuit de analiză şi 
evaluare, ca fiind postconvenţionali, recad mai târziu la poziţiile relativiste (AVif. Deşi 
Kohlberg contestă faptele pe care se sprijină criticii săi - reprezentativitatea exagerată a 
subiecţilor feminini în stadiile inferioare şi cazurile de regresie inexplicabilă din punct 
de vedere teoretic -*?, discuţia a îndreptat atenţia'(asupra problemelor care, în limbajul 
tradiţiei filosofice, sunt legate de relaţia dintre moralitate şi moravuri. 

Gilligan şi Murphy afirmă (în legătură cu o monografie a lui Perry despre depăşirea 
gândirii absolutiste din adolescenţa târzie? şi urmând supoziţiile lui Riegel asupra 
operaţiilor postformale**) o cale postconvenţională de dezvoltare de la stadiile 5 şi 6 ale 
lui Kohlberg (postconvenţional formal: PCF) la un stadiu pe care ei îl numesc „relativism 
contextual" (postconvenţional contextual: PCC). în acest stadiu, adultul, maturizat moral 
prin conflicte şi experienţe, învaţă cum să poată depăşi abstracţiile de care suferă o 
morală deontologică a dreptăţii de sorginte kantiană, ce absolutizează punctul de vedere 
al corectitudinii normative. Această etică relativistă a responsabilităţii se preocupă cu 
dileme reale, şi nu doar cu cele admise ipotetic; ea ia în considerare complexitatea 
situaţiilor trăite; leagă aspectul dreptăţii cu aspectele grijii şi ale responsabilităţii faţă 
de persoanele de încredere; şi revendică, trecând peste noţiunea abstractă de 
autonomie, un concept cuprinzător de personalitate matură: „While the logical concept 
of equality and reciprocity can support a principled morality of universal rights and 
respects, experiences of moral conflict and choice seem to point rather to special 


obligations and responsibility for consequences that can be anticipated and understood 
only within a more contextual frame of reference. The balancing of these two points of 
view appeared to us to be the key to understanding adult moral development. In our 
view, this would require a restructuring of moral thought which would include but 
supersede the principled understanding of Kohlberg's highest stages"*55. Poziţia 
eticianului 

' în timp ce conceptele logice de egalitate şi reciprocitate pot susţine o moralitate a respectului şi 
a drepturilor universale, condusă de principii, experienţele alegerii şi conflictului moral par să 
indice mai degrabă obligaţii speciale şi o responsabilitate pentru consecinţele ce pot fi anticipate 
şi înţelese doar într-un cadru de referinţă mai mult contextual. Echilibrarea acestor două puncte 
de vedere ne apare ca fiind cheia pentru înţelegerea dezvoltării morale adulte. în opinia noastră, 
acest lucru ar cere o restructurare a ideii morale, care ar include, dar înlătura, înţelegerea 
condusă de norme a stadiilor superioare ale lui Kohlberg (n.t.). 

responsabilităţii se distinge de aceea a scepticului (în stadiul de trecere 4'/2); ambele 
poziţii sunt relativiste, însă doar relativismul contextul se bazează pe formalismul etic, 
depăşindu-l în acelaşi timp. 

Din perspectiva eticii discursului, lucrurile se prezintă altfel. Gilligan şi Murphy se 
ocupă într-adevăr de problemele ce apar o dată cu trecerea reuşită la morala condusă de 
principii. Aşa cum am văzut, aceasta reiese dintr-S abstratizare specifică, ce răpeşte 
lumii sociale ca totalitate a relaţiilor interpersonale legitim reglementate stabilitatea ei 
naturală şi o constrânge să se justifice. La început, lumea socială îşi datorează 
facticitatea ei de nezdruncinat intercalării în formele concrete de viaţă, trăite naiv, ce 
rămân în spatele subiecţilor ce acţionează, ca fundal neproblematic, prezent într-un mod 
prereflexiv. Cei ce acţionează comunicativ au o cunoaştere explicită a structurilor 
instituţionale existente, la care se raportează prin acţiunile lor verbale. în stadiul 
convenţional, această cunoaştere rămâne însă atât de strâns împletită cu certitudinile de 
fundal implicite ale formelor particulare de viaţă, încât prezenţei recunoscute 
intersubiectiv a normelor i se acordă validitate absolută. Dacă lumea socială este 
moralizată pornind de la atitudinile ipotetice ale participantului la discurs, fiind prin 
aceasta ruptă de totalitatea lumii vieţii, atunci se dizolvă şi acea fuziune dintre validitate 
şi valabilitatea socială. în acelaşi timp, unitatea praxisului comunicărilor cotidiene se 
dezintegrează în norme şi valori, aşadar în acea parte ale practicului ce poate fi văzută 
din punctul de vedere al valabilităţii deontologice specifice cerinţei justificării morale, şi 
în acea parte a practicului, ce nu poate fi moralizată şi care cuprinde configuraţiile 
valorice speciale, integrate în modurile individuale şi colective de viaţă. 

Valorile culturale crescute şi încorporate în totalităţile formelor de viaţă şi ale istoriilor 
vieților individuale străbat țesătura unui praxis cotidian comunicativ, ce modelează 
existenţa şi asigură identitatea, de care subiecţii ce acţionează nu se pot distanţa în 
aceeaşi modalitate în care se distanțează de structurile instituţionale ale lumii lor 
sociale. Chiar şi valorile culturale transcend desfăşurările factice ale acţiunii. Ele 
formează toate sindromuri istorice de orientări valorice, în lumina cărora subiecţii pot 
distinge „o viaţă bună" de reproducerea „simplei lor vieţi". însă ideile referitoare la o 
„viaţă bună" nu sunt reprezentări ce pot fi închipuite simplu sub forma unui imperativ 
abstract; ele modelează identitatea grupurilor şi indivizilor în aşa fel încât constituie o 
parte componentă a personalităţii şi culturii respective. Cine pune în discuţie formele de 
viaţă în care i s-a format propria identitate, acela trebuie să-şi pună în discuţie propria 
existenţă. Distanţă produsă în 

astfel de crize este de altă natură decât îndepărtarea participantului la discurs de 
facticitatea instituţiilor existente. 

Astfel, elaborarea punctului de vedere moral merge mână în mână cu o diferenţiere în 
cadrul practicului: chestiunile morale, ce pot fi decise principial raţional, sub aspectul 
capacităţii de universalizare a intereselor sau sub acela al dreptății, sunt deosebite acum 
de chestiunile evaluative, ce apar, sub aspectul cel mai general, în calitate de chestiuni 
legate de o viață bună, fiind accesibile unei dezbateri raţionale doar în orizontul unei 
forme de viaţă istoric concretă sau al unei conduite individuale de viaţă. Moravurile 
concrete ale unei forme de viaţă respectată naiv pot fi caracterizate prin faptul că din 


chestiunile morale şi cele evaluative se formează un sindrom indisolubil, în timp ce, într- 
o lume raţionalizată a vieţii, chestiunile morale devin autonome în raport cu problemele 
legate de o viaţă bună - la ele trebuie să se răspundă la început autonom, adică în 
calitate de chestiuni legate de dreptate. în acest „la început" apare la iveală problema 
tratată sub titlul „etica responsabilităţii!. 

Câştigul de raționalitate pe care îl aduce izolarea chestiunilor legate de dreptate are 
însă şi un preţ. Chestiunile legate de o viaţă bună au avantajul că pot fi rezolvate din 
orizontul certitudinilor lumii vieţii. Ele apar din capul locului ca fiind legate de context 
şi, de aceea, ca şi chestiuni concrete. în cadrul moravurilor concrete în care se mişcă 
morala convenţională, judecăţile morale îşi împrumută atât concreteţea cât şi forţa lor 
(motivatoare) de acţiune de la legătura intrinsecă cu ideile legate de o viaţă bună şi de 
la cele legate de moravurilor instituţionalizate. Problematizarea nu coboară în acest 
stadiu atât de adânc, încât să irosească avantajele moravurilor existente. Acest lucru se 
întâmplă însă sigur o dată cu trecerea la morala postconvenţională. Acea abstractizare, 
care a moralizat lumea socială şi a separat-o prin aceasta de fundalul lumii vieţii are 
două consecinţe: din considerente strict deontologice, chestiunile morale sunt în aşa fel 
scoase din contextele lor, încât răspunsurile morale mai păstrează doar forţa raţional 
motivantă a înţelegerii [Einsichten]. Niciodată însă chestiunile morale nu se pun doar de 
dragul lor; ele apar împreună cu interesul de a obţine indicaţii pentru acţiune. De aceea, 
răspunsurileJără motivaţie la chestiunile decontextualizate trebuie readuse în praxis. 
Moralitatea trebuie să compenseze pierderile în moravuri concrete, pe care la început le 
acceptă de dragul beneficiului cognitiv, pentru a deveni eficace practic. Răspunsurile 
demotivate la chestiunile decontextualizate pot obţine eficacitate practică, dacă se 
rezolvă două probleme ce reies de aici: abstracţia contextelor de acţiune trebuie anulată 
tot aşa cum trebuie 

anulată separarea cunoaşterii motivate raţional de atitudinile empirice. Orice morală 
cognitivistă îl va pune pe cel ce acţionează în faţa problemelor legate de aplicarea, 
specifică contextului, şi ancorarea motivaţională a cunoaşterii morale”. Ambele 
probleme pot fi rezolvate doar dacă se adaugă ceva la judecata morală: efortul 
hermeneutic şi interiorizarea autorităţii. 

Construcţia „stadiului" relativismului contextual se datorează unei răstălmăciri a 
problemei fundamentale, aceea a felului în care sunt mijlocite morala şi moravurile. C. 
Gilligan nu separă suficient problema cognitivă a aplicării de problema motivaţională a 
ancorării cunoaşterii morale. De aceea ea are tendinţa de a distinge formalismul 
postconvenţional (PCF) de con-textualismul postconvenţional (PCC) în sensul relaţiilor 
dintre situaţiile de acţiune admise ipotetic şi situaţiile de acţiune actuale. întrebarea: 
dacă eu chiar aş face ceea ce trebuie sa fac, priveşte doar aspectul motivaţional al 
problemei mijlocirii. Celălalt aspect al problemei este de natură cognitivă: cum trebuie 
să înţeleg în situaţia dată, pentru a putea acţiona, imperativul universal care spune doar 
ce trebuie să fac. 

în al doilea rând, C. Gilligan nu înţelege faptul că ambele probleme se pun abia după ce 
morala a fost abstractizată din moravuri şi după ce s-a dat un răspuns în sensul eticii 
cognitiviste la întrebarea moral-filosofică fundamentală privitoare la capacitatea de 
întemeiere a normelor. Problema aplicării specifice contextului a normelor universale nu 
trebuie amestecată cu problema întemeierii. Deoarece normele morale nu conţin deja şi 
regulile aplicării lor, o acţiune din considerente morale cere, în plus, şi capacitatea de 
inteligenţă hermeneutică sau, exprimat în cuvintele lui Kant, facultatea reflexivă de 
judecată. De aici nu reies însă consecinţe ce ar trebui să pună în discuţie decizia luată în 
prealabil referitoare la o poziţie universalistă". 

în al treilea rând, relativismul contextual trebuie să compenseze lacunele ce apar la 
nivelul postconvenţional al judecății morale, atunci când nu sunt rezolvate cele două 
probleme mai sus numite. Putem apoi vorbi de rigorism moral, când lipseşte 
sensibilitatea hermeneutică faţă de problema aplicării şi când cunoştinţele morale 
abstracte acoperă în mod direct situaţiile concrete - fiat justiția pereat mundus. Punerea 
în contrast a eticii responsabilităţii şi a eticii convingerii morale, făcută de Max Weber, 
trăieşte în bună măsură din această critică populară la adresa lui Kant. Vorbim de 
intelectualizare atunci când abstracţiile morale satisfac funcţiile de apărare. C. Gilligan 
înclină să transforme în mod fals aceste deficiențe în trăsături ale unui stadiu normal al 


gândirii postconvenţionale (PCF). 

în cele din urmă, ea uneşte distincţia dintre PCF şi PCC cu opoziţia dintre o orientare în 
funcţie de dreptate, pe de o parte, şi o orientare în funcţie de grija şi responsabilitatea 
faţă de un anumit cerc de persoane, pe de altă parte, şi susţine ipoteza potrivit căreia 
aceste două orientări sunt inegal distribuite pe sexe. 

Dacă, dimpotrivă, înţelegem 

- că „punctul de vedere" moral se constituie, în sensul strict, abia o dată cu trecerea de 
la stadiul al doilea la cel de-al treilea de interacţiune, prin aceea 

- că lumea socială e moralizată pornind de la atitudinea ipotetică a unui participant la 
argumentare şi separată de lumea vieţii; 

- că abstracţia deontologică separă chestiunile legate de dreptate de chestiunile legate 
de o viaţă bună; 

- că, prin aceasta, chestiunile morale sunt decuplate de la contextele lor tot aşa cum 
răspunsurile morale sunt decuplate de la motivele lor empirice; 

- şi că din aceste decuplări apare necesitatea de a aplica într-o manieră specifică 
contextului considerentele morale şi de a le ancora motivaţional, într-un mod particular; 
atunci rezolvarea acestor probleme necesită o mijlocire a moralității şi moravurilor, ce 
trece dincolo de ceea ce ar putea realiza judecăţile morale în sensul unei etici 
deontologice. Nu are sens, de aceea, să vrei să completezi sau să revizuieşti stadiile 
judecății morale. Acele două probleme se află la alt nivel decât facultatea morală de 
judecată; ele cer alte categorii de rezultate, anume sensibilitatea la context şi 
inteligenţa, pe de o parte, şi autocontrolul, pe de altă parte. Contribuțiile critice la 
discuţia declanşată de C. Gilligan® pot fi cuprinse laolaltă în aceste puncte de vedere. 
Problema cognitivă a aplicării 

(a) Aceia care ar dori să completeze stadiile morale ale lui Kohlberg ori cu un alt stadiu 
postconvenţional (C. Gilligan); ori cu o ierarhie de stadii introdusă paralel (N. Haan), nu 
disting suficient între chestiunile morale şi chestiunile evaluative, între chestiunile 
legate de dreptate şi cele legate de o viaţă bună. Referitor la conduita individuală de 
viaţă, acestui lucru îi corespunde distincţia dintre aspectele autodeterminării şi ale 
autorealizării*”. Adesea, chestiunile legate de preferința unor forme de viaţă sau a unor 
scopuri de viaţă (idealurile eului), chiar şi chestiunile legate de evaluarea caracterelor şi 
a modurilor de acţiune se pun abia după ce chestiunile morale în sens mai restrâns au 
fost rezolvate“. De altfel, determinarea specifică 

eticii discursului a punctului de vedere moral nu mai îngăduie, pe lângă dreptate sau 
corectitudine normativă, puncte de vedere egal concurente. Dacă normele valabile 
trebuie să întruchipeze interesele capabile să fie universalizate, arunci în semnificaţia 
valabilităţii normative este deja luat în considerare principiul bunăstării universale 
{principie of benefwence al lui Frankenat!) sau acela al grijii care nu privilegiază, 
respectiv al responsabilităţii faţă de alţii (care and responsability - în măsura în care 
aceste expresii desemnează principii morale). 

(b) Formularea principiului moral pe care o dă etica discursului exclude de asemenea o 
îngustare a judecății morale, ce poate fi făcută din perspectiva eticii convingerilor 
morale. Luarea în consideraţie a consecinţelor şi a efectelor colaterale, ce reies în mod 
anticipat din aplicarea universală a unei norme controversate în contexte existente, nu 
are nevoie de nici un alt punct de vedere al eticii responsabilităţii. Fireşte, şi raţiunea 
practică, interpretată în lumina eticii discursului, are nevoie de inteligenţă practică la 
aplicarea regulei. însă utilizarea acestei facultăţi nu exilează raţiunea practică în 
orizontul unei anumite epoci sau în acela al unei anumite culturi. Chiar şi în 
dimensiunea aplicării, sunt posibile procese de învăţare administrate de conţinutul 
universalist al normei ce trebuie aplicate. 

(c) Preluarea ideală de roluri serveşte ca şi cuvânt-cheie pentru tipul procedural de 
întemeiere. Ea are nevoie de operaţii cognitive pretenţioase. Acestea stau în relaţii 
interne cu motivele şi atitudinile bazate pe sentiment aşa cum ar fi, de exemplu, 
empatia. Participarea la destinul „aproapelui", care adesea este cel mai departe, 
constituie în cazurile de distanţă socioculturală o condiţie emoţională necesară pentru 
realizările cognitive aşteptate de la participantul la discurs. Legături asemănătoare între 


emoţii, capacitatea de empatie şi iubire pot fi valorizate pentru realizarea hermeneutică 
a aplicării sensibile la context a normelor universale. în ceea ce priveşte întemeierea şi 
aplicarea normelor, această integrare a realizărilor cunoaşterii şi a atitudinilor bazate 
pe sentiment particularizează orice capacitate morală de judecată matură. Abia acest 
concept de „maturitate" face vizibile manifestările rigorismului moral ca prejudicieri ale 
capacităţii de judecată; el nu trebuie însă adăugat din afară la gândirea 
postconvenţională, în sensul unei opoziții între etica iubirii şi etica legii, ci ar trebui să 
reiasă din descrierea adecvată a stadiilor morale superioare“?. 

Problema motivaţională a ancorării 

(a) Aceia care ar dori să completeze în sensul amintit stadiile morale ale lui Kohlberg nu 
disting suficient între dezvoltarea morală şi dezvoltarea 

eului. Facultăţii morale de judecată îi corespunde în sistemul personalităţii controlul 
comportamental sau structurile supraeului. Acestea se formează în stadiile superioare 
doar prin distanţarea de lumea socială, şi prin dezbatere cu ea, aşadar de contextura de 
relaţii normativ integrată a mediului social respectiv; structurile supraeului pot fi 
analizate în noţiunile social-cognitive fundamentale ale acţiunii reglate de norme. 
Dimpotrivă, identitatea eului se formează în relaţiile mai complexe ale acţiunii 
comunicative, anume în contactul cu contextura lumii obiective, sociale şi subiective, 
care se diferenţiază încetul cu încetul din contextele lumii vieţii. 

(b) Separarea postconvenţională a moralei şi moravurilor înseamnă pierderea acoperirii 
concepţiilor morale fundamentale prin de-la-sine-înţelesurile culturale, prin certitudinile 
lumii vieţii în genere. Prin acest lucru, chiar şi înțelegerile se despart de motivele 
empirice respectate cultural. Pentru a echilibra discrepanţa dintre judecăţile morale şi 
acţiunile morale, e nevoie de un sistem de controale interioare comportamentale, ce 
acceptă de îndată convingerile motivante şi face cu putinţă autocontrolul; acest sistem 
trebuie să funcţioneze autonom, adică independent de presiunea firavă, dar externă, a 
organizărilor legitime, factic recunoscute. Doar interiorizarea deplină a puţinelor 
principii foarte abstracte şi universale, ce se fac cunoscute, aşa cum explică etica 
discursului, ca implicaţii ale procedeului de întemeiere a normei, satisfac aceste condiţii. 
Aceste structuri postconvenţionale ale supraeului pot fi testate printre altele, prin faptul 
că răspunsurile la întrebările de tipul „Ce trebuie să fac?" sunt controlate prin 
răspunsuri la întrebările de tipul „Ce aş face?". Chiar şi aceste „judecăţi ale 
responsabilităţii", prin care cel chestionat îşi exprimă intenția sau încrederea de a 
acţiona şi în concordanţă cu judecăţile sale morale, se găsesc întotdeauna la acelaşi 
nivel cognitiv ca şi judecăţile morale. Chiar şi atunci când ele trebuie interpretate ca 
expresie a unei convingeri morale, ele nu pot, în calitate de judecăţi, să garanteze 
corespondenţa dintre judecăţi şi acţiuni. Probabil însă că felul ancorării motivaţionale, 
fără de care morala postconvenţională nu poate fi transpusă în acţiune, poate fi dedus 
din structura facultăţii de acţiune, adică din zestrea social-cognitivă, transformată 
postconvenţional. Dacă procesele psihodinamice satisfac într-adevăr cerinţele acestei 
structuri, acest lucru nu se poate afla prin răspunsurile la întrebările de tipul „De ce 
tocmai eu?", ci doar în praxisul însuşit. 

(c) Chiar şi atunci când trecerea la stadiul postconvenţional al judecății morale a făcută 
cu succes, o ancorare motivaţională deficitară poate îngrădi capacitatea de acţiune 
autonomă. O formă extrem de izbitoare a acestei 

discrepanțe dintre judecată şi acţiune este intelectualizarea, ce pune evaluarea morală 
elaborată a conflictelor manifeste de acţiune în slujba respingerii conflictelor 
instinctuale menținute latent. 

(3) O a treia dificultate o constituie acea grupă de judecăţi morale, ce 1-a constrâns pe 


Kohlberg să introducă tipul intermediar „4î/i". E vorba de exprimările relativiste, făcute 
mai degrabă din considerente strategice, decât din considerente morale. La început, 
Kohlberg şi colaboratorii săi au fost tentaţi să accentueze asemănarea cu hedonismul 
instrumental al stadiului al doilea. Pe de altă parte, ei n-au putut clasifica aceste judecăţi 
ca fiind preconvenţionale, deoarece persoanele chestionate ale acestui tip se mişcau la 
un nivel înalt de argumentare; atitudinea ipotetică din care judecau lumea socială, fără 
să o moralizeze, pleda şi pentru o înrudire a exprimărilor lor cu judecăţile stadiului 
postconvenţional. De aceea Kohlberg a localizat aceste judecăţi între nivelul 
convenţional şi cel postconvenţional; el le-a adus într-un stadiu de trecere, care trebuie 
mai puţin descris structural, cât mai degrabă trebuie explicat psihodinamic, şi anume ca 
expresie a unei crize de adolescenţă nedepăşite încă. Această interpretare este 
nesatisfăcătoare, fiindcă nu poate explica posibilitate de stabilizare a acestui nivel de 
judecată. Pentru stabilizare pledează, printre altele, şi faptul că scepticismul valoric al 
„stadiului" 4/4 a fost de asemenea elaborat filosofic şi apărat pe linia Weber-Popper ca o 
poziţie ce trebuie să fie luată în serios. 

Scepticismul valoric întemeiat empiric, care uneşte iniţiativele subiectiviste din etică, 
pune la îndoială supoziţia raţionalistă fundamentală, pe care se bazează şi teoria 
dezvoltării morale a lui Kohlberg. Scepticii valorici moderni contestă faptul că în privinţa 
chestiunilor morale se poate decide cu bune temeiuri, aşadar într-o manieră 
intersubiectivă obligatorie; ei fac cercetări metaetice ce trebuie să explice felul în care 
amăgirea raţionalistă a intuiţiilor noastre morale cotidiene e înrădăcinată în limba 
noastră. Psihologia ar oferi, cu siguranţă, falsa competenţă în ceea ce priveşte purtarea 
disputei dintre sceptici şi cognitivişti“$. Aceasta trebuie să se impună prin argumente 
filosofice - de aici provine, în orice caz, teoria dezvoltării conştiinţei morale. Psihologia 
trebuie însă să poată explica de ce scepticismul valoric, ce pare să izvorască totuşi din 
logica de dezvoltare a conştiinţei morale, apare ca un stadiu natural în cadrul acestei 
dezvoltări. Kohlberg n-ar trebui să se mulţumească cu introducerea în schema stadiilor 
moralei a unui stadiu de trecere ce trebuie explicat doar psihodinamic: această soluţie 
clasificatoare îl obligă să indice şi Jocul din logica dezvoltării al stadiului 

de trecere, îl obligă aşadar să descrie stadiul AVi tot structural, ca şi pe celelalte stadii. 
Această cerinţă nu este satisfăcută de descrierea oferită de el%: 

Tab. 8. Stadiul de trecere 4 


Nivelul B/C. Nivelul de trecere 

Nivelul este postconvenţional, dar nu este încă bazat pe principii. 

Conţinutul trecerii 

în stadiul 414 alegerea e personală şi subiectivă. E bazată pe emoţii, conştiinţa e văzută 
ca fiind arbitrară şi relativă, aşa cum ar fi ideile de „datorie" şi „drept din punct de 
vedere moral". 

Perspectiva socială de trecere 

în acest stadiu, perspectiva este aceea a unui individ ce stă în afara propriei lui societăţi 
şi se consideră unul ce ia decizii fără a avea o obligaţie generalizată sau un contract cu 
societatea. Putem culege sau alege obligaţii definite de societăţile particulare, dar nu 
avem principii pentru o asemenea alegere. 

Aş vrea să explic fenomenul - destul de incomod pentru teorie - al unui stadiu de trecere, 
prin faptul că aceste grupe de persoane chestionate realizează doar parţial trecerea la 
nivelul postconvenţional. Dacă integrarea perspectivelor vorbitorului cu cele ale lumii nu 
are loc cu succes şi nu include lumea socială împreună cu atitudinea corespunzătoare 
conformă cu normele, atunci eşuează şi coordonarea presupusă în discurs a atitudinii 
orientate pe succes a unuia ce acţionează strategic cu atitudinea orientată pe înţelegere 
a unuia ce vrea să continue acţiunea comunicativă cu alţii prin mijloace argumentative, 
chiar în cazurile în care sunt tematizate pretențiile de valabilitate normative, devenite 
problematice. Zestrea social-cognitivă a stadiului convenţional a fost reorganizată doar 
în măsura în care adultul a învăţat într-adevăr argumentări teoretice, dar nu intră în 
argumentarea morală. în alt loc am descris această ipoteză în felul următor“: 

O dată cu capacitatea de a gândi ipotetic în problemele moral-practice, tânărul 
îndeplineşte condiţia necesară şi suficientă pentru a se îndepărta de Modul convenţional 


de gândire; acest pas, însă, încă nu prejudiciază decizia ce trebuie luată pentru una din 
cele două căi alternative de dezvoltare. Tânărul poate folosi în diverse moduri distanţa 
nou câştigată faţă de lumea convențiilor, ce au pierdut forţa naivă a valabilităţii sociale 
din cauza aşezării 

ipotetice în orizontul posibilităţilor, fiind astfel devalorizate reflexiv. El va încerca ori (1) 
să prezerve, chiar şi pe noul nivel de reflecţie, din lumea dispărută a convențiilor factic 
valabile sensul de valabilitate ale normelor şi propoziţiilor imperative; el trebuie atunci 
să reconstruiască noţiunile fundamentale ale moralului, fără a renunţa la perspectiva 
etică. El trebuie să relativizeze valabilitatea socială a normelor factic existente în funcţie 
de o valabilitate a normei ce îndeplineşte criteriile întemeierii raţionale. O astfel de 
fixare pe sensul reconstruit al valabilităţii normative este o condiţie necesară pentru 
trecerea la modul de gândire postconvenţional. (2) Ori se depărtează de modul 
convenţional de gândire, fără a trece însă la cel postconvenţional. în acest caz, el 
înţelege colapsul lumii convențiilor ca pe recunoaşterea unei false pretenţii cognitive, de 
care au fost legate până acum normele convenţionale şi propoziţiile imperative. în forma 
lor convenţională devalorizată cognitiv, noţiunile morale fundamentale au nevoie atunci 
retrospectiv de o explicaţie. Tânărul trebuie să anuleze disonanţa dintre intuiţiile 
morale, care determină ca și înainte acţiunea şi cunoaşterea sa cotidiană nereflectată, şi 
înţelegerea (presupusă) a caracterului iluzoriu al acestei conştiinţe convenţional-morale 
(care deşi devalorizată prin reflecţie, în viaţa de zi cu zi nu a fost totuşi scoasă din 
funcţiune). în locul unei conştiinţe etice înnoite postconvenţional apare explicaţia 
metaetică a iluziilor morale. Această explicaţie poate face faţă acestor disonanţe cu atât 
mai uşor, cu cât reuşeşte mai bine să împace scepticismul teoretic cu intuiţiile 
destrămate din praxis. în această privinţă, scepticismul etic al lui Max Weber, de 
exemplu, care lasă neatins chiar şi din punct de vedere teoretic caracterul existenţial al 
angajamentelor valorice, realizează mai multe decât emotivismul lui Stevenson, care 
explică intuiţiile morale ca atitudini bazate pe sentiment. Din perspectiva teoriei lui 
Kohlberg, aceste versiuni metaetice acceptă încadrarea în punctele de vedere ale logicii 
dezvoltării şi subordonarea la etici cognitiviste. 

(4) Kohlberg împarte ultima problemă cu toate iniţiativele ce disting între competenţă şi 
performanţă. Deoarece competențele pot fi reţinute întotdeauna doar în formele lor 
tangibile de exprimare, aşadar cu ajutorul fenomenelor de performanţă, aceste iniţiative 
teoretice se confruntă cu probleme speciale de măsurare. Doar pe măsură ce acestea 
sunt rezolvate, factorii ce determină performanţa pot fi izolaţi de capacităţile postulate 
teoretic. Se recomandă ca factorii ce determină performanţa - care trebuie să se adauge 
unei competenţe dobândite, completând-o, respectiv pot să se 

adauge stimulativ, prin imprimarea unei mai mare viteze - să se diferenţieze de factorii 
inhibatori şi restrictivi, ce acţionează ca un filtru. 

E, cu siguranţă, o grosolană simplificare să consideri judecăţile morale ca măsură 
pentru competenţă, iar acţiunile morale ca măsură pentru performanţă. Pe de altă parte, 
ancorarea motivaţională a capacităţilor postconvenţionale de judecată în structurile 
supraeului - structural analoage - oferă un exemplu pentru factorii ce determină 
performanţa şi aduc o completare, fără de care judecăţile morale ale acestui stadiu nu 
pot deveni active practic®. în mod normal, discrepanţele dintre judecată şi acţiune se 
pot înţelege din efectul selectiv al factorilor inhibanți. Există în acest sens o serie de 
cercetări interesante”. Printre aceşti factori ce determină performanţa şi acţionează 
negativ, există câţiva care explică deficitele emoţionale; şi printre aceştia, un interes 
special îl au mecanismele de apărare, cercetate sistematic mai întâi de Ana Freud, 
întrucât ele pot interveni perturbator în formarea motivului, formare structural 
indispensabilă, şi pot fi de aceea analizate şi pe considerente structurale. 

Identificarea şi proiecția sunt cele două mecanisme fundamentale, dobândite în copilăria 
timpurie, de apărare în faţa conflictelor. Din aceste rădăcini se pare că se formează, mai 
întâi în stadiul convenţional de interacţiune, binecunoscutul sistem al mecanismelor de 
apărare”!. Acestea se deosebesc apoi în funcţie de felul în care anulează diferenţa 
apărută în acest stadiu între acţiunile orientate pe înţelegere şi cele orientate pe succes. 
Apărarea acţionează în genere la modul că blocaje comunicative apărute intrapsihic 


separă aspectul strategic al acţiunii (ce rămâne inconştient şi serveşte îndeplinirii 
dorințelor inconştiente) de intenţia de acţiune manifestă, ce vizează înţelegerea. Astfel, 
subiectul se poate înşela asupra faptului că încalcă în mod obiectiv presupoziţiile 
comune ale acţiunii orientate pe înţelegere. Acţiunile motivate inconştient pot fi 
explicate ca o nediferenţiere latentă, adică nemărturisită nici sieşi, nici altora, între 
acţiunea strategică şi comunicativă, unde efectul de autoînşelare al acţiunii de apărare 
poate fi interpretat în sensul unei dereglării intrapsihice a comunicării. Această 
interpretare se foloseşte de conceptul unei comunicări sistematic denaturate, ce poate 
apare prin reflexie la nivelul interpersonal şi intrapsihic. Acest concept are însă nevoie 
de o discuţie proprie, purtată în termenii teoriei comunicării”?. 

Cod 

Titlu / Autor 

Preţ 

Nr. ex. com. 


FILOSOFIE 


1390 | HORROR METAPHYSICUS - Leszek Kolakowski |19 000 
Iei 


1508 |IDEI DESPRE SPAŢIU. EUCLIDIAN, 54 000 
NEEUCLIDIAN ŞI RELATIVIST Jeremy Gray lei 


1237 [INTRODUCERE IN FILOSOFIE - William James |79 000 
Earle lei 


1391 |OARE CE ÎNSEAMNĂ TOATE ASTEA? O 24 900 
FOARTE SCURTĂ INTRODUCERE ÎN lei 
FILOSOFIE Thomas Nagel 

1392 |PROBLEMELE FILOSOFIEI - Bertrand Russell |24 000 

lei 

1393 |PROLEGOMENE LA ORICE METAFIZICĂ 29 000 
VIITOARE CARE SE VA PUTEA ÎNFAȚIŞA Tei 
DREPT ŞTIINŢĂ Immanuel Kant 

Colecţia ISTORIA FILOSOFIEI 


1220 [SUBSTANȚA ŞI CAUZALITATEA ÎN 49 900 
INTERPRETAREA EMPIRISMULUI ENGLEZ |lei 
(LOCKE, BERKELEY, HUME) Nicolae 
Trandafoiu 
Colecţia FILOSOFIA SECOLULUI XX 
1394 |CONTINGENŢĂ, IRONIE ŞI SOLIDARITATE 54 000 

Richard Rorty lei 
ULTIMUL CUVÂNT - Thomas Nagel 29 900 4 

lei 


Colecţia REPERE 


1395 |FILOSOFIE FARA HAINE DE GALA. DESPRE 54 000 
FILOSOFIE ŞI POLITICA - Adrian Miroiu lei 


1396 |TEMEIURI ALE COGNIŢIEI. CUM ESTE 49 000 
MODELATĂ MINTEA DE CĂTRE lei 
COMPORTAMENTUL TELEOLOGIC - Radu ]. 

Bogdan 


Îl TRANZIŢII ONTOLOGICE - E role emo ea Sorin Fag 900 
e aice Fag 


1012 |VIRTUŢILE HAOSULUI - Terente Robert, Eliza |29 900 
Roman lei 


Colecţia PROFILURI FILOSOFICE 


1397 [CUNOAŞTERE ŞI ANALIZĂ. VOLUM OMAGIAL |44 000 
MIRCEA FLONTA Adrian-Paul Iliescu lei 

1398 [ION IANOŞI. O VIAŢĂ DE CĂRTURAR Vasile 44 000 
Morar lei 


Vizitaţi magazinul virtuALL de pe site-ul 
nostru web, la http://www.all.ro 


Editurile ALL îşi rezervă dreptul de a face modificări asupra preţurilor menţionate! 


90.470 

SUBSTANȚIALL este o colecţie de texte mari ale filosofiei 
clasice şi contemporane, tratate celebre de filosofie a naturii, 
de ontologie şi logică, de retorică şi praxiologie, de filosofie 
politică şi morală se regăsesc aici prin tot ceea ce este mai 
încărcat de substanţă în gândirea universală. 

Vechi asistent al lui Adorno, Jiirgen Habermas, sociolog şi filosof, este 
adesea considerat ca fiind continuatorul teoriei critice a Şcolii de la 
Frankfurt. Această gândire, opusă atât viziunii tehnocratice asupra 
lumii, cât şi marxismului birocratic al ţărilor din est, îşi are sursa în 
teoriile lui Adorno, Horkheimer şi, de asemenea, în cercetările 
întreprinse de Habermas la Institutul de cercetări sociale al 
Universităţii din Frankfurt. 

“Etica discursului nu oferă orientări de conținut, ci o procedură cu 
multe premise, ce garantează imparțialitatea formării judecății. 
Discursul practic nu este un procedeu prin care se produc norme 
justificate, ci unul de verificare a valabilității normelor admise 
ipotetic. Abia prin acest proceduralism se distinge etica discursului 
de alte etici cognitiviste, universaliste şi formaliste, ba chiar şi de 
teoria lui Rawls a dreptății. " 


Jurgen Habermas 
ISBN 973-684-242-8 

